
SURAH AL-MUMTAHANAH 
Surah Wanita Yang Diuji 
Surah (60) - Madaniyah - 13 ayat 



Dengan Nama Allah Yang Maha Penyayang dan Maha Pengasih 



1. Wahai orang-orang yang beriman! Janganlah kamu mengambil musuh- 
Ku dan musuh kamu sebagai sahabat-sahabat setia dan kamu campakkan 
kasih mesra kamu kepada mereka, sedangkan mereka tidak percaya 
kepada agama yang benar yang datang kepada kamu. Mereka telah 
mengusir Rasul dan kamu (dari Makkah) kerana kamu beriman kepada 
Allah Tuhan kamu. Jika kamu benar*benar keluar kerana berjihad pada 
jalan-Ku dan kerana mencari keredhaan-Ku, (maka janganlah kamu 
berbuat demikian), iaitu kamu menyampaikan kasih mesra kamu kepada 
mereka secara rahsia, sedangkan Aku mengetahui segala apa yang 
disembunyikan kamu dan segala apa yang dinyatakan kamu. Barang 
siapa di antara kamu yang melakukan perbuatan itu, maka sesungguhnya 
dia telah tersesat dari jalan yang benar. 

2. Jika mereka dapat menangkap kamu, mereka akan men|adi musuh- 
musuh kamu dan mereka akan menghulur tangan mereka (memukul 
dan membunuh kamu) dan menghulurkan lidah mereka (dengan kata- 
kata nista yang jahat), dan mereka bercita-cita supaya kamu menjadi 
kafir. 





3. Tidak akan berguna kepada kamu kaum kerabat kamu dan tidak pula 
anak-anak kamu pada hari Qiamat, Allah akan memisahkan di antara 
kamu (pada hari itu), dan Allah Maha Mengetahui segala apa yang 
^—dilakukan kamu. 






4. Sesungguhnya terdapat contoh teladan yang baik untuk kamu pada 
Ibrahim dan mereka yang bersama dengannya ketika mereka berkata 
kepada kaum mereka: Sesungguhnya kami berlepas diri dari kamu dan 
dari sembahan-sembahan yang kamu sembah selain dari Allah. Kami 
kafir dengan agama kamu. Dan kini jelaslah wujud permusuhan dan 
kebencian antara kami dan kamu untuk selama-lamanya sehingga kamu 
beriman kepada Allah Yang Tunggal, kecuali pada perkataan Ibrahim 
kepada ayahandanya: Sesungguhnya anakanda akan memohon 
keampunan untuk ayahanda, kerana anakanda tidak memiliki sebarang 
kuasa untuk mempertahankan ayahanda dari sesuatu azab dari Allah. 
Wahai Tuhan kami! Kepada-Mu kami berserah dan kepada-Mu kami 
bertaubat dan kepada-Mu tempat kembali. 



5. Wahai Tuhan kami! Janganlah Engkau jadikan kami sasaran penindasan 
bagi orang-orang kafir. Ampunkan kami, wahai Tuhan kami. Sesungguhnya 
Engkau Maha Perkasa dan Maha Bijaksana. 

Sesungguhnya untuk kamu pada mereka terdapat contoh teladan yang 
baik kepada orang-orang yang mengharapkan Allah dan hari Akhirat. 
Dan barang siapa yang berpaling, maka sesungguhnya Allah Maha Kaya 

t 

dan Maha Terpuji. 






7. Semoga Allah jalinkan hubungan kasih sayang di antara kamu dan orang- 

orang yang kamu musuhi dari golongan mereka. Dan Allah Maha Kuasa, 
dan Allah Maha Pengampun dan Maha Pengasih. 



8. Allah tidak melarang kamu berbuat baik dan berlaku adil terhadap 
orang-orang yang tidak memerangi kamu kerana agama dan tidak 
mengusir kamu dari kampung halaman kamu. Sesungguhnya Allah 
sayangkan orang-orang yang berlaku adil. 



9. Sesungguhnya Allah hanya melarang kamu bersahabat setia dengan 
orang-orang yang memerangi kamu kerana agama dan mengusirkan 
kamu keluar dari kampung halaman kamu dan turut membantu untuk 
mengusir kamu. Dan barang siapa yang mengambil mereka sebagai 
sahabat-sahabat setia, maka merekalah orang-orang yang zalim. 




j(pi\ 





4 


JUZU YANG KEDUA PULUH LAPAN 


10. Wahai orang-orang yang beriman! Apabila datang kepada kamu wanita- 
wanita Mu'min yang berhijrah (dari Makkah), maka ujilah mereka. Allah 
lebih mengetahui kebenaran keimanan mereka. Dan jika kamu 
mengetahui mereka beriman, maka janganlah kamu kembalikan mereka 
kepada suami-suami mereka yang kafir, kerana mereka tidak halal 
kepada suami mereka dan suami mereka tidak halal kepada mereka. 
Dan bayarkanlah kepada suami mereka maskahwin yang telah mereka 
belanjakannya, dan tidak menjadi apa-apa kesalahan kepada kamu 
berkahwin dengan mereka jika kamu membayar kepada mereka 
maskahwin mereka. Dan janganlah kamu terus berpegang dengan tali 
perkahwinan dengan wanita-wanita yang kafir dan tuntutlah maskahwin 
yang telah kamu belanjakannya itu dan biarlah mereka tuntut maskahwin 
yang mereka telah belanjakannya, itulah hukum Allah yang Dia tetapkan 
di antara kamu, dan Allah Maha Mengetahui dan Maha Bijaksana. 

11. Dan jika seorang dari isteri-isteri kamu lari ke pihak orang-orang kafir 
kemudian kamu kalahkan mereka (dengan peperangan dan mendapat 
harta rampasan perang), maka hendaklah kamu bayar (dengan harta itu) 
kepada orang-orang (Islam) yang hilang (lari) isteri-isteri itu sebanyak 
maskahwin yang telah dibelanjakan kepada mereka. Dan bertaqwalah 
kepada Allah yang kamu beriman kepada-Nya. 



12. Wahai Nabi! Jika wanita-wanita Mu'minat datang kepadamu untuk 
bermubaya'ah denganmu bahawa mereka tidak akan mempersekutukan 
Allah dengan sesuatu apa pun, tidak akan mencuri, tidak akan berzina, 
tidak akan membunuh anak-anak mereka dan tidak akan membuat dusta 
yang sengaja mereka ada-adakan di antara tangan dan kaki mereka, dan 
tidak akan melanggar perintahmu dalam perkara-perkara yang baik, maka 
hendaklah engkau bermubaya'ah dengan mereka dan pohonlah 
keampunan kepada mereka, sesungguhnya Allah Maha Pengampun dan 
Maha Penyayang. 

13. Wahai orang-orang yang beriman! Janganlah kamu bersahabat setia 
dengan kaum yang telah dimurkai Allah. Sesungguhnya mereka telah 
berputus asa terhadap hari Akhirat sebagaimana orang-orang kafir yang 
berada di dalam kubur itu berputus asa. 


/ (Latar belakang dan pokok pembicaraan) 

Surah ini merupakan satu siri dari siri-siri pendidikan keimanan, penyusunan 
peraturan sosial dan negara di dalam masyarakat Madinah iaitu satu siri dari siri-sirinya 
yang panjang, atau merupakan satu siri dari siri-siri sistem hidup Ilahi yang dipilih untuk 
kelompok Muslimin yang terpilih. Mereka telah ditugaskan Allah mengikut iradat-Nya untuk 
merealisasikan sistem itu dalam kehidupan manusia dalam bentuk amali di alam kenyataan, 
supaya ia tegak di bumi sebagai satu sistem yang mempunyai garis-garis, bentuk, batas- 
batas dan ciri keperibadian yang tersendiri yang kadang-kadang dapat dicapai manusia 
dan kadang-kadang tidak dapat dicapai, tetapi walau bagaimanapun ia tetap selama-lamanya 
bergantung kepada usaha-usaha perjuangan manusia untuk mencapaikannya dan tetap 
tersergam di hadapan mereka satu gambaran realiti yang telah pernah wujud dan 
direalisasikan pada suatu zaman yang lampau di bumi ini. 


Semuanya ini - seperti telah kami tegaskan di awal juzu' ini - memerlukan kepada 
satu penyediaan dan persiapan yang panjang diatur secara bertahap-tahap dan 
berperingkat-peringkat. Segala peristiwa yang berlaku di dalam lingkungan kelompok 
Muslimin atau berkaitan dengan mereka merupakan bahan-bahan dari penyediaan dan 
persiapan itu, iaitu .bahan-bahan yang telah diatur di dalam ilmu Allah yang menjadi asas 
bagi bahan yang lain, iaitu bahan pentafsiran, penerangan, ulasan dan bimbingannya. 


Di dalam gelombang peristiwa-peristiwa itu dan di dalam arus kehidupan yang deras 
itu terlaksanalah proses pembinaan jiwa Mu'min yang terpilih untuk menegakkan sistem 
hidup Ilahi di muka bumi ini. Di sana tidak ada pemencilan diri atau 'uzlah melainkan 
pemencilan dengan konsep keimanan yang baru, tanpa bercampuraduk dengan tampalan- 
tampalan yang asing darinya semasa pembentukan jiwa kelompok Muslimin itu. Malah 
didikan yang berterusan itu sentiasa menuju kepada matlamat mewujudkan konsep 
keimanan istimewa yang tersendiri dan terasing dengan hakikat dan sifatnya dari konsep- 
konsep keimanan lain yang wujud di seluruh alam pada masa itu umumnya dan di 
Semenanjung Tanah Arab khususnya. Adapun kelompok Muslimin yang ditanamkan 
dengan konsep keimanan istimewa di dalam jiwa mereka, maka mereka tidak sekali-kali 

terpisah dan terpencil dari realiti kehidupan dan dari gelombang peristiwa-peristiwa 
yang berlaku, malah mereka dileburkan dalam kancah peristiwa-peristiwa itu sehari 
demi sehari, sekali demi sekali, dan mereka dilebur dan dibentuk berulang-ulang kali 
dalam perkara yang sama dan kelakuan yang sama dan mereka terus dilebur di bawah 
berbagai-bagai faktor yang berkesan, kerana Allah yang telah menciptakan jiwa manusia itu 
tahu bahawa tidak semua jiwa itu menerima, menyambut seruan, menyesuaikan diri dan 
mantap dengan penyesuaian ini sejak sentuhan yang pertama. Allah tahu bahawa keladak- 
keladak zaman lampau, daya-daya tarikan tabiat semulajadi, kelemahan-kelemahan 
manusia, suasana-suasana realiti dan pengaruh adat kebiasaan semuanya kadang-kadang 
menjadi penghalang-penghalang yang kuat yang mengalahkan faktor-faktor didikan dan 
bimbingan sekali demi sekali, kerana itu penghalang-penghalang itu perlu ditentang 
dengan peringatan dan amaran yang berulang-ulang dan dengan perleburan yang berkali- 
kali. Kerana itu peristiwa-peristiwa itu berlaku berturut-turut. Ia disusun dalam perencanaan 
Allah dan dijadikan pengajaran, peringatan dan bimbingan yang berulang-ulang sekali 
demi sekali. 

Rasulullah s.a.w. dengan penuh kesedaran memetik dan memungut peristiwa- 
peristiwa dan kejadian itu pada setiap peluang yang diperolehinya dan menggunakannya 
dengan penuh bijaksana dalam usaha membina jiwa kaum Muslimin. Sementara wahyu 
dan ilham dari Allah membantu usaha-usaha beliau itu sehingga peristiwa-peristiwa itu 
benar-benar dapat membentuk kelompok Muslimin yang terpilih di bawah pandangan 
dan taufiq Allah dan dengan pimpinan Rasulullah s.a.w. 


****** 


Surah ini merupakan satu siri dari siri-siri persiapan yang panjang yang dituju 
bersama surah-surah yang lain seumpamanya untuk membangun alam Rabbani yang 
tulen dalam hati nurani manusia Muslim, iaitu sebuah alam yang paksinya ialah beriman 
kepada Allah Yang Tunggal. Dan seluruh orang Islam adalah diikat kepada paksi itu 
dengan tali hubungan yang amat kukuh yang tidak akan putus, iaitu tali hubungan yang 
memutuskan mereka dari segala perhubungan perkauman, pertalian kebangsaan, 
perhubungan dunia, perhubungan keluarga dan kaum kerabat dan digantikan dengan satu 
tali hubungan, iaitu tali hubungan iman kepada Allah dan berteduh di bawah panji-panji 
Allah dan berada dalam Hizbullah. 

Alam yang hendak dibangunkan Islam itu ialah alam Rabbani, insani atau alam 
ketuhanan dan kemanusiaan. Ia disifatkan alam Rabbani kerana seluruh asas dan terasnya 
diambil dari bimbingan Allah dan hukum-Nya, dan kerana ia bertawajjuh kepada Allah 
dengan seluruh perasaan dan tindakan. Ia juga disifatkan alam insani kerana ia meliputi 
seluruh bangsa manusia dalam satu 'aqidah yang luas, di mana leburnya segala batas- 
batas bangsa, negara, bahasa, keturunan dan segala sesuatu yang membezakan di antara 

satu manusia dengan manusia yang lain. Inilah sebuah alam yang luhur yang layak dihayati 
oleh makhluk manusia yang mulia di sisi Allah dan yang wujud di dalam dirinya hembusan 
roh dari ciptaan Allah. 


Untuk membangunkan alam ini, di sana terdapat berbagai-bagai halangan di dalam 


masyarakat Arab di masa itu dan masih terus terdapat di seluruh dunia sehingga hari ini, 
iaitu halangan-halangan dalam bentuk fanatik keturunan, fanatik keluarga, fanatik kaum, 
fanatik bangsa dan fanatik negara, di samping halangan-halangan dalam bentuk keinginan, 
hawa nafsu, perasaan-perasaan hati, sifat tamak haloba, cintakan harta untuk kepentingan diri 
sendiri, perasaan angkuh, penyelewengan-penyelewengan dan sebagainya dari berbagai- 
bagai perasaan hasad dengki dan dendam kesumat yang bersarang di dalam dada. 


Islam terpaksa mengubati penyakit-penyakit itu semua di dalam kalangan 
kelompok Islam yang disediakan untuk merealisasikan sistem hidup Ilahi di bumi ini 
dalam bentuk amali di alam kenyataan. Gambaran yang termuat dalam surah ini merupakan 
satu siri dari siri-siri pengubatan dan rawatan yang amat panjang itu. 


Setengah-setengah orang Muhajirin yang meninggalkan kampung halaman, harta 
benda dan sanak saudara kerana menyelamatkan 'aqidah mereka masih menaruh kasih 
sayang kepada anak-pinak, suami isteri dan sanak saudara yang ditinggalkan mereka di 
Makkah. Walaupun mereka mengalami berbagai-bagai penindasan dari kaum Quraysy, 
namun mereka masih bercita-cita semoga terjalin kembali hubungan mesra di antara 
mereka dengan penduduk Makkah dan semoga berakhirnya permusuhan yang sengit ini 
yang memaksa mereka bertindak membunuh keluarga dan kaum kerabat sendiri dan 
memutuskan segala hubungan di antara mereka. 


Iradat Allah berkehendak supaya jiwa kelompok Muslimin ini bersih dan bebas dari 
semua hubungan-hubungan itu. Ia mahukan jiwa mereka bulat dan ikhlas semata-mata 
untuk agama-Nya, untuk 'aqidah-Nya dan untuk sistem hidup Ilahi yang diciptakan-Nya. 
Allah memang mengetahui betapa beratnya tekanan keinginan-keinginan semulajadi, 
keladak-keladak kepercayaan dan sikap-sikap jahiliyah itu menekan jiwa mereka, terutama 
bagi orang-orang Arab yang mempunyai tabiat yang begitu kuat berpegang kepada 
semangat fanatik suku, keluarga dan keturunan. Kerana itu al-Qur'an mengasuh mereka 
perlahan-lahan sehari demi sehari merawat penyakit-penyakit itu dengan ubat yang 
mujarrab melalui peristiwa-peristiwa dan ulasan-ulasan terhadap peristiwa-peristiwa yang 
telah berlaku, supaya pengubatan dan rawatan itu dilakukan di atas pentas peristiwa- 
peristiwa itu sendiri dan supaya ketukan-ketukan itu dapat dilakukan semasa besi masih 
panas. 


Menurut riwayat-riwayat, di sana terdapat satu peristiwa khusus yang menyebabkan 
turunnya permulaan surah ini. Mungkin riwayat-riwayat ini benar, tetapi jangkauan nas- 
nas al-Qur’an selalunya lebih jauh dari peristiwa-peristiwa secara langsung yang 
menyebabkan turunnya nas-nas itu. 

Peristiwa itu telah diceritakan begini. Ada seorang bernama Hatib ibn Abu Balta'ah. 
Dia seorang dari kaum Muhajirin, juga seorang ahli Peperangan Badar. Dia mempunyai 
anak-anak dan harta benda di Makkah. Dia bukannya dari kaum Quraysy itu sendiri, 
tetapi dia mempunyai hubungan perikatan setia dengan 'Uthman. Apabila Rasulullah 
s.a.w. berazam untuk mena'luk negeri Makkah kerana penduduknya telah melanggar 
syarat-syarat perjanjian Hudaybiyah, beliau memerintah kaum Muslimin supaya bersiap 
sedia untuk memerangi mereka dan berdo'a, "Ya Tuhanku lindungkan berita kami ini 
dari mereka." Kemudian Rasulullah s.a.w. telah memberitahu tujuannya itu kepada 
sekumpulan sahabat-sahabatnya termasuk Hatib. Tiba-tiba Hatib menulis sepucuk surat 
dan mengirimkannya melalui seorang perempuan dari kaum Musyrikin. Menurut satu 
cerita, perempuan itu adalah dari suku Muzaynah dan dia datang ke Madinah kerana 
meminta bantuan. Surat itu ditujukan kepada penduduk Makkah untuk memberitahu 
kepada mereka bahawa Rasulullah s.a.w. telah berazam untuk menyerang mereka. Hatib 
berbuat begitu dengan tujuan untuk berbudi dengan mereka. Lalu Allah dedahkan 
perbuatan itu kepada Rasulullah s.a.w. sebagai memperkenankan do'a beliau dan 
meneruskan perencanaannya untuk mena'luk negeri Makkah. Lalu beliau mengirim 
orang-orangnya mengejar perempuan itu dan merampas surat itu darinya. 

Al-Bukhari telah mengisahkan cerita ini dalam kitab al-Maghazi, sedangkan Muslim 
menceritakannya dalam Sahihnya dari hadith Hasin ibn Abdul Rahman dari Sa'd ibn 
Ubaydah dari Abu Abdul Rahman as-Salami dari Ali r.a. katanya.- Aku telah diutuskan oleh 
Rasulullah s.a.w. bersama Abu Marthad dan az-Zubayr ibn al-'Awam. Kami semua dari 
pasukan berkuda. Rasulullah s.a.w. bersabda, "Pergilah kamu hingga sampai ke Raudhah 
Khakh. Di sana kamu akan dapati seorang perempuan dari kaum Musyrikin dan ada 
bersamanya sepucuk surat dari Hatib ibn Abu Balta'ah yang dikirim kepada kaum 
Musyrikin." Kami dapat menangkap perempuan itu sedang mengenderai unta 
kepunyaannya di tempat yang dikatakan oleh Rasulullah s.a.w. Lalu kami bertanya: " 
Di mana surat?" Lalu dia jawab: "Aku tidak bawa apa-apa surat." Kami pun menerungkan 
untanya dan memeriksa, tetapi kami tidak dapati sebarang surat. Lalu kami berkata: 
"Rasulullah s.a.w. tidak pernah berbohong, awak mesti keluarkan surat itu, jika tidak 
kami akan menanggalkan pakaian awak." Apabila dia melihat kesungguhan kami dia 
pun mendapatkan tali pinggang bajunya dan mengeluarkan surat itu. Kami pun beriepas 
membawa surat itu kepada Rasulullah s.a.w. Lalu 'Umar pun berkata, "Wahai Rasulullah! 
Dia (Hatib) telah mengkhianati Allah dan Rasul-Nya dan sekalian orang Mu'min. 
Serahkan sahaja kepada hamba memenggal lehernya." Rasulullah s.a.w. bertanya Hatib: 
"Apakah tujuan engkau berbuat begini?" Jawab Hatib: "Demi Allah, saya tidak mempunyai 
apa-apa tujuan melainkan untuk tetap beriman kepada Allah dan Rasul-Nya. Tujuan saya 
berbuat begitu supaya budi saya dikenang mereka dan saya harap dengan budi ini 
Allah melindungkan keluarga dan harta benda saya di sana, kerana tiada seorang pun 
dari sahabat-sahabat anda melainkan semuanya masing-masing ada anak buahnya, dan 
dengan perantaraan mereka Allah melindungkan keluarga dan harta benda mereka 

di sana." Lalu Rasulullah s.a.w. bersabda, "Cakapnya memang benar. Oleh itu, janganlah 
lagi kamu berkata apa-apa melainkan kata-kata yang baik sahaja." 'Umar menyampuk 
lagi, "Dia telah mengkhianati Allah dan Rasul-Nya dan sekalian orang Mu'min, serahkan 
sahaja kepada hamba memenggal lehernya." Jawab beliau, "Bukankah dia ahli 
Peperangan Badar?" Lalu 'Umar berkata, "Semoga Allah memberi kebaikan kepada ahli 
Peperangan Badar." Kemudian Rasulullah s.a.w. bersabda, "Buatlah apa yang kamu suka, 
sesungguhnya Syurga telah ditetapkan untuk kamu atau (syak rawi) sesungguhnya 
dosa-dosa kamu telah diampunkan Allah." Lalu kedua mata 'Umar digenangi air mata 
dan berkata, "Allah dan Rasul-Nya lebih mengetahui" Al-Bukhari telah menambah dalam 
kitab al-Maghazi: Lalu Allah menurunkan surah. 



1. "Wahai orang-orang yang beriman! Janganlah kamu mengambil musuh- 
Ku dan musuh kamu sebagai sahabat-sahabat setia dan kamu campakkan 
kasih mesra kamu kepada mereka." 


Berdiri sejenak di hadapan peristiwa ini dan apa yang berlaku di sekitarnya tidaklah 
mengeluarkan kita dari" J*>U* " untuk mengambil contoh taibiyah darinya dan 

peristiwa-peristiwa, bimbingan-bimbingan dan ulasan-ulasan Rasulullah selaku pemimpin 
dan pendidik agung. 

Menurut riwayat yang lain orang-orang yang diutus untuk mendapatkan perempuan 
itu ialah Ali, az-Zubayr dan al-Miqdad. 

Perkara yang mula-mula menarik perhatian kita dalam peristiwa ini ialah perbuatan 
Hatib seorang Muslim dari kaum Muhajirin. Dia adalah salah seorang dari sahabat-sahabat 
yang telah diberitahu oleh Rasulullah s.a.w. tentang rancangan beliau untuk mena'luk 
Makkah. Kisah ini menggambarkan liku-liku jiwa manusia yang aneh dan bagaimana dia 
dipengaruhi oleh kelemahan-kelemahan semulajadi walau bagaimana kuat dan sempurna 
keimanannya. Kerana tiada yang dapat melindungkan seseorang dari terjerumus di sa'at- 
sa'at kelemahan ini melainkan Allah jua. Dialah sahaja yang dapat menyelamatkannya 
di sa'at-sa'at itu. 

Kemudian satu lagi perkara yang menarik perhatian dalam kisah ini ialah keagungan 
peribadi Rasulullah s.a.w. yang tidak bertindak gopoh, malah dengan tenang bertanya 
Hatib: "Apakah tujuan engkau berbuat begitu?" Beliau bertanya dengan dada yang lapang 
dan dengan perasaan simpati terhadap detik-detik kelemahan yang tiba-tiba 
mempengaruhi jiwa seorang sahabatnya. Beliau faham bahawa apa yang dikatakan oleh 
Hatib itu adalah benar dan kerana itu beliau melarang sahabat-sahabat yang lain supaya 
jangan lagi mengeluarkan kata-kata yang tidak baik terhadap Hatib untuk menolong dia 

membetulkan kesilapannya. Beliau tidak sekali-kali memburu Hatib dan tidak pula 
membenarkan sahabat-sahabat yang lain memburunya. Sementara itu kita melihat pula 
betapa tegasnya dan seriusnya keimanan ’Umar apabila dia berkata, "Dia telah mengkhianati 
Allah dan Rasul-Nya, serahkan sahaja kepada saya memenggalkan lehernya." Sayyidina 
'Umar r.a. hanya melihat kepada kesilapan itu sahaja, kerana itu dia marahkan Hatib. 
Tetapi Rasulullah s.a.w. melihat dari celah-celah kefahamannya yang luas yang meliputi 
segala liku-liku hakikat jiwa manusia. Beliau melihat dengan rasa simpati yang dicetuskan 
oleh kefahamannya yang meliputi keseluruhan hakikat jiwa itu. Beliau melihat dengan 
sikap seorang pendidik yang murah hati, pengasih, hati-hati dan menimbangkan segala 
suasana dan keadaan. 

Kemudian satu lagi yang menarik perhatian dalam kisah ini ialah kata-kata jawapan 
Hatib dalam dptik-detik kelemahannya, tetapi kefahamannya terhadap takdir-takdir Allah 
dan sebab-sebab keduniaan adalah suatu kefahaman keimanan yang betul ketika ia 
berkata: "Tujuan saya berbuat begitu ialah supaya budi saya dikenang mereka. Dan saya 
harap dengan budi ini Allah melindungkan keluarga dan harta benda saya di sana." Di sini 
dia mengatakan Allah itulah yang memberi perlindungan-perlindungan sedangkan budi 
itu sendiri tidak berkuasa memberi perlindungan. Kemudian dia tekankan konsep ini di 
akhir kata-kata jawapannya, "Kerana tiada seorang pun dari sahabat-sahabat anda 
melainkan masing-masing ada anak buahnya, dan dengan perantaraan mereka Allah 
melindungkan keluarga dan harta benda mereka di sana." Allah itulah yang hadir dalam 
kefahamannya dan Allah itulah yang memberi perlindungan bukannya anak buah, 
sedangkan anak buah itu hanya alat yang digunakan Allah untuk memberi perlindungan 
kepada mereka sahaja. 

Barangkali kerana kefahamannya yang benar dan tepat itulah menyebabkan 
Rasulullah s.a.w. bersabda, "Cakapnya memang benar, oleh itu, janganlah kamu berkata 
apa-apa lagi melainkan kata-kata yang baik sahaja." 

Akhir sekali yang menarik perhatian dalam kisah ini ialah kedudukan Hatib yang 
termasuk dalam golongan sahabat yang sedikit yang dimaklumkan Rasulullah s.a.w. 
tentang rancangan pena’lukan itu. Dia tiba-tiba telah dipengaruhi detik-detik kelemahan 
manusia walaupun dia termasuk dalam golongan sahabat pilihan. Kemudian mujurlah 
takdir Allah telah berlangsung menyelamatkan kaum Muslimin dari bahaya yang lahir 
dari detik-detik kelemahan Hatib itu. Seolah-olah tujuan peristiwa ini ialah untuk 
mendedahkannya sahaja dan untuk menunjuk cara menanganinya kemudian sahabat- 
sahabat yang lain yang tidak dipertaruhkan rahsia itu tidak dapat menyangkalkan apa yang 
telah berlaku dan tidak dapat mengeluarkan kata-kata kesat, "Nah lihatlah orang ini. Dia 
telah dipertaruhkan rahsia tetapi dia telah khianatkannya, dan andainya kita yang 
dipertaruhkan rahsia tentulah kita tidak akan membocorkannya." Perkara yang seperti 
ini tidak berlaku. Ini menunjukkan betapa tinggi budi bahasa kaum Muslimin dengan 
pemimpin-pemimpin mereka dan betapa tawadhu'nya mereka menilaikan diri mereka 
sendiri dan betapa ikhlasnya mereka mengambil pengajaran dari peristiwa yang berlaku 
kepada saudara-saudara mereka. 

Peristiwa ini adalah satu riwayat yang mutawatir. Dan turunnya ayat-ayat itu kerana 
peristiwa ini merupakan salah satu dari riwayat-riwayat al-Bukhari dan kita tidak menafikan 
kesahihan riwayat ini, tetapi isi kandungan nas al-Qur’an sebagaimana telah dijelaskan 
sebelum ini — adalah menjangkau lebih jauh dari peristiwa ini. Ia mengolahkan satu keadaan 
jiwa yang lebih luas dari peristiwa Hatib, menurut cara gaya al-Qur'an. 

Al-Qur'an membicarakan masalah hubungan keluarga yang dekat dan hubungan- 
hubungan perkauman yang kecil, di samping membicarakan betapa kuatnya jiwa manusia 
berpegang dengan adat kebiasaannya yang turun-temurun itu, dengan tujuan untuk 
mengeluarkan mereka dari daerah yang sempit dan setempat kepada daerah sejagat 
yang meliputi seluruh umat manusia. 

Al-Qur'an mewujudkan di dalam jiwa kaum Muslimin ini satu gambaran yang baru, 
nilai yang baru, neraca-neraca pertimbangan yang baru dan pandangan yang baru 
terhadap alam, terhadap hidup dan terhadap manusia, di samping mewujudkan fungsi 
para Mu'minin di bumi dan matlamat kewujudan insan di alam ini. 

Al-Qur'an seolah-olah mengumpulkan tunas-tunas muda Muslimin di bawah naungan 
Allah untuk mengajar mereka, untuk menunjukkan kepada mereka hakikat dan matlamat 
kewujudan mereka, untuk membuka mata mereka terhadap perseteruan-perseteruan, 
dendam kesumat dan tipudaya jahat yang melingkungi hidup mereka. Seterusnya untuk 
menyedarkan mereka bahawa mereka adalah pahlawan-pahlawan Allah dan Hizbullah, 
dan menyedarkan mereka bahawa Allah mahu melakukan sesuatu dengan perantaraan 
mereka dan mahu merealisasikan sesuatu takdir melalui mereka, kerana itu mereka 
memakai dan membawa lencana-lencana Allah, dan mereka dikenal dengan lencana itu di 
kalangan antarabangsa seluruhnya di dunia dan di Akhirat. Kerana ini mereka harus bulat 
dan tulus ikhlas kepada Allah sahaja dan bergantung kepada naungan-Nya sahaja dengan 
membebaskan diri mereka dari segala hubungan yang lain sama ada di alam perasaan atau 
di alam tingkahlaku. 

Keseluruhan surah ini menuju ke arah ini hingga ayat-ayat mengenai undang- 
undang dan peraturan yang disebut pada akhir surah tentang layanan terhadap wanita- 
wanita Mu'minat yang berhijrah ke Madinah dan tentang mengadakan mubaya’ah dengan 
wanita-wanita yang telah memeluk agama Islam, juga undang-undang memisahkan 
wanita-wanita Mu’minat dari suami-suami mereka yang kafir, dan memisahkan orang-orang 
Mu’min dari isteri-isteri mereka yang kafir. Semua peraturan dan undang-undang itu 
adalah lahir dari arahan umum itu belaka. 

Surah ini diakhiri sama seperti ia dimulai dengan larangan supaya kaum Muslimin 
jangan mengadakan mubaya'ah dengan musuh-musuh Allah yang telah dimurkainya sama 
ada mereka dari kaum Musyrikin atau kaum Yahudi supaya mereka benar-benar berbeza 

dan unik, juga supaya mereka benar-benar terpisah dari segala hubungan dan pertalian 
yang lain dari hubungan 'aqidah dan bukan pertalian iman. 

* * * * * * 


(Pentafsiran ayat-ayat 1 - 2) 



1. "Wahai orang-orang yang beriman! Janganlah kamu mengambil musuh- 
Ku dan musuh kamu sebagai sahabat-sahabat setia dan kamu campakkan 
kasih mesra kamu kepada mereka, sedangkan mereka tidak percaya 
kepada agama yang benar yang datang kepada kamu. Mereka telah 
mengusir Rasul dan kamu (dari Makkah) kerana kamu beriman kepada 
Allah Tuhan kamu. Jika kamu benar-benar keluar kerana berjihad pada 
jalan-Ku dan kerana mencari keredhaan-Ku, (maka janganlah kamu 
berbuat demikian), iaitu kamu menyampaikan kasih mesra kamu kepada 
mereka secara rahsia, sedangkan aku mengetahui segala apa yang 
disembunyikan kamu dan segala apa yang dinyatakan kamu. Barang 
siapa di antara kamu yang melakukan perbuatan itu, maka sesungguhnya 
dia telah tersesat dari jalan yang benar. 1 ' 



2. "Jika mereka dapat menangkap kamu, mereka akan menjadi musuh- 
musuh kamu dan mereka akan menghulur tangan mereka (memukul 
dan membunuh kamu) dan menghulurkan lidah mereka (dengan kata- 
kata nista yang jahat), dan mereka bercita-cita supaya kamu menjadi 
kafir." 


Kaum Mu'minln Di¬ 
larang Membocor¬ 
kan Rahsia Kelom¬ 
pok Mereka Kepada 
Musuh-musuh Islam 


Surah ini dimulai dengan seruan mesra, "Wahai orang-orang yang beriman!" 
Allah menyeru mereka dengan nama keimanan untuk menjelaskan hakikat-hakikat 
kedudukan mereka dan mengingatkan mereka terhadap tipudaya musuh mereka dan 
seterusnya untuk menyedarkan mereka terhadap tugas-tugas yang terpikul di bahu mereka. 

Dengan ungkapan penuh mesra Allah sifatkan musuh mereka sebagai musuh-Nya dan 
musuh-Nya sebagai musuh mereka: 


1. "Janganlah kamu mengambil musuh-Ku dan musuh kamu sebagai 
sahabat-sahabat setia, dan kamu campakkan kasih mesra kamu kepada 
mereka." 

Allah menyedarkan kaum Mu'minin bahawa mereka dari Allah dan dikembalikan 
kepada Allah dan Allah memusuhi sesiapa sahaja yang memusuhi mereka. Merekalah 
pahlawan-pahlawan-Nya yang membawa lencana-Nya di bumi ini. Merekalah kesayangan- 
Nya dan kerana itu mereka tidak seharusnya memberi kasih mesra kepada musuh- 
musuh mereka dan musuh-musuh Allah. 



Kemudian al-Qur'an mengingatkan kaum Muslimin terhadap perbuatan-perbuatan 
jenayah yang telah dilakukan musuh mereka terhadap diri mereka, agama mereka dan 
Rasul mereka dengan penuh kezaliman: 



1. "Sedangkan mereka tidak percaya kepada agama yang benar yang datang 

kepada kamu. Mereka telah mengusir Rasul dan kamu (dari Makkah) 
kerana kamu beriman kepada Allah Tuhan kamu." 


Apa lagi yang ada pada mereka untuk kamu mendapatkan kasih mesra mereka 
setelah mereka melakukan jenayah-jenayah yang zalim itu? Mereka ingkarkan agama 
yang benar. Mereka menghalau Rasul dan orang-orang Mu’min bukan kerana sesuatu 
kesalahan melainkan kerana mereka beriman kepada Allah Tuhan mereka. Al-Qur'an 
menggerakkan di dalam hati orang-orang Mu'min kenangan-kenangan yang berkaitan 
dengan 'aqidah mereka, sebab kerana 'aqidah mereka diperangi kaum Musyrikin 
bukannya kerana sesuatu sebab yang lain. Al-Qur'an menimbulkan pokok masalah yang 
melahirkan persengketaan, perseteruan dan peperangan di antara mereka dengan kaum 
Musyrikin, iaitu masalah 'aqidah dan agama yang benar yang diingkarkan mereka, dan 
kerana masalah 'aqidah dan keimanan Rasulullah s.a.w. dan kaum Muslimin diusir keluar 
dari Makkah. 

Apabila pokok masalah ini jelas dan ketara, maka al-Qur'an mengingatkan mereka 
bahawa di sana tiada lagi tempat untuk mengadakan hubungan-hubungan mesra di 
antara mereka dengan kaum Musyrikin jika mereka benar-benar keluar dari kampung 
halaman mereka dengan maksud mencari keredhaan Allah dan berjihad kerana Sabilullah. 

1. "Jika kamu benar-benar keluar kerana berjihad pada jalan-Ku dan kerana 

mencari keredhaan-Ku." 


Tidak mungkin terkumpul dalam sebuah hati keinginan berhijrah untuk berjihad fi 
Sabilillah dan keinginan mengadakan hubungan mesra dengan kaum Musyrikin yang 
telah mengusirnya kerana ia beriman kepada Allah. Mereka tetap musuh Allah dan musuh 
Rasulullah s.a.w. 

Kemudian al-Qur'an secara halus mengingatkan mereka terhadap perasaan yang 
terpendam di hati mereka dan terhadap perbuatan- mereka menunjukkan kasih mesra 
secara rahsia kepada musuh-musuh mereka dan musuh-musuh Allah, kerana Allah 
mengetahui segala rahsia hati sama ada yang terpendam atau yang ternyata: 



1. "Kamu menyampaikan kasih mesra kamu kepada mereka secara rahsia, 
sedangkan Aku mengetahui segala apa yang disembunyikan kamu dan 
segala apa yang dinyatakan kamu." 


Kemudian al-Qur’an memberi amaran yang menimbulkan ketakutan di dalam hati 
orang-orang Mu'min: 



1. "Barang siapa di antara kamu yang melakukan perbuatan itu, maka 
sesungguhnya dia telah tersesat dari jalan yang benar." 


Tiada suatu yang ditakuti seseorang Mu’min seperti ketakutannya kepada kesesatan 
dari jalan yang benar setelah dia mendapat hidayat dan sampai kepada matlamat 
keimanan. 


Al-Qur'an memberi amaran dan peringatan ini kepada kaum Muslimin sebelum ia 
mendedahkan kepada mereka hakikat musuh mereka yang sentiasa menyimpan niat yang 
jahat terhadap mereka seperti yang terkandung dalam ayat lanjutan yang berikut: 

2. 'jika mereka dapat menangkap kamu, mereka akan menjadi musuh- 
musuh kamu dan mereka akan menghulur tangan mereka (memukul 
dan membunuh kamu) dan menghulurkan lidah mereka (dengan kata- 
kata nista yang jahat), dan mereka bercita-cita supaya kamu menjadi 
kafir." 

Sebaik-baik sahaja mereka mendapat peluang mengalahkan kaum Muslimin mereka 
akan bertindak sebagai musuh ketat terhadap mereka. Mereka akan melakukan segala 
macam penyeksaan terhadap mereka dengan menggunakan tangan, lidah dan segala 
sarana yang lain. 

Dan yang lebih dari itu semuanya ialah: 

2. "Dan mereka bercita-cita supaya kamu menjadi kafir." 

Kepada orang Mu'min cita-cita mereka ini adalah lebih dahsyat dari segala 
penindasan dan penyeksaan dengan tangan atau lidah. Orang yang bercita-cita supaya 
dia kehilangan perbendaharaan iman yang amat mahal dan kembali menjadi kafir adalah 
seorang musuhnya yang paling besar dari segala musuh yang menyeksakannya dengan 
tangan dan lidah. 

Orang yang telah merasa kemanisan iman setelah bergelimang di dalam kekufuran, 
dan orang yang telah bersuluh dengan cahaya iman setelah meraba-raba di dalam 
kesesatan dan orang yang hidup dengan kehidupan seorang Mu'min, iaitu hidup dengan 
konsep hidup seorang Mu'min, dengan kefahaman seorang Mu'min, dengan pemikiran 
seorang Mu'min, dengan perasaan-perasaan seorang Mu'min, dengan kelurusan seorang 
Mu'min dan dengan ketenangan hati seorang Mu'min, akan merasa begitu benci dan jijik 
untuk kembali kepada kekufuran, sama dengan bencinya atau lebih lagi jika dia hendak 
dilontarkan ke dalam api. Hanya musuh Allah sahaja yang berangan-angan supaya orang 
yang Mu'min itu kembali ke dalam neraka kekufuran setelah dia berada di dalam syurga 
keimanan, dan supaya dia kembali ke alam kekufuran yang tandus dan kosong setelah 
dia berada di dalam alam keimanan yang mewah ma'mur. 

Justeru itu al-Qur'an secara beransur-ansur memberangsangkan hati para Mu'minin 
menentang musuh-musuhnya dan musuh mereka hingga sampai kemuncaknya dengan 
menjelaskan kepada para Mu'minin mengenai cita-cita mereka: "Mereka bercita-cita 
supaya kamu menjadi kafir." 

(Pentafsiran ayat 3) 


Itulah pusingan pertama yang mengemukakan berbagai-bagai sentuhan, kemudian 
diikuti pula dengan pusingan yang kedua mengemukakan satu sentuhan yang 
memperkatakan perasaan-perasaan dalam hubungan kekerabatan yang amat mendalam 
di dalam hati manusia, iaitu perasaan yang sentiasa membara di dalam hati dan mendorong 
mereka ke arah kasih mesra terhadap kaum kerabat mereka hingga melupakan 
kewajipan mempertahankan peibezaan 'aqidah: 



Hubungan Keluarga 
Tidak Berguna Pada 
Hari Qlamat 


"Tidak akan berguna kepada kamu kaum kerabat kamu dan tidak pula 
anak-anak kamu pada hari Qiamat, Allah akan memisahkan di antara 
kamu (pada hari itu) dan Allah Maha Mengetahui segala apa yang dilakukan 
kamu." 


Seorang Mu'min itu beramal dan mengharapkan balasan di Akhirat. Ia menanam 
di dunia dan mengharapkan tuaiannya di Akhirat. Dengan menyedarkan hati mereka 
bahawa hubungan kekeluargaan mereka akan putus di Akhirat, setelah putusnya hubungan 
'aqidah di antara mereka, boleh mengurangkan kepentingan hubungan kekeluargaan itu 
di sisi mereka dalam masa hidup di dunia yang pendek ini, dan mendorong mereka 
kepada mencari satu hubungan yang kekal yang tidak akan terputus di dunia dan tidak pula 
di Akhirat. Kerana itu Allah berfirman kepada mereka, "Tidak akan berguna kepada 
kamu kaum kerabat kamu dan tidak pula anak-anak kamu" yang kamu rindui 
dan cintai sehingga kamu terpaksa membuat hubungan mesra secara sulit dengan 
musuh-musuh Allah dan musuh-musuh kamu untuk memelihara keselamatan mereka 
sebagaimana yang telah berlaku kepada Hatib yang sangat sayangkan anak-anak dan harta 
bendanya, dan sebagaimana pernah difikirkan oleh orang-orang yang lain darinya terhadap 
nasib kaum kerabat dan anak-anak mereka yang ditinggalkan di Makkah, sedangkan 
mereka berada di Madinah Darul-hijrah. Kaum kerabat dan anak-anak kamu itu tidak akan 
berguna kepada kamu, kerana pada hari Qiamat kelak Allah akan memisahkan di antara 
kamu dengan mereka, kerana tali hubungan yang mengikat kamu dengan mereka telah 
terputus. Hanya tali 'aqidah sahaja dan bukannya tali yang lain yang boleh mengikatkan 
kamu dengan mereka di sisi Allah. 


"Dan Allah Maha Mengetahui segala apa yang dilakukan kamu" yakni 
mengetahui segala tindakan yang lahir dan segala niat yang tersembunyi di dalam 
hati. 


****** 

(Pentafsiran ayat-ayat 4 - 6) 


Kemudian tiba pula pusingan yang ketiga yang menghubungkan kaum Muslimin 
dengan umat yang pertama iaitu umat tauhid dan dengan satu angkatan yang sama iaitu 
angkatan keimanan. Ini bererti bahawa umat dan angkatan ini adalah keimanan. Ini bermakna 
bahawa umat dan angkatan ini telah wujud sejak zaman berzaman lagi dan mendukung 
keimanan yang berbeza dan bebas dari segala hubungan yang bertentangan dengan 
hubungan ’aqidah. Mereka adalah satu umat yang sambung-menyambung sejak Nabi 
Ibrahim a.s. lagi iaitu moyang mereka yang ulung dan pejuang agama tauhid yang ulung. 
Beliau merupakan contoh ikutan bukan sahaja di dalam 'aqidah malah di dalam seluruh 
pembawaan hidupnya, juga dalam pengalaman-pengalamannya dalam bidang hubungan 
dengan kaum kerabat. Beliau dan pengikut-pengikutnya yang beriman telah berjaya 
membulatkan hati mereka berpegang teguh kepada hubungan 'aqidah sahaja: 


Angkatan Musi 
min Merupaka 
Angkatan Yan 
Bersinambunga 
Sejak Nabi Ibrahls 
a.s. Hingga Ke Nafc 
Muhammad $.a.w 

4. "Sesungguhnya terdapat contoh teladan yang baik untuk kamu pada 
Ibrahim dan mereka yang bersama dengannya ketika mereka berkata 
kepada kaum mereka: Sesungguhnya kami berlepas diri dari kamu dan 
dari sembahan-sembahan yang kamu sembah selain dari Allah. Kami 
kafir dengan agama kamu. Dan kini jelaslah wujud permusuhan dan 
kebencian antara kami dan kamu untuk selama-lamanya sehingga kamu 
beriman kepada Allah Yang Tunggal, kecuali pada perkataan Ibrahim 
kepada ayahandanya: Sesungguhnya anakanda akan memohon 
keampunan untuk ayahanda, ke rana anakanda tidak me milik i sebarang 
kuasa untuk mempertahankan ayahanda dari sesuatu azab dari Allah. 
Wahai Tuhan kami! Kepada-Mu kami berserah dan kepada-Mu kami 
bertaubat dan kepada-Mu tempat kembali." 



5. "Wahai Tuhan kami! Janganlah Engkau jadikan kami sasaran penindasan 

bagi orang-orang kafir. Ampunkan kami, wahai Tuhan kami . Sesungguhnya 
Engkau Maha Perkasa dan Maha Bijaksana." 

6. "Sesungguhnya untuk kamu pada mereka terdapat contoh teladan yang 
baik kepada orang-orang yang mengharapkan Allah dan hari Akhirat. 
Dan barang siapa yang berpaling, maka sesungguhnya Allah Maha Kaya 
dan Maha Terpuji." 



Apabila seorang Muslim merenungkan ayat-ayat ini, dia akan sedar bahawa salasjlah 
keturunannya begitu tua, zaman silamnya begitu lama dan contoh ikutannya bersambung 
jauh ke zaman purba. Ia berhubung dengan Nabi Ibrahim a.s. bukan sahaja dalam bidang 
'aqidah malah dalam semua pengalaman-pengalaman yang telah dialami beliau. Ketika itu 
dia akan merasa mempunyai stok simpanan pengalaman yang lebih banyak dari stok 
simpanan peribadinya, malah lebih banyak dari stok simpanan generasinya, di mana dia 
hidup. Angkatan kaum yang beriman dengan agama Allah yang sambung-menyambung 
dari zaman purbakala dan bernaung di bawah panji-panji Allah itu telah mengalami 
pengalaman-pengalaman yang sama seperti yang dialaminya, dan mereka telah pun 
mengambil keputusan dari pengalaman itu. Jadi, apa yang dialaminya bukanlah sesuatu 
yang baru dan bukanlah sesuatu taklif yang menyusahkan kaum Mu'minin. Ia mempunyai 
hubungan dengan satu umat yang amat tua yang mempunyai titik hubungan dengannya 
dalam bidang 'aqidah dan ia telah memutuskan hubungannya dengan musuh-musuh 
'aqidahnya. Ia adalah satu cabang dari satu pokok yang besar yang begitu dalam tunjangan 
akar umbinya dan begitu banyak dahan-dahannya dengan daun-daun yang begitu lebat 
dan rimbun. Itulah pokok agung yang ditanam oleh Muslim pertama Nabi Allah Ibrahim a.s. 


Nabi Allah Ibrahim a.s. dan pengikut-pengikutnya telah pun melalui pengalaman- 
pengalaman yang ditempuh oleh kaum Muslimin yang berhijrah ke Madinah, kerana itu 
pengalaman mereka merupakan contoh teladan yang amat baik: 



4. "Sesungguhnya kami berlepas diri dari kamu dan dari sembahan- 
sembahan yang kamu sembah selain dari Allah. Kami kafir dengan 
agama kamu. Dan kini jelaslah wujudnya permusuhan dan kebencian 
antara kami dan kamu untuk selama-lamanya sehingga kamu ber iman 
kepada Allah Yang Tunggal." 


Itulah keputusan yang memutuskan hubungan dengan kaum mereka, dengan tuhan- 
tuhan sembahan dan cara ibadat mereka. Itulah keputusan menolak agama mereka dan 



SURAH AL-MUMTAHANAH 


19 


beriman kepada Allah. Itulah permusuhan dan kebencian yang tidak akan putus sehingga 
kaum mereka beriman kepada Allah Yang Tunggal. Itulah pemisahan yang tegas yang tidak 
ada lagi sebarang perhubungan dan pertalian selepas terputusnya hubungan 'aqidah dan 
keimanan. Itulah keputusan mu'tamad dalam menghadapi pengalaman yang dilalui 
oleh setiap Mu'min di dalam mana-mana generasi. Dan keputusan yang telah diambil oleh 
Nabi Ibrahim a.s. dan pengikut-pengikutnya adalah menjadi contoh teladan yang baik 
kepada angkatan Muslimin yang datang selepas mereka hingga kepada hari Qiamat. 


Setengah-setengah orang Islam dapati perbuatan Nabi Ibrahim a.s. yang telah 
memohon keampunan kepada ayahandanya itu sebagai satu lubang untuk mereka 
mencurahkan kasih mesra mereka terhadap anggota-anggota keluarga mereka dari kaum 
Musyrikin, kerana itu al-Qur'an datang menjelaskan hakikat pendirian Ibrahim terhadap 
perkataannya yang mahu memohon keampunan kepada ayahandanya itu. Beliau telah 
berkata begitu sebelum beliau yakin ayahandanya berdegil untuk berpegang terus 
dengan agama syiriknya. Kerana itulah beliau berkata begitu dengan harapan ayahandanya 
beriman, tetapi setelah beliau yakin ayahandanya terus berpegang dengan agama syiriknya 
beliau pun terus berlepas diri darinya seperti diterangkan ayat: 


> - '\'"l 


114. "Apabila jelaslah kepada Ibrahim bahawa ayahandanya musuh Allah, 
maka dia pun berlepas diri darinya." 


(Surah at-Taubat) 


Di sini nyatalah bahawa Ibrahim telah menyerahkan segala urusannya kepada Allah 
dan bertawajjuh kepada-Nya dengan tawakkal, taubat dan kembali kepada-Nya dalam 
segala keadaan: 





4. "Anakanda tidak memiliki sebarang kuasa untuk mempertahankan 
ayahanda dari sesuatu azab dari Allah. Wahai Tuhan kami! Kepada-Mu 
kami berserah dan kepada-Mu kami bertaubat dan kepada-Mu tempat 
kembali." 


Penyerahan diri kepada Allah secara mutlaq itu merupakan petanda iman yang 
jelas pada Nabi Ibrahim a.s. Ia menonjolkan petanda ini untuk menarik hati anak 
cucunya kaum Muslimin supaya berpegang dengannya, ini ialah salah satu siri dari siri-siri 
pendidikan dan bimbingan menerusi kisah dan ulasannya mengikut cara gaya al^ur’an. 

Kemudian al-Qur’an selangi dengan menyebut sambungan do’a Nabi Ibrahim a.s. 
yang bermunajat kepada Tuhannya: 

$. "Wahai Tuhan kami! Janganlah Engkau jadikan kami sasaran penindasan 
bagi orang-orang kafir. Ampunkan kami, wahai Tuhan kami. Sesungguhnya 
Engkau Maha Perkasa dan Maha Bijaksana." 

Janganlah Engkau jadikan mereka dapat menguasai dan bertindak ganas terhadap 
kami, kerana ini boleh menjadikan kami sasaran fitnah mereka, kerana mereka boleh 
berkata: "Jika keimanan itu boleh melindungi orang-orang yang beriman tentulah kita 
tidak dapat bertindak mengalahkan mereka." Inilah kekeliruan yang banyak menimbulkan 
keraguan di hati setengah-setengah orang apabila kebatilan dapat menguasai kebenaran 
dan apabila manusia-manusia yang zalim dapat mengalahkan orang-orang yang beriman 
dalam mana-mana zaman kerana sesuatu hikmat yang diketahui Allah. Seorang Mu'min 
sentiasa bersikap sabar dalam menghadapi ujian, tetapi ini tidaklah menghalanginya untuk 
berdo'a kepada Allah supaya dihindari dari bala yang boleh menjadikannya sasaran 
penindasan dan kekeliruan yang menimbulkan keraguan di dalam hati. 


Do'a Nabi Ibrahim a.s. selanjutnya ialah: 


yy * <*s 


5. "Ampunkan kami." 


Istighfar ini diucapkan oleh Ibrahim Khalilur-Rahman kerana beliau sedar tahap 
ibadatnya kepada Allah yang berhak ke atas dirinya, di samping menyedari kelemahannya 
sebagai manusia untuk sampai ke tahap ibadat yang seimbang dengan ni'mat-ni'mat dan 
limpah kumia Allah yang dikumiakan kepadanya. Beliau mengagung-agungkan kebesaran 
dan kemuliaan Allah dan memohon keampunan dari-Nya supaya menjadi contoh teladan 
kepada pengikut-pengikutnya yang ada bersamanya dan kepada kaum Muslimin yang 
datang setepasnya. 

Kemudian beliau akhiri do'anya, taubatnya dan istighfamya dengan menyebut sifat- 
sifat Allah sesuai dengan do'anya itu: 



5. 'Wahai Tuhan kami! Sesungguhnya Engkau Maha Perkasa dan Maha 
Bijaksana." 


Allah berkuasa melakukan segala-galanya dan Dia Maha Bijaksana dalam segala 
pentadbiran yang dilaksanakan-Nya. 


tSS&FTF*} 

Kemudian al-Qur'an mengulangi lagi contoh teladan Nabi Allah Ibrahim serta 
memberi satu sentuhan baru kepada hati orang-orang Mu'min: 



i a 



6. "Sesungguhnya untuk kamu pada mereka terdapat contoh teladan yang 
baik kepada orang-orang yang mengharapkan Allah dan hari Akhirat. 
Dan barang siapa yang berpaling, maka sesungguhnya Allah Maha Kaya 
dan Maha Terpuji." 


Contoh teladan yang baik pada Nabi Allah Ibrahim dan pengikut-pengikutnya itu 
memang wujud bagi orang-orang yang mengharapkan Allah dan hari Akhirat. Merekalah 
sahaja yang dapat memahami nilai pengalaman yang dialami oleh angkatan Nabi Allah 
Ibrahim yang mulia itu dan dapat mengambil contoh teladan dari mereka untuk ikutan 
dan panduan. Oleh itu, barang siapa yang mengharapkan Allah dan hari Akhirat, maka 
hendaklah dia mengambil contoh teladan dari mereka. Barang siapa yang ingin menolak 
agama ini, ingin menyimpang dari jalan angkatan Mu'minin dan ingin keluar dari salasilah 
keturunan Mu'min yang amat tua dan mulia ini, maka Allah tidak perlu apa-apa darinya 
kerana: 



6. "Sesungguhnya Allah itu Maha Kaya dan Maha Terpuji." 

4 

Dengan berakhirnya pusingan ini kaum Mu'minin dapat kembali kepada 
permulaan sejarah mereka yang amat tua, dapat mengenangkan kembali asal-usul mereka 
di muka bumi ini, dapat mengetahui pengalaman-pengalaman mereka yang tersimpan 
berabad-abad yang silam, dapat melihat keputusan yang telah diambil mereka yang telah 
menjalani pengalaman-pengalaman itu dan dapat menemui jalan yang telah siap diratakan 
sejak dahulu lagi, kerana mereka bukanlah merupakan orang-orang yang pertama 
melalui jalan itu. 

Al-Qur'an berulang-ulang kali menyebut kefahaman ini supaya angkatan kaum 
Mu'minin tidak putus dan tiada seorang pun dari mereka merasa dagang dan kesepian 
walaupun dia seorang diri di dalam generasi itu, di samping itu dia tidak merasa apa-apa 
kesukaran menjunjung taklif yang dijunjung oleh orang-orang yang berjalan bersamanya 
di jalan Allah. 

Kaum Muslimin Di¬ 
galakkan Menunjuk 
Sikap Yang Mesra 
Dan Adil Kepada 
Orang-orang Bukan 
Islam Yang Tidak 
Menindas Mereka 


(Pentafciran ayat-ayat 7-11) 


Setelah itu al-Qur’an kembali melapangkan hati orang-orang Islam. Allah tahu hati 
mereka penuh dengan keinginan dan cita-cita agar keadaan permusuhan dan persengketaan 
yang menyusahkan mereka itu hilang, agar musuh-musuh mereka bercantum dengan 
mereka di bawah panji-panji Islam dan memasuki ke dalam barisan kaum Muslimin. Inilah 
satu-satunya jalan untuk menghapuskan persengketaan itu dan membangunkan hubungan 
mesra di atas asas yang kukuh. Kemudian al-Qur'an sekali lagi meringankan kesulitan 
mereka dengan menggariskan satu dasar agung Islam dalam mengaturkan hubungan 
antarabangsa di antara umat Muslimin dengan umat yang bukan Muslimin. Menurut dasar 
ini, pemulauan dan perseteruan hanya dilakukan apabila tercetus keadaan permusuhan 
dan pencerobohan. Andainya keadaan permusuhan dan pencerobohan itu tidak wujud, 
maka dasar membuat baik dan berlaku adil hendaklah menjadi amalan: 



7. "Semoga Allah jalinkan hubungan kasih sayang di antara kamu dan 
orang-orang yang kamu musuhi dari golongan mereka. Dan Allah Maha 
Kuasa dan Allah Maha Pengampun dan Maha Pengasih." 




8. "Allah tidak melarang kamu berbuat baik dan berlaku adil terhadap 
orang-orang yang tidak memerangi kamu kerana agama dan tidak 
mengusir kamu dari kampung halaman kamu. Sesungguhnya Allah 
sayangkan orang-orang yang berlaku adil." 




& 

9. "Sesungguhnya Allah hanya melarang kamu bersahabat setia dengan 
orang-orang yang memerangi kamu kerana agama dan mengusirkan 
kamu keluar dari kampung halaman kamu dan turut membantu untuk 
mengusir kamu. Dan barang siapa yang mengambil mereka sebagai 
sahabat-sahabat setia, maka merekalah orang-orang yang zalim." 


Islam adalah agama damai dan 'aqidah kasih sayang. Islam adalah satu sistem yang 
bertujuan untuk menaungi seluruh alam di bawah naungannya, dan untuk menegakkan 
cara hidupnya. Islam bertujuan mengumpulkan manusia di bawah panji-panji Allah selaku 

saudara-saudara yang saling mengenali dan menyintai satu sama lain. Tiada suatu 
yang menghalangi tujuan ini melainkan tindakan pencerobohan yang dilakukan oleh 
musuh-musuhnya yang mahu menindas perkembangannya dan penduduk-penduduknya. 
Andainya mereka memperlihatkan sikap yang damai terhadap Islam, maka Islam sama 
sekali tidak berminat untuk bermusuh dengan mereka. Hatta dalam keadaan permusuhan 
sekalipun Islam tetap memelihara punca-punca kasih mesra di dalam hati, iaitu 
memelihara perilaku yang bersih dan layanan yang adil dengan harapan satu hari nanti 
mereka akan sedar bahawa mereka lebih baik berteduh di bawah panji-panji Islam yang 
luhur. Islam tidak pernah berputus asa menunggu hari itu di mana jiwa manusia akan 
berubah menjadi lurus dan menuju ke jalan yang lurus. 

Di dalam ayat pertama di bahagian ini terdapat isyarat kepada harapan yang tidak 
mengenal putus asa itu untuk meringan perasaan setengah golongan Muhajirin dan 
menyenangkan hati mereka yang sedang menderita kepenatan kerana pemulauan dan 
peperangan dengan kaum kerabat dan keluarga: 



7. "Semoga Allah jalinkan hubungan kasih sayang di antara kamu dan 
orang-orang yang kamu musuhi dari golongan mereka." 

Harapan ini adalah dari Allah yang bererti harapan ini akan tetap menjadi kenyataan, 
dan orang-orang Islam yang mendengar harapan ini merasa begitu yakin kepadanya, dan 
tidak lama selepas turunnya ayat ini negeri Makkah telah dita'lukkan oleh kaum 
Muslimin, dan orang-orang Quraysy memeluk Islam dan seluruh mereka berdiri di bawah 
satu panji-panji. Segala lembaran persengketaan dan dendam kesumat telah tertutup 
dan seluruh mereka menjadi saudara yang saling mesra. 

E 

> < m; f' 

7. "Allah Maha Kuasa." 

Dia melakukan apa sahaja yang dikehendaki-Nya. 



7. "Dan Allah Maha Pengampun dan Maha Penyayang." 

Dia mengampunkan dosa-dosa syirik dan kesalahan-kesalahan yang telah lalu. 

Sehingga janji Allah yang terkandung dalam kata-kata harapan itu terlaksana, Allah 
telah membenarkan orang-orang Islam mengadakan hubungan yang baik dengan orang- 

orang kafir yang tidak memerangi mereka kerana agama dan tidak mengusir mereka dari 
kampung halaman mereka. Allah tidak menghalangi orang-orang Islam dari berbuat baik 
kepada mereka dan berlaku adil dalam hubungan-hubungan dengan mereka dan bersikap 
tidak mengurangkan hak-hak mereka barang sedikit pun, tetapi Allah melarang keras 
mereka bermubaya'ah dengan orang-orang kafir yang memerangi mereka kerana agama 
dan mengusir mereka dari kampung halaman mereka atau turut membantu mengusir 
mereka. Allah menghukumkan orang-orang Islam yang bermubaya'ah dengan mereka 
sebagai orang-orang yang zalim. Dan di antara pengertian kezaliman ialah syirik 
berdasarkan firman Allah S.W.T: 









13. "Sesungguhnya perbuatan syirik itu suatu kezaliman yang amat besar." 

(Surah Luqman) 


Ini adalah satu amaran yang menakutkan orang yang beriman yang bimbang termasuk 
dalam pengertian syirik yang amat digeruni itu. 


Dasar melayani orang-orang yang bukan Islam itu merupakan satu dasar yang 
paling adil yang sesuai dengan tabiat agama Islam, sesuai dengan pandangannya terhadap 
hayat insaniyah, malah sesuai dengan pandangan umumnya terhadap alam buana yang 
lahir dari ciptaan Tuhan Yang Maha Esa dan bertawajjuh kepada Allah Yang Maha Tunggal, 
iaitu alam buana yang selaras dengan reka bentuk laduni dan perencanaan azali-Nya 

di sebalik segala kelainan dan keragaman. (1} 

✓ 

Dasar perhubungan itu merupakan asas undang-undang Islam antarabangsa 
yang meletakkan hubungan damai di antara orang-orang Islam dengan orang-orang 
yang bukan Islam sebagai satu keadaan yang tetap, dan keadaan itu tidak boleh 
diubah melainkan apabila berlaku pencabulan perang yang perlu ditentang atau timbul 
kebimbangan berlakunya tindakan khianat setelah dimeteraikan perjanjian iaitu dalam 
bentuk ancaman menyerang atau tindakan menghalangkan kebebasan da'wah dan 
kebebasan 'aqidah dengan menggunakan kekerasan, kerana tindakan ini juga merupakan 
suatu pencerobohan. Selain dari perlakuan-perlakuan ini, maka dasar hubungan ialah 
perdamaian, perhubungan yang baik dan layanan yang adil terhadap semua orang. 1 (2) 

Dasar perhubungan ini juga merupakan dasar yang sesuai dengan kefahaman Islam 
yang menjadikan pokok persoalan di antara orang-orang Islam dan orang-orang yang 
bukan Islam ialah persoalan 'aqidah Islam itu sahaja, bukannya persoalan-persoalan yang 
lain. Ia menjadikan nilai yang harus dipertahankan oleh orang-orang Islam ialah persoalan 

(1) Lihat buku: " J j^Ul fiL Jl 

(2) Sumber yang sama. 

'aqidah Islam itu sahaja. Tiada persoalan lain yang harus menimbulkan pertikaian dan 
peperangan di antara orang-orang Islam dan orang-orang yang bukan Islam melainkan 
persoalan kebebasan da'wah, kebebasan 'aqidah, persoalan pelaksanaan agama Allah 
di bumi dan persoalan meninggikan kalimat Allah. 

Arahan ini sesuai dengan aliran keseluruhan surah ini yang bertujuan menonjolkan 
nilai 'aqidah dan menjadikannya satu-satunya panji-panji yang berdiri di bawahnya seluruh 
umat Muslimin. Siapa sahaja yang berdiri bersama mereka di bawah panji-panji itu, maka 
dia termasuk dalam golongan mereka dan siapa sahaja yang memerangi mereka kerana 
berdiri di bawah panji-panji itu, maka dia musuh mereka. Siapa sahaja yang bersikap 
damai dengan mereka, iaitu tidak mengganggu 'aqidah dan da'wah mereka, dan tidak 
menghalangi orang lain mendengar da'wah mereka, juga tidak menindas orang-orang 
yang beriman kepada da'wah mereka, maka dia dianggap seorang yang damai yang tidak 
dilarangkan Islam berbuat baik dan berlaku adil kepadanya. 

Seorang Muslim yang hidup di bumi ini adalah untuk 'aqidahnya. 'Aqidah inilah 
yang menjadi satu-satu persoalan dengan dirinya dan dengan orang lain di sekelilingnya. 
Dia tidak bermusuh kerana sesuatu kepentingan, dia tidak berperang kerana persoalan 
perkauman, kebangsaan, kenegerian, kekeluargaan atau keturunan. Kerana satu-satunya jihad 
ialah jihad untuk meninggikan kalimat Allah dan jihad untuk menjadikan 'aqidah Allah 
satu sistem hidup yang dipraktikkan di dalam kehidupan. 


Selepas itu turun pula Surah at-Taubat yang menyebut: 



1. "Inilah perisytiharan pemutusan hubungan dari Allah dan Rasul-Nya 
yang dituju kepada orang-orang Musyrikin yang telah kamu meteraikan 
perjanjian dengan mereka...." 

(Surah Bara'ah) 

Dengan perisytiharan ini tamatlah keadaan hubungan perjanjian dan hubungan 
perdamaian di antara orang-orang Islam dengan kaum Musyrikin seluruhnya setelah 
diberi tempoh selama empat bulan kepada pihak-pihak yang mengadakan perjanjian dengan 
orang-orang Islam tanpa menentukan had masanya dan diberi tempoh sehingga tamat had 
masa perjanjian kepada pihak yang mengadakan perjanjian yang ditentukan had masanya. 
Perisytiharan ini dibuat setelah menempuh pengalaman-pengalaman yang membuktikan 
bahawa kaum Musyrikin tidak mematuhi perjanjian-perjanjian mereka dengan orang- 
orang Islam. Mereka hanya menunggu-nunggu peluang untuk mengoyakkannya apabila 
mereka mendapat keuntungan. Tindakan ini sesuai dengan satu dasar yang lain: 

58. "Dan jika kamu bimbang sesuatu pengkhianatan dari satu kaum yang 
kafir, maka kembalikanlah perjanjian itu kepada mereka dengan saksama. 
Sesungguhnya Allah tidak sukakan pengkhianat-pengkhianat." 

(Surah al-Anfal) 

Peraturan ini merupakan satu keperluan untuk mengamankan tapak pertumbuhan 
Islam - yang pada masa itu ialah seluruh wilayah Semenanjung Tanah Arab - dari segala 
musuh yang menunggu peluang untuk menyerang kaum Muslimin. Mereka terdiri dari 
kaum Musyrikin dan kaum Ahli-Kitab yang hidup bersama kaum Muslimin. Mereka telah 
berulang-ulang kali mengkhianati perjanjian-perjanjian mereka. Perbuatan itu merupakan 
suatu pencabulan yang tepat dengan peruntukan undang-undang "keadaan pencabulan", 
lebih-lebih lagi pada masa itu dua empayar Parsi dan Rom yang melingkungi negara Islam 
mulai mengemblengkan kekuatan mereka untuk menghadapi Islam dan mulai merasa 
bahayanya. Kedua-dua empayar ini telah menghasut negeri-negeri Arab yang bersempadan 
dengan dua empayar itu dan tunduk kepada penjajahan mereka supaya menentang Islam. 
Oleh itu, satu tindakan tegas adalah perlu untuk membersihkan khemah Islam dari saki- 
baki musuhnya sebelum terlibat dalam pertempuran-pertempuran luar yang diduga akan 
berlaku pada masa itu. 


Cukuplah sekadar ini, dan marilah kita kembali kepada nas-nas surah mengenai 
hukum wanita-wanita Mu'minat yang berhijrah: 





$ 


10. "Wahai orang-orang yang beriman! Apabila datang kepada kamu wanita- 
wanita Mu’minat yang berhijrah (dari Makkah), maka ujilah mereka. 
Allah lebih mengetahui kebenaran keimanan mereka. Dan jika kamu 
mengetahui mereka beriman, maka janganlah kamu kembalikan mereka 
kepada suami-suami mereka yang kafir, kerana mereka tidak halal 
kepada suami mereka dan suami mereka tidak halal kepada mereka. 
Dan bayarkanlah kepada suami mereka maskahwin yang telah mereka 
belanjakannya, dan tidak menjadi apa-apa kesalahan kepada kamu 
berkahwin dengan mereka jika kamu membayar kepada mereka 
maskahwin mereka. Dan janganlah kamu terus berpegang dengan tali 
perkahwinan dengan wanita-wanita yang kafir dan tuntutlah maskahwin 
yang telah kamu belanjakannya itu dan biarlah mereka tuntut maskahwin 

yang mereka telah belanjakannya, itulah hukum Allah yang Dia tetapkan 
di antara kamu, dan Allah Maha Mengetahui dan Maha Bijaksana." 




11. "Dan jika seorang dari isteri-isteri kamu lari ke pihak orang-orang kafir 
kemudian kamu kalahkan mereka (dengan peperangan dan mendapat 
harta rampasan perang), maka hendaklah kamu bayar (dengan harta itu) 
kepada orang-orang (Islam) yang hilang (lari) isteri-isteri itu sebanyak 
maskahwin yang telah dibelanjakan kepada mereka. Dan bertaqwalah 
kepada Allah yang kamu beriman kepada-Nya." 


Menurut riwayat, sebab turunnya hukum-hukum ini ialah selepas dimeteraikan 
Perjanjian Hudaybiyah yang berbunyi, "Dengan syarat tiada seorang pun dari orang kami 
yang datang kepada engkau walaupun ia memeluk agama engkau melainkan hendaklah 
engkau pulangkannya kepada kami." Ketika Rasulullah s.a.w. dan orang-orang Islam yang 
ada bersamanya berada di hilir Hudaybiyah, tiba-tiba sekumpulan wanita Mu'minat datang 
menemuinya. Mereka memohon untuk berhijrah ke negeri Islam di Madinah, tetapi orang- 
orang Quraysy datang meminta supaya wanita-wanita itu dipulangkan ke pihak mereka 
berdasarkan kehendak perjanjian. Nampaknya peruntukan mengenai kaum wanita dalam 
perjanjian itu tidak begitu jelas, kerana itu diturunkan dua ayat ini melarang wanita-wanita 
yang berhijrah itu dipulangkan ke pihak orang-orang kafir memandang mereka golongan 
yang lemah supaya keimanan mereka tidak digugatkan. 

Turunnya hukum-hukum untuk menangani hubungan antarabangsa adalah 
ditegakkan di atas prinsip yang paling adil untuk memelihara keadilan itu sendiri tanpa 
terpengaruh kepada tindak-tanduk pihak yang satu lagi, yang tidak adil dan zalim. Ini 
berdasarkan cara Islam dalam segala hubungannya baik hubungan dalam negeri mahupun 
hubungan antarabangsa. 


Prosedur pertama yang diambil ialah menguji wanita-wanita yang berhijrah untuk 
mempastikan sebab hijrah mereka yang sebenar. Motif hijrah itu hendaklah bukan kerana 
melarikan diri dari perkahwinan yang tidak disukainya, bukan kerana mencari sesuatu 
faedah dan bukan kerana mengejar cinta kepada seorang lelaki yang berada di negara 
Islam (Madinah). 

Ujar Ibn 'Abbas: Beliau menguji wanita-wanita itu: "Demi Allah saya tidak keluar 
berhijrah kerana bencikan suami. Demi Allah saya tidak keluar berhijrah kerana tidak suka 
tinggal di kampungnya dan ingin mencari tempat yang lain. Demi Allah saya tidak keluar 
berhijrah kerana mencari kepentingan dunia dan demi Allah saya tidak keluar berhijrah 
melainkan kerana cintakan Allah dan Rasul-Nya." 


Prosedur Ujian 
Terhadap Wanita- 
wanita Yang Ber¬ 
hijrah 

Ujar 'Ikrimah pula wanita-wanita itu dikatakan kepadanya: M Anda tidak datang berhijrah 
melainkan kerana kasih kepada Allah dan Rasul-Nya. Anda tidak datang berhijrah kerana 
cintakan seorang lelaki dari kami dan bukan pula kerana lari dari suami anda." 


Inilah ujian yang dilakukan terhadap mereka. Beliau berpegang kepada keadaan 
mereka yang lahir dan kepada ikrar mereka yang bersumpah dengan nama Allah sahaja, 
sedangkan rahsia-rahsia mereka yang sebenar yang terpendam di dalam hati mereka 
adalah dipulangkan kepada Allah. Manusia tidak mungkin menembusi ke dalam dada 
mereka: 






10. "Allah lebih mengetahui kebenaran keimanan mereka." 


Andainya mereka telah membuat ikrar yang seperti itu, 


y s s 

10. "Maka janganlah kamu kembalikan mereka kepada suami-suami mereka 
yang kafir, kerana mereka tidak halal kepada suami mereka, dan suami 
mereka tidak halal kepada mereka." 


Hubungan utama iaitu hubungan 'aqidah telah terputus di antara mereka, kerana itu 
tiada lagi satu hubungan yang lain yang dapat menyambungkan hubungan yang terputus 
itu. Kehidupan suami isteri merupakan suatu kehidupan sebati, padu dan mantap, dan ia 
tidak mungkin berdiri tegak apabila putusnya hubungan asasi itu, sedangkan keimanan pula 
merupakan tiang seri kehidupan hati dan tiada satu sentimen yang lain yang dapat 
menggantikan tiang seri itu. Apabila sebuah hati itu kosong dari iman, maka tiada hati 
Mu'min yang dapat berhubung mesra dengannya dan dapat mencari ketenangan di 
sampingnya. Perkahwinan itu adalah dijalinkan dengan kasih sayang, kemesraan dan 
ketenangan. 


Di permulaan Hijrah keadaan ini ditinggalkan begitu sahaja tanpa ditentukan oleh 
sesuatu nas. Di waktu itu isteri yang Mu’min tidak dipisahkan dari suami yang kafir dan 
suami yang Mu'min tidak dipisahkan dari isteri yang kafir, kerana masyarakat Islam ketika 
itu belum lagi berdiri di atas tapak-tapaknya yang teguh, tetapi setelah dimeteraikan 
Perjanjian Hudaybiyah atau selepas pena'lukan Makkah, mengikut anggapan kebanyakan 
rawi, maka tibalah masanya untuk dilaksanakan pengasingan yang sempurna (di antara 
suami dan isteri Mu’minin dengan suami isteri Musyrikin) supaya jelaslah di dalam hati 
orang-orang Mu'min, sama ada lelaki atau perempuan, sebagaimana jelasnya di dalam 
kehidupan mereka di alam kenyataan bahawa tiada hubungan yang mengikat mereka 

i 

melainkan hubungan iman dan 'aqidah dan tiada pertalian melainkan di antara orang-orang 
yang mempunyai pertalian dengan Allah. 

Prosedur pengasingan itu disertakan pula dengan prosedur membayar pampasan 
berdasarkan lunas keadilan dan persamaan, iaitu melakukan pembayaran balik kepada 
suami yang kafir nilai maskahwin yang telah dibelanjakannya kepada isterinya yang 
Mu'min yang telah berpisah dengannya sebagai pampasan atas kerugian yang dialaminya, 
sebagaimana dibayar balik kepada suami Mu’min nilai maskahwin yang telah 
dibelanjakannya kepada isterinya yang kafir yang telah dibebaskannya dari tali 
perkahwinan dengannya. 


Selepas itu barulah halal bagi lelaki Mu'min berkahwin dengan perempuan- 
perempuan Mu'minat yang berhijrah itu apabila mereka membayar mohor yang terhak 
kepada mereka. Walau bagaimanapun di sana terdapat perbezaan faham dari segi 
fiqhiyah, adakah wanita-wanita seperti itu ber'iddah atau tidak ber'iddah kecuali wanita- 
wanita yang hamil sahaja yang ber'iddah sehingga mereka bersalin? Andainya mereka 
beri'iddah, maka adakah 'iddah mereka ialah 'iddah wanita-wanita yang ditalaq iaitu 
sebanyak tiga quru' atau hanya 'iddah untuk memastikan kesucian rahim iaitu dengan 
sekali haidh sahaja? 



10. "Dan bayarkanlah kepada suami mereka maskahwin yang telah mereka 
belanjakannya, dan tidak menjadi apa-apa kesalahan kepada kamu 
berkahwin dengan mereka jika kamu membayar kepada mereka 
maskahwin mereka. Dan janganlah kamu terus berpegang dengan tali 
perkahwinan dengan wanita-wanita yang kafir dan tuntutlah maskahwin 
yang telah kamu belanjakannya." 


Kemudian al-Qur'an mengikatkan semua hukum-hukum itu dengan jaminan yang 
besar di dalam hati orang-orang Mu'min, iaitu jaminan pengawasan Allah dan takut kepada- 
Nya: 



10. "Itulah hukum Allah yang Dia tetapkan di antara kamu dan Allah Maha 
Mengetahui dan Maha Bijaksana." 


Itulah satu-satunya jaminan untuk menghindari segala tindakan pengingkaran, 
penyelewengan dan tipu helah, kerana hukum Ilahi itu adalah hukum Allah Yang Maha 
Mengetahui dan Maha Bijaksana, hukum Allah yang melihat segala rahsia yang terpendam 
di dalam dada, hukum Allah Yang Maha Gagah dan Maha Kuasa. Cukuplah bagi 

seseorang Mu'min menyedari hubungan ini dan menginsafi sumber hukum-hukum itu 
untuk bertindak dengan jujur mematuhinya dengan keyakinan bahawa dia tetap akan pulang 
kepada Allah. 


Apabila suami-suami yang Mu'min tidak dapat mengambil balik bayaran maskahwin 
yang telah dibelanjakannya kerana isteri-isterinya yang kafir, atau keluarga mereka enggan 
membayar balik maskahwin suami yang Mu'min sebagaimana telah berlaku kepada 
setengah-setengah suami, maka pemerintah (al-Imam) akan membayar pampasan kepada 
mereka dari harta orang-orang kafir yang beristerikan perempuan-perempuan yang 
telah berhijrah itu, iaitu harta-harta yang terhak kepada isteri-isteri mereka yang berada 
di negeri Islam (Madinah), atau pemerintah akan membayar gantirugi kepada mereka 
dari kumpulan harta rampasan perang yang jatuh ke tangan orang-orang Islam: 



0 


< > 


:> 






11. "Dan jika seorang dari isteri-isteri kamu lari ke pihak orang-orang kafir 
kemudian kamu kalahkan mereka (dengan peperangan dan mendapat 
harta rampasan perang), maka hendaklah kamu bayar (dengan harta itu) 
kepada orang-orang (Islam) yang hilang (lari) isteri-isteri itu sebanyak 
maskahwin yang telah dibelanjakan kepada mereka. Dan bertaqwalah 
kepada Allah yang kamu beriman kepada-Nya." 


Kemudian al-Qur'an sekali lagi mengikatkan pelaksanaan hukum ini dengan jaminan: 

11. "Dan bertaqwalah kepada Allah yang kamu beriman kepada-Nya." 


Ini merupakan satu sentuhan untuk mengingatkan orang-orang Mu'minin kepada 
Allah yang memberi kesan yang mendalam dalam hati mereka. 


Demikianlah hukum-hukum pengasingan di antara suami isteri Mu'min dengan 
suami isteri yang kafir dilaksanakan dalam kehidupan. Ia merupakan satu pelaksanaan 
yang jelas terhadap dasar Islam mengenai nilai-nilai hidup dan hubungan-hubungannya, 
mengenai perpaduan barisan Islam dan perbezaannya yang unik dari barisan-barisan yang 
lain, mengenai penegakan seluruh aspek kehidupan di atas asas 'aqidah dan mengikatkan 
seluruhnya pada paksi keimanan, dan seterusnya mengenai dasar pembangunan sebuah 
alam insaniyah, di mana leburnya segala perbezaan-perbezaan bangsa, warna, bahasa, 
keturunan dan negeri. Hanya satu sahaja tanda atau lencana yang membezakan di antara 

manusia iaitu lencana kumpulan yang mereka masuki, dan di sana hanya ada dua 
kumpulan sahaja iaitu Hizbullah dan Hizbusy-syaitan. 

****** 


(Pentafsiran ayat 12) 


Kemudian al-Qur'an menjelaskan kepada Rasulullah s.a.w. bagaimana dan di atas 
asas-asas apakah hendak diadakan mubaya'ah untuk beriman dengan wanita-wanita yang 
berhijrah itu dan dengan lain-lain wanita yang hendak memeluk Islam: 



Garis Panduan 
Mengadakan Mu- 
baya’ah Dengan 
Wanita-wanita 
Mu'minat 


12. 'Wahai Nabi! Jika wanita-wanita Mu'minat datang kepadamu untuk 
bermubaya'ah denganmu bahawa mereka tidak akan mempersekutukan 
Allah dengan sesuatu apa pun, tidak akan mencuri, tidak akan berzina, 
tidak akan membunuh anak-anak mereka dan tidak akan membuat dusta 
yang sengaja mereka ada-adakan di antara tangan dan kaki mereka, dan 
tidak akan melanggar perintahmu dalam perkara-perkara yang baik, maka 
hendaklah engkau bermubaya'ah dengan mereka dan pohonlah 
keampunan kepada mereka, sesungguhnya Allah Maha Pengampun dan 
Maha Penyayang." 


Asas-asas mubaya'ah ini merupakan asas-asas terpenting 'aqidah dan asas-asas 
kehidupan masyarakat yang baru, iaitu asas menafikan segala bentuk syirik terhadap Allah, 
asas tidak melanggar batas-batas Allah iaitu melakukan perbuatan mencuri, berzina dan 
membunuh anak. Ini merupakan isyarat kepada perbuatan menanam anak perempuan 
hidup-hidup di dalam zaman jahiliyah, ia juga termasuk perbuatan membunuh bayi dalam 
kandungan kerana sebab-sebab yang tertentu, sedangkan mereka pemegang amanah 
terhadap anak yang dikandung mereka. 



12. "Dan tidak akan membuat dusta yang sengaja mereka ada-adakan di 
antara tangan dan kaki mereka." 


Ujar Ibn 'Abbas, "Janganlah mereka menghubungkan anak orang lain kepada suami 
mereka." Demikianlah juga pandangan Muqatil. Mungkin peringatan hemat selepas 

diadakan upacara mengangkat baya’ah dengan wanita-wanita ini disebabkan adanya kes- 
kes yang berlaku di zaman jahiliyah di mana seorang wanita menyerahkan dirinya kepada 
beberapa orang lelaki, dan apabila dia melahirkan anak, maka dia akan melihat siapakah 
di antara lelaki itu yang mempunyai rupa paras yang mirip dengan anak yang dilahirkan 
itu. Kadang-kadang dia memilih lelaki yang paling tampan di antara mereka, lalu dia 
hubungkan si anak itu kepadanya, sedangkan dia tahu siapakah bapanya yang sebenar. 

Tetapi ungkapan itu begitu umum, ia meliputi kes-kes tadi, juga kes-kes lain yang 
ada kaitan dengan pembohongan dan pemalsuan yang diada-adakan. Mungkin juga Ibn 
'Abbas dan Muqatil mengkhususkannya dengan kes itu ialah kerana adanya satu kes yang 
berlaku pada masa itu. 


Dan syarat mubaya'ah yang akhir ialah: 




"Dan tidak akan melanggar perintah-Mu dalam perkara-perkara yang 
baik." 


Ini termasuk janji mematuhi perintah-perintah Rasulullah s.a.w. yang disuruh oleh 
beliau, kerana beliau tidak menyuruh melainkan untuk kebaikan. Tetapi syarat ini juga 
merupakan salah satu dasar perlembagaan dalam Islam yang menetapkan bahawa 
seseorang rakyat tidak wajib ta'at kepada pemerintah melainkan dalam perkara-perkara 
yang baik, yang sesuai dengan agama dan syari'at Allah. Keta'atan kepada pemerintah 
bukanlah merupakan suatu keta’atan yang mutlaq di dalam segala perintah yang 
dikeluarkannya. Dasar inilah yang menjadikan kekuatan undang-undang dan perintah 
kerajaan itu adalah diambil dari syari’at Allah, bukannya dari kemahuan pemerintah atau 
dari kehendak rakyat itu sendiri apabila undang-undang itu bertentangan dengan syari’at 
Allah. Pemerintah dan rakyat adalah kedua-duanya pasti dihukum dengan syari'at Allah 
dan dari syari’at inilah diambil segala kuasa. 

Apabila wanita-wanita itu sanggup bermubaya'ah mematuhi lunas-lunas umum ini, 
maka mubaya’ah mereka diterima dan Rasulullah s.a.w. akan memohon keampunan atas 
dosa-dosa mereka yang telah lalu. "Sesungguhnya Allah Maha Pengampun dan Maha 
Penyayang." Allah bersedia untuk memberi keampunan, rahmat dan mema'afkan 
kesalahan. 


* * * * * * 


Surah ini diakhiri dengan satu kenyataan umum: 

13. "Wahai orang-orang yang beriman! Janganlah kamu bersahabat setia 
dengan kaum yang telah dimurkai Allah. Sesungguhnya mereka telah 
berputus asa terhadap hari Akhirat sebagaimana orang-orang kafir yang 
telah berada di dalam kubur itu berputus asa." 

Ayat ini menyeru orang-orang yang beriman dengan nama keimanan dan dengan sifat 
Mu’min yang membezakan mereka dari kaum-kaum yang lain, kerana sifat ini meng¬ 
hubungkan mereka dengan Allah dan memisahkan mereka dari musuh-musuh Allah. 

Menurut setengah-setengah riwayat, yang dimaksudkan di sini dengan kaum yang 
telah dimurkai Allah itu ialah kaum Yahudi. Ini berdasarkan kerana mereka pernah 
dicapkan dengan sifat itu pada ayat-ayat al-Qur'an yang lain. Tetapi ini tidak menghalangkan 
keumuman nas ini supaya termasuk sama kaum Yahudi dan kaum Musyrikin yang 
disebutkan di dalam surah ini, juga termasuk seluruh musuh Allah, kerana seluruh mereka 
itu dimurkai Allah dan seluruh mereka putus harapan dengan Akhirat. Mereka tidak 
mengharapkan apa-apa di Akhirat dan tidak pula membuat apa-apa perhitungan 
dengannya. Mereka samalah seperti putusnya harapan orang-orang kafir yang telah mati 
dan menjadi penghuni kubur, kerana dalam anggapan mereka segala sesuatu mengenai 
diri mereka telah selesai dengan kematian itu, mereka tidak akan dibangkitkan kembali 
dan tidak akan dihisabkan lagi. 

Seruan ayat ini merupakan satu seruan yang terkumpul padanya semua kenyataan- 
kenyataan surah dan arah tujuannya, dan dengan seruan inilah diakhiri surah ini 
sebagaimana ia dimulakan dengan seruan yang sama agar seruan ini merupakan paluan 
yang akhir yang meninggalkan gema-gemanya di dalam hati. 






Dengan nama Allah Yang Maha Penyayang dan Maha Pengasih 


'u'*'^ A u • ' "'u ■ l' 


1. Segala makhluk di langit dan segala makhluk di bumi semuanya bertasbih 

memuji Allah. Dan Dia Maha Perkasa dan Maha Bijaksana. 





Wahai orang-orang yang beriman! Mengapa kamu berkata sesuatu yang 
kamu tidak laksanakannya? 




3. Amatlah besar kemurkaan Allah bahawa kamu berkata sesuatu yang 
kamu tidak laksanakannya. 



4. Sesungguhnya Allah sayangkan orang-orang yang berperang kerana 
agama-Nya dalam satu barisan yang padu seolah-olah mereka sebuah 
bangunan yang tersusun teguh. 

5. Dan (kenangilah) ketika Musa berkata kepada kaumnya: Wahai kaumku! 

Mengapakah kamu menyakitiku, sedangkan kamu tahu bahawa aku adalah 
utusan dari Allah kepada kamu? Dan apabila mereka menyimpang dari 
jalan yang benar, maka Allah menyimpangkan hati mereka dari jalan yang 
benar, dan Allah tidak memberi hidayat kepada kaum yang fasiq. 



6. Dan (kenangilah) ketika 'Isa putera Maryam berkata: Wahai Bani Israel! 
Sesungguhnya aku adalah utusan dari Allah kepada kamu, yang 
membenarkan kitab suci at-Taurat yang diturunkan sebelumku dan 
menyampaikan berita gembira tentang kedatangan seorang Rasul yang 
akan datang selepasku, namanya ialah Ahmad. Tetapi apabila dia (Ahmad) 
datang kepada mereka membawa ayat-ayat yang jelas, mereka berkata: 
Ini adalah suatu sihir yang nyata. 



7. Dan siapakah yang lebih zalim dari orang yang sanggup membuat dusta 
terhadap Allah, sedangkan dia diseru kepada agama Islam? Dan Allah 
tidak memberi hidayat kepada kaum yang zalim. 



8. Mereka mahu memadamkan nur (agama) Allah dengan mulut mereka, 
tetapi Allah tetap menyempurnakan nur-Nya walaupun dibencikan 
orang-orang kafir. 



9. Dialah yang telah mengutuskan Rasul-Nya membawa hidayat dan agama 

yang benar supaya Dia menonjolkannya ke atas seluruh agama yang lain 
walaupun dibencikan para Musyrikin. 



10. Wahai orang-orang yang beriman! Apakah kamu suka Aku tunjukkan 
kepada kamu satu perniagaan yang dapat menyelamatkan kamu dari 
azab yang pedih? 

11. Iaitu kamu beriman kepada Allah dan Rasul-Nya dan berjihad kerana 
Sabilullah dengan harta benda kamu dan jiwa raga kamu. Itulah yang 
lebih baik untuk kamu jika kamu mengetahui. 



12. Nescaya Allah ampunkan dosa-dosa kamu dan memasukkan kamu ke 
dalam Syurga-syurga-yang mengalir di bawahnya berbagai-bagai sungai 
dan menempatkan kamu di kediaman-kediaman yang selesa di dalam 
Syurga-syurga 'Adni. Itulah keberuntungan yang amat besar. 

a U 4 

u Sp+ss / v «l ,✓ ,^ 


13. Dan satu lagi kumia yang disukai kamu, iaitu pertolongan dari Allah dan 
kemenangan yang dekat, dan sampaikanlah berita gembira kepada para 
Mu'minin. 



14. Wahai orang-orang yang beriman! Jadilah kamu para penyokong Allah 
sebagaimana 'Isa putera Maryam berkata kepada sahabat-sahabat setianya: 
Siapakah yang sanggup menjadi para penyokongku untuk menegakkan 
agama Allah? Jawab sahabat-sahabat setia itu: Kamilah para penyokong 
Allah. Lalu berimanlah segolongan dari Bani Israel dan segolongan yang 
lain pula menjadi kafir. Lalu Kami bantukan orang-orang yang beriman 
itu mengalahkan musuh mereka dan mereka telah mendapat 
kemenangan. 


(Latar belakang dan pokok pembicaraan) 


Matlamat surah ini ialah memperkatakan dua perkara asasi yang amat jelas, di 
samping menyentuh persoalan-persoalan cabang yang lain yang dapat dikembalikan 
kepada dua perkara asasi itu. 


SURAH AS-SAFF 


37 

Matlamat yang pertama ialah hendak menanamkan di dalam hati nurani setiap 
Muslim bahawa agamanya adalah satu sistem hidup Ilahi yang diaturkan untuk umat 
manusia dalam bentuknya yang akhir. Sebelum ini sistem itu telah dilalui oleh berbagai- 
bagai bentuknya yang sesuai dengan tahap-tahap perkembangan yang tertentu yang 
dilalui oleh sejarah umat manusia. Begitu juga sebelum ini sistem ini telah didahului oleh 
berbagai-bagai pengalaman yang dilalui oleh kehidupan para rasul dan kelompok- 
kelompok Mu'minin, dan seluruh bentuk dan pengalaman itu adalah untuk melicinkan 
jalan bagi penjelmaan bentuk akhir agama Allah yang satu yang dikehendaki Allah untuk 
menjadikannya agama penamat atau agama yang mengakhiri segala agama samawi dan 
menonjolkannya ke atas seluruh agama yang lain di muka bumi ini. 


Kerana itu al-Qur'an menyebut kerasulan Musa untuk menjelaskan bahawa 
kaumnya yang Allah utuskan beliau kepada mereka telah menyakiti beliau dan menyeleweng 
dari agama yang di bawa beliau, dan akibatnya mereka menjadi sesat dan tidak lagi dapat 
menjadi pemegang-pemegang amanah agama Allah di muka bumi ini: 






5. "Dan (kenangilah) ketika Musa berkata kepada kaumnya: Wahai kaumku! 

Mengapakah kamu menyakitiku, sedangkan kamu tahu bahawa aku adalah 
utusan dari Allah kepada kamu? Dan apabila mereka menyimpang dari 
jalan yang benar, maka Allah menyimpangkan hati mereka dari jalan yang 
benar, dan Allah tidak memberi hidayat kepada kaum yang fasiq." 


Jadi, kepimpinan kaum Musa terhadap agama Allah telah berakhir. Mereka tidak 
lagi menjadi para pemegang agama sejak mereka menyimpang dan sesat dari agama Allah, 
lalu Allah simpang dan sesatkan hati mereka darinya, dan Allah tidak memberi hidayat 
kepada orang-orang yang fasiq. 


Al-Qur'an juga menyebut kerasulan 'Isa untuk menjelaskan bahawa kedatangan 
beliau adalah lanjutan dari risalah Musa untuk membenarkan kitab suci at-Taurat yang 
diturunkan sebelumnya dan untuk melicinkan jalan bagi kerasulan yang terakhir, juga 
untuk menyampaikan berita gembira iaitu berita kedatangan Rasul yang akan membawa 
agama yang akhir itu. Kedatangan 'Isa adalah merupakan penyambung di antara agama 
Kitabi yang pertama dengan agama Kitabi yang akhir: 

6. "Dan (kenangilah) ketika 'Isa putera Maryam berkata: Wahai Bani Israel! 

Sesungguhnya aku adalah utusan dari Allah kepada kamu, yang 
membenarkan kitab suci at-Taurat yang diturunkan sebelumku dan 
menyampaikan berita gembira tentang kedatangan seorang Rasul yang 
akan datang selepasku namanya ialah Ahmad." 

Jadi Nabi 'Isa a.s. adalah datang untuk menyerahkan amanah agama Ilahi yang 
dibawanya selepas Musa kepada Rasul yang akan datang iaitu seorang Rasul yang beliau 
telah menyampaikan berita kedatangannya. 


Memang telah diputuskan dalam ilmu Allah dan dalam takdir-Nya bahawa langkah- 
langkah itu akan berakhir kepada suatu ketetapan yang mantap dan kekal, dan bahawa 
agama Allah di muka bumi ini akan mantap dalam bentuknya yang terakhir di tangan 
Rasul-Nya yang terakhir: 



9. "D ialah yang telah mengutuskan Rasul-Nya membawa hidayat dan agama 

yang benar supaya Dia menonjolkannya ke atas seluruh agama yang lain 
walaupun dibencikan para Musyrikin." 


Inilah matlamat pertama yang jelas di dalam surah ini, iaitu matlamat yang menjadi 
asas tegaknya madamat yang kedua, kerana apabila seseorang Muslim itu menyedari 
hakikat ini dan memahami kisah 'aqidah, juga memahami peranannya sebagai pemegang 
amanahnya di bumi ini, sudah tentu kesedaran itu akan diikuti oleh kesedarannya 
terhadap tugas-tugas memikul amanah itu, iaitu satu kesedaran yang akan mendorongnya 
ke arah niat yang teguh untuk memperjuangkan agama Allah supaya mengatasi segala 
agama yang lain seperti yang dikehendaki Allah dan bersikap ddak terumbang-ambing di 
antara kata-kata dan amal. Amatlah keji apabila seseorang Mu'min mengumumkan 
keinginan untuk berjuang kemudian selepas itu dia mengundurkan dirinya dari medan 
perjuangan sebagaimana telah berlaku kepada segolongan orang-orang Islam menurut 
keterangan yang diceritakan oleh riwayat-riwayat. Kerana itu di permulaan surah ini, 
selepas diumumkan tasbih alam buana dan segala isi penghuninya terhadap Allah, 
al-Qur'an menyatakan: 



* 

2. "Wahai orang-orang yang beriman! Mengapa kamu berkata sesuatu yang 

kamu tidak laksanakannya?" 

3. "Amatlah besar kemurkaan Allah bahawa kamu berkata sesuatu yang 
kamu tidak laksanakannya." 



4. "Sesungguhnya Allah sayangkan orang-orang yang berperang kerana 
agama-Nya dalam satu barisan yang padu seolah-olah mereka sebuah 
bangunan yang tersusun teguh." 


Kemudian di tengah surah, al-Qur'an menyeru mereka kepada satu perniagaan yang 
paling menguntungkan di dunia dan Akhirat: 



10. "Wahai orang-orang yang beriman! Apakah kamu suka Aku tunjukkan 
kepada kamu satu perniagaan yang dapat menyelamatkan kamu dari 
azab yang pedih?" 



11. "Iaitu kamu beriman kepada Allah dan Rasul-Nya dan berjihad kerana 
Sabilullah dengan harta benda kamu dan jiwa raga kamu. Itulah yang 
lebih baik untuk kamu jika kamu mengetahui." 





12. "Nescaya Allah ampunkan dosa-dosa kamu dan memasukkan kamu ke 
dalam Syurga-syurga yang mengalir di bawahnya berbagai-bagai sungai 
dan menempatkan kamu di kediaman-kediaman yang selesa di dal am 
Syurga-syurga 'Adni. Itulah keberuntungan yang amat besar." 



13. "Dan satu lagi kumia yang disukai kamu, iaitu pertolongan dari Allah 
dan kemenangan yang dekat, dan sampaikanlah berita gembira kepada 
para Mu'minin." 


Kemudian surah ini mengakhiri dengan satu seruan yang akhir kepada orang-orang 
yang beriman supaya mereka menjadi para penyokong agama Allah sebagaimana 
sahabat-sahabat 'Isa yang setia menjadi para penyokongnya untuk memperjuangkan 
agama Allah walaupun beliau didustakan Bani Israel dan dimusuhi mereka. 




40 


JUZlf YANG KEDUA PULUH LAPAN 



14. "Wahai orang-orang yang beriman! Jadilah kamu para penyokong Allah 
sebag aimana 'Isa putera Maryam berkata kepada sahabat-sahabat setianya: 
Siapakah yang sanggup menjadi para penyokongku untuk menegakkan 
agama Allah? Jawab sahabat-sahabat setia itu: Kamilah para penyokong 
Allah. Lalu berimanlah segolongan dari Bani Israel dan segolongan yang 
lain pula menjadi kafir. Lalu Kami bantukan orang-orang yang beriman 
itu mengalahkan musuh mereka dan mereka telah mendapat 
kemenangan." 


Inilah dua persoalan yang jelas yang dikemukakan oleh surah ini yang hampir- 
hampir menghabiskan semua ayat-ayatnya. Tiada lagi persoalan lain kecuali mengecam 
orang-orang yang mendustakan kerasulan yang terakhir. Kecaman ini pula sentiasa 
berhubung rapat dengan dua persoalan pokok itu. Hal ini terkandung dalam firman Allah 
mengenai Rasulullah s.a.w. setelah menyebut berita gembira dari 'Isa a.s. tentang 
kedatangannya: 













0 



6 - 8. "Tetapi apabila dia (Ahmad) datang kepada mereka membawa ayat-ayat 
yang jelas, mereka berkata: Ini adalah suatu sihir yang nyata. Dan 
siapakah yang lebih zalim dari orang yang sanggup membuat dusta 
terhadap Allah, sedangkan dia diseru kepada agama Islam? Dan Allah 
tidak memberi hidayat kepada kaum yang zalim. Mereka mahu 
memadamkan nur (agama) Allah dengan mulut mereka, tetapi Allah 
tetap menyempurnakan nur-Nya walaupun dibencikan orang-orang yang 
kafir." 


Dari keterangan ini jelaslah di dalam hati nurani seseorang Muslim bahawa 
agamanya adalah agama Allah dalam bentuknya yang terakhir di bumi ini dan bahawa 
amanah *aqidah ini di kalangan umat manusia adalah diserahkan kepadanya. Kini dia sedar 
bahawa dia ditugaskan untuk berjuang kerana Sabilullah seperti yang dikehendaki Allah. 

Kini jalan di hadapannya terang dan jelas, tiada lagi di dalam pemikirannya sebarang 
kekeliruan dan kekaburan, dan tiada lagi di dalam hidupnya sebarang ruang untuk 
merungut dan mengomel dalam urusan agama ini, atau ruang untuk teragak-agak dan 
menoleh-noleh dari terus menuju ke matlamat yang telah ditetapkan Allah dan dari terus 
menuju kepada peranan yang telah dibahagikan di dalam ilmu Allah dan perencanaan-Nya 
sejak zaman-berzaman. 

Di samping membimbing kepada matlamat yang jelas ini, al-Qur’an juga membimbing 
kepada pembentukan akhlak seseorang Muslim dan sifat hati nuraninya iaitu dia tidak 
harus berkata sesuatu yang dia tidak laksanakannya. Perkataannya jangan bercanggah 
dengan amalannya, yang zahirnya jangan berbeza dari yang batinnya, dan yang 
tersembunyinya jangan berlainan dari yang nyatanya. Dia harus tetap dengan sikap 
dirinya di setiap waktu, iaitu ikhlas kepada Allah, tulus kepada da'wah-Nya, terus-terang 
dalam kata-kata dan perbuatannya, tetap teguh mengatur langkahnya di jalan Allah, 
bersatupadu dengan saudara-saudara seagamanya laksana bangunan yang tersusun teguh. 

* * * * * * 


(Pentafsiran ayat 1) 

1. "Segala makhluk di langit dan segala makhluk di bumi semuanya bertasbih 

memuji Allah. Dan Dia Maha Perkasa dan Maha Bijaksana." 


Tasbih dari alam buana kepada Allah Yang Maha Perkasa dan Bijaksana adalah 
disebut di permulaan surah yang mengumumkan kepada umat Muslimin bahawa agama 
mereka adalah siri yang terakhir dari agama Allah, dan bahawa mereka adalah pemegang- 
pemegang amanah agama yang memperjuangkan kepercayaan keesaan Allah, agama 
yang menentang kaum kafirin dan Musyrikin kerana kekufuran dan kesyirikan mereka, 
agama yang menyeru mereka berjihad untuk menegakkannya, agama yang telah 
ditakdirkan Allah untuk menonjolkannya ke atas semua agama yang lain walaupun tidak 
disukai kaum Musyrikin. 

Permulaan surah ini juga menyarankan bahawa amanah agama yang dipikul oleh 
umat Muslimin adalah amanah seluruh alam buana, dan 'aqidah yang diseru mereka 
berjihad kerananya ialah 'aqidah seluruh penghuni langit dan bumi, dan kemunculan 
agama Islam ini mengatasi segala agama yang lain merupakan satu gejala alam yang 
sesuai dengan tawajjuh seluruh alam kepada Allah Yang Maha Perkasa dan Maha 
Bijaksana. 

(Pentafsiran ayat-ayat 2 - 4) 


Kecaman Terhadap 
Reaksi Setengah 
Golongan Muslimin 
Ketika Difardhukan 
Jihad 


Kemudian Allah mengecam hebat segolongan orang-orang Mu'min kerana 
melakukan satu perbuatan yang amat dibencinya, apatah lagi perbuatan itu dilakukan 
oleh orang-orang Mu’min sendiri: 



2. "Wahai orang-orang yang beriman! Mengapa kamu berkata sesuatu yang 

kamu tidak laksanakannya?" 


s 



3. "Amatlah besar kemurkaan Allah bahawa kamu berkata sesuatu yang 
kamu tidak laksanakannya." 



4. "Sesungguhnya Allah sayangkan orang-orang yang berperang kerana 
agama-Nya dalam satu barisan yang padu seolah-olah mereka sebuah 
bangunan yang tersusun teguh." 


Ujar Ali ibn Talhah dari Ibn 'Abbas katanya: Ada sekumpulan orang-orang 
Mu’min sebelum difardhukan jihad telah bercakap-cakap: Kita sangat suka agar Allah 
menunjukkan kepada kita amalan yang paling disukai-Nya agar kita dapat beramal 
dengannya. Lalu Allah menceritakan kepada Nabi-Nya bahawa amalan yang paling disukai- 
Nya ialah beriman tanpa sebarang keraguan dan berjihad menentang orang-orang yang 
menderhakakan-Nya iaitu orang-orang yang tidak beriman dan tidak mengakui-Nya. 
Apabila fardhu jihad diturunkan, ramai orang-orang Mu'min tidak sukakannya dan merasa 
sukar, lalu Allah S.W.T. pun berfirman: 


aojfcjftc; 







2. "Wahai orang-orang yang beriman! Mengapa kamu berkata sesuatu yang 

kamu tidak laksanakannya?" 



3. "Amatlah besar kemurkaan Allah bahawa kamu berkata sesuatu yang 
kamu tidak laksanakannya." 

Ibn Jarir dalam tafsirnya telah memilih pendapat ini. 

Ujar Ibn Kathir dalam tafsirnya: Para Jumhur Ulama’ telah mengatakan bahawa ayat 
ini diturunkan apabila mereka bercita-cita supaya difardhukan jihad ke atas mereka, tetapi 
setelah jihad itu difardhukan, setengah mereka enggan berjihad sebagaimana telah 
diterangkan Allah di dalam firman-Nya: 



77 - 78. "Tidakkah kamu melihat kepada orang-orang yang dikatakan kepada 
mereka: Tahanlah tangan kamu dari berperang dan dirikanlah solat dan 
keluarkanlah zakat. Kemudian apabila difardhukan ke atas mereka 
berperang, tiba-tiba sekumpulan dari mereka takut kepada manusia 
sama seperti takut kepada Allah atau lebih lagi, dan mereka berkata: 
Wahai Tuhan kami! Mengapa engkau wajibkan peperangan ke atas kami? 
Mengapa tidak engkau tangguhkannya hingga ke suatu masa yang 
terdekat? Katakanlah (kepada mereka): Keni’matan dunia ini amat sedikit, 
sedangkan Akhirat itu lebih baik kepada mereka yang bertaqwa dan 
kamu tidak akan dianiayai sedikit pun. Di mana sahaja kamu berada 
maut akan mendapatkan kamu walaupun kamu berada di dalam benteng 
yang kukuh." 

(Surah an-Nisa') 


Ujar Qatadah dan adh-Dhahak pula: Surah ini diturunkan untuk mengecam 
segolongan orang Islam yang berbual-bual, "kami telah bunuh sekian banyak, kami telah 
menetak sekian banyak, kami telah menikam sekian banyak, kami buat itu dan ini," 
sedangkan mereka tidak berbuat apa-apa. 


Pendapat yang kuat berdasarkan keterangan ayat-ayat ini dan penjelasan mengenai 
peperangan ialah pendapat yang dipegang oleh Jumhur Ulama', iaitu pendapat yang 
dipilih oleh Ibn Jarir. Tetapi jangkauan nas-nas al-Qur'an selama-lamanya lebih jauh dari 
peristiwa-peristiwa tunggal yang menyebabkan turunnya nas-nas itu. Ia mencakup 
berbagai-bagai keperihalan yang sama selain dari keperihalan yang menjadi sebab ia 
diturunkan. Kerana itu kami membawa nas-nas ini kepada pengertian-pengertiannya yang 
luas di samping mengambil kira peristiwa yang menjadi sebab nuzulnya yang disebut 
oleh riwayat-riwayat itu. 

Surah ini dimulakan dengan kecaman terhadap satu peristiwa atau beberapa 
peristiwa yang telah berlaku: 

Cara Jihad Yang 
Disukai Allah 

2. "Wahai orang-orang yang beriman! Mengapa kamu berkata sesuatu yang 

kamu tidak laksanakannya?" 


Kemudian ia iringi dengan mencela perbuatan dan kelakuan itu dengan ungkapan 
yang menghebatkan lagi kecaman itu: 



3. "Amatlah besar kemurkaan Allah bahawa kamu berkata sesuatu yang 
kamu tidak laksanakannya." 


Kemurkaan yang besar di sisi Allah merupakan kebencian, kemarahan dan kecelaan 
yang paling besar terutama pada hati orang Mu'min yang diseru dalam ayat ini dengan 
sifat imannya, atau orang-orang Mu'min yang diseru oleh Tuhannya yang mereka beriman 
kepada-Nya. 


Ayat yang ketiga menyebut secara langsung persoalan yang diperbualkan mereka 
tanpa melaksanakannya iaitu persoalan jihad serta menjelaskan bagaimana cara jihad yang 
disukai dan diredhai Allah: 



4. "Sesungguhnya Allah sayangkan orang-orang yang berperang kerana 
agama-Nya dalam satu barisan yang padu seolah-olah mereka sebuah 
bangunan yang tersusun teguh." 


Yang disukainya bukanlah semata-mata jihad, tetapi jihad kerana agama dan jihad 
yang bersatupadu dengan kelompok Muslimin dalam satu barisan, dan jihad yang penuh 
keberanian dan ketahanan seolah-olah sebuah bangunan yang dibina begitu teguh. 


****** 


Di berbagai-bagai tempat yang lain dalam tafsir juzu' ini kami telah tegaskan bahawa 
al-Qur’an bertujuan membangunkan satu umat Ia mahu membangunkan satu umat untuk 
memikul amanah agama Allah di bumi ini dan untuk menegakkan sistem hidup dan 
undang-undang-Nya dalam kehidupan umat manusia. Kerana itu al-Qur'an harus 
membangunkan mereka secara individu dan secara kelompok dan secara amali di alam 
kenyataan serentak dalam satu waktu. Seseorang Muslim tidak dapat dibangunkan 
melainkan di tengah kelompok Muslimin, dan Islam tidak dapat ditegak melainkan dalam 
satu lingkungan kelompok Muslimin yang tersusun kemas, mempunyai pertalian, peraturan 

dan matlamat bersama yang membabitkan setiap individu dalam kelompok itu, iaitu 
matlamat menegakkan sistem hidup Ilahi di dalam hati nurani manusia dan berusaha 
menegakkannya di muka bumi ini. Dan sistem ini tidak dapat tegak di bumi ini melainkan 
di dalam satu masyarakat yang hidup, bergerak, bekerja dan menghasilkan pengeluarannya 
mengikut peraturan dan undang-undang sistem ini. 

Walaupun Islam begitu besar memberi perhatiannya kepada pembinaan hati dan 
tanggungjawab individu, namun ia bukanlah agama individu-individu yang hidup 
berasingan satu sama lain, di mana setiap orang masing-masing menyembah Allah di 
rumah ibadat, kerana ini tidak dapat menegakkan Islam dalam hati individu itu sendiri dan 
tidak dapat menegakkan Islam dalam kehidupannya. Islam tidak datang untuk hidup 
terpencil dan berasingan seperti itu, malah Islam datang untuk mengendali dan 
menyelenggarakan kehidupan umat manusia, untuk mengawasi setiap kegiatan individu 
dan kelompok dalam segala bidang dan arah tujuan mereka. Manusia tidak hidup secara 
individu-individu yang berasingan, malah mereka hidup secara berkelompok dan 
berumat-umat, kerana itu Islam datang untuk mengendali mereka dalam bentuk hidup 
yang seperti itu. Islam ditegakkan di atas asas bahawa manusia itu hidup secara 
berkelompok. Oleh sebab itu, semua peradaban, undang-undang dan peraturannya adalah 
disusun mengikut asas hidup berkelompok. Apabila Islam memberi perhatiannya yang 
berat mendidik hati individu, maka Islam mendidikkannya di atas asas hidup berkelompok, 
di mana dia dan kelompok yang hidup bersamanya adalah semuanya bertawajjuh kepada 
Allah, semuanya bertugas menjaga amanah agama Allah di muka bumi dan mengawasi 
sistem hidup dan peraturan-peraturan-Nya di dalam kehidupan manusia. 

Sejak hari pertama da'wah lagi, masyarakat atau kelompok Islam itu telah wujud di 
bawah satu kepimpinan yang dipatuhi iaitu kepimpinan Rasulullah s.a.w. Masyarakat 
itu mempunyai komitmen-komitmen kelompok di antara individu-individunya, dan 
mempunyai syakhsiyah yang tersendiri yang berbeza dari kelompok-kelompok yang lain 
yang wujud di sekeliling mereka, di samping mempunyai peradaban-peradaban yang 
berhubung dengan hati manusia, iaitu peradaban-peradaban yang dalam satu waktu yang 
sama bertujuan untuk menjaga kehidupan kelompok Muslimin itu. Semuanya itu wujud 
sebelum tertubuhnya negara Islam di Madinah, malah wujudnya kelompok Muslimin 
pertama itu merupakan wasilah untuk membangunkan negara Islam di Madinah. 

Apabila kita memerhatikan tiga ayat ini kita dapat melihat persebatian akhlak 
individu dan keperluan kelompok di bawah naungan 'aqidah dan tabiatnya yang perlu 
direalisasikan dalam kehidupan manusia dalam bentuk satu sistem yang dijaga dan dikawal. 

Dua ayat yang pertama mengandungi hukuman dan kecaman dari Allah terhadap 
setengah-setengah orang Mu'min yang berkata tetapi'tidak mengotakan perkataan 
mereka, kedua-dua ayat itu menggariskan satu aspek pokok dari syakhsiyah seorang 
Muslim iaitu bersifat benar dan jujur di mana batinnya harus sama dengan zahimya, dan 
perbuatannya sama dengan perkataannya secara umumnya dan dalam batas-batas yang 
lebih jauh dari persoalan peperangan yang dibicarakan dalam ayat yang ketiga itu. 

Inilah ciri syakhsiyah Muslim yang amat ditekankan oleh al-Qur'an, kemudian diikuti 
pula oleh as-Sunnah yang berulang-ulang kali menjelas dan menambahkan penekanannya. 
Firman Allah S.W.T. mengecam sikap kaum Yahudi: 



44. "Adakah kamu menyuruh orang ramai melakukan keta'atan, tetapi kamu 
lupakan diri kamu sendiri, sedangkan kamu membaca kitab Taurat. 
Apakah tidak kamu berfikir?" 

(Surah al-Baqarah) 


Firman Allah S.W.T. lagi mengecam orang-orang Munafiqin: 



81. "Dan mereka (kaum Munafiqin) berkata: Kami tetap patuh dan ta'at, 
tetapi apabila mereka keluar dari sisimu, maka segolongan dari mereka 
merancang tindakan-tindakan yang berlainan dari apa yang dikatakan 
mereka." 

(Surah an-Nisa") 


Firman-Nya lagi mengenai mereka: 

204 - 205. "Di antara manusia ada orang yang engkau tertarik kepada ucapan- 
ucapannya mengenai kehidupan dunia dan dia mempersaksikan dengan 
nama Allah atas kejujuran isi hatinya, sedangkan sebenarnya dialah 
musuh yang paling ketat. Apabila dia beredar dari engkau dia akan 
berjalan di bumi untuk merosakkannya dan membinasakan tanaman dan 
temakan, dan Allah tidak sukakan kerosakan." 

(Surah al-Baqarah) 


Sabda Rasulullah s.a.w.: 

. j U- ji}\ tilj Juy isij 4 ^0*. lil : jiUJi U 

"Tanda orang Munafiq itu tiga perkara: Apabila bercakap dia berdusta, 
apabila berjanji dia mungkir janjinya dan apabila dipertaruhkan 
amanah dia khianati." 

Hadith ini diriwayatkan oleh al-Bukhari, Muslim, at-Tarmizi, an-Nasai' dari Abu 
Hurayrah. 

Hadith yang seperti ini memang banyak, dan mungkin sebuah hadith yang kami 
akan sebutkan di sini merupakan satu bimbingan yang paling halus dan seni dari 
bimbingan-bimbingan Nabi yang mulia mengenai tujuan ini. Al-Imam Ahmad dan Abu 
Daud telah meriwayatkan dari Abdullah ibn 'Amir ibn Rabi'ah katanya: Rasulullah s.a.w. 
telah mengunjungi kami, sedangkan di waktu itu saya masih kanak-kanak. Apabila saya 
hendak keluar untuk bermain-main, ibu saya berkata, 'Wahai Abdullah mari ke sini aku 
akan berikan awak sesuatu. Lalu Rasulullah s.a.w. bertanya, "Apakah yang anda hendak 
berikan kepadanya?" Jawabnya: "Buah tamar. " Lalu beliau bersabda, "Ingat! Jika anda 
tidak berikannya nescaya ditulis satu perbuatan bohong ke atas anda." Barangkali kerana 
menimba dari matair bimbingan Rasulullah yang bersih dan jernih hening inilah al-Imam 
Ahmad ibn Hanbal r.a. enggan meriwayatkan sebuah hadith dari seorang lelaki yang 
beliau telah berjalan begitu jauh untuk mengambil hadith itu darinya apabila beliau dapati 
orang ini merapatkan ribanya dan memanggil keldainya dengan tujuan memahamkannya 
ada makanan di ribanya, sedangkan di ribaannya kosong. Beliau keberatan untuk 
meriwayatkan hadith itu dari orang ini kerana dia telah berbohong dengan keldainya. 


Inilah cara pembinaan akhlak yang amat seni dan bersih terhadap hati dan 
syakhsiyah seseorang Muslim yang layak menjadi pemegang amanah sistem hidup Ilahi 
di muka bumi ini. Inilah perkara yang dijelaskan di dalam surah ini dan inilah satu siri dari 
siri-siri pendidikan dalam kelompok Muslimin yang dilengkapkan Allah untuk menjaga 
agama ini. 


Apabila kita kembali memperkatakan persoalan jihad yang menjadi persoalan 
langsung yang dihadapi oleh ayat-ayat yang diturunkan ini, maka kita akan berdepan dengan 
berbagai-bagai persoalan untuk dibicara, diulas dan diambil pengajaran. 


Yang pertama kita berdepan dengan jiwa sekumpulan manusia yang dilanda oleh 
sa'at-sa'at kelemahan yang mendadak, iaitu sa'at-sa’at kelemahan yang tidak terpelihara 
darinya melainkan dengan pertolongan Allah, melainkan dengan memberi peringatan 
yang berterusan memberi bimbingan dan didikan yang berturut-turut. Mereka ialah 
sekumpulan orang-orang Islam, yang menurut setengah-setengah riwayat adalah dari 
orang-orang Muhajirin yang bercita-cita supaya Allah mengizinkan mereka berperang 
sewaktu mereka masih berada di Makkah dahulu kerana terlalu bersemangat dan terburu- 
buru, tetapi mereka telah diperintah supaya menahankan tangan mereka dari berperang 
di samping diperintah mendirikan solat dan mengeluarkan zakat. Dan apabila peperangan 
itu telah diwajibkan ke atas mereka di Madinah setelah tiba waktunya yang sesuai 
menurut perencanaan Ilahi, tiba-tiba sebahagian dari mereka takut kepada manusia 
sama seperti takut kepada Allah atau lebih lagi, dan mereka berkata, "Wahai Tuhan 
kami! Mengapa Engkau wajibkan peperangan ke atas kami? Mengapa tidak 
Engkau tangguhkannya hingga ke suatu masa yang dekat?" Atau mereka adalah 

dari sekumpulan kaum Muslimin Madinah yang bertanya tentang sesuatu amalan yang 
paling disukai di sisi Allah untuk diamalkan mereka, tetapi apabila mereka diperintah 
berperang mereka tidak sukakannya. 

Pendirian ini sudah cukup untuk membuka mata kita betapa perlunya jiwa 
manusia itu terus-menerus diperkuat, diperkukuh dan dibimbingkan ketika ia menghadapi 
tugas-tugas yang berat supaya ia dapat berjalan lurus dan dapat mengatasi sa'at-sa'at 
kelemahannya dan supaya sentiasa bercita-cita untuk sampai ke ufuk yang lebih jauh, 
begitu juga pendirian ini menyarankan kepada kita supaya kita bersikap rendah diri 
apabila meminta tugas-tugas atau bercita-cita mendapatkan tugas-tugas semasa kita 
berada dalam keadaan 'afiat dan aman, kejana kita mungkin tidak mampu untuk 
melaksanakan sesuatu tugas yang telah kita cadangkan kepada Allah apabila Allah 
menyerahkan tugas-tugas itu kepada kita. Mereka adalah sekumpulan orang Islam angkatan 
pertama yang lemah dan mengatakan sesuatu yang tidak dikotakan mereka sehingga 
menyebabkan mereka dikecam hebat oleh Allah. 

Yang kedua kita berdepan dengan kesukaan Allah terhadap mereka yang berperang 
kerana agama Allah dalam satu barisan yang padu seolah-olah mereka satu bangunan 
yang tersusun rapi. Di sini kita berdepan dengan galakan yang kuat dan mendalam untuk 
berjuang kerana agama Allah. Galakan ini ialah khusus untuk menghadapi satu keadaan 
kelemahan semangat perjuangan dan kebencian untuk berperang. Tetapi sebab yang 
aneh ini dalam satu peristiwa yang terbatas ini tidak menafikan bahawa galakan itu 
merupakan satu galakan umum yang mempunyai hikmat yang kekal di sebaliknya. 

Islam tidak mengingini peperangan. Ia tidak mahukan peperangan itu kerana cintakan 
peperangan, tetapi Islam memfardhukan jihad itu kerana realiti hidup memerlukannya 
dan kerana tujuan di sebalik jihad itu amat besar. Islam menghadapi umat manusia dengan 
agama Allah dalam bentuknya yang terakhir dan mantap. Walaupun agama ini dapat 
memenuhkan kehendak fitrah manusia yang lurus, namun ia mengenakan tugas-tugas 
yang berat kepada manusia supaya mereka dapat meningkatkan jiwa mereka ke tahap 
yang layak dengannya, dan supaya mereka tetap berada di tahap yang luhur itu. Di sana 
terdapat berbagai-bagai kuasa yang tidak sukakan agama ini mendapat kedudukan yang 
teguh, kerana ia akan merampas berbagai-bagai kedudukan istimewa mereka yang 
ditegakkan di atas nilai-nilai yang batil dan palsu, iaitu nilai-nilai palsu yang ditentang 
dan dihancurkan oleh agama ini apabila ia tegak dalam kehidupan manusia. Kuasa-kuasa 
ini mempergunakan kelemahan-kelemahan jiwa manusia supaya tidak kekal beriman 
kepada agama ini dan melaksanakan tugas-tugasnya. Begitu juga mereka mempergunakan 
kejahilan akal manusia dan adat-adat resam yang diwarisi mereka generasi demi generasi 
untuk menentang dan menghalangkan perkembangan agama ini. Memandang kejahatan 
begitu merebak, kebatilan begitu angkuh dan syaitan begitu lihai, maka wajiblah kepada 
pendokong-pendokong keimanan dan para pembela agama ini menguatkan diri mereka 
masing-masing untuk menewaskan agen-agen kejahatan dan pembantu-pembantu 
syaitan itu. Mereka harus kuat dalam akhlak mereka di samping kuat dalam memerangi 

musuh-musuh mereka. Mereka wajib berperang apabila peperangan itu merupakan satu- 
satunya alat untuk menjamin kebebasan berda'wah untuk menyeru manusia kepada 
agama yang baru ini, dan menjamin kebebasan beri'tiqad dengannya dan kebebasan 
beramal menurut peraturan dan undang-undangnya yang tersusun rapi itu. 

Mereka berjihad kerana agama Allah, bukan berjihad kerana kepentingan diri 
sendiri, bukan kerana kepentingan 'Asabiyah dari apa-apa bentuk sekalipun, sama ada 
'Asabiyah negara, 'Asabiyah keluarga atau 'Asabiyah keturunan, malah berjihad semata- 
mata kerana agama Allah sahaja agar Kalimatullah terjulang ke tahap yang paling tinggi, 
Rasulullah s.a.w. telah bersabda: 

. • 4&1 Jtrr* - <J JJlS j* 

"Barang siapa yang berperang untuk meninggikan Kalimatullah, 

maka bererti ia berjuang kerana Sabilullah." 

Kalimatullah menggungkap dari iradat Allah, dan iradat Allah yang jelas kepada kita 
ialah iradat yang sesuai dengan undang-undang yang diikuti oleh alam buana seluruhnya 
yang bertasbih memuji Tuhannya. Agama Allah dalam bentuknya yang terakhir yang 
dibawa oleh Islam itulah agama yang sesuai dengan undang-undang yang dipatuhi alam 
buana yang menjadikan seluruh alam buana termasuk manusia diperintahkan dengan 
syari'at Allah bukan dengan syari'at yang diatur oleh yang lain dari Allah. 

Islam terpaksa menghadapi tentangan individu-individu, tentangan berbagai- 
bagai golongan dan berbagai-bagai negara. Islam terpaksa mara terus menghadapi 
tentangan-tentangan itu. Kaum Muslimin terpaksa diwajibkan berjihad untuk menolong 
agama ini dan untuk menegakkan Kalimatullah di muka bumi, kerana itu Allah amat 
sayangkan orang-orang yang berperang kerana agama-Nya dalam satu barisan yang padu 
laksana satu bangunan yang tersusun teguh. (1) 

Yang ketiga kita berdepan dengan satu keadaan, di mana Allah sukakan para Mujahidin 
berjuang dalam satu barisan yang padu seolah-olah mereka satu bangunan yang tersusun 
kukuh. Perintah ini sendiri merupakan satu kewajipan individu, tetapi ia merupakan kewajipan 
individu dalam bentuk kelompok yang berperaturan. Ini memandangkan kerana pihak- 
pihak yang menentang Islam itu menentang dengan kekuatan-kekuatan kelompok. 
Mereka berpakat menyerangnya dengan gabungan kekuatan yang besar. Oleh itu, para perajurit 
Islam juga pasti menghadapi musuh-musuh mereka dalam satu barisan yang padu, 
tersusun rapi, kukuh dan teguh. Tambahan pula tabiat agama ini apabila ia menang 
dan menewas, ia akan memerintah kelompok manusia dan akan membentuk sebuah 
masyarakat yang padu dan tersusun rapi. Gambaran individu yang terpencil yang 
beribadat seorang diri, berjihad seorang diri dan hidup seorang diri merupakan satu 
gambaran yang amat jauh dari tabiat agama ini dan dari kehendak-kehendaknya dalam 


(1) Lihat bab di dalam kitab 




Sekelumit Kisah 
Musa a.s. Dengan 
Kaumnya 


Nabi 'Isa a.s. Me> 
nyampaikan Berita 
Kedatangan Nabi 
Muhammad s.a.w. 

menghadapi keadaan perang dan dalam menguasai kehidupan umum selepas memenangi 
peperangan itu. 

Gambaran perjuangan yang disukai Allah dari orang-orang Mu'min itu menggambarkan 
kepada mereka tabiat agama mereka dan menerangkan tanda-tanda jalannya dan 
seterusnya menjelaskan sifat perpaduan yang teguh yang dilukiskan oleh al-Qur'an 
dengan ungkapan yang amat indah, "satu barisan yang padu seolah-olah mereka 
satu bangunan yang tersusun rapi M iaitu satu bangunan di mana keping-keping 
batanya saling bantu-membantu, teguh-meneguh dan kukuh-mengukuh. Setiap keping 
bata memain peranannya dan menutup ruangnya masing-masing. Seluruh bangunan itu 
akan roboh apabila sekeping bata yang mengikatnya terkeluar dari tempatnya sama ada 
terlancar ke depan atau ke belakang, atau terlucut dari mengikatkan keping-keping bata 
di bawahnya atau di atasnya atau di sampingnya. Ia merupakan satu ungkapan yang 
memberi gambaran yang benar bukannya semata-mata bertujuan memberi perbandingan. 
Ia merupakan satu ungkapan yang menggambarkan sifat perpaduan kelompok Muslimin 
atau sifat perhubungan yang erat di antara individu-individu dalam kelompok Muslimin, 
iaitu perpaduan perasaan dan pergerakan di dalam organisasi yang teratur rapi menuju 
satu matlamat yang telah ditentukan. 


****** 


(Pentafciran ayat-ayat 5 - 6) 


Setelah itu al-Qur'an menyebutkan kisah agama Allah dan peringkat-peringkat 
perkembangannya dalam risalah-risalah sebelum kedatangan Islam: 



5. "Dan (kenangilah) ketika Musa berkata kepada kaumnya: Wahai kaumku! 

Mengapakah kamu menyakitiku, sedangkan kamu tahu bahawa aku 
adalah utusan dari Allah kepada kamu? Dan apabila mereka menyimpang 
dari jalan yang benar, maka Allah menyimpangkan hati mereka dari jalan 
yang benar, dan Allah tidak memberi hidayat kepada kaum yang fasiq." 



6. "Dan (kenangilah) ketika 'Isa putera Maryam berkata: Wahai Bani Israel! 

Sesungguhnya aku adalah utusan dari Allah kepada kamu, yang 
membenarkan kitab suci at-Taurat yang diturunkan sebelumku dan 

menyampaikan berita gembira tentang kedatangan seorang Rasul yang 
akan datang setepasku, namanya ialah Ahmad. Tetapi apabila dia (Ahmad) 
datang kepada mereka membawa ayat-ayat yang jelas, mereka berkata: 
Ini adalah satu sihir yang nyata.” 

Perbuatan Bani Israel menyakiti Nabi Musa a.s., sedangkan beliaulah penyelamat 
mereka dari penindasan Fir'aun dan kaumnya, dan beliaulah Rasul, pemimpin dan guru 
mereka, merupakan perbuatan yang berlarut-larutan dan bermacam-macam ragam. Usaha 
perjuangan Musa untuk membetulkan akhlak mereka yang bengkok itu merupakan satu 
perjuangan yang amat berat, sukar dan memenatkan. Al-Qur'an menyebut di dalam kisah 
Bani Israel berbagai-bagai rupa tindak-tanduk mereka yang menyakiti dan memenatkan 
Nabi Musa a.s. 


Mereka selalu tidak puas hati terhadap Nabi Musa a.s., sedangkan beliau berusaha 
untuk menyelamatkan mereka dari kezaliman Fir’aun. Beliau terpaksa menghadapi 
kekejaman dan kezaliman Fir'aun, sedangkan mereka hidup aman dengan menghinakan diri 
kepada Fir'aun. Mereka pernah berkata kepada Musa kerana mengecam dan tidak puas 
hati terhadap beliau: "Kami telah ditindas sebelum engkau datang kepada kami lagi dan 
terus tertindas selepas engkau datang kepada kami." Seolah-olah mereka tidak nampak 
sebarang kebaikan dalam kerasulan Musa, dan seolah-olah mereka mahu meletakkan 
tanggungjawab penindasan Fir'aun yang akhir itu ke atas bahu Nabi Musa a.s. 


Dan sebaik sahaja Musa a.s. berjaya membebaskan mereka dari penindasan 
Fir'aun dengan nama Allah Yang Maha Esa yang telah menyelamatkan mereka dan 
menenggelamkan Fir”aun di hadapan mata mereka sendiri, tiba-tiba mereka tertarik 
hati kepada cara ibadat Fir'aun dan kaumnya: 






138. "Lalu mereka menemui satu kaum yang sedang asyik menyembah 
berhala-berhala mereka, mereka pun berkata: Wahai Musa! Adakan untuk 
kami satu berhala sebagaimana berhala-berhala yang dipunyai mereka.” 

(Surah al-A'ral) 


Dan sebaik sahaja Musa a.s. pergi kerana memenuhi janji dengan Allah di atas 
Bukit Tursina untuk menerima lauh-lauh yang mengandungi pengajaran-pengajaran dari 
Allah, tiba-tiba mereka disesatkan pula oleh as-Samiri: 

88. "Lalu dia (as-Samiri) mengeluarkan untuk mereka satu patung anak 
lembu yang bertubuh dan bersuara dan mereka pun berkata: Inilah 
tuhan kamu dan tuhan Musa, tetapi dia (Musa) telah lupakannya." 

(Surah Taha) 


Kemudian mereka merungut dan mengomel terhadap makanan mereka di padang 
pasir iaitu makanan al-manna dan as-salwa. Mereka berkata kepada Musa: 


P S’ f s <s S n X 



61. "Wahai Musa! Kami tidak akan tahan memakan sejenis makanan sahaja. 
Oleh itu, pohonkanlah untuk kami kepada Tuhanmu supaya dia 
mengeluarkan untuk kami dari hasil-hasil tumbuhan bumi iaitu dari 
sayur-sayuran, timunnya, bawang putihnya, kacang dainya dan bawang 
besarnya." 

(Surah al-Baqarah) 


Dan di dalam peristiwa lembu yang diperintah Allah supaya mereka menyembelih- 
kannya, mereka terus bertengkar, berdalih dan menunjukkan kelakuan-kelakuan yang 
biadab terhadap nabi mereka dan Tuhan mereka. Kata mereka: 




"Pohonkanlah untuk kami kepada Tuhanmu supaya Dia menjelaskan 
kepada kami bagaimana lembu itu?" 

(Surah al-Baqarah) 




"Pohonkanlah untuk kami kepada Tuhanmu supaya Dia menjelaskan 
kepada kami apakah warnanya?" 


(Surah al-Baqarah) 


r </ '-'Ll' 




70. "Pohonkanlah untuk kami kepada Tuhanmu supaya Dia menjelaskan 
kepada kami bagaimana lembu itu. Kerana lembu itu telah menjadi 
kesamaran kepada kami?" 

(Surah al-Baqarah) 

71. "Mereka menyembelihkan lembu itu, sedangkan mereka hampir-hampir 
tidak dapat melakukannya." 

(Surah al-Baqarah) 

Kemudian mereka meminta supaya diadakan satu hari cuti yang suci, dan apabila 
mereka diwajibkan bercuti pada hari Sabtu, tiba-tiba mereka mencabulinya. 



Ketika mereka berada di depan tanah suci yang telah diberitakan Allah kepada 
mereka bahawa mereka akan memasukinya, mereka berdiri dengan semangat yang lemah 
dan memalingkan muka mereka dengan rupa yang mengejek: 



22. "Mereka berkata: Wahai Musal Di dalam negeri ini ada satu kaum yang 
gagah dan zalim dan kami tidak akan memasukinya s ehing ga mereka 
keluar darinya dan apabila mereka keluar darinya barulah kami akan 
memasukinya." 

(Surah al-Ma'idah) 


Apabila Musa a.s. berulang-ulang kali memberangsang dan meniupkan semangat 
keberanian, mereka terus berdegil dan ingkar-. 








"Mereka berkata: Wahai Musa! Kami tidak akan memasukinya selama 
mereka berada di dalamnya. Oleh itu, pergilah engkau bersama Tuhanmu 
dan berperanglah kamu berdua. Kami akan tetap duduk di sini sahaja." 

(Surah al-Ma'idah) 


Demikianlah kedegilan mereka yang menyusahkan Musa a.s. dengan berbagai- 
bagai permintaan, cadangan, penderhakaan, pemberontakan dan melemparkan tuduhan- 
tuduhan peribadi yang tidak benar sebagaimana diterangkan di dalam setengah- 
setengah hadith. 

Di sini al-Qur'an menyebut perkataan Musa mengancam mereka dengan lemah- 
lembut: 

5. "Dan (kenangilah) ketika Musa berkata kepada kaumnya: Wahai kaumku! 

Mengapakah kamu menyakitiku, sedangkan kamu tahu bahawa aku 
adalah utusan dari Allah kepada kamu? Dan apabila mereka menyimpang 
dari jalan yang benar, maka Allah menyimpangkan hati mereka dari jalan 
yang benar, dan Allah tidak memberi hidayat kepada kaum yang fasiq." 


Mereka tahu hakikat ini dengan penuh keyakinan. Itulah kata-kata kecaman dan 
peringatan. 


Tetapi pada akhirnya mereka terus menyimpang dari jalan yang benar setelah 
dikemukakan kepada mereka segala jalan kejujuran, kerana itu Allah menambahkan 
kesesatan mereka dan menyimpangkan hati mereka dari jalan yang benar hingga mereka 
tidak layak lagi untuk menerima hidayat. Mereka terus sesat dan Allah menetapkan mereka 
di dalam kesesatan untuk selama-lamanya: 



5. "Dan Allah tidak memberi hidayat kepada kaum yang fasiq." 


Dengan ini berakhirlah kepimpinan mereka dalam agama Allah, mereka tidak layak 
lagi memegang kepimpinan itu kerana mereka berada di dalam kesesatan. 

Kemudian datang pula 'Isa putera Maryam berkata kepada Bani Israel: 


6. "Wahai Bani Israel! Sesungguhnya aku adalah utusan dari Allah kepada 
kamu." 


'Isa tidak berkata kepada mereka bahawa dia Allah, dan tidak pula berkata dia 
itu anak Allah dan tidak juga berkata dia itu adalah satu komponen dari komponen- 
komponen Allah. 

6. "Yang membenarkan kitab suci at-Taurat yang diturunkan sebelumku 
dan menyampaikan berita gembira tentang kedatangan seorang Rasul 
yang akan datang selepasku, namanya ialah Ahmad. Tetapi apabila dia 
(Ahmad) datang kepada mereka membawa ayat-ayat yang jelas, mereka 
berkata: Ini adalah satu sihir yang nyata." 

Ayat ini menggambarkan siri-siri rangkaian kerasulan yang bersinambungan dan 
saling serah-menyerah satu sama lain. Ia merupakan satu hakikat yang padu dan kukuh 
yang mempunyai arah tujuan yang sama. Ia menghulur dari langit ke bumi serangkai 
demi serangkai dalam satu untaian yang panjang dan sambung-menyambung. Inilah 
gambaran yang sesuai dengan ciptaan Allah dan agama Allah. Ia merupakan agama Allah 
yang sama pada asal-usulnya dan berlain-lainan pada bentuk rupanya mengikut kesediaan 
umat manusia, keperluan-keperluan dan daya tenaga mereka, perkembangan pengalaman- 
pengalaman dan stok simpanan ilmu pengetahuan mereka sehingga sampai kepada 
tahap kematangan akal dan perasaan. Di waktu inilah datangnya siri kerasulan terakhir 
dengan bentuknya yang terakhir yang lengkap dan sempurna, yang dapat berbicara 
dengan akal yang matang dan berlandaskan pengalaman-pengalaman yang matang. Ia 
membebaskan akal manusia bekerja mengikut batas-batas kemampuannya dalam 
lingkungan program yang ditentukan kepada keseluruhan manusia dan sesuai dengan daya 
tenaga, dan bakat-bakat kesediaan mereka. 

Bisyarah atau penyampaian berita kedatangan Rasul yang bernama Ahmad yang 
diumumkan oleh 'Isa al-Masih adalah thabit dengan nas ini, sama ada bisyarah ini termuat 
di dalam kitab-kitab suci Injil yang tersebar itu atau tidak termuat. Begitu juga thabit dan 
jelas bahawa cara kitab-kitab Injil itu ditulis dan suasana-suasana yang dilalui kitab-kitab 
itu tidak dapat menjadikan kitab-kitab itu sebagai sumber rujukan .mu'tamad dalam 
perkara ini. 

Al-Qur'an ini telah dibaca kepada kaum Yahudi dan Kristian di Semenanjung Tanah 
Arab dan di dalamnya terdapat keterangan berikut: 


157. "Mereka yang mengikut Nabi yang ummi yang mereka dapatinya tertuDs 
di sisi mereka di dalam Taurat dan Injil." 

(Surah al-A'rai) 

Setengah-setengah mereka yang jujur dari para ulama' mereka yang telah memeluk 
Islam seperti Abdullah ibn Salam telah mengakui hakikat ini iaitu satu hakikat yang 
mereka saling berpesan satu sama lain supaya menyembunyikannya. 

Begitu juga thabit dan jelas dari riwayat-riwayat sejarah bahawa kaum Yahudi 
menunggu-nunggu kebangkitan seorang Nabi yang telah hampir masanya. Begitu juga 
para Muwahhidin (penganut-penganut kepercayaan tauhid) yang mengasingkan diri 
yang terdiri dari ulama’-ulama' Kristian di Semenanjung Tanah Arab turut menunggu- 
nunggu kebangkitan nabi itu, tetapi kaum Yahudi mahukan Nabi itu lahir dalam kalangan 
mereka. Oleh itu, apabila iradat Allah memutuskan bahawa Nabi itu dilahirkan dalam satu 
cabang keturunan yang lain dari zuriat Ibrahim, maka mereka terus memusuhi dan 
menentangnya. 

Walau bagaimanapun nas al-Qur'an ini sendiri merupakan kata pemutus dan final 
dalam berita-berita yang seperti itu. 


****** 


(Pentafsiran ayat-ayat 7 - 9) 


Kaum Yahudi Dan 
Kaum Kristian Me¬ 
lancarkan Persete¬ 
ruan Yang Sengit 
Terhadap Islam 
Dan Kaum Musli¬ 
min Sejak Dahulu 
Sehingga Sekarang 


Nampaknya ayat-ayat yang berikut dalam surah ini adalah kebanyakannya 
membicarakan tentang sambutan Bani Israel - orang-orang Yahudi dan Nasara - terhadap 
Nabi yang diumumkan kedatangannya di dalam kitab-kitab suci mereka, dan 
mengecamkan sambutan mereka yang seperti itu, juga membicarakan tentang usaha- 
usaha mereka yang jahat terhadap agama yang baru itu, iaitu agama yang telah ditakdirkan 
Allah untuk ditonjolkannya ke atas seluruh agama yang lain dan menjadikannya agama 
yang terakhir. 



6. "Tetapi apabila dia (Ahmad) datang kepada mereka membawa ayat-ayat 
yang jelas, mereka berkata: Ini adalah suatu sihir yang nyata." 



7. "Dan siapakah yang lebih zalim dari orang yang sanggup membuat dusta 

terhadap Allah, sedangkan dia diseru kepada agama Islam? Dan Allah 
tidak memberi hidayat kepada kaum yang zalim." 



8. "Mereka mahu memadamkan nur (agama) Allah dengan mulut mereka, 
tetapi Allah tetap menyempurnakan nur-Nya walaupun dibencikan 
orang-orang kafir." 

9. "Dialah yang telah mengutuskan Rasul-Nya membawa hidayat dan agama 

yang benar supaya Dia menonjolkannya ke atas seluruh agama yang lain 

walaupun dibencikan para Musyrikin." 

Dalam menghadapi agama yang baru ini, Bani Israel telah mengambil sikap bermusuh 
dan merancang tindakan-tindakan jahat dan usaha-usaha menyesat dan mengelirukan. Mereka 
telah memeranginya dengan berbagai-bagai sarana dan cara. Mereka terus memeranginya 
dengan membabi buta tanpa mengenal gencatan senjata sehingga hari ini. Mereka 
memeranginya dengan melemparkan tuduhan, "apabila dia (Ahmad) datang 
kepada mereka membawa ayat-ayat yang jelas mereka berkata: Ini adalah 
suatu sihir yang nyata." Tuduhan mereka sama dengan tuduhan yang dilemparkan 
oleh orang-orang yang tidak mengetahui kitab-kitab suci dan tidak mengetahui tentang 
bisyarah yang mengumumkan berita kedatangan seorang Rasul yang akan membawa 
agama yang baru. 

Mereka juga telah memerangi agama yang baru itu dengan menaburkan hasutan 
dan fitnah pergaduhan di dalam khemah Islam untuk melaga-lagakan di antara kaum 
Muhajirin dan Ansar, dan di antara Aus dan Khazraj di dalam barisan Ansar. Mereka 
memerangi dengan membuat pakatan sulit dengan kaum Munafiqin dan terkadang- 
kadang dengan kaum Musyrikin. Mereka memeranginya dengan menggabungkan diri 
mereka dengan pihak-pihak musuh yang menyerang sebagaimana yang telah berlaku di 
dalam Peperangan al-Ahzab. Mereka memeranginya dengan membuat desas-desus dan 
berita-berita angin yang dusta sebagaimana yang telah berlaku dalam peristiwa tuduhan 
curang yang dusta terhadap Sayyidatina 'Aisyah yang dilakukan oleh Abdullah ibn Ubay 
ibn Salul, dan apa yang berlaku dalam peristiwa fitnah Sayydina ’Uthman yang dilakukan 
oleh musuh Allah, Abdullah ibn Saba\ Mereka memeranginya dengan cerita-cerita 
bohong dan cerita-cerita karut kaum Israel yang dimasukkan ke dalam kitab-kitab hadith, 
sirah dan tafsir setelah mereka gagal untuk memasukkan pembohongan-pembohongan 
mereka di dalam kitab suci al-Qur'anul- Karim. 

Mereka terus memerangi Islam tanpa mengenal gencatan senjata walau satu sa'at 
sekalipun hingga ke masa kini. Gerakan Zionis antarabangsa dan gerakan Salib (crusade) 
antarabangsa terus-menerus merancangkan tindakan-tindakan yang jahat terhadap Islam. 
Mereka terus menyerang dan mengganyang Islam dan tidak pernah berhenti dan berdamai 
dalam mana-mana generasi sekalipun. Mereka memerangi Islam di dalam peperangan- 
peperangan Salib di Timur, dan memeranginya di Andalusia di Barat, dan mereka 
memeranginya di Timur Tengah di dalam kerajaan khilafah 'Uthmaniyah yang terakhir 
dengan peperangan yang ganas hingga mereka berjaya mencaing-caingkan kerajaan itu 
dan membahagi-bahagikan Empayar ’Uthmaniyah yang mereka namakannya sebagai harta 
pusaka "Orang Sakit". Setelah itu mereka mewujudkan pahlawan-pahlawan palsu di negeri- 
negeri Islam yang bekerja untuk kepentingan-kepentingan mereka, iaitu bekerja untuk 
melaksanakan dendam kesumat dan tindakan-tindakan jahat mereka terhadap Islam. 

Apabila mereka mahu menghancurkan Khilafah 'Uthmaniyah dan menghapuskan saki- 
baki fenomena pemerintahan Islam yang terakhir di sana, mereka ciptakan seorang 
pahlawan di Turki (Kamal Ataturk - penterjemah), lalu mereka membesar-besarkan 
imejnya dan membuat angkatan-angkatan tentera pihak bersekutu yang menduduki 
Istanah di waktu itu berundur di hadapan angkatan tenteranya, supaya beliau benar- 
benar dipandang sebagai pahlawan di mata rakyat Turki, iaitu seorang pahlawan yang 
telah berjaya menghapuskan sistem pemerintahan khalifah, menghapuskan penggunaan 
bahasa Arab, memencilkan Turki dari umat Muslimin, dan mengisytiharkan negara Turki 
sebagai negara sekular yang tidak ada hubungan dengan agama. Mereka terus-terang 
mengulangi tindakan mereka mewujudkan pahlawan-pahlawan palsu apabila mereka 
mahu menghancurkan Islam dan harakat-harakat Islam di dalam mana-mana negeri Islam 
dan menggantikannya dengan satu 'Asabiyah baru yang bukan 'Asabiyah agama dan 
dengan satu bendera baru yang bukan bendera Islam. 



8. "Mereka mahu memadamkan nur (agama) Allah dengan mulut mereka, 
tetapi Allah tetap menyempurnakan nur-Nya walaupun dibencikan 
orang-orang kafir." 


Ayat ini mengungkapkan satu hakikat dan senafas itu juga melukiskan satu 
gambaran yang sinis. Sebenarnya mulut mereka berkata: Ini adalah suatu sihir yang 
nyata, dan di samping itu mereka melakukan berbagai-bagai tindakan yang jahat untuk 
menghapuskan agama yang baru itu. Ini adalah satu gambaran yang amat malang, yang 
berhempas pulas berusaha untuk memadamkan cahaya agama dengan tiupan angin dari 
mulut mereka, sedangkan mereka adalah makhluk-makhluk yang kerdil belaka. 



8. "Tetapi Allah tetap menyempurnakan nur-Nya walaupun dibencikan 
orang-orang yang kafir." 


Allah telah menepati janji-Nya dan Dia telah menyempurnakan agama-Nya dalam 
masa hidup Rasulullah s.a.w. Allah telah menegakkan kelompok Muslimin itu sebagai 
satu imej yang hidup di alam kenyataan yang menggambarkan sistem agama Allah 
yang terpilih, iaitu satu gambaran yang lengkap dengan ciri-cirinya yang jelas dan batas- 
batasnya yang terang, yang dapat difaham oleh seluruh generasi manusia, bukan selaku 
satu teori di dalam buku-buku tetapi selaku hakikat di alam kenyataan. Allah telah 
menyempurnakan nur-Nya dengan menyempurnakan agama umat Muslimin dan 
menyempurnakan pengurniaan ni'mat-Nya ke atas mereka. Allah telah merelakan Islam 
menjadi agama yang dicintai mereka, agama yang mereka sanggup berjuang untuk 

mempertahankannya. Setiap orang dari mereka rela dicampakkan ke dalam api dari 
kembali menjadi kafir. Dengan itu sempurnalah pertumbuhan hakikat agama di dalam hati 
dan di muka bumi. Dan hakikat ini terus membungkas dari satu masa ke satu masa dan 
terusan hidup dan bangkit berdiri walaupun Islam dan kaum Muslimin diperangi, ditipu- 
daya, ditindas, diburu dan ditindak ganas dengan berbagai-bagai cara, kerana nur Allah 
tidak mungkin dipadamkan dengan mulut, dan tidak mungkin dihapuskan dengan kekuatan 
api dan besi di tangan manusia-manusia abdi, walaupun pemerintah-pemerintah yang 
ganas dan kejam dan pahlawan-pahlawan yang diwujudkan oleh pejuang-pejuang Salib 
dan kaum Yahudi itu merasa bahawa mereka telah berjaya mencapai matlamat mereka 
yang jauh itu. 

Takdir Allah telah menentukan bahawa agama ini pasti muncul mengatasi agama- 
agama yang lain, kerana itu ia pasti berlaku begitu: 



9. 1 'Dialah yang telah mengutuskan Rasul-Nya membawa hidayat dan agama 

yang benar supaya Dia menonjolkannya ke atas seluruh agama yang lain 
walaupun dibencikan para Musyrikin." 

Dalam ayat ini Allah memberi pengakuan bahawa agama ini adalah suatu hidayat 
dan agama yang benar. Pengakuan ini merupakan pengakuan mu'tamad, merupakan 
kata pemutus yang tidak perlu kepada apa-apa tokok-tambah lagi. Iradat Allah telah 
sempurna, dan agama ini telah tegak dan muncul mengatasi seluruh agama yang lain. Ia 
tegak dan muncul sebagai satu agama yang tidak dapat digugat oleh mana-mana agama 
yang lain baik dari segi hakikatnya mahu pun dari segi tabiatnya. Agama paganisme yang 
lain tidak mempunyai sesuatu nilai dalam bidang ini. Bagi agama-agama Kitabi (atau samawi) 
yang lain pula, maka agama Islam inilah yang menjadi penamatnya dan merupakan bentuk 
terakhir yang lengkap bagi agama-agama itu. Ia merupakan bentuk tertinggi yang sesuai 
hingga ke penghabisan zaman. 

Agama-agama kitabi yang lain telah diubah, dikoyak-rabak dan ditokok-tambah 
dengan unsur-unsur yang asing darinya. Agama-agama itu telah dipotong dan dikurangi di 
sana sini dan akhirnya ia mempunyai bentuk yang tidak sedikit pun melayakkannya untuk 
memimpin kehidupan manusia. Dan hatta sekalipun agama-agama itu kekal tanpa dipinda, 
ditokok-tambah dan diubah, maka agama-agama itu merupakan satu naskhah lama yang 
tidak meliputi segala keperluan hidup manusia yang sentiasa berubah dan membaharu, 
kerana ia diturun mengikut perencanaan Allah untuk satu zaman yang terbatas sahaja. 

Inilah pelaksanaan janji Allah dari segi tabiat agama dan hakikatnya. Adapun 
pelaksanaan janji Allah di alam kenyataan, maka Allah telah pun menepati janji-Nya sekali. 
Agama ini telah pun muncul sebagai satu kekuatan, sebagai satu hakikat dan sebagai satu 

sistem pemerintahan yang mengatasi seluruh agama yang lain. Sebahagian terbesar dari 
negeri-negeri di dunia ini telah tunduk kepada pemerintahannya dalam masa satu abad 
sahaja kemudian secara damai ia mara ke tengah benua-benua Asia dan Afrika hingga 
begitu ramai telah memeluk agama ini dengan semata-mata da'wah, iaitu lima kali ganda 
lebih ramai dari jumlah manusia yang memeluk agama ini dalam masa gerakan-gerakan 
jihadnya yang pertama. Sehingga kini ia masih terus mengembang dengan sendiri tanpa 
dibantu oleh sebuah kerajaan pun sejak Pergerakan Zionisme Antarabangsa dan 
Pergerakan Salib Antarabangsa berjaya menghapuskan sistem khilafah yang terakhir di 
tangan pahlawan yang diwujudkan mereka. Agama ini terus berkembang walaupun 
ditentang dan ditindas berbagai-bagai negeri di dunia dan walaupun harakat-harakat 
Islamiyah yang bangkit dalam setiap negeri Islam itu dihancurkan oleh pahlawan-pahlawan 
yang diwujudkan oleh Pergerakan Zionisme Antarabangsa dan Pergerakan Salib 
Antarabangsa. 

Agama ini masih terus mempunyai peranan-peranan di dalam sejarah manusia dan 
dengan izin Allah ia akan muncul mengatasi segala agama yang lain tepat seperti yang 
dijanjikan itu, iaitu satu janji yang tidak mungkin dihalangi oleh tenaga usaha manusia- 
manusia abdi yang kerdil biarpun bagaimana hebat kekuatan, tipudaya dan pengeliruan 
mereka. 

Semua ayat-ayat ini memberi perangsang kepada para Mu'minin yang ditujukan ayat- 
ayat ini kepada mereka supaya memikul amanah agama Allah setelah mereka dipilih 
Allah untuk tugas itu dan setelah amanah itu dikhianati oleh kaum Yahudi dan Kristian. 
Ayat-ayat ini juga dituju untuk meyakinkan hati mereka dalam usaha perjuangan 
melaksanakan takdir Allah untuk menegakkan agama-Nya sebagaimana yang dikehendaki 
oleh-Nya. Mereka hanya tidak lebih dari alat belaka. Dan ayat-ayat ini akan terus 
memberangsang dan meyakinkan hati para Mu’minin yang percaya kepada janji Allah, dan 
akan terus mencetuskan perasaan-perasaan yang seperti itu di dalam kalangan generasi- 
generasi yang akan datang, sehingga janji Allah terlaksana sekali lagi dengan izin-Nya di alam 
kenyataan. 




(Pentafsiran ayat-ayat 10 - 13) 


Allah Slfatkan Ji¬ 
had Sebagal Per¬ 
niagaan Yang Pa¬ 
ling Menguntung¬ 
kan Orang-orang 
Yang Beriman 


Di bawah bayangan kisah ’aqidah dan dengan janji Allah untuk menegakkan agama- 
Nya yang terakhir ini, al-Qur'an menyeru para Mu'minin yang ditujukan ayat-ayat berikut 
kepada mereka, juga menyeru para Mu'minin yang datang selepas mereka sehingga 

sampai kepada hari Qiamat.Al-Qur’an menyeru mereka kepada satu perniagaan yang 

paling beruntung di dunia dan di Akhirat, iaitu perniagaan beriman kepada Allah dan 
berjihad kerana agama Allah: 

10. 'Wahai orang-orang yang beriman! Apakah kamu suka Aku tunjukkan 
kepada kamu satu perniagaan yang dapat menyelamatkan kamu dari 
azab yang pedih?" 



11. "Iaitu kamu beriman kepada Allah dan Rasul-Nya dan berjihad kerana 
Sabilullah dengan harta benda kamu dan jiwa raga kamu. Itulah yang 
lebih baik untuk kamu jika kamu mengetahui." 





O’ 






12. "Nescaya Allah ampunkan dosa-dosa kamu dan memasukkan kamu ke 
dalam Syurga-syurga yang mengalir di bawahnya berbagai-bagai sungai 
dan menempatkan kamu di kediaman-kediaman yang selesa di dalam 
Syurga-syurga ’Adni. Itulah keberuntungan yang amat besar." 



13. "Dan satu lagi kumia yang disukai kamu iaitu pertolongan dari Allah 
dan kemenangan yang dekat dan sampaikanlah berita gembira kepada 
para Mu’minin." 


Susunan pengungkapan ayat ini yang mengandungi keterangan-keterangan yang 
dipisah dan disambung, pertanyaan dan jawapan dan keterangan yang disebut dahulu dan 
disebut kemudian, adalah satu pengungkapan yang jelas bermaksud untuk menyematkan 
isi kandungan seruan ini di dalam hati manusia dengan segala saranan pengungkapan yang 
efektif. 


Ayat ini dimulakan dengan seruan atas nama keimanan, "Wahai orang-orang yang 
beriman", kemudian diiringi dengan pertanyaan yang menarik kerana Allah sendiri yang 
bertanya kepada mereka dan menggalakkan mereka menjawab: Apakah kamu suka aku 
tunjukkan kepada kamu satu perniagaan yang dapat menyelamatkan kamu 
dari azab yang pedih? Siapakah yang tidak suka ditunjukkan Allah tentang perniagaan? 
Sampai di sini ayat ini pun berakhir dan kedua-dua penerangan yang menggalakkan itu 
terputus menunggu jawapan. Kemudian jawapan yang ditunggu-tunggu oleh hati dan 

T’ 

telinga itu pun datang "Iaitu kamu beriman kepada Allah dan Rasul-Nya." Hati 
mereka pun riang mendengar sebahagian jawapan (yang menyebut sifat) yang ada pada 
mereka, "Dan berjihad kerana Sabilullah dengan harta benda dan jiwa raga 

kamu." Itulah maudhu' pokok yang dibicarakan oleh surah ini. Ia dikemukakan dengan 
uslub ini dan diulang-ulangkan begini dan ia diterangkan dengan ungkapan seperti ini. Allah 
mengetahui bahawa hati manusia memerlukan keterangan yang berulang-ulang dan 
beranekaragam dan sentuhan-sentuhan yang menarik seperti ini supaya mereka sanggup 
memikul tugas yang berat itu, dan ia juga perlu untuk menegakkan sistem hidup Ilahi ini 
dan mengawalkannya di muka bumi ini. Kemudian ia iringi penjelasan perniagaan itu 
dengan kenyataan memuji kebaikannya, "Itulah yang lebih baik untuk kamu jika 
kamu mengetahui." Oleh itu mengetahui hakikat yang sebenar akan membawa orang 
yang mengetahuinya kepada kebaikan yang amat diyakinkan itu. Kemudian ia menghurai- 
kan kebaikan itu satu persatu dalam ayat berikutnya yang tersendiri, kerana huraian yang 
terperinci selepas keterangan yang ringkas ini membuat hati rindu kepada huraian itu 
dan membuat huraian itu tersemat kukuh di dalam perasaannya. "Nescaya Allah ampunkan 
dosa-dosa kamu." Keampunan ini sahaja sudah cukup. Siapakah orang yang dijamin 
Allah mendapat keampunan dari dosa-dosanya, kemudian ia mengharapkan lagi sesuatu 
yang lain selepasnya? Atau hendak menyimpan sesuatu yang lain kerana keampunan itu? 
Tetapi limpah kumia Allah itu tidak ada batasnya, malah Allah akan "memasukkan kamu 
ke dalam Syurga-syurga yang mengalir di bawahnya berbagai-bagai sungai dan 
menempatkan kamu di kediaman-kediaman yang selesa di dalam Syurga- 
syurga 'Adni. Itulah keberuntungan yang amat besar." 

Itulah satu perniagaan yang paling menguntungkan apabila seseorang Mu'min 
sanggup berjihad dalam hidupnya yang pendek di dunia ini - sekalipun dia kehilangan 
seluruh kehidupan ini - kemudian dia dibalaskan dengan taman-taman Syurga dan 
tempat-tempat kediaman yang amat selesa dalam satu kehidupan yang penuh ni'mat yang 
abadi. Sebenarnya, "itulah keberuntungan yang amat besar." 

Seolah-olah kira-kira perniagaan yang amat menguntungkan itu berakhir di sini. 
Itulah keuntungan yang amat besar apabila orang Mu'min memberi dunia dan mengambil 
Akhirat. Peniaga yang berniaga dengan satu dirham dan mendapat keuntungan sepuluh 
dirham akan diiri hati oleh semua peniaga di pasar itu, bagaimana pula dengan peniaga 
yang berniaga beberapa hari di bumi dan hidup dengan keni'matan yang amat terbatas di 
dalam kehidupan dunia, kemudian dia mendapat keuntungan dengan kehidupan yang 
kekal abadi yang tiada diketahui hujung sutnya melainkan mengikut iradat Allah, iaitu satu 
keni'matan yang tak kunjung putus dan tak pernah tersekat dan terlarang! 

Satu mubaya'ah telah diadakan di antara Rasulullah s.a.w. dan Abdullah ibn Rawahah 

r. a. di malam al-'Aqabah. Abdullah berkata kepada Rasulullah s.a.w.: "Terangkan syarat- 
syarat yang anda kehendaki untuk Tuhan anda dan untuk diri anda." Jawap Rasulullah 

s. a.w.: "Aku memberi syarat untuk Tuhanku ialah kamu beribadat kepada-Nya sahaja dan 
jangan sekali-kali kamu mempersekutukan-Nya dengan sesuatu apa, dan aku memberi 
syarat untuk diriku pula ialah kamu mempertahankan diriku sebagaimana kamu mem- 

pertahankan diri kamu dan harta benda kamu/' Lalu Abdullah bertanya: "Apakah 
balasan untuk kami jika kami laksanakan semuanya itu?" Jawab beliau: "Syurga." Lalu 
mereka berkata: "Alangkah untungnya urusniaga ini dan kami tidak akan membatalkannya 
dan tidak akan menuntut dibatalkannya." 


Tetapi limpah kurnia Allah itu amat besar. Dia mengetahui mereka mengingini 
suatu limpah kurnia Allah yang dekat di bumi ini yang sesuai dengan tabiat manusia 
yang terbatas, lalu Allah memperkenankan kehendak mereka dan menyampaikan kepada 
mereka berita gembira yang telah ditetapkan dalam ilmu-Nya yang tersembunyi iaitu 
berita kemenangan agama ini di bumi, berita terlaksananya sistem Ilahi ini menguasai seluruh 
bidang hidup generasi mereka: 



13. "Dan satu lagi kurnia yang disukai kamu iaitu pertolongan dari Allah 
dan kemenangan yang dekat, dan sampaikanlah berita gembira kepada 
para Mu'minin." 


Di sini perniagaan itu telah mencapai kemuncak keuntungan yang tidak mungkin 
dikumiakan melainkan oleh Allah yang tak pernah kering khazanah-Nya dan tak pernah 
menahan limpah rahmat-Nya, iaitu pengurniaan keampunan, taman-taman Syurga, 
kediaman-kediaman yang selesa dan ni'mat yang kekal abadi di Akhirat dan di samping 
mendapat keuntungan yang amat besar itu ialah pengurniaan pertolongan dan kemenangan 
yang dekat. Siapakah orangnya setelah Allah tunjukkan kepadanya satu perniagaan yang 
amat menguntungkan, tiba-tiba dia berpatah ke belakang dan menyimpang darinya? 

Ketika berdepan dengan galakan dan pemberangsangan ini, tercetuslah di dalam 
hati satu pandangan iaitu seorang Mu'min yang memahami hakikat persepsi keimanan 
terhadap alam buana dan hayat, kemudian dia menghayati persepsi itu dengan sepenuh 
hatinya sambil melihat dan meninjau ufuk-ufuknya yang jauh, kemudian dia meneliti pula 
kehidupan tanpa iman, dalam batasnya yang sempit dan kecil, dan dalam tahap-tahapnya 
yang rendah dan dengan minat-minatnya yang kerdil dan remeh, sudah tentu hati seperti 
ini tidak berupaya hidup barang sedetikpun tanpa keimanan dan tidak akan teragak-agak 
untuk turun ke medan jihad demi menegakkan persepsi yang agung, luas dan luhur itu di 
alam kenyataan supaya dia dapat hidup di dalamnya dan dapat melihat orang lain juga 
hidup bersama-sama dengannya. Orang ini mungkin tidak akan meminta sesuatu upah 
yang luar dari jihad itu sendiri, kerana jihad itu sendiri merupakan pahala yang melimpahkan 
kepuasan dan kegirangan di dalam hati. Kemudian orang ini tidak akan berupaya untuk 
hidup di sebuah alam tanpa iman, tidak sanggup untuk berhenti berjihad demi mem¬ 
bangunkan sebuah alam yang dipenuhi keimanan, malah dia akan terus mara berjihad 
biarpun bagaimana nasib yang akan diterimanya. 

Tetapi Allah S.W.T. mengetahui bahawa jiwa manusia dilanda kelemahan, 
semangatnya yang berkobar-kobar menurun dan daya tenaganya patah dan penat. 
Kecintaan kepada keselamatan hidup kadang-kadang menurunkan seluruh perasaan itu 
dan mendorong mereka berpuas hati dengan realiti hidup yang rendah. 

Justeru itu al-Qur'an bersungguh-sungguh menanamkan semangat jihad itu di 
dalam jiwa manusia dan berulang-ulang kali menyeru mereka dengan berbagai-bagai 
saranan dan perangsang dalam bermacam-macam kesempatan. Al-Qur'an tidak hanya 
berpada dengan menyeru mereka kepada keimanan semata-mata dan tidak pula berpada 
dengan membuat satu seruan sahaja atas nama keimanan itu. 


Di sini al-Qur’an menamatkan surah ini dengan satu seruan yang baru yang 
membawa ciri yang baru, galakan yang baru dan saranan yang baru: 



14. ''Wahai orang-orang yang beriman! Jadilah kamu para penyokong Allah 
sebagaimana 'Isa putera Maryam berkata kepada sahabat-sahabat setianya: 
Siapakah yang sanggup menjadi para penyokongku untuk menegakkan 
agama Allah? Jawab sahabat-sahabat setia itu: Kamilah para penyokong 
Allah. Lalu berimanlah segolongan dari Bani Israel dan segolongan yang 
lain pula menjadi kafir. Lalu kami bantukan orang-orang yang beriman 
itu mengalahkan musuh mereka dan mereka telah mendapat 
kemenangan." 


Sahabat-sahabat setia atau Hawariyyun ialah murid-murid 'Isa al-Masih a.s. - 
mereka - menurut satu pendapat - terdiri dari dua belas orang yang sentiasa bersama 
dengannya dan menumpukan seluruh hidup mereka untuk menerima pengajaran- 
pengajaran darinya. Merekalah yang berjuang selepas beliau diangkatkan Allah ke langit 
menyebarkan ajaran-ajaran dan wasiat-wasiatnya. 

Tujuan ayat ini ialah untuk menggambarkan satu pendirian bukannya untuk 
memperincikan sebuah kisah, kerana itu kami tumpukan ulasan kami di sini kepada 
tujuan disebutkan kisah itu di tempat ini dalam surah ini. 

14. "Wahai orang-orang yang beriman! Jadilah kamu para penyokong Allah" 

di tempat yang mulia ini, di mana kamu telah diangkatkan Allah kepadanya. Apakah 
di sana ada lagi satu tempat yang lebih tinggi dari tempat seorang hamba yang 
menyerahkan dirinya menjadi penyokong Allah? Sifat penyokong Allah merupakan satu 
sifat yang membawa penghormatan yang lebih besar dari Syurga dan ni'mat yang limpah. 
Jadilah kamu para penyokong Allah, sebagaimana 'Isa putera Maryam berkata kepada 
sahabat-sahabat setianya, "Siapakah yang sanggup menjadi para penyokongku 
untuk menegakkan agama Allah?" Jawab sahabat-sahabat setia itu, "Kamilah para 
penyokong Allah." Mereka telah memberi kesanggupan untuk memikul tugas itu dan 
telah memperolehi penghormatan mendapat gelaran para penyokong Allah. Nabi 'Isa 
a.s. adalah datang untuk menyampaikan berita gembira mengenai kedatangan seorang 
Nabi yang baru dan agama yang baru. Oleh itu, alangkah lebih wajarnya bagi pengikut- 
pengikut Nabi Muhammad s.a.w. memberi kesanggupan untuk memikul tugas yang 
berkekalan ini sebagaimana sahabat-sahabat setia 'Isa a.s. telah memberi kesanggupan 
untuk memikul tugas itu yang hanya bersifat sementara sahaja kepada mereka. Inilah 
maksud yang jelas dari menyebut kisah soal jawab itu di dalam ayat ini. 

Bagaimana akibatnya? 



14. "Lalu berimanlah segolongan dari Bani Israel dan segolongan yang lain 
pula menjadi kafir. Lalu kami bantukan orang-orang yang beriman itu 
mengalahkan musuh mereka dan mereka telah mendapat kemenangan." 


Pentafsiran maksud dari ayat ini bolehlah dibawa kepada dua pengertian, iaitu sama 
ada ayat ini bermaksud menyatakan bahawa orang-orang yang beriman dengan kerasulan 
'Isa ialah seluruh orang-orang Kristian termasuk mereka yang berpegang dengan 'aqidah 
yang betul dan mereka yang berpegang dengan 'aqidah yang telah bercampuraduk 
dengan kepercayaan-kepercayaan yang sesat, kerana mereka telah dibantu oleh Allah 
mengalahkan orang-ofang Yahudi yang sama sekali tidak beriman kepada kerasulan 'Isa 
sebagaimana telah berlaku di dalam sejarah, atau ayat ini bermaksud menyatakan bahawa 
orang-orang yang beriman itu ialah golongan yang berpegang teguh dengan kepercayaan 
tauhid yang menentang golongan yang bertuhankan 'Isa dan golongan yang berpegang 
dengan 'aqidah triniti ('aqidah tiga komponen) dan seluruh golongan agama yang 
menyeleweng dari 'aqidah tauhid. Maksud ayat, "Dan mereka telah mendapat 
kemenangan" ialah mereka telah mendapat kemenangan dengan kekuatan hujah- 
hujah dan alasan-alasan yang kukuh, atau 'aqidah tauhid yang dipegang oleh mereka 
itulah yang diberi kemenangan oleh Allah dengan agama yang terakhir ini dan 
kepadanya diserahkan pusingan. terakhir di bumi ini sebagaimana telah berlaku di 



66 JUZlf YANG KEDUA PULUH LAPAN 

dalam sejarah. Pengertian yang akhir ini lebih hampir dan lebih kuat kemungkinannya 
di dalam ayat ini. 

Contoh teladan yang dapat diambil dari kisah ini dan dari seruan ini ialah contoh teladan 
yang telah kami terangkan tadi iaitu membangkitkan semangat para Mu'minin untuk 
memperjuangkan agama yang akhir ini, kerana merekalah pemegang-pemegang amanah 
agama Allah di muka bumi ini. Merekalah pewaris 'aqidah dan agama Uahiyah yang 
dipilih untuk memikul tugas Yang Maha Agung ini atau membangkitkan semangat 
mereka untuk membantu Allah dan membantu agama-Nya sebagaimana 'Isa putera 
Maryam berkata kepada sahabat-sahabat setianya: "Siapakah yang sanggup menjadi 
para penyokongku untuk menegakkan agama Allah?" Jawab sahabat-sahabat 
setia itu, "Kamilah para penyokong Allah." Dan kemenangan itu pada akhirnya 
dicapai oleh para penyokong Allah. 

Itulah pusingan dan sentuhan terakhir dalam surah ini. Pusingan dan sentuhan ini 
mempunyai warna dan rasa yang sesuai dengan suasana surah dan penerangan- 
penerangannya yang mengandungi anekaragam warna dan rasa itu. 



SURAH AL-JUMU'AT 
Surah Jumu'at 

Surah (62) - Madaniyah - 11 ayat 



_ A 

Dengan nama Allah Yang Maha Penyayang dan Maha Pengasih 


J 


^ Tf 

,1;,<i i 




s' > 






Segala makhluk di langit dan segala makhluk di bumi bertasbih memuji 
Allah, Pemilik Yang Maha Agung, Yang Maha Suci, Yang Maha Perkasa 
dan Maha Bijaksana. 


0 


Dialah yang telah mengutuskan kepada kaum Ummi seorang Rasul dari 
mereka yang membaca ayat-ayat-Nya kepada mereka, membersihkan 
jiwa mereka dan mengajar kitab suci dan hikmat kepada mereka walaupun 
mereka sebelum ini berada di dalam kesesatan yang amat jelas. 


:>C" ( 


r> 


t > 


- S \'\'A 


<. < i" 



Juga kepada orang-orang yang lain dari mereka yang belum lagi 
bersambung dengan mereka, dan Dia (Allah) Maha Perkasa dan Maha 
Bijaksana. 

4. Itulah limpah kurnia Allah yang diberikannya kepada sesiapa yang 
dikehendaki-Nya dan Allah mempunyai limpah kurnia yang amat besar. 



5. Perbandingan orang-orang yang telah dipertanggungkan Taurat, 
kemudian mereka tidak menanggungnya sama seperti keldai yang 
menanggung kitab-kitab yang besar. Amatlah keji perbandingan orang- 
orang yang mendustakan ayat-ayat Allah, dan Allah tidak memberi hidayat 
kepada kaum yang zalim. 



6. (Wahai Muhammad!) Katakanlah: Wahai orang-orang Yahudi! Jika benar 
kamu mendakwa bahawa hanya kamu sahaja orang-orang kesayangan 
Allah tidak orang-orang lain, maka hendaklah kamu bercita-cita mati jika 
kamu benar. 



7. Dan mereka tidak akan bercita-cita mati selama-lamanya kerana dosa- 
dosa yang telah dilakukan tangan mereka. Dan Allah Maha Mengetahui 
orang-orang yang zalim. 







(Wahai Muhammad!) Katakanlah: Bahawa maut yang kamu lari darinya 
itu tetap akan menemui kamu, kemudian kamu akan dipulangkan kepada 
Allah yang mengetahui segala yang ghaib dan segala yang nyata dan 
Dia akan memberitahu kepada kamu segala perbuatan yang dilakukan 


kamu. 

9. Wahai orang-orang yang beriman! Apabila kamu diseru kepada solat 
pada harijumaat, maka pergilah kamu mengingati Allah dan tinggalkanlah 
jualbeli. Itulah yang lebih baik kepada kamu jika kamu mengetahui. 



10. Dan apabila solat selesai ditunaikan, maka berhamburlah kamu di bumi 
dan carilah sebahagian rezeki dari limpah kumia Allah, dan berzikirlah 
sebanyak-banyak kepada Allah supaya kamu mendapat keuntungan. 



11. Dan apabila mereka melihat perniagaan atau hiburan, mereka menyerbu 
kepadanya dan meninggalkan engkau berdiri. Katakanlah balasan di sisi 
Allah adalah lebih baik dari hiburan dan perniagaan, dan Allah itulah 
sebaik-baik pemberi rezeki. 

(Latar belakang dan pokok pembicaraan) 

Surah ini diturun selepas Surah as-Saff yang telah lalu. Ia juga mengolahkan 
persoalan yang diolahkan oleh Surah as-Saff, tetapi pengolahannya dari sudut yang lain, 
dengan gaya cara yang lain dan dengan pernyataan-pernyataan menarik yang baru. 

Ia mahu menanamkan di dalam hati kelompok Muslimin di Madinah bahawa 
merekalah umat terpilih yang akhir untuk memikul amanah 'aqidah keimanan. Ini 
merupakan suatu limpah kumia Allah kepada mereka. Juga ia mahu menanamkan dalam 
hati mereka bahawa kebangkitan Rasul yang akhir dalam kalangan kaum Ummi iaitu 
bangsa Arab merupakan satu pengurniaan Yang Maha Besar yang wajib dipandang berat 
dan disyukuri mereka. Pengurniaan itu juga memberi tugas-tugas yang harus dipikul oleh 
kelompok Muslimin yang telah menyambut da'wah Rasul dan memikul amanah itu, iaitu 
amanah yang terus bersambung dari zaman ke zaman tanpa putus-putus. Takdir Allah 
telah menentukan bahawa benih da’wah ini harus subur dan berkembang setelah gagalnya 
Bani Israel memikul amanah ini dan putusnya hubungan mereka dengan amanah Allah. 
Kini mereka memikul Taurat sama seperti keldai membawa kitab-kitab yang besar di atas 
belakangnya tanpa komitmen untuk memahami isi kitab-kitab itu dan tanpa memberi apa- 
apa sumbangan kepadanya. 

Itulah hakikat pokok yang dibicarakan oleh surah ini dan yang mahu ditanam¬ 
kannya di dalam hati kaum Muslimin yang berada di Madinah pada masa itu khususnya, 

iaitu mereka yang telah ditugaskan Allah untuk menegakkan sistem hidup Islam di alam 
kenyataan, juga di dalam hati kaum Muslimin umumnya yang akan datang kemudian dari 
mereka, iaitu dari orang-orang yang diisyarat dan digabungkan oleh surah ini ke dalam 
angkatan Muslimin yang bersambung-sambung di sepanjang zaman itu. 


Dalam waktu yang sama surah ini memperkatakan tentang beberapa keadaan yang 
berlaku dalam angkatan pertama kaum Muslimin, iaitu semasa mereka berada dalam 
proses pembinaan jiwa yang sukar, halus dan mengambil masa yang panjang, juga dalam 
proses membersihkan jiwa mereka dari daya-daya penarik yang menjadi penghalang 
perkembangannya, iaitu perasaan-perasaan tamak haloba dan keinginan yang terburu- 
buru untuk mendapatkan keuntungan, juga adat resam yang diwarisi masyarakat, dan 
khususnya perasaan kasihkan harta kekayaan dan sebab-sebabnya yang melalaikan kaum 
Muslimin dari tugas memikul amanah yang maha agung dan dari tugas menyiapkan diri 
untuk maksud itu. Surah ini menyebut satu peristiwa tertentu. Pada masa itu Rasulullah 
s.a.w. sedang menyampaikan khutbah Juma'at dalam masjid, tiba-tiba satu qafilah dari 
qafilah-qafilah perdagangan tiba di situ dan sebaik sahaja berita ketibaannya diumumkan, 
maka hadhirin yang sedang mendengar khutbah itu keluar menyerbu kepada qafilah 
perdagangan dan hiburan yang biasanya diberikan kepada qafilah itu seperti memalu 
gendang dan menyanyi. Mereka meninggalkan Rasulullah s.aw. berdiri, dan yang tinggal di 
situ hanya dua belas orang sahaja dari sahabat-sahabat yang teguh termasuk Abu Bakr dan 
’Umar yang terus mendengar khutbah beliau. Walaupun riwayat-riwayat mengenai 
bilangan mereka itu boleh jadi kurang tepat, namun riwayat itu merupakan riwayat-riwayat 
yang thabit dari segi berlakunya kejadian penyerbuan keluar yang dilakukan oleh 
sebilangan hadhirin yang perlu ditegur di dalam al-Qur'anul-Karim. 

Peristiwa ini sendiri menunjukkan sejauh mana usaha yang ditumpahkan untuk 
mendidik kelompok Muslimin yang pertama itu sehingga mereka berjaya menjadi contoh 
yang unik di dalam sejarah Islam dan di dalam sejarah umat manusia seluruhnya. Peristiwa 
ini juga menyarankan kepada kita supaya bersabar menempuh kesulitan mendidik dan 
membina jiwa di dalam mana-mana generasi Muslimin untuk membentuk kelompok 
Muslimin yang mampu memikul amanah 'aqidah Islam dan menegakkannya di alam 
kenyataan sebagaimana yang telah dilakukan oleh kelompok Muslimin pertama. 


Di dalam surah ini juga disebut kisah mubahalah atau cabaran terhadap orang 
Yahudi, iaitu mencabar mereka supaya sanggup sama-sama berdo'a kepada Allah 
dengan cita-cita ditimpa maut ke atas pihak yang salah dari dua puak itu (puak Yahudi 
dan puak Islam). Cabaran ini dibuat sebagai menyambut dakwaan mereka bahawa 
merekalah golongan manusia kesayangan Allah dan bukannya golongan manusia yang lain, 
dan bahawa merekalah umat pilihan Allah dan bahawa kebangkitan Rasul itu tidak akan 
berlaku di kalangan umat lain dari mereka, tetapi al-Qur'an dengan tegas menjelaskan 
bahawa mereka tidak akan sanggup menerima cabaran itu kerana mereka sedar bahawa 
dakwaan-dakwaan mereka adalah dusta. Kemudian surah ini mengulas peristiwa cabaran ini 

dengan menjelaskan hakikat maut yang ditakuti mereka itu, iaitu maut akan tetap menemui 
mereka dan mereka tetap akan dikembalikan kepada Allah yang mengetahui segala yang 
ghaib dan segala yang nyata, dan Allah akan memberitahu mereka segala perbuatan yang 
telah dilakukan mereka. Penjelasan ini bukan hanya ditujukan kepada orang Yahudi sahaja, 
malah al-Qur'an mengemukakan penjelasan itu dan membiarkannya begitu supaya 
mempengaruhi jiwa kaum Muslimin juga, kerana hakikat ini perlu tersemat di dalam jiwa 
pendukung-pendukung amanah Allah di bumi supaya mereka melaksanakan tugas-tugas 
mereka dengan pengetahuan yang cukup ke jalan mana mereka tuju. 

Inilah maksud surah ini dan ia hampir-hampir sama dengan maksud Surah as-Saff 
sebelumnya. Yang berbeza hanya sudut yang diolah oleh masing-masing surah itu dan gaya 
cara yang digunakan masing-masing untuk menarik hati manusia. Sekarang marilah kita 
memperhatikan bagaimana gaya cara al-Qur'an membicarakan maksud ini. 

* # # * * * 


(Pentafciran ayat 1) 



1. "Segala makhluk di langit dan segala makhluk di bumi bertasbih memuji 

Allah, Pemilik Yang Maha Agung, Yang Maha Suci, Yang Maha Perkasa 

dan Maha Bijaksana." 

Ayat permulaan ini menjelaskan hakikat tasbih yang berterusan diuapkan oleh 
seluruh makhluk di alam al-wujud. Ia menyifatkan Allah dengan sifat-sifat yang ada kaitan 
yang seni dengan maudhu' surah ini, iaitu surah yang dinamakan dengan nama 'al-Jumu'at' 
yang mengandungi pengajaran mengenai solat Juma'at, penumpuan kepada Zikrullah di 
waktu solat Juma'at, meninggalkan hiburan dan perniagaan dan menari keredhaan Allah 
dan ini adalah lebih baik dari hiburan dan perniagaan. Kerana itu al-Qur'an menyebut 
sifat Allah " vilLJl" atau Pemilik Yang Maha Agung yang memiliki segala sesuatu di alam 
ini kerana sifat ini ada kaitan dengan kegiatan perniagaan yang mereka tergesa-gesa 
menyerbu kepadanya untuk mendapatkan keuntungan. Kemudian ia menyebut sifat 
" o-y-UJl" Yang Maha Suci, yang seluruh isi langit dan bumi bertawajjuh kepada-Nya 
dengan uapan taqdis dan tanziyah, kerana sifat ini ada kaitan dengan hiburan yang 
melalaikan mereka dari mengingati Allah. Kemudian ia menyebut sifat" Ji>Jl " Yang Maha 
Perkasa kerana ada kaitan dengan mubahalah, di mana orang-orang Yahudi dicabar 
melakukannya, dan dengan maut yang pasti dihadapi oleh seluruh manusia, juga ada kaitan 
dengan hakikat seluruh manusia pulang kepada Allah dan dengan hakikat hisab. Kemudian 
ia menyebut sifat" " Yang Maha Bijaksana kerana ada kaitan dengan pemilihan Allah 

yang telah memilih kaum Ummi yang dibangkitkan dalam kalangan mereka seorang Rasul 


Sifat-sifat Allah Yang 
Mempunyai Hubu¬ 
ngan Yang Halus De¬ 
ngan Pembicaraan 
Surah 

yang membaca ayat-ayat-Nya kepada mereka, membersihkan jiwa mereka dan mengajar 
kitab suci dan hikmat kepada mereka. Semua sifat-sifat itu mempunyai kaitan-kaitan yang 
halus dan seni. 


* # * * # # 


(Pentafsiran ayat 2) 


Kemudian al-Qur'an mula membicarakan persoalan pokok dari surah ini: 


Rasul Terakhir Di¬ 
pilih Dari Kala¬ 
ngan Kaum Umnii 
Arab 



2. "Dialah yang telah mengutuskan kepada kaum Ummi seorang Rasul dari 

mereka yang membaca ayat-ayat-Nya kepada mereka, membersihkan 
jiwa mereka dan mengajar kitab suci dan hikmat kepada mereka walaupun 
mereka sebelum ini berada di dalam kesesatan yang amat jelas." 


Menurut satu pendapat orang-orang Arab itu dinamakan kaum Ummi kerana 
kebanyakan mereka tidak tahu membaca dan menulis. Menurut satu riwayat dari 
Rasulullah s.a.w. beliau telah bersabda: 


V 4*^1 <UI £j| * 4 -ajU^L jLMj ^1)1 

d) X? 

"Bulan itu begini, begini dan begini. Dan beliau memberi isyarat 
dengan tangannya sambil bersabda: Kami adalah satu umat yang 
Ummi, kami tidak tahu mengira dan menulis." 


Menurut satu pendapat yang lain pula sebab dinamakan orang yang tidak tahu menulis 
itu sebagai Ummi kerana ia dihubungkan dengan keadaannya yang jahil semasa dilahirkan 
ibunya, sebab kepandaian menulis itu hanya dicapai melalui belajar. 


Mungkin juga orang-orang Arab itu dinamakan begitu sama seperti orang-orang 
Yahudi menamakan bangsa yang lain dari mereka sebagai 'Juyim' dalam bahasa Hebrew 
yang bererti 'Bangsa-bangsa asing' atau umamiyun' nisbah kepada umat-umat yang lain. 
Ini dengan sifat mereka sebagai satu bangsa pilihan Allah, sedangkan bangsa-bangsa yang 
lain merupakan bangsa-bangsa asing belaka. Kata nisbah " iJ \" yang mufrad dalam 
bahasa Arab ialah Ummi. Barangkali pentafsiran ini lebih dekat kepada maudhu' surah ini. 


(J) Hadith ini disebut oleh al-lmam al-Jassas pengarang " " tanpa sanad. 

Orang-orang Yahudi (di zaman itu) memang menunggu-nunggu kebangkitan Rasul 
yang akhir dari kalangan bangsa mereka dengan harapan bahawa Rasul inilah yang akan 
dapat menyatupadukan orang-orang mereka yang telah berpecahbelah itu dan menolong 
mereka menang kembali setelah mereka dikalahkan umat yang lain, juga mengangkatkan 
mereka ke taraf yang mulia setelah mereka jatuh ke taraf yang hina. Mereka sentiasa 
memohon kemenangan dengan Nabi yang akhir itu. 

Tetapi kebijaksanaan Allah telah menghendaki bahawa Nabi yang akhir itu 
dibangkitkan dari bangsa Arab dari golongan Ummi yang lain dari bangsa Yahudi, kerana 
Allah mengetahui bahawa bangsa Yahudi tidak lagi mempunyai kelayakan untuk 
memegang teraju kepimpinan baru yang sempurna bagi umat manusia, sebagaimana 
akan diterangkan dalam bahagian yang berikut dalam surah ini. Bangsa Yahudi itu telah 
menyimpang dari jalan yang benar dan sesat sebagaimana telah diterangkan oleh Surah 
as-Saff, kerana itu mereka tidak layak untuk memikul tugas amanah 'aqidah setelah 
berlaku penyelewengan dalam sejarah mereka yang panjang. 


Di sana do'a Nabi Ibrahim Khalilur-Rahman bersama anaknya Nabi Ismail telah 
bergema di bawah naungan Baitullah: 




127 - 129. "Dan (kenangilah) ketika Ibrahim dan Ismail membina asas-asas 
rumah Ka bah (dan berdo'a): Wahai Tuhan kami! Terimalah (usaha ini) 
dari kami, sesungguhnya Engkau Maha Mendengar dan Maha Menge¬ 
tahui. Wahai Tuhan kami! Jadikan kami berdua Muslim (yang berserah) 
kepada-Mu dan jadikan dari zuriat kami umat Muslimin (yang berserah) 
kepada-Mu. Tunjukkan kepada kami ibadat kami dan terimalah taubat 
kami. Sesungguhnya Engkau Maha Penerima Taubat dan Maha Penyayang. 
Wahai Tuhan kami! Bangkitkanlah dalam kalangan mereka (zuriat kami) 
seorang Rasul dari mereka yang membaca ayat-ayat-Mu kepada mereka, 
mengajar kitab suci dan hikmat kepada mereka dan membersihkan jiwa 
mereka. Sesungguhnya Engkau Maha Perkasa dan Maha Bijaksana." 

(Surah al-Baqarah) 


Itulah do'a yang bergema di sebalik alam ghaib dan di sebalik abad-abad yang 
silam dan yang tersimpan di sisi Allah dan tidak pernah hilang sehingga tiba waktunya 

yang telah ditentukan dalam ilmu Allah menurut keputusan-Nya yang bijaksana, dan 
sehingga do'a itu menjadi kenyataan di dalam waktunya yang sesuai, sebagaimana yang 
diaturkan oleh perencanaan Ilahi, dan sehingga ia dapat melaksanakan peranannya di 
alam buana ini mengikut tadbir Ilahi yang tidak pernah cepat dan tidak pernah lewat 
walau sedikitpun dari masanya yang telah ditetapkan itu. 


Kemudian do'a ini telah menjadi kenyataan mengikut takdir dan tadbir Allah, 
tepat (seperti ungkapan do'a Ibrahim) yang diulangkan di sini oleh surah ini untuk 
mengingatkan kata-kata beliau: 



2. "Seorang Rasul dari mereka yang membaca ayat-ayat-Nya kepada mereka, 

membersihkan jiwa mereka dan mengajar kitab suci dan hikmat kepada 
mereka." 


Sama seperti yang diucapkan Ibrahim hingga kepada sebutan sifat-sifat Allah pada 
do'a beliau: 



129. "Sesungguhnya Engkau Maha Perkasa dan Maha Bijaksana." 

(Surah al-Baqarah) 

Itulah sifat yang sama yang disebut sebagai ulasan untuk mengingatkan limpah 
kumia-Nya yang besar: 



3. "Dan Dia Maha Perkasa dan Maha Bijaksana." 


Rasulullah s.a.w. pernah ditanya mengenai dirinya, lalu beliau bersabda: 

jy ^ ^ c <jrd h*** 


(1) Dari riwayat Ibn lshaq: Aku telah diceritakan oleh Thaur ibn Ziyad dari Khalid ibn 
Ma'dan dari Sahabat-sahabat Rasulullah s.a.w. Ujar Ibn Kathir: Ini adalah satu sanad 
yang baik. Di sana ada lagi syawahid yang diriwayatkan olehnya dari jalan-jalan yang 
lain. 



74 


JUZlf YANG KEDUA PULUH LAPAN 


yang telah ditentukan dalam ilmu Allah menurut keputusan-Nya yang bijaksana, dan 
sehingga do'a itu menjadi kenyataan di dalam waktunya yang sesuai, sebagaimana yang 
diaturkan oleh perencanaan Ilahi, dan sehingga ia dapat melaksanakan peranannya di 
alam buana ini mengikut tadbir Ilahi yang tidak pernah cepat dan tidak pernah lewat 
walau sedikitpun dari masanya yang telah ditetapkan itu. 


Kemudian do'a ini telah menjadi kenyataan mengikut takdir dan tadbir Allah, 
tepat (seperti ungkapan do'a Ibrahim) yang diulangkan di sini oleh surah ini untuk 
mengingatkan kata-kata beliau: 



2. "Seorang Rasul dari mereka yang membaca ayat-ayat-Nya kepada mereka, 

membersihkan jiwa mereka dan mengajar kitab suci dan hikmat kepada 
mereka." 


Sama seperti yang diucapkan Ibrahim hingga kepada sebutan sifat-sifat Allah pada 
do'a beliau: 



129. "Sesungguhnya Engkau Maha Perkasa dan Maha Bijaksana." 

(Surah al-Baqarah) 


Itulah sifat yang sama yang disebut sebagai ulasan untuk mengingatkan limpah 
kumia-Nya yang besar: 



3. "Dan Dia Maha Perkasa dan Maha Bijaksana." 


Rasulullah s.a.w. pernah ditanya mengenai dirinya, lalu beliau bersabda: 

jy ^ fjt Jr- 1 ^ 

(u #. ^LfcJl {j* 


(1) Dari riwayat Ibn lshaq: Aku telah diceritakan oleh Thaur ibn Ziyad dari Khalid ibn 
Ma'dan dari Sahabat-sahabat Rasulullah s.a.w. Ujar Ibn Kathir: Ini adalah satu sanad 
yang baik. Di sana ada lagi syawahid yang diriwayatkan olehnya dari jalan-jalan yang 
lain. 

"Aku ini adalah hasil do'a moyangku Ibrahim dan bisyarah 'Isa. 
Ibuku telah bermimpi ketika dia mengandungkanku bahawa dia 
melihat satu cahaya yang menerangi istana Busra di negeri Syam." 



2. "Dialah yang telah mengutuskan kepada kaum Ummi seorang Rasul dari 

mereka yang membaca ayat-ayat-Nya kepada mereka, membersihkan 
jiwa mereka dan mengajar kitab suci dan hikmat kepada mereka walaupun 
mereka sebelum ini berada di dalam kesesatan yang amat jelas." 


Limpah kumia Allah itu amat jelas sekali apabila Dia memilih kaum Ummi untuk 
menjadikan mereka Ahli Kitab al-Qur'an yang amat nyata dan mengutuskan kepada 
mereka seorang Rasul dari kalangan mereka untuk mengangkatkan mereka ke darjat 
yang tinggi dan mengeluarkan mereka dari kebutaan huruf mereka atau dari sifat 
keummiyan mereka dengan membacakan ayat-ayat Allah kepada mereka, mengubahkan 
keadaan jiwa dan hidup mereka dan membezakan mereka dari umat-umat yang lain. 

Maksud "membersihkan jiwa mereka" ialah pembersihan hati nurani dan 
perasaan, pembersihan pekerjaan dan tingkahlaku, pembersihan kehidupan berumah- 
tangga. Pembersihan kehidupan sosial, pembersihan yang meluhurkan jiwa mereka dari 
'aqidah syirik kepada 'aqidah tauhid, dari kepercayaan-kepercayaan yang batil kepada 
kepercayaan yang benar dan dari dongeng-dongeng yang kabur kepada keyakinan yang 
amat jelas. Juga meluhurkan jiwa mereka dari noda-noda kekacauan akhlak kepada 
kebersihan budi pekerti yang beriman, dari kekotoran riba dan pendapatan yang haram 
kepada kebersihan pendapatan yang halal. Ia merupakan satu pembersihan yang meliputi 
individu dan kelompok, meliputi kehidupan kebatinan dan kehidupan di alam kenyataan. 
Pembersihan yang meningkatkan manusia dan kefahaman-kefahamannya terhadap hidup 
seluruhnya, terhadap dirinya sendiri dan terhadap kelahirannya kepada ufuk-ufuk nur di 
mana ia dapat berhubung dengan Allah dan berinteraksi dengan alam al-Mala'ul-A'la dan 
menghisabkan perasaan dan amalannya dengan hisab para malaikat tertinggi yang amat 
mulia itu. (I) 


Maksud "Dan mengajar kitab dan hikmat kepada mereka" ialah mengajar 
mereka kitab suci al-Qur'an supaya mereka menjadi umat yang mengerti kitab Allah dan 
mengajar hikmat kepada mereka supaya mereka dapat memahami hakikat-hakikat 
segala persoalan, membuat perencanaan yang baik, juga mengilham kepada mereka 
keputusan-keputusan yang saksama dan tindakan-tindakan yang betul. Itulah kebaikan- 
kebaikan yang melimpah-ruah. 

(1) Semaklah secara meluas dari kitab Oleh Muhammad Qutb. 

Maksud, "Walaupun mereka sebelum ini berada di dalam kesesatan yang 
amat jelas", ialah kesesatan jahiliyah yang pemah dijelaskan oleh Ja'far ibn Abu Talib 
kepada Najjasyi Seri Maharaja Habsyah semasa kaum Quraysy mengirim 'Amr ibn al-'Aas 
dan Abdullah ibn Abu Rabi'ah kepada baginda untuk menghasut baginda supaya bencikan 
kaum Muslimin yang berhijrah ke negeri itu dengan memburuk-burukkan mereka agar 
baginda menghalau mereka. Ja'far telah mengadap baginda dan berkata: 

"Wahai Seri Maharaja, kami dahulu adalah satu kaum yang hidup dalam keadaan 
jahiliyah, kami menyembah berhala, kami makan bangkai, kami melakukan kejahatan- 
kejahatan, kami memutuskan hubungan rahim, kami menyakiti jiran tetangga. Orang- 
orang yang kuat dari kami menelan orang-orang yang lemah. Demikianlah keadaan hidup 
kami sehingga Allah utuskan kepada kami seorang Rasul dari kalangan kami sendiri. Kami 
kenal asal-usul keturunannya, kebenaran percakapannya, kejujuran dan kesucian hatinya. 
Beliau menyeru kami beriman kepada Allah dengan mentauhidkan-Nya dan beribadat 
kepada-Nya, beliau menyeru kami supaya membuang segala sembahan yang lain dari 
Allah yang disembah oleh kami dan datuk nenek kami dari batu-batu dan berhala-berhala. 
Beliau menyuruh kami bercakap benar, menunaikan amanah, menyambung tali 
hubungan rahim, memberi layanan yang baik kepada jiran tetangga, menahan diri dari 
melakukan kejahatan-kejahatan dan bercakap bohong, makan harta anak yatim dan 
menuduh perempuan-perempuan yang baik dengan tuduhan-tuduhan yang curang, dan 
beliau menyuruh kami menyembah Allah dan jangan mempersekutukan-Nya dengan 
sesuatu apa dan beliau menyuruh kami mendirikan solat, menunaikan zakat dan 
mengerjakan puasa" 

Walaupun mereka hidup dalam keadaan jahiliyah, namun Allah mengetahui mereka 
layak menjadi pendukung-pendukung dan pemegang amanah 'aqidah ini. Allah mengetahui 
mereka mempunyai kesediaan semulajadi untuk tugas-tugas kebajikan, mempunyai 
bakat untuk memikul tugas da'wah yang baru, setelah kosongnya kesediaan-kesediaan 
dan bakat-bakat itu dari jiwa kaum Yahudi yang telah dirosakkan oleh kehidupan mereka 
yang sekian lama tertindas hingga menyebabkan jiwa mereka penuh kompleks- 
kompleks, penyelewengan-penyelewengan dan kesesatan-kesesatan. Kerana itu mereka 
tidak dapat dibetulkan lagi buat selama-lamanya selepas itu, sama ada dalam masa hidup 
Nabi Musa a.s. atau dalam masa Nabi-nabi yang lain yang datang selepas beliau. Sehingga 
Allah telah menetapkan la'nat-Nya dan kemurkaan-Nya ke atas mereka dan merampas 
kembali dari tangan mereka tugas pengawas amanah agamanya di bumi ini sehingga hari 
Qiamat. 

Allah mengetahui bahawa Semenanjung Tanah Arab di zaman itu merupakan 
sebaik-baik tapak da'wah yang datang untuk membebaskan seluruh alam dari kesesatan 
jahiliyah dan dari keruntuhan tamadun empayar-empayar yang agung di mana ulat-ulat 
perosak telah memamah tamadun itu hingga ke jantungnya. Keadaan ini telah disifatkan 
oleh seorang penulis barat seperti berikut: 

"Di dalam abad yang kelima dan keenam kawasan dunia yang bertamadun adalah 
berada di tepi jurang kekacauan, kerana 'aqidah-'aqidah agama yang telah menolong 
membangunkan tamadun itu telah runtuh. Di sana tidak ada lagi satu 'aqidah yang baik 
yang dapat mengambil tempatnya. Jelaslah di waktu ini bahawa tamadun yang agung 
yang telah mengambil masa selama 4,000 tahun untuk membangunkannya itu sedang 
menghampiri kehancuran dan keruntuhan, dan umat manusia ketika itu hampir-hampir 
kembali semula kepada keadaan yang jakun, kerana suku-suku kaum sentiasa berperang 
dan berbunuh-bunuhan antara satu sama lain. Di sana tiada peraturan dan undang- 
undang. Sementara peraturan-peraturan yang telah diwujudkan oleh agama Kristian telah 
menjalankan fungsi yang memecahbelah dan menghancur menggantikan fungsinya yang 
menyatupadu dan menegakkan peraturan. Tamadun di waktu itu ibarat sebatang pokok 
yang besar dengan dahannya menghulur jauh menaungi seluruh alam tetapi berdiri 
terumbang-ambing kerana kerosakan telah menjalar di dalam tubuhnya hingga ke 
terasnya... dan di tengah-tengah gejala kerosakan yang menyeluruh inilah lahirnya lelaki 
yang menyatukan alam seluruhnya." (1} 

Gambaran ini diambil dari sudut pandangan seorang penulis Eropah, tetapi 
gambaran dari sudut pandangan Islam adalah lebih gelap dan kelam lagi. 

Allah S.W.T. telah memilih umat Badwi di Semenanjung Tanah Arab yang penuh 
dengan padang-padang gurun itu untuk mendukung agama ini, kerana Allah mengetahui 
jiwa mereka dan suasana yang dihadapi mereka mempunyai kesediaan untuk menerima 
pembaikan, juga mempunyai kesediaan untuk berkorban dan memberi. Lalu Allah 
utuskan kepada mereka seorang Rasul yang membaca ayat-ayat Allah kepada mereka, 
membersihkan jiwa mereka dan mengajar kitab suci dan hikmat kepada mereka, walaupun 
sebelum ini mereka berada di dalam kesesatan yang amat jelas. 

(Pentafsiran ayat 3) 



3. "Juga kepada orang-orang yang lain dari mereka yang belum lagi 
bersambung dengan mereka, dan Dia (Allah) Maha Perkasa dan Maha 
Bijaksana." 

Di sana terdapat beberapa riwayat mengenai maksud "orang-orang yang lain 
dari mereka" itu. 

Ujar al-Imam al-Bukhari Rahimahullah: Kami telah diceritakan oleh Abdul Aziz ibn 
Abdullah, kami telah diceritakan oleh Sulayman ibn Bilal, dari Thaur, dari Abui al-Ghayth, 

(1) Dari buku " Sentimen-sentimen Sebagai Asas Tamadun " oleh ].H.Denison dinukilkan dari 

kitab "Islam Dan Sistem Antarabangsa Yang Baru " karangan Maulana Muhammad Ali 
terjemahan al-Ustaz Ahmad jaudah as-Sahhar. 


Kedudukan Dunia 
Yang Bertamadun 
Di Abad Yang Ke¬ 
lima Dan Keenam 


Siapakah Angkatan 
Muslimin Kemu¬ 
dian? 

dari Abu Hurayrah r.a. katanya, "Kami sedang duduk di sisi Nabi s.a.w. tiba-tiba diturunkan 
kepadanya Surah al-Jumu'at: 



3. "Juga kepada orang-orang yang lain dari mereka yang belum lagi 
bersambung dengan mereka." 

Mereka bertanya: "Siapakah orang-orang itu, wahai Rasulullah?" Beliau tidak 
menjawab pertanyaan itu sehingga ditanya sebanyak tiga kali. Di antara kami termasuk 
Salman al-Farisi, lalu Rasulullah s.a.w. meletakkan tangannya di atas Salman al-Farisi, 
kemudian beliau bersabda, "Jika iman itu berada di bintang Thuria nescaya ia dicapai oleh 
lelaki atau seorang lelaki dari mereka." Ini menunjukkan bahawa maksud nas ini 
merangkumi penduduk negeri Parsi. Kerana inilah Mujahid mentafsirkan ayat ini, "Mereka 
ialah orang-orang 'Ajam dan siapa sahaja yang beriman kepada Nabi s.a.w. dari bangsa- 
bangsa yang bukan Arab." 

Ujar Ibn Abu Hatim: Kami telah diceritakan oleh bapa kami, kami telah diceritakan 
oleh Ibrahim ibn al-A'la az-Zubaydi, kami telah diceritakan oleh al-Walid ibn Muslim, kami 
telah diceritakan oleh Abu Muhammad 'Isa ibn Musa dari Abu Hazim, dari Sahi ibn Sa'd 
as-Sa'idi katanya: Sabda Rasulullah s.a.w.: 

.ft: Q : \/ 

"Sesungguhnya di dalam keturunan demi keturunan demi keturunan 
terdapat lelaki-lelaki dan wanita-wanita yang masuk Syurga tanpa 
Hisab. Kemudian beliau membaca: Juga kepada orang-orang yang lain 
dari mereka yang belum lagi bersambung dengan mereka." 

Maksudnya, ialah sekalian mereka yang tinggal dari umat Muhammad s.a.w. 

Kedua-dua pendapat ini termasuk di dalam maksud ayat ini iaitu orang-orang yang 
lain dari bangsa Arab dan orang-orang yang lain dari generasi yang diturunkan al-Qur'an 
kepada mereka. Ayat ini menunjukkan bahawa umat Islam itu merupakan mata-mata 
rantai yang terus bersambung-sambung di merata pelosok bumi dan di sepanjang liku- 
liku zaman. Mereka silih berganti mendukung amanah yang agung dan berdiri teguh di 
atas agama Allah yang akhir ini. 


3. "Dan Dia Maha Perkasa Dan Maha Bijaksana." 

Maksud, "Dan Dia Maha Perkasa dan Maha Bijaksana," ialah Allah itu amat 
berkuasa membuat pilihan mengangkatkan Rasul dan amat bijaksana dan 'arif di mana 
hendak meletakkan pilihan-Nya itu. Siapa sahaja yang menjadi pilihan-Nya sama ada 
orang-orang yang dahulu atau orang-orang yang kemudian merupakan limpah kurnia 
dan kemurahan dari-Nya. 


(Pentafsiran ayat 4) 



4. "Itulah limpah kurnia Allah yang diberikannya kepada sesiapa yang 
dikehendaki-Nya, dan Allah mempunyai limpah kurnia yang amat besar." 


Pemilihan Allah terhadap satu umat atau satu kumpulan atau satu individu untuk 
mendukung amanah yang agung ini dan untuk menjadi tempat simpanan nur Allah dan 
tempat menerima limpah kurnia-Nya, juga untuk menjadi pusat perhubungan langit 
dengan bumi... pemilihan itu merupakan suatu kelebihan yang tidak dapat ditanding 
dengan kelebihan-kelebihan yang lain. Ia merupakan kelebihan agung yang mengatasi 
segala apa yang dikorbankan seseorang Mu'min dari dirinya, harta bendanya dan 
nyawanya, dan mengatasi segala kepayahan perjalanan, segala kesakitan dalam perjuangan 
dan segala keseksaan dalam jihad. 


Allah mengingatkan kelompok Muslimin di Madinah dan kaum Muslimin yang 
datang selepas mereka yang belum lagi berhubung dengan mereka terhadap limpah kurnia 
Allah yang telah memilih mereka untuk mendukung amanah yang agung itu dan untuk 
dibangkitkan di dalam kalangan mereka seorang Rasul yang membaca ayat-ayat-Nya 
kepada mereka, membersihkan jiwa mereka dan mengajar kitab suci dan hikmat kepada 
mereka. Allah tinggalkan kepada kaum Muslimin yang datang di dalam berbagai-bagai 
zaman itu satu stok simpanan yang besar dari bekalan Ilahi, dari contoh-contoh teladan 
yang berlaku dalam angkatan Muslimin yang pertama. Allah mengingatkan mereka 
terhadap pengumiaan yang amat besar itu, iaitu satu pengumiaan yang membuat seluruh 
nilai-nilai dan ni'mat-ni'mat yang lain kelihatan begitu kecil di sampingnya dan membuat 
seluruh pengorbanan dan kesakitan-kesakitan dalam perjuangan begitu kerdil di 
sampingnya. 


* * * * * * 


(Pentafsiran ayat 5) 


Kemudian al-Qur'an menyebut satu hakikat yang menunjukkan bahawa peranan 
umat Yahudi dalam memikul amanah itu telah pun berakhir, mereka tidak lagi mempunyai 
hati yang dapat memikul amanah itu, kerana amanah itu hanya dapat dipikul oleh hati-hati 


Keberakhiran Pe¬ 
ranan Kaum Yahudi 
Memegang Teraju 
Kepimpinan Agama 
Allah 

yang hidup, yang faham, yang mengerti, yang sedar, yang ikhlas dan yang mengamalkan 
segala ajaran yang dipikulnya: 







5. "Perbandingan orang-orang yang telah dipertanggungkan Taurat, 
kemudian mereka tidak menanggungnya sama seperti keldai yang 
menanggung kitab-kitab yang besar. Amatlah keji perbandingan orang- 
orang yang mendustakan ayat-ayat Allah, dan Allah tidak memberi hidayat 
kepada kaum yang zalim." 


Kaum Bani Israel telah dipertanggungjawabkan dengan kitab Taurat dan ditugas 
memegang amanah 'aqidah dan syari'at, tetapi mereka gagal melaksanakan tanggungjawab 
itu kerana tugas menanggung Taurat itu harus bermula dengan usaha memahami dan 
mengerti isi kandungannya dan berakhir dengan amalan dan tindakan untuk merealisasikan 
maksud-maksudnya di alam hati dan alam kenyataan, tetapi sejarah Bani Israel sebagaimana 
dibentangkan oleh al-Qur'anul-Karim dan mengikut hakikatnya yang sebenar tidak 
membuktikan bahawa mereka telah menghargai amanah yang agung itu dan tidak pula 
membuktikan bahawa mereka telah memahami hakikatnya, dan seterusnya tidak pula 
membuktikan bahawa mereka telah beramal dengannya. Oleh kerana itu mereka 
dibandingkan dengan keldai yang memikul kitab-kitab yang besar di atas belakangnya 
tanpa mendapat apa-apa habuan selain dari menanggung berat kitab-kitab itu sahaja, kerana 
ia bukannya pemilik kitab-kitab itu dan bukan pula kongsi dalam tujuan kitab-kitab itu. 


Ini adalah satu gambaran yang hina dan satu perbandingan yang keji, tetapi 
gambaran itu amat tepat menggambarkan satu hakikat yang benar. 



5. "Amatlah keji perbandingan orang-orang yang mendustakan ayat-ayat 
Allah, dan Allah tidak memberi hidayat kepada kaum yang zalim." 


Sama dengan kaum Yahudi yang telah dipertanggungjawabkan dengan kitab 
at-Taurat kemudian mereka tidak melaksanakan tanggungjawabnya ialah semua orang 
yang telah dipertanggungjawabkan dengan amanah 'aqidah kemudian mereka tidak 
melaksanakan tanggungjawab itu, dan semua orang Islam dari generasi-generasi yang telah 
berlalu dan semua orang Islam yang hidup di zaman ini yang memakai nama-nama orang 
Islam tetapi tidak beramal dengan amalan orang-orang Islam yang sebenar, terutama sekali 
orang-orang Islam yang membaca al-Qur'an dan kitab-kitab kemudian mereka tidak 
beramal dengannya. Seluruh orang ini adalah sama sahaja dengan keldai yang membawa 

kitab-kitab yang besar di atas belakangnya. Orang-orang seperti ini memang banyak dan 
memang ramai. Yang menjadi masalah di sini bukannya, masalah memikul dan membaca 
kitab, tetapi masalah memahami dan mengamalkan apa yang diajar di dalam kitab-kitab itu. 

****** 


(Pentafsiran ayat-ayat 6 - 8) 


Di zaman dahulu kaum Yahudi berfikir sama seperti yang difikirkan mereka pada hari 
ini iaitu mereka merupakan satu bangsa pilihan Allah. Merekalah sahaja hamba-hamba 
kesayangan Allah, sedangkan orang-orang yang lain adalah kaum Juyim atau bangsa- 
bangsa asing (Umami) atau golongan Ummi. Oleh sebab inilah mereka tidak dituntut 
mengamalkan hukum-hukum agama mereka terhadap kaum Ummi: 


Dakwaan-dakwaan 
Palsu Dan Angkuh 
Kaum Yahudi 




"Mereka berkata tiada sebarang dosa di atas kami terhadap orang-orang 
Ummi" 


(Surah Aali 'Imran) 


dan sebagainya dari dakwaan-dakwaan mereka yang bohong terhadap Allah tanpa 
bersandarkan kepada satu dalil. Dalam ayat yang berikut ini dikemukakan mubahalah 
iaitu cabaran yang berulang-ulang kali dikemukakan kepada mereka, kepada kaum 
Kristian dan kepada kaum Musyrikin: 




6. "(Wahai Muhammad!) Katakanlah: Wahai orang-orang Yahudi! Jika benar 
kamu mendakwa bahawa hanya kamu sahaja orang-orang kesayangan 
Allah tidak orang-orang lain, maka hendaklah kamu bercita-cita mati jika 
kamu benar." 


Kaum Yahudi Di¬ 
kecam Kerana 
Takut Mati 



7. "Dan mereka tidak akan bercita-cita mati selama-lamanya kerana dosa- 
dosa yang telah dilakukan tangan mereka. Dan Allah Maha Mengetahui 
orang-orang yang zalim." 

8. "(Wahai Muhammad!) Katakanlah: Bahawa maut yang kamu lari darinya 
itu tetap akan menemui kamu, kemudian kamu akan dipulangkan kepada 
Allah yang mengetahui segala yang ghaib dan segala yang nyata dan 
Dia akan memberitahu kepada kamu segala perbuatan yang dilakukan 
kamu." 


Kaum Yahudi Dl- 
cabar Mengada¬ 
kan Upacara Ber- 
mubahalah De¬ 
ngan Rasulullah 


Cabaran bermubahalah yang dimaksudkan di sini ialah dua puak yang bertentangan 
berdiri berhadapan muka kemudian kedua-duanya sama-sama berdo'a kepada Allah 
supaya ditimpakan bala ke atas pihak yang tidak benar. Setiap orang yang dicabar oleh 
Rasulullah s.a.w. supaya bermubahalah dengannya merasa takut dan tidak mahu 
menerima cabaran itu. Ini menunjukkan bahawa mereka akui kebenaran Rasulullah s.a.w. 
dan kebenaran agama ini di dalam lubuk hati mereka. 


Ujar al-Imam Ahmad: Kami telah diceritakan oleh Ismail ibn Yazid az-Zaraqi, kami 
telah diceritakan oleh Abu Yazid, kami telah diceritakan oleh Furat dari Abdul Karim ibn 
Malik al-Jazari, dari 'Ikrimah dari Ibn 'Abbas katanya: Abu Jahl La’natullah telah berkata: 
"Jika aku nampak Muhammad di Ka'bah nescaya aku akan pergi menemuinya dan 
memijak lehernya." Kata Ibn 'Abbas: Sabda Rasulullah s.a.w.: "Jika dia (Abu Jahl) berbuat 
begitu nescaya dia akan diseksakan malaikat secara terang-terangan, dan jika orang- 
orang Yahudi itu bercita-cita mati nescaya mereka akan mati dan melihat tempat mereka 
di dalam Neraka, dan jika orang-orang yang mahu bermubahalah dengan Rasulullah s.a.w. 
itu keluar nescaya mereka akan pulang (ke rumah mereka) tanpa mendapati keluarga 
dan harta" (1) 


Mungkin ajakan ini bukannya dituju sebagai mubahalah bahkan sebagai satu cabaran 
biasa sahaja dengan sebab mereka mendakwa bahawa mereka sahaja orang-orang 
kesayangan Allah bukannya orang-orang lain. Jika dakwaan mereka benar, mengapa 
mereka takut kepada maut, dan mengapa mereka jadi makhluk Allah yang paling 
pengecut? Bukankah jika mereka mati, mereka akan menerima balasan yang baik di sisi 
Allah sebagaimana diterima oleh orang-orang kesayangan Allah dan orang-orang yang 
hampir kepada Allah? 

Kemudian al-Qur'an menggulung cabaran ini dengan keterangan yang menunjukkan 
bahawa mereka tidak benar di dalam dakwaan-dakwaan mereka, dan mereka sedar 
bahawa mereka tidak membuat amalan-amalan bekalan untuk masa depan Akhirat yang 
menenangkan hati mereka dan yang dapat diharapkan mereka untuk memperolehi 
balasan yang baik dan maqam yang hampir di sisi Allah. Apa yang telah dilakukan mereka 
selama ini ialah kerja-kerja maksiat, dan inilah yang membuat mereka takut kepada maut 
dan balasan-balasan selepasnya. Orang yang tidak menyediakan bekalan tentulah takut 
untuk berjalan. 


(1) Hadith ini diriwayatkan oleh al-Bukhari, at-Tirmizi dan an-Nasa'i dari hadith Abdur- 
Razaq dari Ma'mar dari Abdul Karim. 

7. "Dan mereka tidak akan bercita-cita mati selama-lamanya kerana dosa- 
dosa yang telah dilakukan tangan mereka. Dan Allah Maha Mengetahui 
orang-orang yang zalim." 


Pada akhirnya, al-Qur'an menerangkan hakikat maut dan apa yang akan berlaku 
setepasnya. Ia menjelaskan kepada mereka betapa tidak bergunanya usaha mereka untuk 
lari dari maut, kerana maut merupakan sesuatu yang wajib berlaku yang tidak dapat 
dihindari darinya, begitu juga segala apa yang akan berlaku selepas maut seperti 
kepulangan kepada Allah dan hisab di atas amalan merupakan sesuatu yang wajib berlaku 
yang tidak dapat diragui lagi: 



* * 









8. "(Wahai Muhammad!) Katakanlah: Bahawa maut yang kamu lari darinya 
itu tetap akan menemui kamu, kemudian kamu akan dipulangkan kepada 
Allah yang mengetahui segala yang ghaib dan segala yang nyata dan 
Dia akan memberitahu kepada kamu segala perbuatan yang dilakukan 
kamu." 


Ini merupakan satu peringatan dari peringatan-peringatan al-Qur*an yang bertujuan 
menanamkan di dalam hati manusia hakikat maut yang dilupai mereka, sedangkan maut 
tetap mengejar mereka di mana sahaja mereka berada. Hidup ini tetap berakhir. Menjauhi 
diri dari Allah dalam hidup ini tetap berakhir dengan kepulangan kepada-Nya. Tiada tempat 
perlindungan dari azab Allah melainkan dengan kembali kepada Allah. Hisab dan balasan 
selepas kembali kepada Allah wajib berlaku, tiada lagi tempat untuk lari dan mengelakkan 
diri darinya. 


At-Tabari dalam Mu'jamnya telah meriwayatkan sebuah hadith yang marfu' dari 
hadith Mu'az, dari Yunus dari al-Hassan dari Samurah: 




)) 



"Bandingan orang yang lari dari maut itu sama seperti sang kancil 
yang dituntut oleh bumi supaya membayar hutangnya. Ia datang 
merayau-rayau sehingga apabila ia merasa penat dan berpeluh ia 
masuk ke dalam lubangnya dan bumi pun berkata kepadanya: 

Wahai kancil! Mana hutangku. Lalu terkeluar kentutnya kerana 
terlalu kencang berlari dan ia terus berlari dalam keadaan itu 
hingga ia tidak larat berlari, lalu ia pun mati." 

Inilah suatu gambaran hidup yang memberi saranan yang amat mendalam. 

****** 


(Fentafciran ayat-ayat 9-11) 


Kini tibalah pula bahagian akhir surah ini yang khusus memberi pengajaran 
mengenai solat Juma'at berikutan dengan peristiwa tersebut yang mungkin berlaku lebih 
dari sekali. Kerana pengungkapan ayat berikut menunjukkan peristiwa itu berlaku 
berulang-ulang kali: 


Komitmen* 
komitmen Seorang 
Muslim Pada Hari 
Juma'at 




9. "Wahai orang-orang yang beriman! Apabila kamu diseru kepada solat 
pada hari Juma'at, maka pergilah kamu mengingati Allah dan tinggalkanlah 
jual beli. Itulah yang lebih baik kepada kamu jika kamu mengetahui." 



10. "Dan apabila solat selesai ditunaikan, maka berhamburlah kamu di bumi 
dan carilah sebahagian rezeki dari limpah kumia Allah, dan berzikirlah 
sebanyak-banyak kepada Allah supaya kamu mendapat keuntungan." 



11. "Dan apabila mereka melihat perniagaan atau hiburan mereka menyerbu 
kepadanya dan meninggalkan engkau berdiri. Katakanlah: Balasan di 
sisi Allah adalah lebih baik dari hiburan dan perniagaan, dan Allah itulah 
sebaik-baik pemberi rezeki." 


Solat Juma'at ialah solat yang menghimpunkan orang ramai. Ia tidak sah melainkan 
dengan berjama'ah. Ia merupakan solat mingguan di mana pada hari itu kaum Muslimin 

diwajibkan berkumpul, bertemu dan mendengar khutbah yang mengingatkan mereka 
kepada Allah. Ia merupakan ibadat mengatur disiplin masyarakat mengikut cara Islam 
untuk melakukan persiapan bagi kehidupan dunia dan Akhirat dalam satu disiplin yang 
sama dan ibadat yang sama. (1) Solat Juma'at mempunyai makna yang khusus yang 
mencerminkan tabiat 'aqidah Islamiyah yang berasaskan kelompok yang telah kami 
bicarakan di dalam bayangan Surah as-Saff. Di sana terdapat hadith yang banyak 
menerangkan kelebihan solat Juma’at dan galakan supaya menghadhirinya dan bersedia 
untuknya dengan bermandi-manda, memakai pakaian yang elok dan bau-bauan. 


Tersebut dalam Sahih (kumpulan hadith al-Bukhari dan Muslim) dari Ibn 'Umar r.a. 
katanya: Sabda Rasulullah s.a.w.: 


ISI 


"Apabila seseorang dari kamu menghadhiri solat Juma'at, maka 
hendaklah ia mandi." 


Para pengumpul as-Sunnah yang empat telah meriwayatkan hadith Aus ibn Aus 
ath-Thaqafi katanya: Aku dengar Rasulullah s.a.w. bersabda: 

J* c fjd J—-* <y* )] 

(( • ^ <■ (b 

"Siapa yang bermandi-manda pada hari Juma'at dan datang awal- 
awal, dan berjalan kaki tanpa menunggang, dan duduk dekat imam 
serta mendengar khutbah dan tidak lagha (dengan bercakap-cakap), 
maka pada setiap langkahnya ia akan memperolehi pahala setahun 
puasanya dan ibadat malamnya." 


Al-Imam Ahmad telah meriwayatkan dari hadith Ka'b ibn Malik dari Abu Ayyub al- 
Ansari katanya aku dengar Rasulullah s.a.w. bersabda: 



y ‘ 

i cJ p . 


(( 


^ '*}t |b 4 <1)1 c ^ «■ 

►fyl uyj 1 $^ y oJU* 4 -uUI 


"Siapa yang bermandi-manda pada hari Juma'at dan memakai bauan 
ahlinya jika ada, dan memakai seelok-elok pakaiannya, kemudian 
dia keluar pergi ke masjid kemudian sembahyang (Sunat Tahiyatul- 
Masjid) jika dia berpeluang dan dia tidak menyakiti sesiapa, 


(1) Libat I obUJI J-sai" dalam kitab " Lr -idl J " oleb Muhammad Qutb. 

kemudian dia mendengar dengan teliti apabila imam keluar 
(berkhutbah) sehingga dia mendirikan solat, maka dia akan 
memperolehi balasan penghapusan dosa (kifarat) di antara Juma'at 
itu dengan Juma'at yang akan datang." 

Ayat yang pertama dalam bahagian ini menyuruh kaum Muslimin supaya 
meninggalkan jualbeli dan segala kegiatan mencari kehidupan sebaik sahaja mereka 
mendengar azan: 



9. "Wahai orang-orang yang beriman! Apabila kamu diseru kepada solat 
pada hari Juma'at, maka pergilah kamu mengingati Allah dan tinggalkanlah 
jualbeli. Itulah yang lebih baik kepada kamu jika kamu mengetahui." 


Ayat ini menggalakkan kaum Mu^tninin supaya meninggalkan segala urusan 
kehidupan dan masuk ke dalam ibadat mengingati Allah pada waktu dikumandangkan 
azan itu: 



9. "Itulah yang lebih baik kepada kamu jika kamu mengetahui." 


Dalam waktu yang sama ayat ini juga merupakan satu pengajaran yang berkekalan 
pada setiap masa, kerana di sana pastilah diwujudkan waktu-waktu yang tertentu, di mana 
hati dapat membebaskan dirinya dari segala kesibukan kehidupan dan segala sesuatu 
yang menarik di bumi untuk memencilkan diri mengadap Allah, membulatkan ingatannya 
kepada Allah dan mengecapi rasa istimewa dari keni'matan penumpuan diri dan 
keni'matan perhubungan dengan alam al-Mala'ul-A'la dan mengisikan hati dan dadanya 
dengan udara yang bersih dan harum dari alam itu. Kemudian selepas itu barulah ia 
pulang kembali kepada kesibukan kehidupan serta mengingati Allah: 



10. "Dan apabila solat selesai ditunaikan, maka berhamburlah kamu di bumi 
dan carilah sebahagian rezeki dari limpah kumia Allah, dan berzikirlah 
sebanyak-banyak kepada Allah supaya kamu mendapat keuntungan." 

Inilah imbangan yang menjadi ciri sistem hidup Islam, iaitu memelihara imbangan 
di antara keperluan kehidupan seperti bekerja, membanting tulang, bergiat dan berusaha 
dengan keperluan jiwa yang memerlukan 'uzlah atau pemencilan diri sebentar dari 
suasana yang sibuk itu untuk menumpukan ingatannya kepada Allah. Masa 'uzlah yang 
seperti itu merupakan satu keperluan bagi kebaikan dan kesejahteraan kehidupan hati 
untuk berhubung dengan Allah dan menerima ilham-ilham darinya dan untuk memikul 
tugas amanah agama yang agung itu. "ZikniUah" atau mengingati Allah itu adalah perlu 
dalam masa mencari kehidupan, kerana perasaan dan kesedaran kepada Allah dalam 
masa inilah yang mengubahkan kegiatan mencari kehidupan itu kepada ibadat. Namun 
demikian ia tetap memerlukan kepada suatu masa yang khusus untuk Zikrullah semata- 
mata, untuk mengasingkan diri yang sempurna dari kesibukan kehidupan dan untuk 
pembulatan hati yang tulus kepada Allah sebagaimana disarankan oleh dua ayat tadi. 


Imbangan Di Antara 
Keperluan Kehidu¬ 
pan Dengan Keper¬ 
luan Menghubung¬ 
kan jiwa Dengan 
Allah 


Kebiasaan 'Irak ibn Malik r.a. ialah apabila dia selesai bersembahyang Juma'at dan 
mengundurkan dirinya, dia berhenti di pintu masjid dan berdo'a: 



'Ya Allah ya Tuhanku! Aku telah menyahuti seruan-Mu, aku telah 
selesai mengerjakan solat yang difardhukan-Mu, dan aku berhambur 
keluar sebagaimana diperintahkan Engkau, oleh itu kumiakanlah 
kepadaku rezeki dari limpah kumia-Mu dan sesungguhnya Engkau 
sebaik-baik pemberi rezeki." 


Cerita ini menggambarkan bagaimana 'Irak ibn Malik memandang perintah Ilahi ini 
dengan begitu sungguh-sungguh dan melaksanakannya dengan begitu mudah, iaitu 
melaksanakan perintah dengan sepenuh ertikatanya sebaik sahaja diterima olehnya. 


Mungkin kefahaman yang sungguh-sungguh, jelas dan mudah inilah yang telah 
meningkatkan kelompok Muslimin di zaman itu ke taraf yang amat tinggi yang dicapai 
oleh mereka, walaupun ketika itu terdapat di persekitaran mereka adat kebiasaan jahiliyah 
yang menarik seperti yang digambarkan oleh ayat yang akhir dari surah ini: 





f ^ / / - 



11. "Dan apabila mereka melihat perniagaan atau hiburan mereka menyerbu 
kepadanya dan meninggalkan engkau berdiri. Katakanlah: Balasan di 
sisi Allah adalah lebih baik dari hiburan dan perniagaan, dan Allah itulah 
sebaik-baik pemberi rezeki." 


Gangguan Hiburan 
Dan Perlagaan Ter¬ 
hadap Penumpuan 
Mlnda Kepada 
Ibadat Solat 

Dari Jabir r.a. katanya: Ketika kami mendirikan solat tiba-tiba datanglah angkatan 
qafilah yang membawa makanan, lalu mereka menyerbu kepada qafilah itu hingga tiada 
yang tinggal (meneruskan solat) bersama Nabi s.a.w. melainkan dua belas orang sahaja 
termasuk Abu Bakr dan 'Umar r.a. Kerana itu turunlah ayat: "Dan apabila mereka melihat 
perniagaan atau hiburan mereka menyerbu kepadanya dan meninggalkan 
engkau berdiri. M (1) 

Di dalam ayat ini dijelaskan kepada mereka bahawa balasan di sisi Allah adalah lebih 
baik dari hiburan dan perniagaan, juga mengingatkan mereka bahawa rezeki itu adalah 
dari Allah "Dan Allah itulah sebaik-baik pemberi rezeki." 

Peristiwa ini sebagaimana telah kami terangkan adalah membuktikan betapa 
hebatnya usaha mendidik dan membangun jiwa kelompok Muslimin di zaman itu sehingga 
akhirnya berjaya diwujudkan kelompok Muslimin yang unik di dalam sejarah. Peristiwa ini 
juga memberikan kepada pejuang-pejuang da'wah Allah di setiap zaman bekalan modal 
kesabaran dalam menghadapi kelemahan, kekurangan, kemunduran dan jatuh rebah di 
tengah jalan perjuangan yang dialami mereka. Kerana inilah sifat jiwa manusia dengan 
segala baik buruknya. Dan jiwaitcr mempunyai kesediaan dan kemampuan yang tidak 
terbatas untuk mendaki tangga-tangga ’aqidah dan kebersihan diri yang tinggi apabila 
disertakan dengan kesabaran, kefahaman, kesedaran, ketekunan, kegigihan dan tidak 
patah semangat di separuh jalan. Kepada Allah dipohon pertolongan. 


(1) Diriwayatkan oleh al-Bukhari, Muslim dan at-Tirmizi . 




SURAH AL-MUNAFIQUN 
Surah Orang-orang Yang Munafiq 
Surah (63) - Madaniyah - 11 ayat 



Dengan Nama Allah Yang Maha Penyayang dan Maha Pengasih 



1. Apabila orang-orang Munafiq itu datang menemuimu mereka berkata: 
Kami menyaksikan bahawa engkau adalah utusan dari Allah. Dan Allah 
mengetahui bahawa sesungguhnya engkau adalah utusan-Nya dan Allah 
menyaksi bahawa sesungguhnya orang-orang Munafiq itu adalah para 
pembohong belaka. 


2. Mereka menjadikan sumpah-sumpah mereka sebagai perisai, lalu mereka 
menghalangi (orang ramai) dari agama Allah. Sesungguhnya amatlah 
buruk perbuatan yang dilakukan mereka. 




3. Sebabnya ialah kerana mereka telah beriman kemudian mereka kembali 
menjadi kafir, lalu Allah menutupkan hati mereka dan kerana itu mereka 
tidak mengerti. 


1b i 




'S 

4. Dan apabila engkau melihat mereka engkau akan tertarik kepada tubuh 
badan mereka, dan apabila mereka bercakap engkau akan mendengar 
percakapan mereka. Mereka seolah-olah kayu yang tersandar, mereka 
menyangka segala teriakan itu ditujukan kepada mereka. Merekalah 
musuh, kerana itu hendaklah engkau berwaspada terhadap mereka. 
Semoga Allah memerangi mereka. Bagaimana mereka boleh dipesongkan 
(dari kebenaran)? 





Dan apabila dikatakan kepada mereka: Marilah kamu (bertaubat) supaya 
Rasul memohon keampunan untuk kamu, mereka menggelengkan kepala 
mereka dan engkau akan melihat mereka terus berpaling dan bersikap 
angkuh^ 








Sama sahaja kepada mereka, sama ada engkau memohon keampunan 
atau tidak memohon keampunan untuk mereka, Allah tidak akan 
mengampunkan mereka. Sesungguhnya Allah tidak memberi hidayat 
kepada golongan orang-orang yang fasiq. 



7. Merekalah orang-orang yang berkata (kepada kaum Ansar): Janganlah 
kamu mengeluarkan perbelanjaan kepada mereka yang berada di sisi 
Rasulullah (kaum Muhajirin) supaya mereka berpisah darinya. Sedangkan 
Aliahlah yang memiliki perbendaharaan-perbendaharaan langit dan bumi 
tetapi orang-orang Munafiq itu tidak mengerti. 

8. Mereka berkata: Jika kami kembali ke Madinah (dari Peperangan Bani 
al-Mustaliq) nescaya orang yang mulia akan menghalaukan orang yang 
hina (Muhammad dan sahabat-sahabat) darinya. Sedangkan kemuliaan 
itu adalah milik Allah dan Rasul-Nya dan orang-orang Mu'min seluruhnya, 
tetapi orang-orang Munafiq tidak mengetahui. 



9. Wahai orang-orang yang beriman! Janganlah kamu dilekakan oleh harta 
benda kamu dan anak-anak kamu dari mengingati Allah. Barang siapa 
yang berbuat demikian, merekalah orang-orang yang rugi. 



10. Dan belanjakanlah rezeki yang telah Kami kumiakan kepada kamu sebelum 
seseorang dari kamu dikunjungi maut, lalu ia pun berkata: Wahai Tuhan¬ 
ku! Mengapakah tidak Engkau tempohkan ajalku kepada satu tempoh 
yang dekat (sebentar) supaya dapat aku bersedekah dan menjadi dari 
orang-orang yang salih? 








t- 



11. Dan Allah tidak akan menempohkan seseorang apabila telah tiba ajalnya, 
dan Allah Maha Mengetahui segala perbuatan yang dilakukan mereka. 


(Latar belakang dan pokok pembicaraan) 


Surah ini yang membawa nama khusus M A1-Munaflqun" yang membicarakan 
keperihalan orang-orang Munafiq bukanlah merupakan satu-satunya surah yang 
membicarakan sifat nifaq (hipokrit) dan keperihalan kaum Munafiqin dan tipudaya 
mereka, malah semua surah-surah yang diturunkan di Madinah tidak sunyi dari 
menyinggung kaum Munafiqin baik secara sindiran mahupun secara terus-terang. Tetapi 
surah ini hampir-hampir khusus membicarakan tentang keperihalan kaum Munafiqin 
dengan menyebut beberapa peristiwa dan kata-kata yang diceritakan telah berlaku dan 
diucapkan mereka. 


Surah ini mengandungi kecaman yang keras terhadap perangai kaum Munafiqin dan 
pembohongan-pembohongan, ti pu daya-1 i pu daya, pakatan-pakatan dan tindak-tand" 1 ' 

mereka yang jahat, juga dendam kesumat dan rancangan-rancangan jahat mereka 
terhadap kaum Muslimin yang tersimpan di dalam hati mereka, juga sifat-sifat keji, 
pengecut dan buta mata hati nurani mereka. 


Tidak ada pembicaraan yang lain di dalam surah ini selain dari pembicaraan- 
pembicaraan tersebut kecuali satu peringatan yang disebut pada akhir surah ini ditujukan 
kepada orang-orang yang beriman untuk mengingatkan mereka supaya jangan terbabit 
dengan mana-mana sifat orang-orang Munafiq walaupun dari jauh. Darjat sifat nifaq 
yang paling bawah sekali ialah ketidaktulusan kepada Allah dan kelalaian dari mengingati 
Allah kerana leka dan sibuk dengan harta benda dan anak-pinak, dan menempoh-nempoh 
untuk membelanjakan harta bagi kepentingan agama Allah sehingga tiba hari kedatangan 
maut yang tidak lagi berguna segala pendermaan dan sedekah. 

Gerakan hipokrit yang bermula dengan kemasukan Islam ke negeri Madinah dan 
berterusan sehingga hampir wafatnya Rasulullah s.a.w. dan lebih kurang hampir-hampir 

tidak terputus pada mana-mana waktu walaupun fenomena-fenomena dan sarana- 

\ 

sarananya berubah-ubah dari satu masa ke satu masa... gerakan ini memberi kesan yang 
jelas dalam sejarah zaman ini dan di dalam perkembangan peristiwa-peristiwanya. 
Gerakan ini telah menelan sebahagian besar dari waktu dan tenaga kaum Muslimin. Dan 
ia disebut berulang-ulang kali di dalam al-Qur'anul-Karim dan di dalam al-Hadith 
asy-Syarif yang membuktikan betapa hebatnya gerakan ini dan betapa besarnya kesan 
gerakan ini di dalam kehidupan da’wah pada masa itu. 

Gerakan ini telah dibicarakan di dalam satu bab yang menarik di dalam buku "Sirah 
Rasulullah s.a.w.: Gambaran-gambaran yang dipetik dari al-Qur'anul-Karim H (1) karangan 
al-Ustaz Muhammad 'Izzah Daruzah. Di sini kami petikkan beberapa para yang memberi 
pendedahan-pendedahan yang penting: 

"Sebab lahirnya gerakan ini di Madinah amat jelas kerana di Makkah Rasulullah s.a.w. 
dan kelompok Muslimin yang pertama di sana tidak mempunyai kekuatan dan pengaruh 
yang mendorong wujudnya satu golongan yang takut kepada mereka atau mengharapkan 
kebaikan dari mereka hingga mereka terpaksa berpura-pura mengampu dan membuat 
baik kepada mereka pada lahirnya, tetapi secara diam-diam membuat pakatan dan 
rancangan-rancangan yang jahat terhadap mereka sebagaimana sifat orang-orang 
Munafiq pada keseluruhannya. Penduduk Makkah terutama pemimpin-pemimpinnya 
adalah menentang Nabi s.a.w. secara terang-terangan. Mereka bertindak sewenang- 
wenang menindas orang-orang Islam. Mereka memerangi da'wah dengan segala cara dan 
sarana tanpa sebarang keseganan. Mereka mempunyai kekuatan yang cukup sehingga 
orang-orang Islam terpaksa berhijrah kerana menyelamatkan agama dan darah mereka. 
Mula-mula mereka berhijrah ke negeri Habsyah kemudian ke negeri Yathrib, dan 
sehingga setengah-setengah mereka ditindas supaya meninggalkan agama mereka dengan 

menggunakan kekerasan dan paksaan atau menggunakan pujukan dan pemberian yang 
menarik atau dengan melakukan gangguan-gangguan, dan sehingga pendirian setengah- 
setengah dari mereka bergoncang dan bosan, lalu berpura-pura memihak kepada kaum 
Musyrikin, dan sehingga setengah-setengah mereka yang kuat imannya mati kerana diazab 
dan diseksa. 

M Tetapi keadaan di Madinah adalah berlainan sama sekali, kerana Nabi s.a.w. telah 
berjaya mendapatkan penyokong-penyokong yang kuat dari suku-suku Aus dan Khazraj 
sebelum beliau berhijrah ke sana. Beliau tidak berhijrah ke sana sehingga beliau telah 
cukup yakin dengan kedudukannya, sehingga hampir-hampir tidak ada rumah orang 
Arab di sana yang tidak dimasuki Islam. Oleh itu, dalam keadaan yang seperti ini tentulah 
tidak mudah bagi orang-orang yang masih tidak beriman dengan agama Islam sama ada 
kerana jahil dan dungu atau "kerana marah, dendam, dengki dan degil dengan sebab 
mereka memandang kedatangah Nabi s.a.w. telah membataskan pengaruh dan kuasa 
mereka... tidak mudah bagi mereka untuk mengambil sikap menentang dan bermusuh 
secara terang-terangan terhadap Nabi s.a.w. dan kaum Muslimin yang terdiri dari orang- 
orang Muhajirin dan Ansar. Di samping itu, semangat perpaduan juga, dalam waktu 
yang sama, mempunyai pengaruh yang tidak sedikit mendorong mereka untuk tidak 
mengambil sikap yang seperti itu kerana majoriti suku-suku Aus dan Khazraj telah 
menjadi penyokong-penyokong Nabi s.a.w. dan mereka telah terikat dengan beliau 
dengan perjanjian-perjanjian pertahanan dan bantuan, di samping kebanyakan mereka 
mempunyai pegangan keislaman yang kukuh, dan mereka telah memandang Nabi s.a.w. 
sebagai utusan Allah dan pemimpin mereka yang tertinggi yang wajib dita'ati dan 
sebagai ketua mereka yang agung yang haois dipatuhi. Oleh itu, orang-orang yang masih 
dipengaruhi kepercayaan syirik dan menyimpan perasaan sakit hati dan dendam 
kesumat yang membuat mereka menentang Nabi s.a.w., da’wahnya dan pengaruhnya, 
tidak berdaya untuk memperlihatkan permusuhan dan perseteruan mereka terhadap 
beliau secara terus-terang. Mereka terpaksa berpura-pura memeluk agama Islam dan 
menjunjung rukun-rukunnya dan bersatu padu dengan suku-suku mereka. Mereka terpaksa 
menjalankan usaha-usaha curang mereka dan mengaturkan rancangan-rancangan jahat 
dan pakatan-pakatan sulit mereka secara tipu helah yang berbelit-belit. Dan andainya 
sekali sekala mereka menunjukkan budaya tipudaya dan nifaq yang terus-terang, maka 
tindakan-tindakan itu hanya dilakukan mereka dalam suasana-suasana genting dan 
keadaan-keadaan yang gawat yang dihadapi Nabi s.a.w. dan kaum Muslimin. Mereka 
bertindak demikian kerana menjaga kepentingan, pendirian yang logikal dan langkah yang 
hemat. Dalam keadaan-keadaan yang seperti itu mereka sama sekali tidak mengakui 
kekufuran dan nifaq mereka. Tetapi kekufuran dan nifaq mereka, juga budaya tipudaya, 
rancangan dan pakatan sulit mereka yang jahat itu tetap tidak terlindung dari Nabi 
s.a.w, dan dari pandangan para sahabatnya yang jujur dan setia dari kaum Muhajirin dan 
Ansar. Sikap permusuhan yang terus-terang yang telah diambil mereka di dalam keadaan- 
keadaan yang genting itu telah menyebabkan tembelang, kekufuran dan nifaq mereka 
bertambah terdedah dan semakin menimbulkan kebencian. Al-Qur r an berulang-ulang 

kali membuka tembelang-tembelang dan mendedahkan tindak-tanduk dan budaya 
tipudaya mereka yang jahat, di samping mengingatkan Nabi s.a.w. dan kaum Muslimin 
supaya berwaspada terhadap mereka di setiap waktu dan keadaan. 

Pendirian-pendirian kaum Munafiqin dan rancangan-rancangan mereka 
yang jahat mempunyai kesan yang jauh sebagaimana dibayangkan oleh ayat-ayat Madinah. 
Ia seolah satu pertentangan yang amat hebat yang mengingatkan kita dengan 
pertentangan yang berlaku di antara Nabi s.a.w. dengan pemimpin-pemimpin Makkah, 
walaupun peranan dan hasil dari kedua-dua pertentangan itu berlainan, kerana 
kedudukan Nabi Muhammad s.a.w. di Madinah semakin kukuh dan kuat, dan wilayah 
Islam §emakin berkembang dan meluas. Beliau telah muncul sebagai satu-satunya 
pemegang kuasa yang kuat, sedangkan kaum Munafiqin tidak dapat berdiri sebagai satu 
gabungan yang padu, yang mempunyai syakhsyiah yang menonjol jelas. Kelemahan 
kedudukan dan kekecilan bilangan mereka adalah kebalikan dari kedudukan Rasulullah 
s.a.w. yang bertambah kuat dan dari kedudukan Islam yang bertambah luas daerahnya 
dan bertambah kukuh kekuatan dan kekuasaannya. 

"Cukuplah bagi anda untuk merasakan betapa besarnya peranan yang dimainkan 
kaum Munafiqin terutama di zaman permulaan Hijrah apabila anda memerhatikan bahawa 
orang-orang Munafiq adalah orang-orang yang kuat dengan semangat perkauman 
mereka, iaitu semangat yang masih mempunyai pengaruh yang cukup kuat di dalam jiwa 
kebanyakan suku-suku mereka. Di samping itu pula tembelang nifaq mereka belum lagi 
terdedah dengan seterang-terangnya, dan Islam belum lagi bertapak cukup kukuh di 
kalangan kebanyakan orang ramai, dan Nabi s.a.w. sentiasa dikepung kaum Musyrikin 
dari segenap sudut, sementara penduduk-penduduk Makkah yang menjadi musuh ketat 
beliau sentiasa menunggu-nunggu peluang dan kesempatan untuk menghancurkannya, 
sementara kaum Yahudi yang berada di Madinah dan di kawasan sekeliling sejak awal 
masa Hijrah lagi telah mengambil sikap bermusuh dengan beliau dan menaruh fikiran 
yang pesimis terhadapnya. Setelah itu mereka secara terus-terang memperlihatkan 
kekufuran, perseteruan dan tipudaya mereka terhadap beliau dan tidak lama kemudian 
mereka mengadakan hubungan setiakawan dengan kaum Munafiqin untuk menyatukan 
langkah dan tindakan dan menguatkan perpaduan dalam mengaturkan penentangan 
dan tipudaya hingga dapadah dikatakan bahawa kedudukan kaum Munafiqin tidak akan 
kuat dan kukuh dan tidak sanggup melakukan gangguan-gangguan dan penindasan- 
penindasan dan tidak akan berdaya meneruskan rancangan-rancangan dan komplot- 
komplot mereka yang jahat melainkan dengan sebab mereka mendapat sokongan dari 
kaum Yahudi dan dengan sebab wujudnya hubungan kerjasama dan saling mempercayai di 
antara mereka dengan kaum Yahudi itu. Kedudukan kaum Munafiqin tidak mengalami 
kelemahan, dan bahaya mereka tidak berkurangan melainkan setelah Allah mengumiakan 
kekuatan kepada Nabi s.a.w. mengalahkan kaum Yahudi dan menyelamatkannya dari 
kejahatan mereka." 


****** 

(Pentafciran ayat-ayat 1 - 4) 


Surah ini dirnulakan dengan pendedahan bagaimana cara kaum Munafiqin Budaya 

menyembunyikan kekufuran di dalam hati mereka dan mengumumkan keislaman dan 
pengakuan mereka terhadap Nabi s.a.w. sebagai utusan dari Allah, juga menerangkan 
bagaimana cara mereka menipu dengan menggunakan sumpah-sumpah yang dusta 
supaya dipercayai oleh orang-orang Islam, dan bagaimana cara mereka menggunakan 
sumpah-sumpah itu sebagai pelindung dan perisai untuk menyembunyikan hakikat 
mereka yang sebenar dan untuk menipu orang-orang Islam terhadap mereka: 


m 

1. "Apabjla orang-orang Munafiq itu datang menemuimu mereka berkata: 
Kami menyaksikan bahawa engkau adalah utusan dari Allah. Dan Allah 
mengetahui bahawa sesungguhnya engkau adalah utusan-Nya dan Allah 
menyaksi bahawa sesungguhnya orang-orang Munafiq itu adalah para 
pembohong belaka." 




2. "Mereka menjadikan sumpah-sumpah mereka sebagai perisai, lalu mereka 

menghalangi (orang ramai) dari agama Allah. Sesungguhnya amatlah 
buruk perbuatan yang dilakukan mereka." 


Mereka datang menemui Rasulullah s.a.w., lalu membuat pengakuan di hadapan 
beliau dengan lidah mereka bahawa beliau adalah utusan dari Allah, sedangkan mereka 
tidak bertujuan membuat pengakuan yang sebenar, malah pengakuan itu dilakukan 
dengan tujuan menyelamatkan diri mereka dan untuk menyembunyikan kedudukan 
dan hakikat mereka yang sebenar kepada kaum Muslimin. Mereka semuanya pendusta 
belaka apabila mereka datang membuat pengakuan yang seperti itu. Yang sebenarnya 
mereka datang untuk menipu orang-orang Islam dan melindungkan diri mereka dengan 
pengakuan dusta itu, kerana itulah Allah mendustakan pengakuan mereka setelah 
membuat kenyataan hemat membenarkan hakikat kerasulan beliau: 




1. "Dan Allah mengetahui bahawa sesungguhnya engkau adalah utusan- 
Nya." 

1. "Dan Allah menyaksi bahawa sesungguhnya orang-orang Mu nafiq itu 
adalah para pembohong belaka." 


Ungkapan ini begitu halus, hemat dan menarik perhatian, kerana al-Qur'an lebih 
dahulu menthabitkan kerasulan Nabi s.a.w. sebelum mendustakan pengakuan orang- 
orang Munafiq. Jika tidak ada kenyataan hemat ini tentulah pengertian yang zahir dari 
ungkapan itu mungkin memberi maksud yang salah iaitu mendustakan penyaksian 
orang-orang Munafiq terhadap perkara kerasulan beliau. Sedangkan ini bukanlah maksud 
ungkapan itu, malah yang dimaksudkan dengan ungkapan itu ialah mendustakan 
pengakuan mereka kerana mereka sebenarnya tidak mengakui kerasulan beliau. Dan 
pengakuan itu adalah dibuat oleh mereka tanpa hati yang ikhlas. 








f 


2. "Mereka menjadikan sumpah-sumpah mereka sebagai perisai." 


Ayat ini menyarankan bahawa mereka mengangkat sumpah setiap kali tembelang- 
tembelang mereka terbuka atau setiap kali tipudaya dan rancangan-rancangan jahat 
mereka dapat diketahui atau setiap kali disampaikan perkataan-perkataan mereka yang 
tidak baik terhadap orang-orang Islam. Mereka bersumpah untuk menyelamatkan diri 
mereka dari akibat terbukanya tembelang kejahatan mereka. Mereka menggunakan 
sumpah-sumpah itu sebagai perisai untuk berlindung di sebaliknya bagi membolehkan 
mereka meneruskan tipudaya dan komplot-komplot jahat, juga bagi membolehkan 
mereka memperdayakan orang-orang yang terpesona kepada mereka. 

2. "Lalu mereka menghalangi (orang ramai) dari agama Allah." 


Mereka menghalangi diri mereka sendiri dan orang ramai dari agama Allah dengan 
menggunakan sumpah-sumpah yang palsu: 



2. "Sesungguhnya amatlah buruk perbuatan yang dilakukan mereka." 

Adakah lagi perbuatan yang lebih buruk dari perbuatan menipu dan menyesatkan 
orang lain? 

Al-Qur'an memberi sebab musabab terhadap tindak-tanduk mereka membuat 
pengakuan yang bohong, mengangkat sumpah-sumpah palsu dan menghalangkan orang 
lain dari agama Allah dan melakukan perbuatan yang keji. Al-Qur'an memberi sebab- 
sebabnya iaitu kerana mereka kafir kembali setelah beriman dan kerana mereka memilih 
kekufuran setelah mereka mengenal Islam: 



3. "Sebabnya ialah kerana mereka telah beriman kemudian mereka kembali 

menjadi kafir, lalu Allah menutupkan hati mereka dan kerana itu mereka 
tidak mengerti." 


Mereka telah mengenali keimanan tetapi mereka memilih kembali semula kepada 
kekufuran. Hati yang telah mengenal keimanan kemudian kembali semula kepada kekufuran 
bukanlah hati yang mempunyai kefahaman, perasaan dan hayat. Siapakah gerangannya 
orang yang telah merasa, mengenal, mengetahui persepsi keimanan terhadap alam al- 
wujud, mengecapi citarasa keimanan terhadap hayat, bernafas di dalam udara keimanan 
yang bersih, hidup dalam cahaya keimanan yang terang benderang, berteduh di bawah 
naungan keimanan yang lembut, kemudian masih sanggup kembali kepada kekufuran 
yang suram-muram, mati, kosong, tandus dan tidak tahu mengenang budi? Siapakah 
gerangannya orang yang sanggup berbuat demikian? Tiada lain melainkan manusia yang 
padam cahaya hatinya, tidak tahu mengenang budi, pendendam yang tidak faham, tidak 
merasa dan tidak menyedari perbezaan yang amat jauh itu. 

3. "Lalu Allah menutupkan hati mereka dan kerana itu mereka tidak 
mengerti." 




Kemudian al-Qur'an melukiskan satu gambaran yang unik dan indah yang 
menggambarkan keadaan mereka, iaitu satu gambaran yang sinis terhadap manusia- 
manusia yang padam cahaya hatinya, dan menyifatkan mereka sebagai manusia-manusia 
kosong, lompong, padam cahaya hati, pengecut, gelisah, dendam dan tidak tahu 
mengenang budi. Gambaran itu menjadikan orang-orang ini laksana patung dan sasaran 
ejekan dalam pameran alam al-wujud: 

A* 4 


"r** 





(**• 








4. "Dan apabila engkau melihat mereka engkau akan tertarik kepada tubuh 
badan mereka, dan apabila mereka bercakap engkau akan mendengar 

percakapan mereka. Mereka seolah-olah kayu yang tersandar, mereka 
menyangka segala teriakan itu ditujukan kepada mereka. Merekalah 
musuh, kerana itu hendaklah engkau berwaspada terhadap mereka. 
Semoga Allah memerangi mereka. Bagaimana mereka boleh dipesongkan 
(dari kebenaran)?" 


Mereka hanya tubuh-tubuh yang menarik bukannya manusia-manusia yang boleh 
menjawab dan menyahut. Selama mereka diam membisu mereka hanya merupakan 
tubuh-tubuh yang menarik pandangan mata sahaja, dan apabila mereka bercakap, maka 
segala percakapan mereka adalah kosong dari segala pengertian, perasaan dan fikiran. 



4. "Dan apabila mereka bercakap engkau akan mendengar percakapan 

mereka. Mereka seolah-olah kayu yang tersandar." 

\ 

Mereka bukannya seperti kayu semata-mata, tetapi mereka seperti kayu yang 
tersandar yang tidak bergerak-gerak, iaitu kayu yang tersadai mati di tepi dinding. 


Gambaran kebekuan yang dingin ini menggambarkan keadaan mereka dari segi 
kefahaman jiwa mereka - jika mereka berjiwa dari segi yang lain pula menggambarkan 
keadaan mereka yang sentiasa berada di dalam keadaan takut, cemas dan resah gelisah: 

4. "Mereka menyangka segala teriakan itu ditujukan kepada mereka." 

Mereka tahu bahawa mereka adalah golongan Munafiqin yang berselindung di 
belakang tabir yang tipis, iaitu tabir berpura-pura, tabir sumpah, tabir menghampu dan 
putar-belit, kerana itu setiap sa'at mereka takut dan bimbang rahsia mereka akan terbuka 
dan tabir-tabir yang melindungi mereka akan tersingkap. Ayat ini melukiskan keadaan 
mereka sentiasa berpaling-paling di sekeliling mereka. Mereka merasa cemas dan takut 
kepada setiap gerak-geri, setiap bunyi dan suara, mereka fikir semuanya ditujukan kepada 
mereka dan mereka fikir rahsia mereka telah pun terbuka. 


Jika dari sudut kefahaman, roh dan kesedaran terhadap kesan keimanan, mereka 
diibaratkan sebagai batang kayu yang tersandar dan tersadai mati, maka dari segi 
ketakutan dan kecemasan mereka terhadap keselamatan nyawa dan harta, mereka laksana 
batang lalang yang terumbang-ambing ditiup angin. 


Dengan sifat-sifat yang seperti itu, mereka merupakan musuh utama Rasulullah 
s.a.w. dan kaum Muslimin: 

4. "Merekalah musuh, kerana itu hendaklah engkau berwaspada terhadap 

mereka." 

Merekalah musuh yang sebenar, musuh yang bersembunyi di dalam khemah dan 
barisan kaum Muslimin. Mereka lebih merbahaya dari musuh luar yang terang, kerana 
itu hendaklah engkau (wahai Muhammad) berhati-hati terhadap mereka, tetapi Rasulullah 
s.a.w. tidak diperintah membunuh mereka, malah mereka ditindakkan dengan satu 
cara yang lain yang bijaksana, selesa dan menjaminkan keselamatan dari tipudaya 
mereka yang jahat, dan salah satu contoh diri cara layanan ini akan dikemukakan 
sebentar lagi selepas ini. ! 



4. "Semoga Allah memerangi mereka. Bagaimana mereka boleh 
dipesongkan (dari kebenaran)?" 

Aliahlah yang memerangi mereka di mana sahaja mereka pergi. Do'a dari Allah 
merupakan satu keputusan yang lulus dan tidak dapat ditolak. Dan inilah kesudahan yang 
diterima mereka. 

****** 


(Pentafsiran ayat-ayat 5 - 8) 

Kemudian al-Qur'an menayangkan tindak-tanduk mereka yang menunjukkan niat- 
niat mereka yang busuk dan rancangan-rancangan sulit yang jahat yang diatur mereka 
untuk mengingatkan Rasulullah s.a.w., juga sifat mereka yang dusta ketika berdepan. 
Inilah kumpulan sifat orang-orang Munafiq yang terkenal. 

i > / ^ \ \ >"■ -. TC —'f 't .t<< ' 



$. "Dan apabila dikatakan kepada mereka: Marilah kamu (bertaubat) supaya 
Rasul memohon keampunan untuk kamu, mereka menggelengkan 
kepala mereka dan engkau akan melihat mereka terus berpaling dan 
bersikap angkuh." 



Kelakuan-kela¬ 

6. "Sama sahaja kepada mereka, sama ada engkau memohon keampunan 
atau tidak memohon keampunan untuk mereka, Allah tidak akan 
mengampunkan mereka. Sesungguhnya Allah tidak memberi hidayat 
kepada golongan orang-orang yang fasiq." 



7. 'Merekalah orang-orang yang berkata (kepada kaum Ansar) janganlah 
kamu mengeluarkan perbelanjaan kepada mereka yang berada di sisi 
Rasulullah (kaum Muhajirin) supaya mereka berpisah darinya. Sedangkan 
Aliahlah yang memiliki perbendaharaan-perbendaharaan langit dan bumi 


tetapi orang-orang Munafiq itu tidak mengerti." 



8. "Mereka berkata jika kami kembali ke Madinah (dari Peperangan Bani 
al-Mustaliq) nescaya orang yang mulia akan menghalaukan orang yang 
hina (Muhammad dan sahabat-sahabat) darinya. Sedangkan kemuliaan itu 
a dalah milik Allah dan Rasul-Nya dan orang-orang Mu'min seluruhnya, 
tetapi orang-orang Munafiq tidak mengetahui." 


Menurut Ulama' Salaf, ayat ini semuanya diturunkan mengenai Abdullah ibn Ubay 
ibn Salul. Dan Ibn Ishaq telah menghuraikan cerita ini di dalam hadithnya mengenai 
Peperangan Bani al-Mustaliq pada tahun yang keenam hijrah. Peperangan ini berlaku di 
al-Muraysi' di tempat air kepunyaan mereka. Ketika Rasulullah s.aw. berada di tempat 
air itu setelah selesai berperang, tiba-tiba datanglah sekumpulan orang menuju ke tempat 
itu, dan bersama-sama 'Umar ibn al-Khattab ada seorang gaji dari Bani Ghifar bernama 
Jahjah ibn Mas'ud membawa kudanya. Tiba-tiba Jahjah dan Sinan ibn Wabar al-Juhani 
sekutu Bani 'Aun ibn al-Khazraj berebut-rebut untuk mendapatkan air, lalu kedua-duanya 
bergaduh. Lalu Sinan al-Juhani berteriak, "Tolong! Wahai orang-orang Ansar!" Dan Jahjah 
juga berteriak, "Tolong! Wahai orang-orang Muhajirin!" Abdullah ibn Ubay ibn Salul naik 
marah, bersama-samanya ada sekumpulan orang dari kaumnya termasuk seorang anak 
muda Zaid ibn Arqam. Kata Abdullah ibn Ubay: "Adakah mereka (Muhajirin) tergamak 
melakukannya? Mereka telah melebihi kita di negeri kita. Demi Allah, keadaan kita dengan 
jubah-jubah Quraysy (1) ini tidak ubah seperti pepatah orang-orang dahulu: Gemukkan 


(1) Jubab-jubah Quraysy ialah gelaran yang digunakan oleh orang-orang Munafiq terhadap 

orang-orang Muhajirin dari sahabat-sahabat Rasulullah s. a. w. 

anjingmu nescaya ia akan memakanmu. Demi Allah, jika kita telah kembali ke Madinah 
nanti, orang yang mulia akan menghalaukan orang yang hina dari Madinah .' 1 Kemudian 
dia pergi mendapatkan kaumnya dan berkata kepada mereka: "Inilah akibat perbuatan 
kamu di atas diri kamu sendiri. Kamu telah memasukkan mereka (Muhajirin) ke negeri 
kamu, kamu membahagi-bahagikan harta benda kamu dengan mereka. Demi Allah, jika 
kamu tahankan harta benda kamu dari mereka dengan kuatkuasa kamu nescaya mereka 
akan berpindah ke tempat lain dari negeri kamu." Kata-kata ini telah didengar oleh Zaid 
ibn Arqam, lalu dia pun berjalan menuju kepada Rasulullah s.a.w. Ketika itu Rasulullah 
s.a.w. telah selesai mengalahkan musuhnya, lalu menyampaikan kepada beliau berita 
itu. Kebetulan 'Umar ibn al-Khattab ada bersamanya, lalu dia berkata kepada beliau, 
"Hantarkan 'Ubbad ibn Bisyr kepadanya supaya dia membunuhnya." Jawab Rasulullah 
s.a.w.: "Wahai 'Umar! Bagaimana nanti jika orang ramai bercakap-cakap bahawa 
Muhammad membunuh sahabat-sahabatnya? Ini tidak mungkin, tetapi perintahkan 
mereka supaya bertolak sekarang meninggalkan tempat ini." Sedangkan Rasulullah s.a.w. 
tidak pernah bertolak pada waktu yang seperti itu (iaitu waktu Zohor), lalu orang 
ramai pun bertolak meninggalkan tempat itu. Kemudian Abdullah ibn Ubay ibn Salul 
terus pergi mendapatkan Rasulullah s.a.w. setelah mendapat berita bahawa Zaid ibn 
Arqam telah menyampaikan segala apa yang diucapkannya kepada beliau. Lalu dia pun 
bersumpah: "Demi Allah, saya tidak pernah kata apa yang telah diceritakannya itu." Dia 
merupakan pembesar kaumnya. Lalu orang-orang Ansar dari sahabat-sahabat Rasulullah 
s.aw. yang ada bersama beliau ketika itu berkata: "Wahai Rasulullah! Mungkin anak muda 
itu telah tersalah menyampaikan berita dan tidak ingat apa yang sebenar diucapkan 
oleh Abdullah." Mereka berkata begitu kerana kasihan dan untuk membelanya. 

Ujar Ibn Ishaq: Apabila Rasulullah s.a.w. bertolak dan berjalan, tiba-tiba datang Usayd 
ibn Hudhayr menemuinya, lalu memberi salam kepada beliau kemudian berkata: "Wahai 
Nabi Allah! Demi Allah, anda telah berjalan pada waktu yang sangat buruk (panas terik) 
yang belum pernah anda lakukannya seperti ini." Jawab Rasulullah s.a.w.: "Tidakkah 
sampai kepada anda apa yang diucapkan oleh sahabat anda?" Kata Usayd: "Sahabat yang 
mana wahai Rasulullah?" Jawab beliau: "Abdullah ibn Ubay." Tanya Usayd: "Apa katanya?" 
Jawab beliau: "Dia kata jika dia pulang ke Madinah nanti orang yang mulia akan 
menghalaukan orang yang hina dari Madinah." Kata Usayd: 'Ya Rasulullah! Demi Allah, 
anda boleh menghalaukannya dari Madinah jika anda suka. Dialah yang sebenarnya 
orang yang hina* dan anda adalah orang yang mulia." Setelah itu dia berkata lagi: 'Ya 
Rasulullah! Layanilah dia dengan lemah-lembut. Demi Allah, semasa Allah mengutuskan 
anda kepada kami, kaumnya sedang menggubah mutiara untuk memahkotakannya, dan 
sejak itu dia memandang anda telah merampaskan kerajaannya." 

Kemudian Rasulullah s.a w. meneruskan perjalanannya tidak berhenti-henti 
bersama sahabat-sahabatnya sehingga senja, kemudian menyambung ke malam hingga ke 
pagi, dan dari pagi itu dia meneruskan perjalanannya sehingga mereka diselar panas yang 
terik, barulah beliau berhenti bersama mereka. Sebaik sahaja kaki mereka menyentuh 

anjingmu nescaya ia akan memakanmu. Demi Allah, jika kita telah kembali ke Madinah 
nanti, orang yang mulia akan menghalaukan orang yang hina dari Madinah." Kemudian 
dia pergi mendapatkan kaumnya dan berkata kepada mereka: "Inilah akibat perbuatan 
kamu di atas diri kamu sendiri. Kamu telah memasukkan mereka (Muhajirin) ke negeri 
kamu, kamu membahagi-bahagikan harta benda kamu dengan mereka. Demi Allah, jika 
kamu tahankan harta benda kamu dari mereka dengan kuatkuasa kamu nescaya mereka 
akan berpindah ke tempat lain dari negeri kamu" Kata-kata ini telah didengar oleh Zaid 
ibn Arqam, lalu dia pun berjalan menuju kepada Rasulullah s.a.w. Ketika itu Rasulullah 
s.a.w. telah selesai mengalahkan musuhnya, lalu menyampaikan kepada beliau berita 

N 

itu. Kebetulan 'Umar ibn al-Khattab ada bersamanya, lalu dia berkata kepada beliau, 

N 

"Hantarkan 'Ubbad ibn Bisyr kepidanya supaya dia membunuhnya." Jawab Rasulullah 
s.a.w.: "Wahai 'Umar! Bagaimana nanti jika orang ramai bercakap-cakap bahawa 
Muhammad membunuh sahabat-sahabatnya? Ini tidak mungkin, tetapi perintahkan 
mereka supaya bertolak sekarang meninggalkan tempat ini." Sedangkan Rasulullah s.a.w. 
tidak pernah bertolak pada waktu yang seperti itu (iaitu waktu Zohor), lalu orang 
ramai pun bertolak meninggalkan tempat itu. Kemudian Abdullah ibn Ubay ibn Salul 
terus pergi mendapatkan Rasulullah s.a.w. setelah mendapat berita bahawa Zaid ibn 
Arqam telah menyampaikan segala apa yang diucapkannya kepada beliau. Lalu dia pun 
bersumpah: "Demi Allah, saya tidak pernah kata apa yang telah diceritakannya itu" Dia 
merupakan pembesar kaumnya. Lalu orang-orang Ansar dari sahabat-sahabat Rasulullah 
s.a.w. yang ada bersama beliau ketika itu berkata: "Wahai Rasulullah! Mungkin anak muda 
itu telah tersalah menyampaikan berita dan tidak ingat apa yang sebenar diucapkan 
oleh Abdullah." Mereka berkata begitu kerana kasihan dan untuk membelanya. 

Ujar Ibn Ishaq: Apabila Rasulullah s.a.w. bertolak dan berjalan, tiba-tiba datang Usayd 
ibn Hudhayr menemuinya, lalu memberi salam kepada beliau kemudian berkata: "Wahai 
Nabi Allah! Demi Allah, anda telah berjalan pada waktu yang sangat buruk (panas terik) 
yang belum pernah anda lakukannya seperti ini." Jawab Rasulullah s.a.w.: "Tidakkah 
sampai kepada anda apa yang diucapkan oleh sahabat anda?" Kata Usayd: "Sahabat yang 
mana wahai Rasulullah?" Jawab beliau: "Abdullah ibn Ubay." Tanya Usayd: "Apa katanya?" 
Jawab beliau: "Dia kata jika dia pulang ke Madinah nanti orang yang mulia akan 
menghalaukan orang yang hina dari Madinah." Kata Usayd: 'Ya Rasulullah! Demi Allah, 
anda boleh menghalaukannya dari Madinah jika anda suka. Dialah yang sebenarnya 
orang yang hina^dan anda adalah orang yang mulia." Setelah itu dia berkata lagi: 'Ya 
Rasulullah! Layanilah dia dengan lemah-lembut. Demi Allah, semasa Allah mengutuskan 
anda kepada kami, kaumnya sedang menggubah mutiara untuk memahkotakannya, dan 
sejak itu dia memandang anda telah merampaskan kerajaannya." 

Kemudian Rasulullah s.a.w. meneruskan perjalanannya tidak berhenti-henti 
bersama sahabat-sahabatnya sehingga senja, kemudian menyambung ke malam hingga ke 
pagi, dan dari pagi itu dia meneruskan perjalanannya sehingga mereka diselar panas yang 
terik, barulah beliau berhenti bersama mereka. Sebaik sahaja kaki mereka menyentuh 

bumi, mereka pun terus baring dan tidur. Rasulullah s.a.w. bertindak demikian supaya 
sahabat-sahabatnya itu tidak mendapat kesempatan untuk membincangkan kata-kata 
yang diucapkan oleh Abdullah ibn Ubay semalam. 

Ujar Ibn Ishaq: Kemudian turunlah surah yang menyebut keperihalan kaum 
Munafkjin yang ditujukan kepada Abdullah ibn Ubay dan orang-orang yang sepertinya. 
Apabila surah ini turun, Rasulullah s.a.w. memegang telinga Zaid ibn Arqam sambil 
berkata: "Inilah anak muda yang telah menyempurnakan kewajipannya kepada Allah 
dengan telinganya"... Kemudian cerita Abdullah ibn Ubay ini sampai kepada anaknya 
yang bernama Abdullah, lalu dia pun datang menemui Rasulullah s.a.w. dan berkata: 
"Wahai Rasulullah! Ada berita sampai kepada saya bahawa anda hendak membunuh bapa 
saya Abdullah ibn Ubay kerana kata-kata ancamannya yang telah sampai kepada anda. 
Jika anda terpaksa bertindak begitu, maka serahkan sahaja perkara ini kepada saya. 
Saya sanggup membawa kepalanya kepada anda. Demi Allah, suku Khazraj tahu bahawa 
tiada seorang lelaki dalam kalangan mereka yang lebih berbakti kepada ibubapanya lain 
dari saya. Saya takut anda menyuruh orang lain dari saya membunuhnya, kerana itu 
janganlah anda membiarkan diri saya melihat pembunuh Abdullah ibn Ubay itu berjalan 
di tengah orang ramai hingga menyebabkan saya membunuhnya, dan ini bererti saya 
telah membunuh seorang Mu’min yang telah membunuh seorang kafir, dan akibatnya 
saya akan masuk Neraka." Lalu Rasulullah s.a.w. pun berkata: "Sebenarnya kita akan 
melayaninya dengan lemah-lembut dan kita akan terus bersahabat baik dengannya 
selama dia berada bersama-sama kita." 

Sejak itu apabila Abdullah ibn Ubay melakukan sesuatu perkara, maka kaumnya 
sendiri yang mengecam, menyalah dan bertindak keras terhadapnya. Kerana itu 
Rasulullah s.a.w. berkata kepada 'Umar ibn al-Khattab r.a. apabila sampai kepadanya 
berita tindak-tanduk kaumnya itu: "Bagaimana fikiran anda, wahai 'Umar? Demi Allah, 
jika aku perintah membunuhnya pada hari anda telah mencadangkan supaya dia 
dibunuh, tentulah ramai yang menggigil takut kepadanya. Tetapi jika pada hari ini aku 
perintah mereka membunuhnya, tentulah mereka akan membunuhnya." Jawab 'Umar: 
"Demi Allah, saya yakin bahawa keputusan Rasulullah s.a.w. itu lebih besar kebaikannya 
dari keputusan saya." 

'Ikrimah, Ibn Ziyad dan lain-lain telah menceritakan iaitu apabila orang ramai balik 
ke Madinah, Abdullah anak kepada Abdullah ibn Ubay telah berdiri di pintu masuk 
Madinah dan menghunuskan pedangnya. Semua orang lalu di hadapannya, dan apabila 
tiba ayahnya Abdullah ibn Ubay dia pun berkata: “Ayah! Berhenti! Jangan masuk." 
Bentak bapanya, "Mengapa? Celaka engkau!" Jawab anaknya, "Demi Allah, ayah tidak 
boleh lalu dari sini melainkan apabila ayah telah diizinkan Rasulullah s.a.w. t kerana dialah 
orang yang mulia sedangkan ayah seorang yang hina." Apabila Rasulullah s.a.w. tiba, 
kerana kebiasaan beliau ialah berjalan di belakang angkatan tentera (untuk melihat 
orang-orang yang ketinggalan, yang sesat dan yang memerlukan pertolongan 

- pengarang, Abdullah ibn Ubay pun mengadu kepadanya atas perbuatan anaknya itu. 

Lalu Abdullah anaknya berkata: "Demi Allah, ya Rasulullah, dia tidak boleh masuk ke 
Madinah sehingga anda memberi keizinan kepadanya." Lalu Rasulullah s.a.w. pun 
memberi keizinannya. Anaknya pun berkata: "Jika Rasulullah s.a.w. telah memberi 
keizinan kepada ayah, maka sekarang bolehlah ayah masuk." (1) 

* * * * * * 

Apabila kita memandang sekali kepada peristiwa-peristiwa, sekali kepada tokoh- 
tokoh yang terlibat dan sekali pula kepada r^s al-Qur'an, kita dapati kita berdepan 
dengan sirah Rasulullah s.a.w., berdepan dengan sistem pendidikan Ilahi dan berdepan 
dengan perencanaan Allah yang menarik dalam menguruskan segala perkara. 

Barisan kaum Muslimin ini telah diresapi golongan Munafiqin. Mereka hidup s ikap Ra s ulull ah 

dalam barisan mereka semasa hidup Rasulullah s.a.w. hampir-hampir sepuluh tahun qm 

lamanya. Namun demikian Rasulullah s.a.w. tidak bertindak mengeluarkan mereka dari 
barisan itu, dan Allah tidak pula memperkenalkan mereka kepada beliau dengan nama- 
nama dan batang tubuh mereka, melainkan menjelang masa yang tidak lama sebelum 
kewafatan beliau, walaupun beliau dapat mengenal mereka dalam keterlanjuran kata 
mereka yang berbelit-belit dan mengampu-ngampu, walaupun beliau mengenal mereka 
dari air muka mereka yang mencerminkan kesan-kesan emosi dan perasaan mereka. Hal 
sedemikian kerana Allah tidak mahu menyerahkan hati manusia kepada manusia. Urusan 
hati manusia terpulang kepada Allah sahaja. Dialah sahaja yang mengetahui isinya dan 
menghisabkannya, sedangkan manusia hanya boleh menghukumkan perkara-perkara 
yang zahir sahaja. Mereka tidak boleh menghukum orang dengan kacamata sangkaan 
dan firasat. Walaupun selepas Allah memberitahu Rasulullah s.a.w. mengenai orang- 
orang yang terus mengambil sikap nifaq di akhir-akhir hayatnya, beliau tidak juga 
bertindak mengusir mereka dari kelompok Muslimin selama mereka memperlihatkan 
keislaman mereka dan menunaikan fardhu-fardhunya. Beliau hanya mengenal mereka 
dan memperkenalkan mereka kepada seorang dari sahabat-sahabatnya sahaja iaitu 
Khuzayfah ibn al-Yaman dan beliau tidak hebohkannya kepada orang ramai sehingga 
'Umar r.a. sendiri datang menemui Khuzayfah untuk mempastikan kedudukan dirinya 
bahawa Rasulullah tidak mengecapnya dari golongan Munafiqin. Khuzayfah hanya berkata 
ringkas: "Wahai 'Umar, anda tidak termasuk dalam golongan mereka", dan dia tidak 
menambah apa-apa. 

Rasulullah s.a.w. telah diperintahkan supaya jangan sekali-kali menyembahyangkan 
mana-mana jenazah orang Munafiqin. Sahabat-sahabat beliau hanya tahu apabila mereka 
melihat Rasulullah s.a.w. tidak menyembahyangkan mana-mana jenazah. Dan apabila 

(1) Dapatlah diperhatikan bahawa cerita fitnah terhadap Siti 'Aisyab r,a. yang terkenal itu 
adalah berlaku selepas Peperangan Bani al-Mu$taliq itu dan yang menjadi dalangnya ialah 
Abdullah ibn Ubay ibn Salul. 

Contoh Teladan Di 
Sebalik Peristiwa 
Abdutlah Ibn Ubay 
Dan Anaknya 


Rasulullah s.a.w. wafat, Khuzayfah tidak menyembahyangkan mana-mana jenazah yang 
dikenalinya dari golongan Munafiqin, Begitu juga 'Umar r.a. tidak bangkit 
menyembahyangkan mana-mana jenazah sehingga dia lihat, dan apabila dia nampak 
Khuzayfah ada di sana dia pun tahu bahawa jenazah itu bukan dari kelompok Munafiqin 
dan jika tidak tentulah dia juga tidak menyembahyangkannya. Tetapi Khuzayfah tidak 
berkata apa-apa 

Demikianlah peristiwa-peristiwa itu berlaku mengikut bagaimana ketetapan 
perencanaan Allah kerang sesuatu hikmat dan tujuan untuk memberi pendidikan dan 
contoh teladan dan untuk membina akhlak, mengaturkan peraturan-peraturan dan 
peradaban-peradaban. 

Peristiwa yang menyebabkan turunnya ayat-ayat ini merupakan satu peristiwa yang 
memberi banyak contoh teladan dan pengajaran. 

lihatlah Abdullah ibn Ubay ibn Salul, dia hidup dalam kalangan kelompok Muslimin 
dan berhampiran dengan Rasulullah s.a.w. pula. Berbagai-bagai peristiwa dan bukti 
terpampang di hadapannya yang menunjukkan kebenaran agama ini dan kebenaran 
Rasulullah s.a.w., tetapi Allah tidak menunjukkan hatinya kepada iman, kerana Rahmat 
dan ni'mat ini tidak ditulis untuknya. Dia menentang agama ini dan menentang limpahan 
nur hidayat kerana didorong perasaan dendam yang berkecamuk di dalam dadanya iaitu 
dendam kerana dia tidak dapat menjadi raja yang memerintah suku-suku Aus dan 
Khazraj dengan sebab kedatangan Rasulullah s.a.w. membawa Islam ke Madinah. 
Dendam inilah satu-satunya yang menghalangkannya dari menerima hidayat, sedangkan 
dalil-dalil kebenarannya tersergam di sekelilingnya kerana dia hidup dalam limpahan 
cahaya perkembangan Islam di Yathrib (Madinah). 

Lihatlah pula kepada anaknya Abdullah r.a., dia merupakan satu contoh seorang 
Muslim yang amat tinggi, ikhlas dan ta'at. Dia tidak senang dengan bapanya dan tindak- 
tanduknya dan merasa malu dengan sikap-sikap yang ditunjukkannya. Namun demikian 
sebagai seorang anak yang baik dan berbudi, dia menaruh perasaan hormat kepada 
bapanya. Apabila dia mendengar Rasulullah s.a.w. mahu membunuh bapanya, hatinya 
berkecamuk dengan berbagai-bagai perasaan dan sentimen yang bertentangan. 
Semuanya dihadapinya dengan terus-terang, tegas dan ikhlas. Dia benar-benar cintakan 
Islam dan benar-benar ta'at kepada Rasulullah s.a.w. dan bersedia untuk melaksanakan 
perintahnya walaupun terhadap bapanya sendiri, tetapi dia tidak sanggup melihat orang 
lain memenggal leher bapanya kemudian berjalan bebas di hadapan matanya. Dia 
bimbang dikhianati hatinya dan tidak berupaya melawan syaitan semangat perkauman 
dan panggilan menuntut bela. Di sini dia terpaksa menemui Nabinya dan pemimpinnya 
supaya dapat menolongnya mengatasi perasaan yang berkecamuk di dalam hatinya dan 
menghapuskan penderitaan batin yang sedang dialaminya itu. Lalu dia memohon kepada 
Rasulullah s.a.w. supaya beliau menyerahkan tugas membunuh bapanya kepada dia 

sendiri jika beliau terpaksa bertindak demikian. Dia akan tetap patuh kepada perintah 
beliau dan dia sanggup membawa kepala bapanya kepada beliau supaya tugas itu tidak 
dilaksanakan oleh orang yang lain darinya, kerana dia tidak sanggup melihat pembunuh 
bapanya berjalan bebas di bumi ini. Dia takut dia akan membunuhnya dan ini bererti 
dia membunuh seorang Mu'min kerana membunuh seorang kafir dan akibatnya ia masuk 
Neraka. 

Itulah keindahan iman dalam hati seorang manusia yang menawarkan kepada 
Rasulullah s.a.w. supaya menyerahkan kepadanya satu tugas yang paling sulit kepada 
jiwa manusia iaitu tugas membunuh bapanya sendiri, dan tawaran itu adalah dibuat 
dengan hati yang jujur dengan tujuan untuk menghindarkan dirinya dari melakukan 
perbuatan yang lebih dahsyat iaitu dia bimbang terdorong oleh keinginannya sebagai 
seorang manusia kepada membumih seorang Mu'min kerana membunuh seorang kafir 
dan akibatnya dia akan dimasukkan ke dalam Neraka, itulah keindahan bercakap benar 
dan terus-terang ketika dia menghadapi kelemahannya sebagai manusia untuk bertindak 
terhadap orang tuanya sendiri. Apabila dia berkata: "Demi Allah, suku Khazraj tahu 
bahawa tiada seorang lelaki dalam kalangan mereka yang lebih berbakti kepada ibu 
bapanya lain dari saya." Dia memohon Nabinya dan pemimpinnya supaya menolongnya 
mengatasi kelemahan dan menyelamatkannya dari keadaan serba-salah, bukan memohon 
supaya beliau membatal atau mengubahkan keputusannya, kerana perintah Rasulullah 
tetap dipatuhi dan dijunjungi, tetapi dia memohon supaya tugas membawa kepala 
bapanya ditugaskan kepada dia sendiri. 

Rasulullah yang baik hati itu menyedari keserbasalahan tokoh Mu'min ini, oleh itu, 
beliau hapuskan perasaan itu dengan penuh kema'afan dan penghormatan: "Sebenarnya 
kita akan melayaninya dengan lemah-lembut dan kita akan terus bersahabat baik 
dengannya selama dia berada bersama-sama kita." Sebelum ini beliau telah membantah 
cadangan ’Umar supaya Abdullah ibn Ubay itu dibunuh dengan sabdanya: "Wahai ’Umar, 
bagaimana nanti jika orang ramai bercakap-cakap bahawa Muhammad membunuh 
sahabatnya?" 

Kemudian cara Rasulullah s.a.w, menangani peristiwa ini dengan pengendalian 
seorang pemimpin yang bijaksana yang mendapat ilham Ilahi, beliau memerintah 
angkatan tenteranya supaya meninggalkan tempat itu segera walaupun bukan masanya 
yang wajar dan memimpin mereka meneruskan perjalanan itu sehingga mereka letih lesu 
untuk menghindarkan mereka dari memikirkan emosi perkauman yang busuk yang 
ditimbulkan oleh seruan kedua-dua orang yang bergaduh tadi. "Tolong, wahai orang- 
orang Ansar! Tolong", "Wahai orang-orang Muhajirin!" Juga untuk menghindarkan 
mereka dari memikirkan kata-kata ancaman atau fitnah yang dikeluarkan oleh Abdullah 
ibn Ubay ibn Salul yang bertujuan untuk membakarkan hubungan kemesraan dan 
persaudaraan yang kukuh yang wujud di antara kaum Ansar dan kaum Muhajirin, iaitu 
hubungan kemesraan dan persaudaraan yang unik di dalam sejarah agama dan di 

dalam sejarah manusia seluruhnya. Dalam percakapan beliau dengan Usayd ibn Hudhayr 
yang memberi semangat supaya menentang gerakan fitnah dan menentang tokoh yang 
membuat fitnah itu yang masih dipandang tinggi dalam kalangan kaumnya walaupun 
selepas kedatangan Islam. 

Akhir sekali kita berdiri di hadapan satu pemandangan akhir yang amat menarik, 
iaitu pemandangan Abdullah anak Abdullah ibn Ubay sedang menghunuskan pedangnya 
di pintu masuk kota Madinah dan menahan bapanya. Dia tidak membenarkan bapanya 
masuk ke kota Madinah untuk menepati kata-katanya dahulu; M Orang yang mulia akan 
menghalaukan orang yang hina dari Madinah" supaya bapanya sedar bahawa Rasulullah 
itulah yang mulia dan dialah yang hina. Dan dia terus menahan bapanya sehingga 
Rasulullah s,aw, tiba dan membenarkannya masuk. Dengan kejadian ini jelaslah kepadanya 
siapakah sebenarnya yang mulia dan yang hina. 

Sesungguhnya itulah kemuncak kelebihan yang dicapai oleh tokoh-tokoh Muslim 
zaman itu. Keimananlah yang menaikkan mereka ke kemuncak itu, dan walaupun mereka 
telah meningkat ke kemuncak itu, namun mereka masih bersifat manusia yang 
mempunyai titik-titik kelemahan seorang manusia, dan mempunyai perasaan-perasaan 
dan fikiran-fikiran seorang manusia. Itulah hakikat yang paling indah dan paling benar 
yang terdapat dalam 'aqidah Islam apabila manusia memahami hakikatnya dan apabila 
diri mereka sendiri mencerminkan hakikatnya yang bergerak di bumi dalam rupa manusia 
yang makan makanan-makanan dan berjalan di pasar-pasar. 


****** 


Kemudian marilah kita hidup dalam bayangan keterangan-keterangan al-Qur'an 
sendiri yang mengisahkan peristiwa-peristiwa itu: 



5. "Dan apabila dikatakan kepada mereka: Marilah kamu (bertaubat) supaya 
Rasul memohon keampunan untuk kamu, mereka menggelengkan kepala 
mereka dan engkau akan melihat mereka terus berpaling dan bersikap 
angkuh." 


Mereka telah membuat perbuatan dan melepaskan perkataan itu, dan apabila 
mereka tahu berita perbuatan dan perkataan mereka itu sampai kepada Rasulullah s.a.w., 
mereka merasa takut dan lemah, lalu mereka menafikannya dengan mengangkat 
sumpah yang digunakan mereka sebagai perisai. Apabila ada orang berkata kepada 
mereka: "Marilah kamu (bertaubat) supaya Rasulullah memohon keampunan 



SURAH AL-MUNAFIQUN 


107 


untuk kamu" sedangkan mereka cukup aman untuk mengadap beliau, nescaya mereka 
menggeleng-gelengkan kepala mereka kerana angkuh dan sombong, Kedua-dua kelakuan 
ini merupakan dua sifat yang tidak terpisah dari jiwa manusia Munafiq. Walaupun 
kelakuan seperti ini biasanya ditunjukkan oleh mereka yang mempunyai kedudukan yang 
tinggi dalam kalangan kaumnya, tetapi dalam hati mereka sendiri, mereka adalah cukup 
lemah untuk berdepan dengan Rasulullah s.a.w,, kerana itu mereka bersikap sombong 
dan berpaling dan menggeleng-gelengkan kepala mereka selama mereka merasa aman 
dari berdepan dengan beliau, tetapi apabila sampai masa mereka terpaksa berdepan 
dengan beliau, mereka akan takut, lemah dan bersumpah-sumpah. 


Kerana itu al-Qur'an menujukan ayat berikut kepada Rasulullah untuk menjelaskan 
keputusan Allah terhadap kaum Munafkjin pada setiap masa, juga menjelaskan tidak ada 
gunanya memohon keampunan untuk mereka setelah Allah memberi keputusan-Nya: 



6. ' Sama sahaja kepada mereka, sama ada engkau memohon keampunan 

atau tidak memohon keampunan untuk mereka, Allah tidak akan 
mengampunkan mereka. Sesungguhnya Allah tidak memberi hidayat 
kepada golongan orang-orang yang fasiq." 


Al-Qur'an menceritakan sebahagian dari perbuatan mereka yang fasiq yang wajar 
mendapat keputusan Allah yang keras terhadap mereka: 



7. "Merekalah orang-orang yang berkata (kepada kaum Ansar): Janganlah 
kamu mengeluarkan perbelanjaan kepada mereka yang berada di sisi 
Rasulullah (kaum Muhajirin) supaya mereka berpisah darinya. Sedangkan 
Aliahlah yang memiliki perbendaharaan-perbendaharaan langit dan bumi 
tetapi orang-orang Munafiq itu tidak mengerti." 


Rancangan Memu- 
lau Kaum Musli¬ 
min Supaya Me¬ 
reka Lapar 


Ini adalah perkataan yang jelas menunjukkan tabiat yang buruk dan perangai 
mereka yang keji. Ia merupakan satu rancangan untuk melaparkan kaum Muslimin, iaitu 
satu rancangan yang nampaknya selalu digunakan oleh musuh-musuh kebenaran dan 
keimanan. Mereka saling anjur-menganjur sesama mereka supaya menggunakan cara ini 
untuk memerangi 'aqidah dan menentang agama Islam. Oleh kerana mereka mempunyai 
perasaan yang rendah dan hina, mereka fikir masalah mendapatkan sesuap makanan 

Sumber Rezeki Di 
Tangan Allah 


itulah merupakan satu masalah yang maha penting dalam hidup insan, kerana itu mereka 
menggunakan masalah ini sebagai alat untuk memerangi orang-orang Mu'min. 

Itulah cara yang telah dijalankan orang-orang Quraysy semasa mereka 
memulaukan Bani Hasyim di lorong-lorong bukit supaya mereka berundur dari 
membantu Rasulullah s.a.w. dan menyerahkan beliau kepada kaum Musyrikin. 

Ia juga merupakan cara golongan Munafiqin seperti yang dijelaskan oleh ayat-ayat 
ini supaya sahabat-sahabat Rasulullah s.a.w. meninggalkan beliau apabila mereka ditekan 
oleh kepicikan hidup dan kelaparan. 

Ia/jtiga merupakan cara pemerintah komunis. Mereka mengharamkan orang- 
orang yang beragama di negeri-negeri mereka dari mendapatkan kad catuan makanan 
supaya mereka mati kelaparan atau kafir terhadap Allah dan meninggalkan solat. 

Ia juga merupakan cara pihak-pihak yang lain yang memerangi gerakan da'wah 
kepada Allah dan gerakan kebangkitan Islamiyah di negeri-negeri Islam dengan mengadakan 
sekatan, kepungan, pelaparan dan usaha menutup pintu pekerjaan dan mencari rezeki. 


Demikianlah cara yang hina ini digunakan oleh semua musuh keimanan dari zaman 
dahulu hingga ke zaman ini, sedangkan mereka lupakan hakikat yang asasi yang 
diperingatkan oleh al-Qur'an di akhir ayat ini; 



7. "Sedangkan Aliahlah yang memiliki perbendaharaan-perbendaharaan langit 
dan bumi tetapi orang-orang Munafiq itu tidak mengerti." 

Dan dari perbendaharaan-perbendaharaan Allah di langit dan di bumi inilah mereka 
yang cuba menyekat rezeki orang-orang Mu'min itu mendapatkan rezeki mereka kerana 
mereka tidak menciptakan rezeki mereka sendiri. Alangkah bodoh dan dungunya orang- 
orang ini apabila mereka cuba memotong rezeki-rezeki orang lain. 


Demikianlah Allah mengukuhkan hati orang-orang Mu'min dalam menghadapi cara 
yang hina yang digunakan oleh musuh-musuh Allah untuk memerangi mereka. Allah 
meyakinkan mereka bahawa perbendaharaan-perbendaharaan Allah di langit dan di 
bumi itulah perbendaharaan rezeki bagi seluruh manusia, dan Allah yang memberi rezeki 

kepada musuh-musuh-Nya tentulah tidak akan lupakan rezeki hamba-hamba kesayangan- 

► 

Nya. Rahmat Allah telah menghendaki tidak menyeksakan para hamba-Nya dengan 
tindakan melapar dan memotong rezeki mereka walaupun musuh-musuh-Nya. Allah 
tahu mereka tidak berkuasa mengadakan rezeki untuk diri mereka sendiri sama ada 
banyak atau sedikit jika Allah memotong rezeki mereka. Allah itu Maha Pemurah, Dia 
tidak menyerahkan kepada hamba-hamba-Nya walaupun musuh-musuh-Nya tugas 

mengadakan rezeki yang tidak mampu dilaksanakan mereka. Oleh itu, nyatalah bahawa 
tindakan melaparkan orang lain merupakan satu cara yang tidak akan difikir melainkan 
oleh orang-orang yang paling jahat dan hina. 


Kemudian kata-kata ancaman mereka yang terakhir: 



8. "Mereka berkata: Jika kami kembali ke Madinah (dari Peperangan Bani 
aI-Mu$taliq) nescaya orang yang mulia akan menghalaukan orang yang 
hina (Muhammad dan sahabat-sahabat) darinya. Sedangkan kemuliaan itu 
adalah milik Allah dan Rasul-Nya dan orang-orang Mu'min seluruhnya, 
tetapi orang-orang Munafiqin tidak mengetahui." 


Ancaman Muna- 
flqin Untuk Me¬ 
ngusir Rasulullah 
Dan Kaum Musli¬ 
min Dari Madinah 


Kita telah melihat bagaimana Abdullah ibn Abdullah ibn Ubay telah membuktikan 
kebenaran kata-kata ini dan bagaimana orang yang hina tidak dapat masuk ke Madinah 
melainkan dengan kebenaran orang yang mulia. 



8. "Sedangkan kemuliaan itu adalah milik Allah dan Rasul-Nya dan orang- 
orang Mu'min seluruhnya, tetapi orang-orang Munafiq tidak mengetahui." 


Allah S.W.T. telah membawa Rasul-Nya dan orang-orang Mu'min ke pihak-Nya dan 
melimpah kemuliaan-Nya ke atas mereka. Ini adalah satu penghormatan yang amat 
tinggi yang tidak dapat diberi melainkan oleh Allah sahaja. Tiada lagi satu penghormatan 
yang lebih tinggi setelah Allah S.W.T. membariskan Rasul-Nya dan orang-orang Mu'min 
di sampingnya sambil berfirman: "Kamilah yang paling mulia! Inilah panji-panji orang- 
orang yang termulia dan inilah barisan yang mulia". 

Alangkah benarnya firman Allah. Dia telah menjadikan kemuliaan itu cabang dari 
keimanan di dalam hati orang yang beriman, iaitu kemuliaan yang diambil dari 
kemuliaan zat-Nya Yang Maha Tinggi, kemuliaan yang tidak akan hina dan tidak mungkin 
dihinakan, kemuliaan yang tidak akan tunduk dan berlembut, kemuliaan yang tidak 
akan berpisah dari hati orang-orang Mu'min dalam sa'at-sa'at yang paling genting kecuali 
keimanannya telah lemah. Sebaliknya apabila keimanan itu terpacak teguh, maka 
perasaan merasa mulia itu tetap teguh dan kukuh bersamanya. 





8. "Tetapi orang-orang Munafiq tidak mengetahui." 

Bagaimana mereka dapat mengetahui, sedangkan mereka tidak pernah merasa 
kemuliaan ini dan tidak pernah berhubung dengan sumbernya. 


****** 


(Pentafsiran ayat-ayat 9-11) 

Kepada orang-orang Mu'min yang dibariskan Allah dalam barisan-Nya bersama- 
sama Rasulullah s.a.w. dan Allah jadikan kemuliaan mereka dari kemuliaan-Nya, al-Qur'an 
menujukan seruannya yang akhir kepada mereka dalam surah ini supaya mereka 
meningkat ke darjat yang mulia ini dan supaya mereka membersihkan diri mereka dari 
segala sifat yang menyerupai sifat-sifat kaum Munafiqin dan supaya mereka lebih 
mengutamakan darjat yang mulia itu dari harta kekayaan dan anak-anak, dan jangan 
membiarkan harta dan anak-anak itu melalaikan mereka dari mencapai darjah yang 
gemilang itu: 



9- "Wahai orang-orang yang beriman! Janganlah kamu dilekakan oleh harta 
benda kamu dan anaka-anak kamu dari mengingati Allah. Barang siapa 
yang berbuat demikian, merekalah orang-orang yang rugi." 



10. "Dan belanjakanlah rezeki yang telah Kami kumiakan kepada kamu 
sebelum seseorang dari kamu dikunjungi maut, lalu ia pun berkata: 
Wahai Tuhanku! Mengapakah tidak engkau tempohkan ajalku kepada 
satu tempoh yang dekat (sebentar) supaya dapat aku bersedekah dan 
menjadi dari orang-orang yang salih?" 



11. "Dan Allah tidak akan menempohkan seseorang apabila telah tiba 
ajalnya, dan Allah Maha Mengetahui segala perbuatan yang dilakukan 
mereka." 

Harta kekayaan dan anak-anak pinak itu memang meleka dan melalaikan jika hati 
seseorang itu tidak mempunyai kesedaran, tidak memahami madamat kewujudannya 
dan tidak merasa mempunyai suatu matlamat yang tinggi, yang layak dengan makhluk 
insan yang mendapat tiupan roh dari Allah. Dan di dalam roh inilah Allah meletakkan 
rasa kerinduan untuk melaksanakan setengah-setengah sifat llahiyah mengikut batas- 
batas kemampuan yang ada pada manusia. Allah mengumiakan harta kekayaan dan anak- 
pinak kepada manusia supaya dia dapat melaksanakan tugas khilafah di bumi ini dan 
bukan untuk melalaikannya dari mengingati Allah dan membuat hubungan dengan Allah 
yang menjadi sumber di mana dia menerima pengajaran-pengajaran yang boleh 
menjadikannya rhakhluk insan. Barang siapa yang lalai dan cuai dari membuat hubungan 
dengan sumber itu, "Merekalah orang-orang yang rugi." 


Sikap Orang-orang 
Yang Beriman Ter¬ 
hadap Harta Keka¬ 
yaan Dan Anak- 
anak 


Kerugian pertama yang akan dialami mereka ialah mereka akan kehilangan "Sifat 
insan" kerana sifat insan adalah terhenti di atas wujudnya perhubungan dengan Allah 
yang menjadi sumber yang melayakkan untuk menjadikannya seorang insan yang 
sebenar, dan barang siapa yang kehilangan dirinya bererti kehilangan segala-galanya, 
walaupun sebanyak mana ia memiliki harta kekayaan dan anak-pinak. 


Kemudian al-Qur'an menyentuh mereka dalam persoalan membelanjakan harta 
untuk jalan kebajikan dengan berbagai-bagai sentuhan yang terkandung dalam ayat yang 
sama: 




> 


L 






10. "Dan belanjakanlah rezeki yang telah Kami kumiakan kepada kamu 
sebelum seseorang dari kamu dikunjungi maut, lalu ia pun berkata: 
Wahai Tuhanku! Mengapakah tidak Engkau tempohkan ajalku kepada 
satu tempoh yang dekat (sebentar) supaya dapat aku bersedekah dan 
menjadi dari orang-orang yang salih?" 


Dalam ayat ini, al-Qur'an mengingatkan mereka tentang sumber rezeki yang ada di 
tangan mereka, iaitu rezeki itu adalah datang dari sisi Allah yang mereka beriman 
kepada-Nya dan yang menyuruh mereka supaya membelanjakan harta mereka ke jalan 
kebajikan. 



10. "Sebelum seseorang dari kamu dikunjungi maut...." 

Lalu dia meninggalkan segala harta kekayaannya kepada orang lain kemudian dia 
melihat dan dapati bahawa dia tidak menyediakan sesuatu apa pun untuk dirinya. Inilah 
kebodohan yang amat jelas dan kerugian yang amat besar. Di waktu inilah dia 
berharap-harap dan berangan-angan semoga ajalnya ditangguhkan supaya dia sempat 
membelanjakan hartanya ke jalan kebajikan dan menjadikan dirinya termasuk di dalam 
golongan orang-orang yang salih. Bagaimana ini mungkin berlaku? 



\ 

\ 


11. "Dan Allah tidak akan menempohkan seseorang apabila telah tiba ajalnya." 


Dan bagaimana pula dengan amalan yang dijadikan bekal untuknya? 



11. "Dan Allah Maha Mengetahui segala perbuatan yang dilakukan mereka." 


Itulah berbagai-bagai sentuhan dalam ayat yang sama. Dan sentuhan itu dibuat 
sesuai dengan tempatnya setelah al-Qur'an membentangkan sifat-sifat kaum Munafiqin 
dan tipudaya mereka terhadap orang-orang Mu'min, dan menyatakan bahawa orang- 
orang Mu'min berlindung dalam barisan Allah yang menyelamatkan mereka dari 
tipudaya kaum Munafiqin. Oleh itu, amatlah wajar kepada mereka bangkit melaksanakan 
komitmen-komitmen keimanan dan bersikap tidak lalai dari mengingati Allah yang menjadi 
sumber keamanan dan ketenteraman. 


Demikianlah Allah mendidik kaum Muslimin dengan al-Qur'anul-Karim. 


SURAH AT-TAGHABUN 
Surah Pertandingan 
Surah (64) - Madaniyah - 18 ayat 



Dengan nama Allah Yang Maha Penyayang dan Maha Pengasih. 


>,T> • \s*' s' <<\ M'" * > 

*:£$* \j d&J cj£»4jU TV- 5 . 


1. Segala makhluk di langit dan segala makhluk di bumi bertasbih memuji 
Allah. Dia memiliki kerajaan (seluruh alam) dan memiliki segala kepu jian. 
Dan Dia Maha Berkuasa di atas segala sesuatu. 

t ''S'K 




2. Dialah yang telah menciptakan kamu dan di antara kamu ada yang kafir 

dan di antara kamu pula ada yang Mu'min, dan Allah Maha Melihat segala 
perbuatan yang dilakukan kamu. 



3. Dia telah menciptakan langit dan bumi dengan lunas kebenaran. Dia 
telah menentukan bentuk rupa kamu dan memperelokkan rupa paras 
kamu, dan kepada-Nya tempat kembali. 



4. Dia mengetahui segala sesuatu yang ada di langit dan di bumi. Dan Dia 
mengetahui segala sesuatu yang kamu sembunyi dan segala sesuatu yang 
kamu nyatakan, dan Allah Maha Mengetahui segala isi dada. 

5. Tidakkah sampai kepada kamu berita orang-orang yang kafir sebelum 

kamu. Mereka telah merasakan akibat perbuatan mereka, dan 
memperolehi azab yang amat pedih. 



M». 







> " 
c 

6. Balasan itu ialah kerana mereka telah didatangi rasul-rasul mereka yang 

membawa pengajaran-pengajaran yang jelas, lalu mereka berkata: Apakah 
seorang manusia dapat memberi hidayat kepada kami? Kerana itu mereka 
menjadi kafir dan berpaling (dari hidayat), dan Allah tidak memerlukan 
mereka, dan Allah Maha Kaya dan Maha Terpuji. 



7. Orang-orang yang kafir mengatakan bahawa mereka tidak akan 
dibangkitkan kembali (selepas mati). Katakanlah: Sebenarnya tidak 
begitu, demi Tuhanku kamu akan dibangkitkan kembali kemudian 
kamu akan diberitahu segala perbuatan yang telah dilakukan kamu. 
Urusan itu amat mudah kepada Allah. 



8. Oleh itu, berimanlah kepada Allah dan Rasul-Nya dan kepada nur 
al-Qur'an yang Kami turunkannya, dan Allah Maha Mengetahui segala 
perbuatan yang dilakukan kamu. 



9. Ingatlah hari di mana kamu dikumpulkan Allah untuk Hari Perhimpunan 

(Hisab) itulah hari pertandingan. Dan barang siapa yang beriman kepada 
Allah dengan mengerjakan amalan yang salih nescaya Allah akan 
menghapuskan kesalahan-kesalahannya dan akan memasukkannya ke 

dalam taman-taman Syurga yang mengalir di bawahnya berbagai-bagai 
sungai, di mana dia akan hidup kekal untuk selama-lamanya. Itulah 
kejayaan yang amat besar. 




10. Dan orang-orang yang kafir dan mendustakan ayat-ayat Kami merekalah 
para penghuni Neraka di mana dia akan hidup kekal, dan itulah seburuk- 
buruk tempat kembali. 





— fz jil 







11. Tiada musibat yang menimpa seseorang melainkan dengan izin Allah, 
dan barang siapa yang beriman kepada Allah nescaya Allah memberi 
hidayat kepada hatinya, dan Allah Maha Mengetahui segala sesuatu. 



12. Dan ta atlah kamu kepada Allah dan ta'atlah kepada Rasul. Dan jika kamu 
berpaling (dari keta'atan), maka sesungguhnya tugas utusan Kami ialah 
menyampaikan penerangan yang jelas. 



13. Dialah Allah. Tiada Tuhan (yang layak disembah) melainkan Dia, dan 
kerana itu hendaklah orang-orang Mu'min bertawakkal kepada Allah 
sahaja. 








14. Wahai orang-orang yang beriman! Sesungguhnya di antara isteri-isteri 
kamu dan anak-anak kamu ada yang menjadi musuh kepada kamu. Oleh 
itu, hendaklah kamu berhati-hati terhadap mereka. Dan jika kamu 
memaaf, tidak mengambil salah dan mengampunkan mereka, maka 
sesungguhnya Allah Maha Pengampun dan Maha Penyayang. 

15. Sesungguhnya harta kamu dan anak-anak kamu adalah ujian (kepada 
kamu), dan di sisi Allah disediakan pahala yang amat besar. 



16. Oleh itu, bertaqwalah kepada Allah sedaya upaya kamu, dengarlah dan 
ta'atilah kepada-Nya dan belanjakanlah untuk kebajikan diri kamu. Dan 
barang siapa yang dlpeliharakan dari tabiat kikir hatinya, merekalah 
orang-orang yang benar-benar beruntung. 



17. Jika kamu memberi pinjam kepada Allah dengan pinjaman yang baik 
(Ikhlas) nescaya Allah gandakan balasan kepadanya dan mengampunkan 
kamu, dan Allah Maha Bersyukur dan Maha Penyantun. 



18. Maha Mengetahui segala yang ghaib dan segala yang nyata, Maha Perkasa 
dan Maha Bijaksana. 


(Latar belakang dan pokok pembicaraan) 


Surah ini hampir menyamai Surah-surah Makkiyah dalam maudhu' pembicaraannya, 
ungkapan ayat-ayatnya, bayangan-bayangannya dan saranan-saranannya terutama dalam 
bahagian-bahagian pertamanya. Suasana-suasana masyarakat Madinah hampir-hampir 
tidak ternyata melainkan di dalam beberapa ayatnya yang akhir. 


Ayat-ayatnya yang pertama sehingga kepada permulaan seruan: 


i' 

\U 






14. "Wahai orang-orang yang beriman!" 


adalah dituju untuk membina asas-asas 'aqidah dan menegakkan kefahaman Islamiyah di 
dalam hati manusia dengan gaya cara Surah-surah Makkiyah yang mula-mula menghadapi 
orang-orang kafir Musyrikin. Ia menjelaskan kefahaman Islamiyah kepada mereka dengan 

penjelasan orang yang baru menghadapinya. Kemudian surah ini menggunakan kejadian- 
kejadian alam buana dan jiwa yang menarik di samping memperlihatkan kesudahan- 
kesudahan yang diterima oleh pendusta-pendusta sebelum mereka. Surah ini juga 
menayangkan pemandangan-pemandangan Qiamat kepada mereka untuk menegakkan 
kepercayaan kepada kebangkitan semula selepas mati dan memberi penekanan-penekanan 
yang kuat. Ini menunjukkan bahawa orang-orang yang ditujukan ayat-ayat ini adalah dari 
golongan para pengingkar yang degil. 

Ayat-ayat yang akhir dari surah ini adalah berbicara dengan orang-orang Mu’min dengan 
pembicaraan yang serupa dengan pembicaraan dengan mereka di dalam Surah-surah 
Madaniyah, iaitu pembicaraan-pembicaraan yang menggalakkan mereka membelanjakan 
harta benda untuk Sabilullah dan mengingatkan mereka tentang ujian-ujian harta dan anak. 
Ini merupakan da'wah yang berulang-ulang disebut di zaman Madaniyah dengan sebab- 
sebab keperluan hidup Islamiyah di Madinah. Begitu juga di dalam ayat-ayat yang akhir 
itu terdapat kenyataan yang mungkin berupa ta'ziah atas kesusahan-kesusahan dan 
bebanan-bebanan berat yang terpikul di atas bahu orang-orang Mu'min dan kenyataan yang 
mengembalikan segala-galanya itu kepada takdir Allah di samping menegakkan kefahaman 
ini sendiri. Semuanya ini berulang-ulang disebut di dalam Surah-surah Madaniyah terutama 
setelah turunnya perintah jihad yang menimbulkan pengorbanan-pengorbanan itu. 

Di sana terdapat riwayat-riwayat yang mengatakan surah ini diturunkan di Makkah dan 
ada pula riwayat-riwayat yang lain yang mengatakan ia diturunkan di Madinah dan riwayat 
inilah merupakan riwayat yang kuat. Saya hampir-hampir cenderung mengatakan bahawa surah 
ini diturunkan di Makkah kerana terpengaruh dengan gaya cara pengungkapan bahagian- 
bahagiannya yang pertama dan suasana-suasananya, tetapi saya kekalkan surah ini sebagai 
surah yang diturunkan di Madinah kerana di sana tidak ada halangan bahawa ayat-ayat 
pertama dari surah ini merupakan ayat yang ditujukan kepada orang-orang kafir selepas 
Hijrah sama ada mereka dari orang-orang kafir Makkah atau orang-orang kafir yang tinggal 
berdekatan dengan Madinah. Begitu juga di sana tidak ada halangan bahawa ayat-ayat 
al-Qur'an yang diturunkan di Madinah itu kadang-kadang dituju untuk menjelaskan asas- 
asas 'aqidah dan kefahaman-kefahaman Islamiyah dengan gaya cara yang selalu terdapat di 
dalam surah-surah yang diturunkan di Makkah. Wallahualam. 

* 

****** 


(Pentafisiran ayat-ayat 1 - 4) 

Bahagian pertama dari surah ini bertujuan untuk membina kefahaman keimanan 
universal dan menjelaskan hakikat hubungan di antara Allah S.W.T. selaku Khaliq dengan 
alam buana selaku makhluk yang diciptakan-Nya, juga menjelaskan hakikat beberapa 

Kefahaman Ke¬ 
imanan Universal 


sifat Allah dan nama-nama-Nya yang maha indah dan kesannya di alam buana dan di 
dalam kehidupan manusia. 



1. "Segala makhluk di langit dan segala makhluk di bumi bertasbih memuji 

Allah. Dia memiliki kerajaan (seluruh alam) dan memiliki segala kepujian. 
Dan Dia Maha Berkuasa di atas segala sesuatu." 






2. "Dialah yang telah menciptakan kamu dan di antara kamu ada yang kafir 

dan di antara kamu pula ada yang Mu'min, dan Allah Maha Melihat segala 
perbuatan yang dilakukan kamu." 



3. "Dia telah menciptakan langit dan bumi dengan lunas kebenaran. Dia 
telah menentukan bentuk rupa kamu dan memperelokkan rupa paras 
kamu dan kepada-Nya tempat kembali." 



4. "Dia mengetahui segala sesuatu yang ada di langit dan di bumi. Dan 
Dia mengetahui segala sesuatu yang kamu sembunyi dan segala sesuatu 
yang kamu nyatakan, dan Allah Maha Mengetahui segala isi dada." 


Kefahaman keimanan universal ini merupakan satu kefahaman atau persepsi yang 
paling halus dan paling luas yang pernah diketahui oleh orang-orang yang beriman di dalam 
sejarah agama Ilahi. Semua agama Ilahi membawa kepercayaan Wahdaoiyah atau keesaan 
Allah dan Dialah satu-satunya Pencipta alam al-wujud dan seluruh makhluk-Nya. Dialah 
yang memelihara dan menjaga seluruh makhluk di alam al-wujud. Hakikat ini tidak dapat 
kita ragukan lagi kerana al-Qur'an sendiri telah menceritakannya dari para rasul dan 
agama-agama Ilahi seluruhnya. Kita tidak boleh berpegang dengan keterangan-keterangan 
yang kita dapati di dalam kitab-kitab suci yang palsu dan yang telah diubah dan dipindakan 
itu atau berpegang dengan keterangan-keterangan yang ditulis oleh pengarang- 
pengarang yang tidak beriman kepada al-Qur'an semuanya atau setengahnya, iaitu 
pengarang-pengarang yang menulis mengenai kajian perbandingan di antara agama. 
Penyelewengan dari 'aqidah Wahdaniyah itu adalah datang dari pengikut-pengikut agama- 
agama itu sendiri. Kerana itu kita nampak agama-agama itu tidak membawa 'aqidah tauhid 
yang bersih dan tidak menjelaskan hakikat bahawa hanya Allah sahaja yang menguasai 

dan menghubungi segala makhluk yang ada. Ini adalah satu penyelewengan yang baru 
timbul bukannya dari pengajaran asal agama-agama itu. Agama Allah itu hanya satu sahaja 
sejak kebangkitan rasul-rasul yang pertama hingga kepada kebangkitan Rasul yang akhir. 
Dan mustahil bagi Allah menurunkan satu agama yang bertentangan dengan dasar-dasar 
kepercayaan Wahdaniyah ini sebagaimana didakwakan oleh pendakwa-pendakwa 
berdasarkan keterangan-keterangan yang mereka perolehi dari kita-kitab suci yang palsu 
dan yang telah diubah dan dipindakan atas nama agama itu. 

Tetapi penjelasan hakikat ini tidak bertentangan dengan penjelasan bahawa 
kefahaman Islam mengenai zat Allah dan sifat-sifat-Nya Yang Maha Tinggi serta kesan- 
kesan dari sifat-sifat itu di dalam alam buana dan di dalam kehidupan merupakan satu 
kefahaman yang lebih luas, lebih halus dan lebih sempurna dari semua kefahaman 
ketuhanan yang telah lalu yang terdapat di dalam agama-agama Ilahi. Ini memang sesuai 
dengan sifat agama Islam dan tugasnya yang terakhir, juga sesuai dengan kematangan 
pemikiran manusia, yang mana tujuan kedatangan agama yang akhir ini ialah untuk 
berbicara dengan mereka dan untuk memberi bimbingan kepada mereka, dan seterusnya 
untuk menanamkan di dalam jiwa mereka kefahaman keimanan yang sempurna dan 
meliputi segala kehendak keperluannya, segala cabang dan segala kesannya. 

Di antara ciri kefahaman ini ialah ia membolehkan hati manusia memahami mengikut 
kadar kemampuannya hakikat Uluhiyah dan keagungannya dan dapat merasakan 
pengaruh qudrat Ilahi serta melihatnya pada kesan-kesannya yang dapat disaksikan pada 
seluruh alam buana ini, juga dapat merasakannya pada makhluk-makhluk yang berjiwa 
dengan kesan-kesannya yang dapat disaksi dan difahami, juga ia dapat hidup dalam ruang 
qudrat Ilahi itu dan kesan-kesannya yang tidak pernah luput dari tanggapan pancaindera, 
minda dan ilham yang diterimanya. Ia dapat melihat qudrat Ilahi itu meliputi segala 
sesuatu, menguasai segala sesuatu, mentadbirkan segala sesuatu dan memelihara segala 
sesuatu. Tiada suatu pun yang terkeluar dari bidang qudrat Ilahi sama ada yang besar, yang 
kecil, yang mulia dan yang hina. 

Di antara ciri kefahaman ini lagi ialah ia membolehkan hati manusia hidup dalam 
keadaan yang sentiasa peka, sentiasa waspada dan hati-hati, sentiasa bimbang dan 
menunggu, sentiasa kepingin dan mengharap rahmat Allah. Ia membolehkannya 
meneruskan hidupnya dengan sentiasa menggantungkan seluruh gerak-geri dan 
pemikirannya pada Allah, sentiasa merasakan qudrat dan pengawasan Allah, sentiasa 
sedarkan dengan pengetahuan dan pemerhatian Allah terhadap perbuatan-perbuatannya, 
sentiasa merasakan kekuatan dan keperkasaan Allah, sentiasa merasakan kewujudan 
rahmat dan limpah kurnia Allah dan sentiasa merasakan kehampiran Allah dengannya 
dalam segala keadaan. 

Dan pada akhirnya di antara ciri kefahaman ini lagi ialah ia membolehkan hati 
seseorang sedar bahawa segala makhluk yang maujud ini adalah bertawajjuh kepada 

Khaliqnya dan ia juga turut serta bertawajjuh kepada-Nya bersama-sama mereka. Segala 
makhluk adalah bertasbih memuji Tuhannya dan ia juga turut serta bertasbih bersama- 
sama mereka dan segala makhluk adalah ditadbirkan dengan perintah dan kebijaksanaan 
Allah, kerana itu dia tunduk kepada syari'at dan peraturan-peraturan-Nya. Berdasarkan 
pengertian-pengertian inilah kefahaman keimanan ini dinamakan kefahaman keimanan 
universal di samping lain-lain pengertian yang terbentang di dalam berbagai-bagai tempat 
di dalam al-Qur’an, yang mengandungi penerangan-penerangan mengenai aspek-aspek 
kefahaman keimanan yang sempurna, halus dan meliputi segala-galanya ini. Contoh yang 
paling dekat ialah pengertian yang terkandung dalam ayat terakhir Surah al-Hasyr di dalam 
juzu’ ini. (1) 



Seluruh Alam 
Buana Bertasbih 
Memuji Allah 


1. "Segala makhluk di langit dan segala makhluk di bumi bertasbih memuji 

Allah. Dia memiliki kerajaan (seluruh alam) dan memiliki segala kepujian. 
Dan Dia Maha Berkuasa di atas segala sesuatu." 


Seluruh makhluk di langit dan di bumi adalah bertawajjuh kepada Allah dan 
bertasbih memuji-Nya. Hati alam al-wujud ini adalah beriman belaka dan roh makhluk di 
alam buana ini adalah beriman semuanya. Allah itu Pemilik dan Penguasa segala sesuatu, 
dan segala sesuatu menyedari hakikat ini. Allah itu Maha Terpuji dengan zat-Nya dan Dia 
dimuliakan oleh seluruh makhluk-Nya. Apabila ada manusia yang mengaku berdiri 
sendiri di dalam lautan alam al-wujud yang besar ini dengan hati yang kafir dan roh yang 
ingkar dan pendirian yang memberontak dan derhaka, tidak bertasbih kepada Allah dan 
tidak bertawajjuh kepada-Nya, maka manusia ini adalah seorang yang amat ganjil yang 
terpisah dari pendirian seluruh makhluk di alam al-wujud ini. 


1. "Dan Dia Maha Berkuasa di atas segala sesuatu." 

Qudrat Allah merupakan qudrat yang mudaq yang tidak terikat dengan sebarang 
ikatan. Qudrat Allah merupakan satu hakikat yang diterapkan al-Qur'an di dalam hati orang 
yang beriman. Dia mengenal hakikatnya dan terpengaruh dengan pengertiannya. Dia 
sedar apabila dia bersandar kepada Allah bererti dia bersandar kepada satu qudrat yang 
berkuasa melaku dan melaksanakan apa sahaja yang dikehendaki-Nya tanpa sebarang 
batasan dan ikatan. 



(1) "Konsep Isiam Terhadap Alam, Kehidupan Dan Insan" satu kajian yang saya harap dengan 

taufiq Allah dapat melahirkannya ke alam kenyataan. 

Kefahaman ini terhadap hakikat qudrat Allah dan hakikat bahawa seluruh makhluk 
bertasbih kepada-Nya dan seluruh alam bertawajjuh kepada-Nya dengan pujian dan 
sanjungan merupakan sebahagian dari kefahaman keimanan yang agung ini. 


Sentuhan yang kedua adalah menyentuh hati manusia yang berdiri di dalam 
lautan makhluk-makhluk yang ada di alam buana, iaitu makhluk-makhluk yang sentiasa 
beriman dan bertasbih memuji Allah, sedangkan manusia kadang-kadang beriman dan 
kadang-kadang kafir. Dialah sahaja di antara para makhluk itu yang mengambil pendirian 
yang ganjil seperti ini. 



2. "Dialah yang telah menciptakan kamu dan di antara kamu ada yang kafir 

dan di antara kamu pula ada yang Mu'min, dan Allah Maha Melihat segala 
perbuatan yang dilakukan kamu." 


Manusia Mem¬ 
punyai Dua Arah 
Aliran Menuju Ke¬ 
imanan Atau Keka¬ 
firan 


Makhluk manusia adalah lahir dari iradat dan qudrat Allah. Jiwanya telah diisi dengan 
kemungkinan menuju kepada kekafiran dan kemungkinan menuju kepada keimanan. 
Dengan sifatnya yang mempunyai dua kesediaan ke arah kekafiran dan ke arah keimanan 
inilah manusia berbeza dari makhluk-makhluk yang lain. Berdasarkan kesediaan inilah 
juga manusia ditugaskan memikul amanah keimanan iaitu satu amanah yang agung dan 
satu tanggungjawab yang amat besar, tetapi Allah memuliakan makhluk ini dengan 
mengurniakan kepadanya kebolehan membeza dan memilih di samping membantunya 
dengan memberikannya neraca yang dapat digunakan olehnya untuk menilaikan kerja- 
kerjanya dan haluan-haluan yang ditujunya. Neraca itu ialah agama yang diturunkan kepada 
para rasul yang dipilih dari kalangannya. Dengan pengurniaan-pengurniaan ini Allah 
menolong manusia untuk memikul amanah keimanan itu tanpa menganiayakan sedikit 
pun. 




2. "Dan Allah Maha Melihat segala perbuatan yang dilakukan kamu." 


Dialah yang mengawasi segala tindak-tanduk' manusia dan mengetahui niat dan tujuan 
mereka. Oleh itu manusia harus berhati-hati terhadap Allah Yang Maha Mengawasi dan 
Maha Mengetahui. 


Kefahaman terhadap hakikat manusia dan pendiriannya ini merupakan sebahagian 

dari kefahaman Islam yang jelas dan lurus terhadap pendirian manusia di alam buana ini, juga 

. > 

terhadap kesediaan-kesediaannya dan tanggungjawab-tanggungjawabnya di hadapan 
Allah Pencipta alam buana ini. 

Sentuhan yang ketiga memperkatakan hikmat dan lunas kebenaran, yang 
semulajadi pada tabiat alam buana ini. Dengan hikmat dan lunas kebenaran inilah langit 
dan bumi diciptakaa Sentuhan ini juga memperkatakan penciptaan Allah yang indah pada 
diri manusia dan menjelaskan bahawa seluruh manusia akan pulang kepada Allah pada 
akhir penjelajahan hidupnya: 

3. "Dia telah menciptakan langit dan bumi dengan lunas kebenaran. Dia 
telah menentukan bentuk rupa kamu dan memperelokkan rupa paras 
kamu dan kepada-Nya tempat kembali." 

Permulaan ayat, "Dia telah menciptakan langit dan bumi dengan lunas 
kebenaran" menyedarkan orang yang beriman bahawa lunas kebenaran itu merupakan 
lunas semulajadi pada kejadian alam buana, bukannya sesuatu yang baru atau merupakan 
sesuatu yang bersifat tambahan, dan di atas lunas kebenaran inilah alam buana ini 
diciptakan Allah. Hakikat ini dijelaskan oleh Allah sendiri yang telah menciptakan langit 
dan bumi itu, dan Dialah yang mengetahui di atas asas apakah Dia ciptakan kedua- 
duanya. Apabila hakikat ini tertanam di dalam hati seseorang, maka ia akan memberikan 
rasa ketenteraman kepadanya dan kepercayaan yang penuh terhadap lunas kebenaran 
yang menjadi asas agamanya dan asas penciptaan seluruh alam di sekelilingnya. Kerana itu 
agama ini pasti muncul, pasti kekal dan pasti bertapak teguh selepas hilangnya buih- 
buih kebatilan. 

Hakikat yang kedua dari ayat "Dia telah menentukan bentuk rupa kamu dan 
memperelokkan rupa paras kamu" menyedarkan manusia betapa mulia kejadiannya 
di sisi Allah dan betapa besarnya limpah kurnia Allah yang telah mencantikkan rupa 
parasnya, iaitu rupa paras yang lahir dan rupa paras yang batin. Kerana itu manusia 
merupakan makhluk hidup yang paling sempurna dari segi bentuk tubuh badan dan 
paling tinggi dari segi struktur perasaan dan kesediaan-kesediaan rohaniyah yang 
mempunyai berbagai-bagai rahsia yang aneh, dan justeru kelebihan ini tugas khilafah 
memerintah bumi diserahkan kepada manusia. 

Dengan sekilas pandangan yang teliti kepada kejuruteraan umum struktur kejadian 
manusia atau bentuk mana-mana anggota peralatannya sudah cukup untuk membuktikan 
kebenaran hakikat "Dia telah menentukan bentuk rupa kamu dan memperelokkan 
rupa paras kamu." Bentuk rupa paras manusia merupakan suatu kejuruteraan yang 
mengumpulkan keindahan dan kesempurnaan, dan keindahan itu pula berbeza-beza dari 
satu bentuk ke satu bentuk yang lain, tetapi reka bentuk itu sendiri adalah cukup indah, 
sempurna dan dapat memenuhi kehendak tugas-tugas dan ciri-ciri yang menjadikan 
makhluk insan mengatasi semua makhluk hidup yang lain di bumi ini. 


Struktur Rupa Ben¬ 
tuk Manusia Dicipta¬ 
kan Dengan Kejuru¬ 
teraan Rabhanl Yang 
Paling Sempurna 

3. "Dan kepada-Nya tempat kembali." 

Segala sesuatu, segala urusan dan segala penciptaan adalah pulang kepada-Nya. 
Seluruh alam dan seluruh manusia adalah pulang kepada-Nya. Dari qudrat Allah mereka 
lahir ke alam dan kepada Allah S.W.T. mereka kembali. Dari Allah bermulanya segala 
sesuatu dan kepada Allah berakhirnya segala sesuatu. Aliahlah yang awal dan yang akhir. 
Dialah yang meliputi segala sesuatu dari dua hujungnya iaitu hujung permulaan dan 
hujung penghabisan. Dan Allah S.W.T. tidak dibataskan oleh sebarang batas. 


Sentuhan yang keempat dalam bahagian pertama surah ini ialah menggambarkan 
ilmu Ilahi yang mengetahui segala-galanya, yang melihat segala rahsia manusia dan segala 
yang nyata darinya dan segala rahsia yang tersembunyi di dalam dadanya*. 



4. "Dia mengetahui segala sesuatu yang ada di langit dan di bumi. Dan 
Dia mengetahui segala sesuatu yang kamu sembunyi dan segala sesuatu 
yang kamu nyatakan, dan Allah Maha Mengetahui segala isi dada." 


Apabila hakikat ini tertanam di dalam hati orang yang beriman ia akan memberikan 
ma'rifat kepadanya iaitu dia mengenal.hakikat Tuhannya, juga memberikan kepadanya 
sebahagian dari kefahaman keimanan universal, dan seterusnya ia akan memberi kesan 
kepada segala perasaan dan arah tujuannya. Dengan itu dia akan hidup dengan penuh 
kesedaran bahawa seluruh dirinya adalah terdedah kepada pandangan Allah. Tiada suatu 
dari rahsianya yang tersembunyi kepada Allah, dan tiada sebarang niatnya yang tersirat di 
dalam hatinya yang tidak diketahui Allah Yang Maha Mengetahui segala isi dada. 

Ketiga-tiga ayat ini sudah cukup untuk menjadi garis panduan hidup seseorang 
manusia yang memahami hakikat kewujudannya dan kewujudan alam seluruhnya, juga 
memahami hubungannya dengan Allah Penciptanya, memahami adab sopan dengan 
Tuhannya, memahami rasa takut dan taqwanya dalam setiap langkah dan tujuannya. 


****** 


(Pentafsiran ayat-ayat 5 • 6) 

Bahagian yang kedua dari surah ini mengingatkan kesudahan yang diterima oleh 
orang-orang dahulu yang telah mendustakan para rasul dan pengajaran-pengajaran Allah 
yang jelas dan membantah sifat kemanusiaan pada rasul sebagaimana yang dilakukan oleh 


Bantahan Terhadap 
Ciri Kemanusiaan 
Pada Rasul 

kaum Musyrikin yang telah mendustakan Rasulullah s.a.w. dan membantah sifat 
kemanusiaannya dan mengingkarkan segala pengajaran yang jelas yang dibawa olehnya: 



5. ''Tidakkah sampai kepada kamu berita orang-orang yang kafir sebelum 

kamu. Mereka telah merasakan akibat perbuatan mereka, dan 
memperolehi azab yang amat pedih." 



6. "Balasan itu ialah kerana mereka telah didatangi rasul-rasul mereka 
yang membawa pengajaran-pengajaran yang jelas, lalu mereka berkata: 
Adakah seorang manusia dapat memberi hidayat kepada kami? Kerana 
itu mereka menjadi kafir dan berpaling (dari hidayat), dan Allah tidak 
memerlukan mereka, dan Allah Maha Kaya dan Maha Terpuji." 


Ayat yang seperti ini biasanya ditujukan kepada kaum Musyrikin untuk 
mengingatkan mereka tentang akibat yang telah menimpa para pendusta agar akibat 
yang seumpama itu tidak menimpa mereka pula. Pertanyaan di dalam ayat ini mungkin 
dimaksudkan untuk mengecam sikap mereka yang degil setelah sampai kepada mereka 
cerita orang-orang kafir sebelum mereka yang telah merasakan akibat perbuatan mereka, 
dan mungkin juga bermaksud untuk menarik perhatian mereka kepada berita ini yang 
diceritakan kepada mereka. Mereka memang tahu dan telah memanjangkan dari mulut 
ke mulut cerita-cerita orang-orang zaman dahulu yang telah dibinasakan Allah seperti 
cerita-cerita kaum 'Ad, Thamud dan kampung-kampung Lut. Mereka telah melalui tempat- 
tempat ini di Semenanjung Tanah Arab dalam perjalanan-perjalanan mereka ke utara dan 
ke -selatan. 


Al-Qur'an telah menambahkan cerita azab Allah yang umum diketahui telah 
menimpa mereka di dunia itu dengan cerita azab yang menunggu mereka di Akhirat, 
"Dan mereka akan memperolehi azab yang amat pedih," kemudian al-Qur'an 
menerangkan sebab-sebab yang membuat mereka wajar menerima balasan yang telah 
menimpa mereka di dunia dan menunggu balasan yang akan menimpa mereka di 
Akhirat: 

6. "Balasan itu ialah kerana mereka telah didatangi rasul-rasul mereka 
yang membawa pengajaran-pengajaran yang jelas, lalu mereka berkata: 
Apakah seorang manusia dapat memberi hidayat kepada kami? Kerana 
itu mereka menjadi kafir dan berpaling (dari hidayat), dan Allah tidak 
memerlukan mereka, dan Allah Maha Kaya dan Maha Terpuji." 

Bangkangan seperti inilah juga telah dikemukakan oleh kaum Musyrikin terhadap 
Rasulullah s.a.w. iaitu satu bangkangan yang tidak matang, yang terbit dari kejahilan tentang 
tabiat agama Allah yang merupakan satu sistem hidup ciptaan Ilahi untuk manusia. Sudah 
tentu sistem hidup ini pasti dijelmakan di alam realiti hidup seorang manusia (rasul), 
di mana dia hidup dengannya dan menterjemahkannya dengan perilaku peribadinya 
agar orang-orang lain dapat pula mencontohinya* mengikut kemampuan mereka masing- 
masing. Dia (rasul) tidak boleh terpisah dari manusia kerana kedudukan ini akan membuat 
mereka tidak mendapat gambaran agama itu di alam kenyataan untuk direalisasikan pada 
diri mereka dan dalam kehidupan mereka. Bangkangan mereka juga terbit dari kejahilan 
mereka tentang tabiat manusia itu sendiri dan tentang ketinggian darjah manusia hingga 
dia dapat menerima agama dari Allah dan menyampaikannya kepada umat manusia tanpa 
memerlukan kepada malaikat untuk membawa agama itu kepada mereka seperti yang 
dicadangkan oleh kaum Musyrikin. Pada manusia terdapat tiupan Rohullah sebagai 
persediaan untuk menerima agama dari Allah dan menunaikannya dengan sempurna 
sebagaimana yang diterimanya dari al-Mala’ul-A’la. Pengurniaan agama dari Allah itu 
merupakan satu penghormatan kepada seluruh bangsa manusia. Tiada yang menolak 
agama Allah melainkan orang yang jahil terhadap kedudukan manusia yang tinggi di sisi 
Allah apabila dia merealisasikan hakikat tiupan Rohullah itu pada dirinya. Seterusnya 
bangkangan itu adalah terbit dari kedegilan dan keangkuhan mereka yang palsu untuk 
mengikut seorang rasul dari bangsa manusia seolah-olah ianya menjatuhkan nilai diri 
mereka. Pada hemat mereka, mereka bersedia mengikut dengan segala senang hati 
seorang rasul dari makhluk yang lain dari jenis mereka, tetapi untuk mengikut seorang 
rasul yang sejenis dengan mereka adalah satu kejatuhan dan kerendahan harga diri pada 
pandangan mereka. 

Kerana itulah mereka menjadi kafir dan berpaling dari mempercayai para rasul dan 
pengajaran-pengajaran yang dibawa mereka. Keangkuhan dan kejahilan telah terlekat di 
dalam dada mereka dan kerana itu mereka telah memilih kesyirikan dan kekafiran untuk 
diri mereka. 



6. "Dan Allah tidak memerlukan mereka, dan Allah Maha Kaya dan Maha 
Terpuji." 

Allah tidak memerlukan mereka, tidak memerlukan keimanan dan keta'atan mereka, 
kerana Allah S.W.T. tidak berkehendak apa-apa dari mereka dan dari yang lain dari 
mereka. Allah tidak perlukan sesiapa, "Dan Allah Maha Kaya dan Maha Terpuji." 

Inilah cerita orang-orang yang kafir di zaman dahulu yang telah merasakan akibat 
perbuatan mereka dan inilah sebabnya mereka telah ditimpakan azab di dunia dan 
menunggu azab di Akhirat. Bagaimana pula dengan orang-orang baru yang mendustakan 
rasul? Adakah mereka akan menerima kesudahan yang sama? 

* * * * * * 


(Pentafsiran ayat-ayat 7 - 13) 


Bahagian yang ketiga dari surah ini yang menjadi ayat-ayat lanjutan kepada bahagian 
yang kedua adalah mengisahkan perbuatan orang-orang kafir yang telah mendustakan 
kebangkitan selepas mati. Yang nampak jelas ialah orang-orang kafir yang dimaksudkan 
dalam ayat ini ialah kaum Musyrikin yang menerima da'wah Rasulullah s.a.w. Bahagian ini juga 
mengandungi arahan Allah kepada Rasul supaya menjelaskan dengan setegas-tegasnya 
persoalan kebangkitan selepas mati kepada mereka, di samping menggambarkan 
pemandangan hari Qiamat dan kesudahan yang diterima oleh orang-orang yang 
mendustakannya dan orang-orang yang percaya kepadanya. Dan seterusnya menyeru 
mereka supaya beriman dan ta’at menjunjung perintah dan mengembalikan segala sesuatu 
yang berlaku dalam hidup mereka kepada Allah: 






i'■£{*'«* 1; 




Kebangkitan Se* 
lepas Mati Merupa¬ 
kan Hakikat Yang 
Pasti Berlaku 


7. "Orang-orang yang kafir mengatakan bahawa mereka tidak akan 
dibangkitkan kembali (selepas mati). Katakanlah: Sebenarnya tidak 
begitu, demi Tuhanku, kamu akan dibangkitkan kembali kemudian 
kamu akan diberitahu segala perbuatan yang telah dilakukan kamu. 
Urusan itu amat mudah kepada Allah." 


A&S 


8. "Oleh itu berimanlah kepada Allah dan Rasul-Nya dan kepada nur 
al-Qur'an yang Kami turunkannya, dan Allah Maha Mengetahui segala 
perbuatan yang dilakukan kamu." 

9. "Ingatlah hari, di mana kamu dikumpulkan Allah untuk Hari Perhimpunan 

(Hisab) itulah Hari Pertandingan. Dan barang siapa yang beriman kepada 
Allah dengan mengerjakan amalan yang salih nescaya Allah akan 
menghapuskan kesalahan-kesalahannya dan akan memasukkannya ke 
dalam taman-taman Syurga yang mengalir di bawahnya berbagai-bagai 
sungai, di mana dia akan hidup kekal untuk selama-lamanya. Itulah 
kejayaan yang amat besar." 



10. "Dan orang-orang yang kafir dan mendustakan ayat-ayat Kami merekalah 
para penghuni Neraka, di mana dia akan hidup kekal, dan itulah seburuk- 
buruk tempat kembali." 







11. "Tiada musibat yang menimpa seseorang melainkan dengan izin Allah, 
dan barang siapa yang beriman kepada Allah nescaya Allah memberi 
hidayat kepada hatinya, dan Allah Maha Mengetahui segala sesuatu." 



12. "Dan ta atlah kamu kepada Allah dan ta'atlah kepada Rasul. Dan jika 
kamu berpaling (dari keta'atan), maka sesungguhnya tugas utusan Kami 
ialah menyampaikan penerangan yang jelas." 



13. "Dialah Allah. Tiada Tuhan (yang layak disembah) melainkan Dia, dan 
kerana itu hendaklah orang-orang Mu'min bertawakkal kepada Allah 
sahaja." 


Dari awal lagi al-Qur'an menyifatkan perkataan orang-orang kafir yang ingkarkan 
kebangkitan selepas mati itu sebagai sangkaan. Ini bererti al-Qur'an dari awal penceritaan 
lagi mendustakan perkataan mereka. Setelah itu Allah mengarahkan Rasulullah s.a.w. 
supaya menjelaskan dengan setegas-tegasnya persoalan kebangkitan semula selepas 

mati itu dengan bersumpah demi Tuhannya. Tiada penjelasan yang lebih tegas apabila 
Rasulullah s.a.w. bersumpah demi Tuhannya: 





7. "Katakanlah: Sebenarnya tidak begitu. Demi Tuhanku, kamu akan 
dibangkitkan kembali." 



7. "Kemudian kamu akan diberitahu segala perbuatan yang telah dilakukan 
kamu." 


Tiada satu perbuatan pun yang ditinggalkan. Allah lebih mengetahui dari mereka 
mengenai perbuatan-perbuatan mereka dan kerana itu Allah akan memberitahu perbuatan- 
perbuatan mereka pada hari Qiamat kelak. 



7. "Urusan itu amat mudah kepada Allah." 


Kerana Allah mengetahui segala apa yang ada di langit dan di bumi, mengetahui 
segala yang tersembunyi dan segala yang nyata dan Dia Maha Mengetahui segala isi dada, 
dan Dia Maha Berkuasa di atas segala sesuatu sebagaimana telah diterangkan di bahagian 
pertama surah ini sebagai pengantar kepada penjelasan ini. 

Dalam bayangan penjelasan yang tegas ini, al-Qur'an menyeru mereka supaya 
beriman kepada Allah dan Rasul-Nya dan kepada nur yang diturunkan bersama-sama 
Rasul-Nya, iaitu kitab suci al-Qur'an. Inilah agama yang ditafsirkan oleh al-Qur'an. Al-Qur’an 
pada hakikatnya ialah cahaya kerana ia datang dari sisi Allah, dan kerana Allah itu nur 
langit dan bumi. Al-Qur'an adalah nur kerana kesan-kesannya dapat menerangi hati 
manusia, dan ia menjadikan hati terang benderang dapat melihat hakikat yang 
tersembunyi di dalam dirinya. 


Setelah menyeru mereka supaya beriman, al-Qur’an iringi dengan satu kenyataan 
yang membuat mereka sedar bahawa mereka terdedah kepada pandangan Allah di mana 
tiada suatu pun dari perbuatan mereka yang terlindung dari penglihatan-Nya: 



8. "Dan Allah Maha Mengetahui segala perbuatan yang dilakukan kamu." 

Setelah menyampaikan seruan ini al-Qur’an kembali menyempurnakan 
pemandangan hari kebangkitan yang dijelaskan kepada mereka dengan setegas- 
tegasnya: 



9. "Ingatlah hari di mana kamu dikumpulkan Allah untuk Hari Perhimpunan 
(Hisab) itulah Hari Pertandingan." 

Hari Qiamat dinamakan Hari Perhimpunan kerana seluruh manusia dari seluruh 
generasi dibangkitkan pada hari itu. Turut hadir pada hari itu ialah para malaikat yang 
tidak diketahui bilangannya melainkan Allah. Keterangan sebuah hadith Rasulullah s.a.w. 
mungkin dapat memudahkan kita untuk menggambarkan sebanyak mana bilangan 
malaikat itu. Hadith ini diriwayatkan dari Abu Zar katanya: Sabda Rasulullah saw. 

U 4 jl IA C-J?I 4 V U 4 QJjj V U J 

U <Uilj 4 1 4) gMj ullU 

\Jj c j 4^LU 

. ^ 4 JIjJ ^1 Jl ola^oll 

m 

"Sesungguhnya aku melihat apa yang kamu tidak lihat, dan aku 
dengar apa yang kamu tidak dengar. Langit telah mengeluh dan 
memang wajar ia mengeluh kerana tiada tempat di langit yang 
seluas empat jari melainkan di sana ada seorang malaikat yang 
sedang meletakkan dahinya sujud kepada Allah S.W.T. Demi Allah, 
jika kamu tahu apa yang aku tahu tentulah kamu sedikit ketawa 
dan banyak menangis, dan tentulah kamu tidak lagi berseronok 
dengan perempuan di atas tilam-tilam, dan tentulah kamu keluar 
di jalan-jalan raya memohon perlindungan kepada Allah. Alangkah 
sukanya aku menjadi pokok yang ditebang." 

(Diriwayatkan oleh at-Tirmizi) 

Di langit tiada ruang yang seluas empat jari pun melainkan di sana ada seorang 
malaikat. Langit itu amat luas sehingga manusia tidak mengetahui batas keluasannya. Di 
langit itu sebuah matahari seperti matahari kita hanya kelihatan seperti sebiji debu yang 
terbang di angkasa sahaja. Tidakkah hadith ini dapat memudahkan sedikit kepada 
manusia untuk memahami sebanyak mana bilangan para malaikat itu? Para malaikat yang 
ramai itulah yang akan turut hadhir pada Hari Perhimpunan Agung itu. 

Dalam perhimpunan agung itu berlakukan pertandingan untung rugi. Di sana 
orang-orang Mu'min berjaya mendapat ni'mat, sedangkan orang-orang kafir gagal 
mendapat sebarang ni’mat, lalu mereka diseret ke dalam Neraka. Kedua-dua golongan 

itu menerima nasib yang amat jauh berbeza. Seolah-olah di sana ada perlumbaan untuk 
memenangi segala sesuatu. Setiap puak harus mengalahkan lawannya dan dalam 
perlumbaan itu orang-orang yang beriman menang dan orang-orang yang kafir kalah. 
Itulah gambaran yang hidup dari pertandingan untung rugi yang kemudian diterangkan 
pula oleh ayat selanjutnya: 





9. 



"Dan barang siapa yang beriman kepada Allah dengan mengerjakan 
amalan yang salih nescaya Allah akan menghapuskan kesalahan- 
kesalahannya dan akan memasukkannya ke dalam taman-taman Syurga 
yang mengalir di bawahnya berbagai-bagai sungai, di mana dia akan 
hidup kekal untuk selama-lamanya. Itulah kejayaan yang amat besar." 



10. "Dan orang-orang yang kafir dan mendustakan ayat-ayat Kami merekalah 
para penghuni Neraka di mana dia akan hidup kekal, dan itulah seburuk- 
buruk tempat kembali." 


Sebelum menyeru mereka kepada keimanan, al-Qur'an menjelaskan satu lagi 
dasar dari dasar-dasar kefahaman keimanan mengenai qadha' qadar dan setelah itu ia 
menerangkan pula tentang pengaruh keimanan dalam membimbing hati manusia: 


Qadha' Qadar Me¬ 
rupakan Dasar Ke¬ 
imanan 



JSo AUlj>A,a», X. - AU h 


r j> ^ 

Ali 





11. "Tiada musibat yang menimpa seseorang melainkan dengan izin Allah, 
dan barang siapa yang beriman kepada Allah nescaya Allah memberi 
hidayat kepada hatinya, dan Allah Maha Mengetahui segala sesuatu." 


Barangkali tujuan disebutkan hakikat qadha' qadar di sini ialah semata- 
mata untuk menerangkan hakikat ini semasa memperkatakan hakikat keimanan yang 
diserukan manusia kepadanya di dalam bahagian ini, iaitu keimanan yang memulangkan 
segala sesuatu kepada Allah dan mempercayai bahawa segala baik buruk yang berlaku 
kepada manusia itu adalah berlaku dengan izin Allah. Inilah hakikat qadha' qadar dan tiada 
iman tanpa hakikat ini. Hakikat inilah yang menjadi asas segala kesedaran keimanan dalam 

menghadapi pancaroba hidup yang penuh dengan peristiwa-peristiwa yang baik dan 
yang buruk. Dan mungkin pula hakikat qadha' qadar ini disebut di sini kerana adanya 
peristiwa-peristiwa yang telah berlaku di antara orang-orang Mu'min dan kaum Musyrikin 
semasa diturunkan surah ini atau semasa diturunkan ayat ini. 

Walau bagaimanapun, hakikat qadha’ qadar ini tetap merupakan sebahagian yang 
terpenting dari kefahaman keimanan yang mahu diwujudkan Islam di dalam hati orang 
yang beriman agar dia merasa bahawa tangan qudrat Dahi ada pada setiap peristiwa yang 
berlaku dan agar dia melihat tangan qudrat Ilahi itu wujud pada setiap harakat yang 
berlaku, dan agar hatinya tenang tenteram menghadapi kesusahan dan kesenangan yang 
dialaminya, iaitu dia bersabar apabila dilanda kesusahan dan bersyukur apabila mendapat 
ni'mat kesenangan, malah dia mungkin meningkat lebih tinggi dari itu lagi iaitu dia tetap 
bersyukur kepada Allah, sama ada di dalam kesenangan atau kesusahan, kerana dia dapat 
melihat di sebalik kesusahan itu limpah rahmat Allah dalam bentuk memberi peringatan, 
memberi keampunan, memberatkan neraca kebaikan dan kebajikan dalam segala keadaan. 

Dalam sebuah hadith yang diriwayatkan oleh al-Bukhari dan Muslim Rasulullah 
s.a.w. telah bersabda: 

. J !/*>- 4)1 ,^ 04 * 

"Sungguh aneh kedudukan orang yang beriman. Apa sahaja 
keputusan yang telah diputuskan Allah terhadap dirinya adalah 
menjadi kebajikan belaka. Jika dilanda kesusahan dia bersabar, 
maka sikap ini mendatangkan kebaikan kepadanya. Dan jika dia 
mendapat kesenangan dia bersyukur, maka sikap ini juga 
mendatangkan kebaikan kepadanya. Balasan yang seperti ini tidak 
boleh dicapai melainkan oleh orang yang beriman sahaja." 

11. "Dan barang siapa yang beriman kepada Allah nescaya Allah memberi 
hidayat kepada hatinya." 

Setengah-setengah Ulama' Salaf mentafsirkan keimanan yang dimaksudkan di 
dalam ayat ini ialah keimanan kepada qadha' qadar Allah dan berserah kepada-Nya 
apabila ditimpa musibat. Menurut Ibn 'Abbas, maksud Allah memberi hidayat kepada hati 
itu ialah Dia memberi hidayat yang sempurna kepadanya di samping membuka rahsia 
hakikat laduniyah yang tersembunyi dan menghubungkannya dengan asal dan sumber 
yang melahir segala benda dan peristiwa itu. Di sana dia akan melihat asal mulanya dan 



132 


JUZU' YANG KEDUA PULUH LAPAN 


kesudahannya. Dengan itu hatinya akan tenang tenteram dan rehat. Seterusnya dia akan 
mendapat ma'rifat yang menyeluruh yang menyampaikannya kepada Allah. Oleh itu, dia 
tidak lagi perlu kepada pandangan cebisan (juz'i) yang penuh dengan kesilapan dan 
kelemahan. 

Kerana itu Allah membuat kesimpulan: 



11. "Dan Allah Maha Mengetahui segala sesuatu." 

Jelaslah bahawa hidayat yang dimaksudkan itu ialah hidayat kepada sesuatu 
pengetahuan dari ilmu Allah yang dikumiakan-Nya kepada sesiapa sahaja yang mendapat 
hidayat-Nya, iaitu apabila keimanannya betul. Ketika itu barulah wajar baginya mendapat 
ni'mat penyingkapan hijab dan pembukaan rahsia-rahsia Allah sekadar yang tertentu. 


Kemudian al-Qur'an terus mengajak mereka kepada keimanan, iaitu menyeru 
mereka supaya ta’at kepada Allah dan ta’at kepada Rasul: 



12. "Dan ta'atlah kamu kepada Allah dan ta'atlah kepada Rasul. Dan jika 
kamu berpaling (dari keta'atan), maka sesungguhnya tugas utusan Kami 
ialah menyampaikan penerangan yang jelas." 


Sebelum ini al-Qur'an telah menunjukkan kepada mereka kesudahan yang diterima 
oleh orang-orang yang berpaling dari keta’atan. Di sini juga al-Qur'an menjelaskan kepada 
mereka bahawa tugas rasul itu hanya penyampai, dan andainya beliau telah menyampai 
bererti beliau telah menunaikan amanahnya, melaksanakan kewajipannya dan menegakkan 
hujahnya. 

Kemudian al-Qur'an menamatkan bahagian ini dengan menjelaskan hakikat 
Wahdaniyah yang diingkar dan dibohongi mereka, juga menjelaskan sikap orang yang 
beriman dalam hubungan mereka dengan Allah: 



13. "Dialah Allah. Tiada Tuhan (yang layak disembah) melainkan Dia dan 
kerana itu hendaklah orang-orang Mu'min bertawaklcal kepada Allah 
sahaja." 

Hakikat tauhid itulah asas kefahaman keimanan seluruhnya dan mengikut hakikat ini 
orang yang beriman haruslah bertawakkal kepada Allah sahaja. Inilah kesan kefahaman 
keimanan di dalam hati manusia. 


* * * * * * 

(Pentafsiran ayat-ayat 14 - 18) 


Pada akhirnya al-Qur'an menghadapkan seruannya kepada orang-orang yang 
beriman untuk mengingatkan mereka dalam menghadapi ujian para isteri, anak-anak dan 
harta kekayaan, dan menyeru mereka supaya bertaqwa kepada Allah, patuh, ta'at dan 
supaya membelanjakan harta mereka untuk kebajikan di samping mengingatkan mereka 
dari sifat kikir dan bakhil serta menjanjikan mereka dengan balasan rezeki yang berganda- 
ganda, keampunan dan keuntungan. Pada akhirnya al-Qur'an mengingatkan mereka 
tentang ilmu Allah yang mengetahui segala yang hadhir dan segala yang ghaib, juga tentang 
qudrat kuasa dan kebijaksanaan-Nya: 



14. "Wahai orang-orang yang beriman! Sesungguhnya di antara isteri-isteri 
kamu dan anak-anak kamu ada yang menjadi musuh kepada kamu. Oleh 
itu, hendaklah kamu berhati-hati terhadap mereka. Dan jika kamu 
mema'af, tidak mengambil salah dan mengampunkan mereka, maka 
sesungguhnya Allah Maha Pengampun dan Maha Penyayang." 



15. "Sesungguhnya harta kamu dan anak-anak kamu adalah ujian (kepada 
kamu), dan di sisi Allah disediakan pahala yang ama t besar." 




16. "Oleh itu, bertaqwalah kepada Allah sedaya upaya kamu, dengarlah dan 
ta'atlah kepada-Nya dan belanjakanlah untuk kebajikan diri kamu. Dan 
barang siapa yang dipeliharakan dari tabiat kikir hatinya, merekalah 
orang-orang yang benar-benar beruntung." 






„ ^ # c * S 


Isteri, Anak Dan 
Harta Merupakan 
Ujian-ujian Dalam 
Kehidupan Dunia 

17. 'jika kamu memberi pinjam kepada Allah dengan pinjaman yang baik 
(ikhlas) nescaya Allah gandakan balasan kepadanya dan mengampunkan 
kamu, dan Allah Maha Bersyukur dan Maha Penyantun." 


18. "Maha Mengetahui segala yang ghaib dan segala yang nyata, Maha 
Perkasa dan Maha Bijaksana." 




Menurut riwayat lbn 'Abbas r.a. tentang ayat pertama di atas apabila dia ditanya 
oleh seorang lelaki mengenai ayat ini, kata beliau: Mereka (orang-orang Mu'min yang 
disebut dalam ayat itu) ialah orang-orang yang telah memeluk Islam dari Makkah. Mereka 
mahu datang mengunjungi Rasulullah s.a.w., tetapi isteri-isteri dan anak-anak mereka 
enggan membenarkan mereka meninggalkan mereka. Dan apabila mereka datang 
menemui Rasulullah s.a.w., mereka dapati orang ramai semuanya telah pandai dan faham 
tentang hukum-hukum agama mereka, lalu mereka berazam hendak menderakan isteri- 
isteri dan anak-anak mereka. Ketika itu turunlah ayat: 



14. "Dan jika kamu mema'af, tidak mengambil salah dan mengampunkan 
mereka, maka sesungguhnya Allah Maha Pengampun dan Maha 
Penyayang." 


Hadith ini juga telah diriwayatkan oleh at-Tirmizi dengan sanad yang lain dan 
katanya hadith ini adalah Hadith Hasan Sahih. Dan demikianlah juga kata 'Ikrimah maula 
lbn 'Abbas. 

Tetapi nas al-Qur'an ini lebih luas liputannya dari peristiwa yang kecil ini dan lebih 
jauh maksudnya. Peringatan dalam ayat ini sama dengan peringatan dalam ayat 
selanjutnya mengenai ujian harta benda dan anak-pinak. 

Peringatan yang menyarankan bahawadi antara para isteri dan anak-anak itu 
ada yang menjadi musuh menunjukkan kepada satu hakikat yang amat mendalam dalam 
kehidupan manusia. Peringatan itu menyentuh hubungan-hubungan sentimen-sentimen 
yang amat halus dan menyentuh hubungan-hubungan dalam kehidupan. Para isteri dan 
anak-anak kadang-kadang menjadi sebab yang melalaikan seseorang dari mengingati 
Allah, dan kadang-kadang menjadi pendorong ke arah mencuaikan tanggungjawab- 
tanggungjawab keimanan kerana menghindari kesusahan-kesusahan yang mungkin 
menimpa anak-anak dan isteri andainya seseorang Mu'min itu berjihad dan menemui 
nasib yang ditemui oleh seorang mujahid fi Sabilillah yang sentiasa terdedah kepada 
berbagai-bagai kerugian dan pengorbanan yang menyebabkan keluarganya turut 

menderita. Seorang itu mungkin mampu menanggung kesusahan dirinya sendiri 
tetapi dia tidak sanggup melihat anak isterinya menanggung kesusahan. Inilah yang 
menyebabkannya menjadi bakhil dan pengecut supaya anak-anak dan isterinya aman 
dan tenang dan supaya mereka hidup senang dan cukup mempunyai harta benda. 
Dengan demikian mereka menjadi musuhnya kerana merekalah yang menjadi batu 
penghalang yang menahannya dari kebaikan dan dari merealisasikan matlamat kewujudan 
insaniyahnya yang tinggi. Begitu juga mereka mungkin menghalanginya dan mencuaikan 
kewajipannya untuk menghindari kesulitan yang akan menimpa mereka akibat 
tindakannya itu, atau kerana mereka tidak sejalan dengannya, sedangkan dia tidak 
berdaya untuk berpisah dengan mereka dan membulatkan tawajjuhnya kepada Allah. 
Itulah bentuk-bentuk permusuhan yang berlain-lainan darjatnya, dan semuanya berlaku 
dalam kehidupan seorang Mu'min di setiap masa. 

Kerana itu, keadaan yang rumit ini perlu mendapat peringatan dari Allah untuk 
menyedarkan hati orang-orang yang beriman supaya mereka berhati-hati dari diserapi 

dan dipengaruhi tekanan perasaan-perasaan seperti itu. 

¥ 

Kemudian al-Qur'an mengulangkan peringatan ini dalam satu bentuk yang lain pula 
iaitu peringatan dalam menghadapi fitnah harta dan anak-anak. Kata-kata fitnah itu 
mempunyai dua pengertian: 

Pertama, Allah akan menguji kamu dengan harta kekayaan dan anak-pinak. Oleh itu 
hendaklah kamu berhati-hati dan berwaspada supaya kamu selamat menempuh ujian itu 
dan supaya kamu dapat membulatkan keikhlasan dan kebaktian kamu kepada Allah. Ini 
adalah sama dengan tukang emas yang menguji emas dengan api supaya bersih dari 
kekotoran-kekotoran yang lain. 

i 

Kedua, harta kekayaan dan anak-pinak merupakan fitnah kepada kamu. Ia membawa 
kamu kepada kederhakaan dan maksiat. Oleh itu, berhati-hatilah dari fitnah ini supaya 
kamu tidak dihanyut arusnya dan supaya fitnah itu tidak menjauhkan kamu dari Allah. 

Kedua-dua pengertian ini hampir-hampir sama. 

m 

Al-Imam Ahmad telah meriwayatkan dengan sanadnya dari Abdullah ibn Buraydah 
katanya: Rasulullah s.a.w. sedang berkhutbah, tiba-tiba datang al-Hassan dan al-Hussin 
r.a. kedua-duanya memakai baju merah. Kedua-duanya berjalan kemudian jatuh, lalu 
Rasulullah s.a.w. pun turun dari atas mimbar dan mendukung kedua-duanya dan 
meletakkan keduanya di hadapannya kemudian beliau bersabda: 

"Sesungguhnya harta kekayaan dan anak-anak kamu itu merupakan 
fitnah. Aku meiihat dua orang kanak-kanak ini berjalan dan jatuh 
menyebabkan aku hilang sabar dan terus memotong ucapanku dan 
mengangkatkan kedua-duanya." 

Hadith ini juga diriwayatkan oleh Ahlil-Sunnah dari hadith Ibn Waqid. Demikianlah 
keadaan Rasulullah s.a.w. sendiri dengan dua orang cucunya dari puterinya Fatimah. 
Pengaruh anak-pinak itu begitu besar sekali kerana itu manusia perlu diberi peringatan 
dari Allah sendiri yang telah menciptakan hati mereka dan menaruhkan perasaan- 
perasaan itu di dalamnya supaya mereka dapat mengawalkan hati mereka dari keterlaluan 
mengikut perasaan-perasaan itu dan sedar bahawa perhubungan-perhubungan mesra 
mereka dengan anak isteri itu kadang-kadang bertindak seperti musuh yang menentang 
mereka. 


Oleh sebab itulah Allah menunjukkan ganjaran pahala yang tersimpan di sisi-Nya 
setelah mengingatkan mereka terhadap fitnah harta dan anak-pinak, juga terhadap 
permusuhan yang tersembunyi pada setengah-setengah anak-anak dan isteri-isteri. Inilah 
fitnah tetapi, "Di sisi Allah disediakan pahala yang amat besar." 


Kemudian al-Qur'an menyeru orang-orang yang beriman supaya bertaqwa dan 
ta'at mengikut batas kemampuan dan keupayaan mereka masing-masing: 



16. "Oleh itu, bertaqwalah kepada Allah sedaya upaya kamu, dengarlah dan 
ta’atlah kepada-Nya dan belanjakanlah untuk kebajikan diri kamu. Dan 
barang siapa yang dipeliharakan dari tabiat kikir hatinya, merekalah 
orang-orang yang benar-benar beruntung." 


Dalam ungkapan "Sedaya upaya kamu" kelihatan jelas sifat kelembutan dan 
kasihan belas Allah terhadap hamba-hamba-Nya. Dia tahu sejauh mana kemampuan 
mereka untuk bertaqwa dan menjunjung keta'atan kepada-Nya. Rasulullah s.a.w. telah 
bersabda: 

O* *ljj) U Kjk IjjU jA U ^£5 jA ISI 

u) 

"Apabila aku menyuruh kamu melakukan sesuatu, maka hendaklah 
kamu laksanakannya sedaya upaya kamu dan sebarang apa yang 
Aku larangkannya hendaklah kamu jauhinya." 

Keta'atan menjunjung perintah itu tidak mempunyai batas kerana itu ia wajib 
dilaksanakan mengikut daya upaya seseorang. Tetapi tidak ada tolak ansur dalam 
perkara-perkara larangan kerana itu larangan-larangan itu wajib dijauhi sepenuhnya. 

Kemudian al-Qur'an menggalakkan mereka supaya mengeluarkan perbelanjaan 
untuk kebajikan: 



16. "Dan belanjakanlah untuk kebajikan diri kamu." 


Mereka sebenarnya berbelanja untuk diri mereka sendiri apabila Allah menyuruh 
mereka berbelanja untuk kebajikan diri mereka. Allah jadikan segala perbelanjaan yang 
dikorbankan mereka untuk kebajikan itu seolaholah perbelanjaan kepada diri sendiri dan 
mengirakannya sebagai kebajikan diri mereka sendiri. 


Kemudian al-Qur'an menunjukkan kepada mereka bahawa sifat kikir dan bakhil itu 
merupakan satu bala yang sentiasa mengancam mereka, dan orang yang paling bahagia 
dan beruntung ialah orang yang terselamat dan terpelihara dari kongkongannya, dan 
ni'mat keselamatan itu adalah dari limpah kumia Allah: 



16. "Dan barang siapa yang dipeliharakan dari tabiat kikir hatinya, merekalah 
orang-orang yang benar-benar beruntung." 


Kemudian al-Qur'an terus menggalakkan mereka supaya berkorban dan berbelanja 
untuk kebajikan dan menamakan pengorbanan dan perbelanjaan mereka sebagai pinjaman 
mereka kepada Allah. Siapakah yang tidak mahu mengambil keuntungan dari peluang 
memberi pinjaman kepada Allah yang menaunginya itu? Sedangkan Allah akan menerima 
pinjaman itu dan membalaskannya dengan balasan yang berganda di samping mengurniakan 
keampunan kepadanya. Allah akan memberi terima kasih kepada para peminjam, dan Allah 
bersabar apabila manusia tidak menunjukkan kesyukuran yang sewajar kepada-Nya: 



17. "Jika kamu memberi pinjam kepada Allah dengan pinjaman yang baik 
(ikhlas) nescaya Allah gandakan balasan kepadanya dan mengampunkan 
kamu, dan Allah Maha Bersyukur dan Maha Penyantun." 


Maha sucilah Allah, alangkah limpah-Nya rahmat kemurahan-Nya, dan alangkah 
agungnya sifat-sifat-Nya. Dia telah menciptakan manusia kemudian memberikan mereka 
rezeki, kemudian Dia meminta pinjaman dari mereka dari lebihan ni’mat yang dikumiakan 


Belajar Dari Sifat- 
sifat Allah Untuk 
Mengatasi Kele¬ 
mahan Dlrl 

kepada mereka, kemudian dia berterima kasih pula kepada mereka dan melayani mereka 
dengan sabar terhadap kecuaian mereka bersyukur kepada-Nya. Alangkah Agungnya 
Engkau, ya Allah! 

Allah mengajar kita dengan sifat-sifat-Nya bagaimana kita harus mengatasi kekurangan 
dan kelemahan diri kita, dan bagaimana kita harus memandang selama-lamanya ke darjat 
yang lebih tinggi supaya kita melihat Allah dan mencontohi sifat-sifat-Nya mengikut kadar 
kemampuan dan keupayaan kita yang kecil dan terbatas itu. Allah telah meniupkan roh 
dari ciptaan-Nya ke dalam diri manusia untuk menjadikan mereka sentiasa bercita-cita 
tinggi dan gemar untuk mencapaikan martabat-martabat yang unggul itu mengikut 
kemampuan dan keupayaan masing-masing. Kerana itu, martabat-martabat yang tinggi 
itu sentiasa terbuka supaya manusia terus bercita-cita untuk mencapaikan martabat yang 
sempurna itu sedaya upaya mereka, dan terus berusaha meningkatkan diri mereka 
sedarjat demi darjat sehingga mereka dapat menemui Allah dengan mendapat sepenuh 
keredhaan-Nya. 


Kemudian al-Qur’an menamatkan penjelajahan ini dengan mengemukakan sifat 
Allah yang sentiasa melihat dan mengawasi hati manusia: 





18. "Maha Mengetahui segala yang ghaib dan segala yang nyata, Maha 
Perkasa dan Maha Bijaksana." 


Segala sesuatu terdedah kepada ilmu pengetahuan Allah, tunduk kepada kuatkuasa- 
Nya, diatur dan ditadbirkan dengan bijaksana supaya manusia hidup dengan kesedaran 
bahawa penglihatan Allah sentiasa memandang mereka, kuatkuasa-Nya sentiasa 
menguasai mereka dan kebijaksanaan-Nya sentiasa mengatur dan mentadbirkan segala 
sesuatu, sama ada yang nyata atau yang ghaib. Dengan tersematnya kefahaman itu dalam 
hati manusia, cukuplah untuk mendorong mereka ke arah bertaqwa kepada Allah, 
menumpukan keikhlasan kepada-Nya dan menyahuti seruan-Nya. 



id I 



SURAH AT-TALAQ 
Surah Perceraian 

Surah (65) - Madaniyah - 12 ayat 



Dengan nama Allah Yang Maha Penyayang dan Maha Pengasih 



1. Wahai Nabi! Apabila kamu hendak menceraikan isteri-isteri kamu, maka 
ceraikan mereka pada masa mereka dapat memulakan 'iddah mereka. 
Dan hitunglah 'iddah itu dengan betul, dan bertaqwalah kepada Allah 
Tuhan kamu, dan janganlah kamu keluarkan mereka dari rumah-rumah 
mereka dan janganlah mereka keluar darinya (sehingga habis 'iddah 
mereka) kecuali mereka telah melakukan sesuatu perbuatan keji yang 
nyata. Dan itulah batas-batas hukum Allah, dan barang siapa yang 
melanggar batas-batas hukum Allah, maka sesungguhnya dia telah 
menzalimkan dirinya sendiri. Engkau tidak mengetahui boleh jadi Allah 
akan mengadakan selepas perceraian itu suatu perkembangan yang 
lain. 




> *> y 

2. Apabila mereka hampir habis tempoh 'iddah mereka, maka peganglah 
(ruju’lah) mereka dengan cara yang baik atau lepaskan mereka dengan 
cara yang baik dan adakanlah dua orang saksi yang adil di antara kamu 
(semasa meruju' atau melepaskan mereka) dan hendaklah kamu (wahai 
para saksi!) menyempurnakan kesaksian kamu itu kerana Allah semata- 
mata. Itulah hukum-hukum yang diajarkan kepada orang yang beriman 
kepada Allah dan hari Akhirat. Dan barang siapa yang bertaqwa kepada 
Allah nescaya Dia mengadakan jalan keluar untuknya. 






3. Dan memberi rezeki kepadanya dari j alan yang tidak terfikir olehnya. Dan 

barang siapa yang bertawakkal kepada Allah, maka Allah itulah Penolong 
yang cukup baginya. Sesungguhnya Allah itu tetap melaksanakan segala 
sesuatu yang dikehendaki-Nya. Sesungguhnya Allah telah menentukan 
perencanaan-Nya yang rapi bagi tiap-tiap sesuatu. 



4. Dan mereka yang putus asa dari kedatangan haidh dari perempuan- 
perempuan kamu, jika kamu ragu-ragu (mengenai r iddah mereka), maka 
'iddah mereka ialah tiga bulan. Dan demikian juga 'iddah perempuan- 
perempuan yang belum lagi berhaidh, dan adapun perempuan-perempuan 
yang mengandung, maka 'iddah mereka ialah sehingga mereka melahirkan 
anak yang dikandungnya. Dan barang siapa yang bertaqwa kepada Allah 
nescaya Allah menjadikan segala urusannya mudah kepadanya. 


0 


5. Itulah peraturan-peraturan Allah yang diturunkan kepada kamu. Dan 
barang siapa yang bertaqwa kepada Allah nescaya Dia menghapuskan 
kesalahan-kesalahannya dan membesarkan pahala untuknya. 

6. Tempatkanlah mereka (isteri-isteri dalam 'iddah) di tempat kediaman 
kamu mengikut kemampuan kamu. Dan janganlah kamu menyakiti 
mereka untuk menyulitkan mereka. Dan jika mereka sedang mengandung, 
maka berikanlah nafkah kepada mereka sehingga mereka melahirkan 
anak yang dikandungnya. Dan jika mereka (isteri yang ditalaq) menyusukan 
anak itu untuk kamu, maka berikanlah upah kepada mereka. Dan 
berundinglah di antara kamu dengan baik (dalam perkara penyusuan 
itu), dan jika kamu (dari kedua pihak) mengalami kesulitan, maka 
bolehlah perempuan lain menyusukan anak itu untuknya. 







7. Hendaklah orang yang mampu itu memberi nafkah menurut 
kemampuannya, dan orang yang dipicikkan rezekinya, maka hendaklah 
dia memberi nafkah sekadar yang dikumiakan Allah kepadanya. Allah 
tidak mentaklifkan seseorang melainkan sekadar kemampuan yang 
dikumiakan kepadanya. Allah akan jadikan sesudah kesusahan itu 
kesenangan. 




' A*' * 'Yy, 





8. Beberapa banyak negeri (yang penduduknya) telah menderhakakan 
perintah Tuhan mereka dan Rasul mereka, lalu Kami balaskan mereka 
dengan balasan yang keras dan Kami azabkan mereka dengan azab yang 
ngeri. 




9. Mereka telah merasakan akibat buruk dari perbuatan mereka dan 
kesudahan perbuatan mereka ialah kerugian yang besar. 

10. Allah telah menyediakan untuk mereka azab yang amat dahsyat. Oleh itu 
bertaqwalah kamu kepada Allah, wahai orang-orang yang berakal! Iaitu 
orang-orang yang telah beriman. Sesungguhnya Allah telah menurunkan 
peringatan (al-Qur'an) kepada kamu. 



11. Iaitu seorang Rasul yang membaca kepada kamu ayat-ayat Allah yang 
menjelaskan pengajaran-pengajaran-Nya untuk mengeluarkan orang- 
orang yang beriman dan mengerjakan amalan yang salih dari kegelapan- 
kegelapan kepada cahaya yang terang. Dan barang siapa yang beriman 
kepada Allah dan mengerjakan amalan yang salih, nescaya Dia akan 
memasukkannya ke dalam taman-taman Syurga yang mengalir di bawahnya 
berbagai-bagai sungai, di mana mereka akan hidup kekal buat selama- 
lamanya. Sesungguhnya Allah telah mengumiakan kepadanya sebaik-baik 
rezeki. 




0 


Aliahlah yang telah menciptakan tujuh langit dan menciptakan bumi 
seperti langit-langit itu juga, dan di antara langit dan bumi itulah turunnya 
perintah-perintah Allah supaya kamu mengetahui bahawa Allah Maha 
Berkuasa di atas segala sesuatu dan bahawa Allah Maha Mengetahui segala 
sesuatu. 


(Latar belakang dan pokok pembicaraan) 

Di dalam Surah at-Talaq ini, Allah menerangkan hukum-hukum talaq dan meng- 
huraikannya satu persatu mengenai beberapa perkara yang tidak diperincikan di dalam 
surah yang lain iaitu Surah al-Baqarah yang mengandungi setengah-setengah hukum talaq. 
Di dalam surah ini, Allah menjelaskan hukum-hukum mengenai masalah-masalah keluarga 
yang timbul sebagai ekoran dari talaq. Surah ini mengandungi kenyataan mengenai masa 
jatuhnya talaq yang diredhai Allah dan yang berlaku mengikut peraturan Allah: 




SURAH AT-TALAQ 




1. "Wahai Nabi! Apabila kamu hendak menceraikan isteri-isteri kamu, maka 
ceraikan mereka pada masa mereka dapat memulakan 'iddah mereka." 


Surah ini juga menerangkan hak dan kewajipan isteri yang telah diceraikan itu 
untuk tinggal di rumah suami yang menceraikannya di dalam masa 'iddah. Dia tidak boleh 
diusir keluar dan tidak boleh keluar kecuali dia telah melakukan perbuatan yang keji: 







J Crubu 





1. "Janganlah kamu keluarkan mereka dari rumah-rumah mereka dan 
janganlah mereka keluar darinya (sehingga habis 'iddah mereka) kecuali 
mereka telah melakukan sesuatu perbuatan keji yang nyata." 


Ia juga menerangkan hak isteri yang ditalaq selepas cukup 'iddah untuk keluar dari 
rumah suaminya dan membuat apa-apa keputusan yang disukainya terhadap dirinya 
selama suaminya tidak meruju' atau memegangnya semula dalam masa 'iddah itu. Dan 
pegangan itu dilakukan bukan dengan tujuan untuk menyakiti, menyusah dan 
menghalanginya dari berkahwin dengan orang lain, tetapi dengan tujuan supaya kehidupan 
mereka sebagai suami isteri pulih kembali dengan baik: 



2. "Apabila mereka hampir habis tempoh 'iddah mereka, maka peganglah 

(ruju'lah) mereka dengan cara yang baik atau lepaskan mereka dengan 
cara yang baik." 


Dan semasa membuat keputusan ruju' atau cerai itu adakanlah saksi-saksi: 

2. ''Dan adakanlah dua orang saksi yang adil di antara kamu." 


Di dalam Surah al-Baqarah telah dijelaskan masa 'iddah bagi isteri yang ditalaq 
yang masih berhaidh iaitu tiga quru' dengan erti tiga kali haidh atau tiga kali suci 
mengikut khilaf Fiqhiyah, dan di dalam surah ini dijelaskan masa 'iddah bagi isteri yang 
ditalaq yang telah putus haidh dan isteri yang masih kecil yang belum berhaidh: 

4. "Dan mereka yang putus asa dari kedatangan haidh dari perempuan- 
perempuan kamu, jika kamu ragu-ragu (mengenai 'iddah mereka), maka 
'iddah mereka ialah tiga bulan. Dan demikian juga 'iddah perempuan- 
perempuan yang belum lagi berhaidh." 

Setelah itu diterangkan pula 'iddah perempuan hamil: 


4. "Dan adapun perempuan-perempuan yang mengandung, maka 'iddah 
mereka ialah sehingga mereka melahirkan anak." 

Kemudian al-Qur’an menjelaskan pula mengenai hukum tempat tinggal bagi isteri yang 
sedang menjalani tempoh 'iddah dan nafkah bagi isteri yang sedang mengandung sehingga dia 
melahirkan anak yang dikandungnya: 


6. "Tempatkanlah mereka (isteri-isteri dalam 'iddah) di tempat kediaman 
kamu mengikut kemampuan kamu. Dan janganlah kamu menyakiti 
mereka untuk menyulitkan mereka. Dan jika mereka sedang 
mengandung, maka berikanlah nafkah kepada mereka sehingga mereka 
melahirkan anak yang dikandungnya." 




y * S/ 

Kemudian al-Quran menjelaskan pula hukum mengenai penyusuan anak 
bagi isteri yang ditalaqkan itu setelah dia melahirkannya dan upah yang harus dibayarkan kepadanya 
kerana penyusuan itu apabila terdapat persetujuan di antara ibu dan bapa untuk kebaikan si bayi, 
juga hukum mengenai penyusuan apabila tugas itu dilakukan oleh perempuan yang lain: 



6. "Dan jika mereka (isteri yang ditalaq) menyusukan anak itu untuk 
kamu, maka berikanlah upah kepada mereka, dan berundinglah di 
antara kamu dengan baik (dalam perkara penyusuan itu), dan jika kamu 
(dari kedua pihak) mengalami kesulitan, maka bolehlah perempuan lain 
menyusukan anak itu untuknya." 

Kemudian al-Qur’an menambahkan penjelasan hukum nafkah dan upah dan 
menetapkannya mengikut keadaan dan kemampuan suami: 

E 

✓ 

C 

7. "Hendaklah orang yang mampu itu memberi nafkah menurut 
kemampuannya, dan orang yang dipicikkan rezekinya, maka hendaklah 
dia memberi nafkah sekadar yang dikumiakan Allah kepadanya." 

Demikianlah nas-nas al-Qur'an mengikuti semua keadaan dan ekoran dari 
perceraian itu dan menjelaskan hukum-hukumnya dengan terperinci. Tiada bahagian 
yang runtuh dari rumahtangga yang pecah itu melainkan diletakkannya di tempat yang 
wajar dan diterangkan hukum-hukumnya dengan tenang, halus dan jelas. 




****** 


Seorang pembaca akan berdiri kaget di depan surah ini. Ia menerangkan hukum- 
hukum talaq dan ekoran-ekorannya. Dan untuk itu ia mengumpulkan segala-galanya 
iaitu memberi galakan, memberi amaran, membuat ulasan dan kesimpulan bagi tiap-tiap 
hukum dan menghubungkan persoalan ini dengan takdir Allah di langit dan di bumi. 
Dan dengan undang-undang Allah yang menentukan kebinasaan terhadap orang-orang 
yang melanggarkan perintah-Nya dan mengumiakan keselamatan dan kelapangan kepada 
orang-orang yang bertaqwa kepada-Nya, juga mengulangkan suruhan supaya mengambil 
sikap yang baik, bertolak-ansur dan mencari keputusan suka sama suka, juga memberi 
galakan supaya mengutamakan budi yang baik, galakan ke arah kebaikan dan peringatan 
terhadap takdir Allah yang menentukan urusan penciptaan, pembahagian rezeki, 
kesenangan dan kesusahan. 

Dia akan berdiri kagum di hadapan berbagai-bagai hakikat alam buana 
yang agung yang dimuatkan dalam surah ini ketika Allah memperkatakan hukum-hukum 
talaq. Allah telah menjelaskan hukum-hukum itu dengan keraian dan perhatian yang 
begitu besar sehingga Dia tujukan firman-Nya kepada tubuh Rasulullah s.a.w. sendiri, 
sedangkan hukum itu mengenai seluruh umat Muslimin. Ini adalah untuk menambahkan 
perhatian dan kesedaran betapa pentingnya persoalan talaq yang dibicarakan ini. Dia 
akan berdiri kagum di hadapan butir-butir penjelasan hukum-hukum talaq yang rapi itu 
dari satu kes ke satu kes, dan di hadapan perintah-perintah Allah yang menekankan 
supaya setiap hukum itu dipatuhi dengan tepat dan dilaksanakan dengan semangat 
taqwa dan muraqabah dengan Allah. Seterusnya dia akan berdiri kagum di hadapan galakan- 
galakan dan amaran-amaran yang panjang lebar yang membuat hati kita merasa seolah-olah 
talaq ini merupakan persoalan keseluruhan Islam atau keseluruhan agama. 

Allah menjelaskan persoalan talaq ini dan memerhatikan bagaimana hukum- 
hukum talaq itu dilaksanakan. Dia menjanjikan balasan yang paling besar yang diimpikan 
oleh seseorang Mu'min kepada mereka yang mematuhi hukum-hukum itu dengan 
penuh taqwa, dan menjanjikan balasan yang paling teruk yang diterima seorang 
penderhaka kepada mereka yang menyeleweng, teragak-agak melaksanakan hukum- 
hukum itu dan bertujuan menyusahkan perempuan-perempuan yang ditalaq. Dia 
menawarkan harapan yang baik dan kebajikan yang tersembunyi kepada orang-orang 
yang menangani masalah sikap rumahtangga itu dengan cara yang baik, bertolak- 
ansur, budi yang baik dan kira bicara yang mudah. 


Pembaca di dalam surah ini membaca ayat-ayat berikut: 



1. "Dan bertaqwalah kepada Allah Tuhan kamu/' 

1. "Dan itulah batas-batas hukum Allah, dan barang siapa yang melanggar 

batas-batas hukum Allah, maka sesungguhnya dia telah menzalimkan 
dirinya sendiri." 


> » 




1. "Engkau tidak mengetahui boleh jadi Allah akan mengadakan selepas 
perceraian itu suatu perkembangan yang lain." 


2. "Dan adakanlah dua orang saksi yang adil di antara kamu (semasa meruju' 

atau melepaskan mereka) dan hendaklah kamu (wahai para saksi!) 
menyempurnakan kesaksian kamu itu kerana Allah semata-mata." 



2. "Itulah hukum-hukum yang diajarkan kepada orang yang beriman kepada 
Allah dan hari Akhirat. Dan barang siapa yang bertaqwa kepada Allah 
nescaya dia mengadakan jalan keluar untuknya." 

3. "Dan memberi rezeki kepadanya dari jalan yang tidak terfikir olehnya. 
Dan barang siapa yang bertawakkal kepada Allah, maka Allah itulah 
Penolong yang cukup baginya. Sesungguhnya Allah itu tetap 
melaksanakan segala sesuatu yang dikehendaki-Nya. Sesungguhnya 
Allah telah menentukan perencanaan-Nya yang rapi bagi tiap-tiap 
sesuatu." 



** /S 


[r** 


4. "Dan barang siapa yang bertaqwa kepada Allah nescaya Allah menjadikan 

segala urusannya mudah kepadanya." 



$. "Itulah peraturan-peraturan Allah yang diturunkan kepada kamu. Dan 
barang siapa yang bertaqwa kepada Allah nescaya Dia menghapuskan 
kesalahan-kesalahannya dan membesarkan pahala untuknya." 

t/ 9^ 9^ ^ V 


7. "Allah akan jadikan sesudah kesusahan itu kesenangan." 


Dia juga membaca amaran Allah yang keras, panjang dan terperinci: 



8. "Beberapa banyak negeri (yang penduduknya) telah menderhakakan 
perintah Tuhan mereka dan rasul mereka, lalu Kami balaskan mereka 
dengan balasan yang keras dan Kami azabkan mereka dengan azab yang 
ngeri." 



9. "Mereka telah merasakan akibat buruk dari perbuatan mereka dan 
kesudahan perbuatan mereka ialah kerugian yang besar." 



10. "Allah telah menyediakan untuk mereka azab yang amat dahsyat." 

Kemudian diiringi pula dengan peringatan-peringatan supaya mereka terselamat dari 
kesudahan itu dan supaya mereka mengenangkan ni'mat Allah yang besar yang telah 
mengutuskan Rasul yang membawa nur (al-Qur'an) kepada mereka, juga menawarkan pahala 
yang besar kepada mereka: 



10. "Oleh itu, bertaqwalah kamu kepada Allah, wahai orang-orang yang 
berakal! Iaitu orang-orang yang telah beriman. Sesungguhnya Allah 
telah menurunkan peringatan (al-Qur'an) kepada kamu." 



11. "Iaitu seorang Rasul yang membaca kepada kamu ayat-ayat Allah yang 
menjelaskan pengajaran-pengajaran-Nya untuk mengeluarkan orang- 
orang yang beriman dan mengerjakan amalan yang salih dari kegelapan- 
kegelapan kepada cahaya yang terang. Dan barang siapa yang beriman 
kepada Allah dan mengerjakan amalan salih, nescaya Dia akan 
memasukkannya ke dalam taman-taman Syurga yang mengalir di 
bawahnya berbagai-bagai sungai, di mana mereka akan hidup kekal buat 
selama-lamanya. Sesungguhnya Allah telah mengumiakan kepadanya 
sebaik-baik rezeki." 


Kemudian Dia membaca satu pengumuman yang besar mengenai penciptaan alam 
buana yang luas ini: 











"Aliahlah yang telah menciptakan tujuh langit dan menciptakan bumi 
seperti langit-langit itu juga, dan di antara langit dan bumi itulah 
turunnya perintah-perintah Allah supaya kamu mengetahui bahawa Allah 
Maha Berkuasa di atas segala sesuatu dan bahawa Allah Maha Mengetahui 
segala sesuatu." 


Apa yang dibacakannya itu merupakan ulasan-ulasan terhadap hukum-hukum talaq. 
Dia akan dapati bahawa seluruh surah ini dipusatkan untuk mengaturkan hukum-hukum 

talaq dan segala ekorannya, kemudian hukum-hukum itu dihubungkan pula dengan 
hakikat-hakikat keimanan di bidang penciptaan alam buana dan jiwa, sedangkan persoalan 
talaq merupakan persoalan keruntuhan bukannya persoalan pembinaan, persoalan 
penamatan bukannya persoalan pengwujudan, iaitu persoalan keruntuhan sebuah keluarga 
bukannya keruntuhan sebuah negara. Ini semuanya menyarankan kepada hati kita 
bahawa persoalan pembangunan rumahtangga itu lebih besar dari persoalan pembangunan 
sebuah negara. 

Apakah makna semuanya ini? 

Ia mempunyai beberapa makna yang semuanya menunjukkan betapa luhur dan 
seriusnya agama ini, dan menunjukkan bahawa agama ini pastilah lahir dari satu sumber 
yang bukan sumber manusia. Ia dari awal-awal lagi menunjukkan betapa pentingnya 
kedudukan keluarga di dalam sistem hidup Islam. 

Islam merupakan sistem keluarga. Islam memandang rumahtangga sebagai tempat 
perlindungan, pertemuan dan kediaman. Di bawah naungan rumahtangga berlaku pertemuan 
di antara hati-hati iaitu pertemuan yang ditegakkan di atas lunas-lunas kasih mesra, saling 
simpati, saling lindung-melindungi, saling berbudi, juga ditegakkan di atas lunas menjaga dan 
memelihara kesucian diri. Di bawah lindungan rumahtangga juga lahirnya kanak-kanak dan 
suburnya muda mudi. Dan dari rumahtangga memanjangnya tali hubungan kasih sayang dan 
hubungan saling bantu-membantu. 


Kerana itulah al-Qur'an menggambarkan rumahtangga dengan gambaran yang 
halus dan lembut iaitu gambaran hubungan yang terpancar darinya rasa kasih mesra, 
gambaran hubungan yang memperlihatkan bayang-bayang yang teduh dan embun-embun 
yang basah, dan gambaran hubungan yang melepaskan bau-bau yang semerbak harum: 




c 

f y' * s ' S's' 


21. "Dan di antara tanda-tanda kekuasaan-Nya ialah Dia telah menciptakan 
untuk kamu isteri-isteri dari jenis kamu sendiri supaya kamu cenderung 
dan merasa tenteram kepada mereka dan Allah jadikan di antara kamu 
perasaan mesra dan kasih sayang." 

(Surah ar-Rum) 


187. "Mereka (isteri-isteri) adalah pakaian bagi kamu dan kamu adalah pakaian 
bagi mereka." 

(Surah al-Baqarah) 


U / > ^ 


✓ 4-^ n / > 

Itulah hubungan di antara jiwa dengan jiwa, hubungan ketenteraman dan 
kemantapan, hubungan kemesraan dan kasih sayang dan hubungan perlindungan dan 
budi baik, malah dari kata-kata ungkapan al-Qur'an itu sendiri pembaca dapat merasakan 
rasa kerinduan dan kemesraan. Dari celah-celah kata-kata ungkapan itu dia dapat 
meni'mati angin yang lembut dan bayang yang teduh. Ia merupakan satu ungkapan 
yang sempurna yang menggambarkan hakikat hubungan yang diberikan Islam kepada 
hubungan insaniyah suami isteri yang mesra dan kukuh itu. Dalam waktu yang sama 
Islam memberi perhatian kepada tujuan-tujuan dari hubungan itu termasuk melanjutkan 
zuriat keturunan, serta memberikan ciri kebersihan kepada tujuan-tujuan itu. Islam 
mengakui kebersihan hubungan itu dan keseriusannya dan menyelaraskan di antara 
tujuan-tujuan hubungan itu dengan kehendak-kehendak keperluannya, apabila Allah 
berfirman: 



223. "Isteri-isteri ialah sawah bendang kamu." 


(Surah al-Baqarah) 


Di sini Islam juga memberi perhatian kepada tujuan menyubur dan membiakkan 
keturunan. 


Islam memberi segala perhatian dan jaminannya kepada rumahtangga ini sebagai 
sel atau tapak semaian atau tempat pertemuan keluarga. Mengikut tabiat umum Islam, 
ia tidak berpada dengan memberi radiasi-radiasi rohaniyah, malah ia iringi pula dengan 
mengadakan undang-undang dan jaminan-jaminan dari segi undang-undang. (1) 

Pengkaji yang meneliti undang-undang keluarga di dalam al-Qur'an dan 
as-Sunnah dari setiap kedudukan dan keadaannya, dan memperhatikan bimbingan- 
bimbingan yang disertakan dengan undang-undang itu, juga memperhatikan kenyataan- 
kenyataan dan kesimpulan-kesimpulan yang dikumpulkan di sekeliling undang-undang 
itu dan seterusnya memperhatikan bagaimana persoalan keluarga itu dihubungkan 
secara langsung kepada Allah di setiap tempat sebagaimana yang disebut di dalam 
surah ini dan surah-surah yang lain... akan menyedari dan memahami sepenuhnya betapa 
besarnya kedudukan keluarga dalam sistem Islam, dan betapa tingginya nilai keluarga di 
sisi Allah. Dia telah mengumpulkan di antara taqwa kepada Allah dengan taqwa dalam 
hubungan rahim dalam ayat pertama Surah an-Nisa’. Firman-Nya: 



(1) Dari buku Bab: 

1. "Wahai sekalian manusia! Bertaqwalah kepada Tuhan kamu yang telah 

menciptakan kamu dari satu diri (Adam) dan darinya Allah ciptakan 
isterinya (Hawa) dan dari keduanya Allah mengembang-biakkan lelaki 
dan perempuan yang amat ramai, dan bertaqwalah kepada Allah yang 
kamu saling meminta di antara kamu dengan menyebut nama-Nya, juga 
bertaqwalah dengan memelihara hubungan rahim. Sesungguhnya Allah 
sentiasa mengawasi kamu." 

(Surah an-Nisa') 

Begitu juga Allah telah mengumpulkan di antara ibadat kepada Allah dengan 
kebaktian kepada dua ibu bapa di dalam Surah al-lsra': 



23. "Dan Tuhanmu telah memerintah supaya kamu jangan beribadat 
melainkan kepada-Nya sahaja dan supaya kamu berbuat baik kepada 
dua ibu bapa." 

(Surah al-lsra') 

Dan seterusnya Allah telah mengumpulkan di antara syukur kepada Allah dan 
terima kasih kepada dua ibu bapa dalam Surah Luqman: 



14. "Bersyukurkan kepada Aku dan kedua-dua ibubapamu." 

(Surah Luqman) 

Perhatian yang amat besar terhadap kedudukan keluarga adalah sesuai dengan 
kehendak takdir Ilahi yang sejak dari mula lagi mahu menegakkan kehidupan umat 
manusia di atas asas keluarga, iaitu ketika takdir Ilahi memutuskan bahawa sel pertama 
dari kewujudan bangsa manusia di alam ini ialah keluarga Adam dan isterinya, dan dari 
sel pertama inilah umat manusia berkembang biak. 

Allah S.W.T. memang berkuasa untuk menciptakan berjuta-juta manusia dengan 
sekaligus sahaja, tetapi takdir Allah telah menentukan bahawa kewujudan mereka adalah 
bermula dari keluarga Adam kerana satu hikmat yang tersembunyi di sebalik tugas besar 
keluarga dalam kehidupan manusia, di mana ia memenuhi kehendak fitrah manusia dan 
kesediaan-kesediaannya, juga menyuburkan syakhsiyahnya dan budi pekertinya yang 
mulia, malah menerima kesan-kesan yang paling mendalam di dalam hidupnya. 


Kemudian perhatian Ilahi yang berat terhadap urusan kekeluargaan dalam sistem hidup 
Islam selaku agama Allah yang terakhir ini adalah selaras dengan takdir Ilahi yang mula-mula 

mengatur penciptaan manusia sama seperti keselarasan yang wujud di dalam 
setiap ciptaan Allah, di mana tidak terdapat keadaan-keadaan yang tidak seimbang dan 
bercanggah. 

Makna yang kedua bagi huraian surah ini dan perhatiannya yang sebegitu 
besar terhadap hubungan suami isteri dan keluarga itu ialah sistem hidup Islam adalah 
bertujuan untuk meninggikan hubungan-hubungan insaniyah ini ke taraf kesucian yang 
merapatkan hubungan dengan Allah dan menggunakan hubungan ini sebagai sarana untuk 
membersihkan roh dan perasaan, bukannya seperti hubungan yang di pandang oleh agama- 
agama paganisme dan para pengikut agama-agama yang sesat yang menyeleweng jauh dari 
fitrah manusia yang telah diciptakan Allah. 

"Islam tidak memerangi dorongan-dorongan keinginan semulajadi dan tidak 
memandang keinginan-keinginan semulajadi itu sebagai kotor, malah Islam mengawal 
keinginan-keinginan itu dengan peraturan-peraturan, juga membersih dan mengangkat- 
kannya dari taraf haiwan ke taraf menjadi paksi kehidupan, di mana beredar sekitarnya 
peradaban peribadi dan sosial, juga menegakkan hubungan-hubungan seksual di atas 
asas perasaan kemanusiaan yang luhur yang menjadikan pertemuan dua badan itu 
sebagai pertemuan dua jiwa, dua hati dan dua roh. Atau dengan ungkapan yang lebih 
syumul ialah pertemuan dua manusia yang terikat dengan kehidupan bersama, cita-cita 
bersama, senang susah bersama, dan masa depan bersama yang bertemu dengan zuriat 
keturunan yang ditunggu-tunggu atau dengan generasi baru yang akan lahir di dalam 
rumahtangga yang sama, di mana mereka dijaga ayah dan ibu yang tidak bercerai." 


Islam menganggapkan perkahwinan sebagai sarana untuk membersih dan 
meningkatkan diri. Ia menyeru umat Muslimin supaya mengahwinkan lelaki-lelaki dan 
perempuan mereka apabila harta menjadi batu penghalang untuk merealisasikan sarana 
yang perlu untuk membersih dan meningkatkan kehidupan seseorang: 



32. "Kahwinilah orang-orang yang bujang dari kamu dan orang-orang yang 
layak berkahwin dari hamba-hamba kamu lelaki dan perempuan. Jika 
mereka miskin, Allah akan mengayakan mereka dengan limpah kumia- 
Nya dan Allah Maha Luas Kemurahan-Nya dan Maha Mengetahui." 

(Surah an-Nur) 


^ j cgJO \ 

33. "Dan orang-orang yang tidak mampu berkahwin hendaklah menjaga 
kesucian dirinya sehingga Allah mengayakan mereka dengan limpah 
kumia-Nya." 

(Surah an-Nur) 

Islam menamakan perkahwinan itu sebagai ihsan atau langkah pemeliharaan dan 
kawalan diri, dan dengan itu tersematlah di dalam hati orang-orang Mu'min bahawa 
hidup tanpa kahwin atau tanpa kawalan diri itu, walaupun dalam masa yang singkat, 
tidak mendapat keredhaan Allah. Ujar al-Imam Ali Karramallahu wajhahu apabila 
beliau segera berkahwin selepas kewafatan isterinya Siti Fatimah puteri Rasulullah s.a.w.: 
"Aku takut menemui Allah dengan keadaan bujang." Kerana itu perkahwinan dalam adat 
resam orang-orang yang beriman termasuk dalam amalan-amalan keta'atan untuk 
mendampingkan diri kepada Allah dan meningkatkan dirinya ke martabat yang suci. 

Makna yang ketiga bagi huraian ayat-ayat surah ini dan ayat-ayat yang serupa 
dengannya ialah realisme sistem hidup Islam dalam menangani kehidupan dan jiwa 
manusia atau fitrahnya. Di samping itu, Islam berusaha mengangkatkan taraf manusia ke 
taraf yang mulia melalui bakat-bakat kesediaannya dan suasana-suasana hidupnya, kerana 
itu Islam tidak hanya berpada dengan menetapkan undang-undang dan peraturan-peraturan 
yang rapi yang diserahkan kepada pertimbangan hati nurani, dan tidak pula berpada 
dengan memberi bimbingan sahaja, malah Islam menggunakan realiti kedua-dua sekali 
dalam menghadapi realiti tabiat jiwa manusia dan realiti hidup mereka. 

Yang menjadi pokok pangkal dalam hubungan perkahwinan ialah kemantapan 
hidup dan kelanjutannya, kerana itu Islam mengawal hubungan ini dengan segala 
jaminan yang boleh menjaminkan kemantapan hubungan itu dan kelanjutannya. Untuk 
mencapai matlamat ini Islam mengangkatkan hubungan perkahwinan ke taraf amalan- 
amalan keta'atan kepada Allah, dan memberi bantuan kepada orang-orang yang miskin 
lelaki dan perempuan dari wang negara untuk membolehkan mereka mendirikan 
rumahtangga. Di samping itu Islam mewajibkan peradaban-peradaban yang melarangkan 
perempuan menunjuk-nunjukkan kecantikan diri mereka supaya perasaan lelaki 
tenteram dan supaya hati mereka tidak tertarik kepada panggilan-panggilan kejelitaan 
yang mempesona yang didedahkan di pasar-pasar. Islam juga menetapkan hukuman 
zina dan hukum menuduh perempuan dengan tuduhan yang curang. Islam telah 
menetapkan kehormatan bagi rumahtangga. Ia tidak boleh dimasuki melainkan lebih 
dahulu diminta izin. 

Islam mengatur hubungan-hubungan suami isteri dengan undang-undang yang 
tertentu. Ia menegakkan sistem rumahtangga di atas dasar lelaki sebagai penguasa kerana 
lelaki merupakan kongsi yang lebih kuat dan lebih mempunyai kemampuan untuk 
menjadi penguasa rumahtangga. Langkah ini ialah untuk mengelakkan berlakunya kacau- 
bilau, kucar-kacir dan pertelingkahan-pertelingkahan rumahtangga dan lain-lain lagi dari 

berbagai-bagai jaminan dan peraturan untuk memelihara rumahtangga dari segala 
kegoncangan selain dari nasihat-nasihat dan bimbingan-bimbingan untuk mengawal 
perasaan, dan selain dari menghubungkan seluruh hubungan itu dengan taqwa kepada 
Allah dan pengawasan-Nya. 

Namun demikian, realiti hidup manusia membuktikan bahawa di sana terdapat 
keadaan-keadaan yang membawa keruntuhan dan perpecahan dalam rumahtangga 
walaupun di sana terdapat berbagai-bagai jaminan dan bimbingan-bimbingan yang 
dituju untuk mengelakkan keruntuhan itu. Keadaan-keadaan yang seperti ini perlu 
dihadapi secara amali sebagai mengi'tirafkan logik realiti yang tidak lagi berguna 
dilawan apabila kehidupan suami isteri tidak dapat diteruskan dan apabila usaha untuk 
mengekalkan hubungan itu menjadi satu usaha yang sia-sia dan tidak dapat ditegakkan 
lagi di atas mana-mana asas pun. 

"Islam tidak menggalakkan pemeluk-pemeluknya supaya segera mengikatkan tali 
perhubungan perkahwinan yang suci kemudian ia putuskannya kembali sebaik sahaja 
berlaku pertelingkahan pertama di antara suami isteri, malah Islam mengikatkan tali 
hubungan itu dengan kuat dan ia sama sekali tidak membiarkan tali hubungan itu terlepas 
putus melainkan setelah gagal percubaan untuk menyelamatkannya. 


"Allah menyeru para suami: 



19. "Dan bergaullah dengan mereka (isteri-isteri) dengan baik, dan andainya 
kamu bencikan mereka, maka boleh jadi kamu bencikan sesuatu, tetapi 
Allah jadikan padanya kebajikan yang banyak." 

(Surah an-Nisa') 

"Dengan ini Allah menggalakkan mereka supaya bersabar walaupun dalam keadaan 
dilamun perasaan benci terhadap mereka dan dia membuka tingkap harapan yang 
majhul untuk mereka: "Boleh jadi kamu bencikan sesuatu, tetapi Allah jadikan 
padanya kebajikan yang banyak." Manalah tahu bahawa di sebalik isteri-isteri yang 
dibencikan itu terdapat banyak kebaikan-kebaikan yang disediakan Allah untuk mereka. 
Jika tidak wajar bagi mereka berpegang dengan harapan itu, maka tidak ada langkah yang 
lebih dari langkah memulihkan kembali perasaan-perasaan yang tersinggung dan berusaha 
mengawal perasaan benci dan memadamkan bunga apinya. 

"Apabila keadaan telah melewati batas kasih dan benci dan melarat kepada 
permusuhan dan kebencian yang meluap, maka Islam tidak juga terus menunjukkan 

kepada tindakan menjatuhkan talaq, malah satu usaha damai pastilah lebih dahulu 
diusahakan oleh orang-orang tengah yang dipilih oleh kedua belah pihak: 



35. "Dan jika kamu bimbang perpecahan berlaku di antara mereka berdua, 
maka hendaklah kamu utuskan seorang pendamai dari keluarga suami 
dan seorang pendamai dari keluarga isteri. Jika kedua-dua pendamai 
itu benar-benar bermaksud untuk mengadakan perdamaian nescaya 
Allah akan memberi taufiq kepada kedua (suami isteri itu) kembali 
berbaik-baik. M 

(Surah an-Nisa') 



A 






128. "Dan jika seorang perempuan bimbang timbul dari suaminya kebencian 
yang meluap-luap, dan sikap tidak melayaninya, maka tiadalah salah bagi 
mereka berdua mengadakan perdamaian di antara mereka dengan sebaik- 
baik perdamaian dan perdamaian itulah yang lebih baik. M 

(Surah an-Nisa') 


"Dan jika usaha perdamaian dari orang-orang tengah tidak berguna lagi, maka 
perkara ini dianggap telah menjadi begitu berat dan genting. Tiada lagi yang dapat 
membetulkan kehidupan itu dan tiada lagi harapan untuk mencapai ketenteraman dan 
kemantapan. Langkah memegang isteri dalam keadaan yang seperti ini merupakan 
satu usaha yang tetap gagal. Kerana itu langkah yang bijaksana ialah menerima 
kenyataan dan menamatkan kehidupan suami isteri itu walaupun tidak disukai Islam, 
kerana perkara yang paling dibencikan Allah ialah talaq. (1) 


Dan apabila dia mahu menjatuhkan talaq ; maka dia tidak boleh menjatuhkan 
talaq pada bila-bila masa sahaja yang disukainya, malah mengikut as-Sunnah, talaq itu 
hendaklah dijatuhkan dalam masa si isteri itu suci dari haidh dan tidak disetubuhi. 
Peraturan ini dapat menangguhkan perceraian itu untuk beberapa waktu selepas 
dilanda kefnarahan dan perasaan yang meluap-luap itu, dan dalam tempoh ini jiwa 
suami mungkin berubah dan hatinya mungkin kembali tenang, lalu kedua-dua suami 
isteri yang bersengketa itu didamaikan Allah dan talaq tidak jadi dijatuhkan. 


(1) Buku " " m.s. 65 - 66. 

Kemudian selepas perceraian itu datanglah pula tempoh 'iddah iaitu selama tiga 
quru' bagi perempuan-perempuan yang berhaidh dan beranak, dan selama tiga bulan 
bagi perempuan-perempuan yang putus haidh dan perempuan-perempuan yang masih 
kecil, dan selama tempoh mengandung bagi perempuan-perempuan yang hamil. Dan 
pada tempoh-tempoh tersebut terdapat peluang-peluang untuk kembali ke pangkuan 
jika masih ada degup kasih dalam hati dan masih ada hasrat untuk menyambung semula 
tali suami isteri yang telah putus itu. 

Tetapi semua langkah dan usaha ini tidak dapat menolak adanya perceraian yang 
berlaku dan wujudnya keadaan-keadaan yang pasti dihadapi syari'at secara amali dan 
realiti, kerana itu syari'at Islam mengatur peraturan-peraturan dan mengubati 
kesan-kesannya iaitu peraturan dan hukum-hukum yang kemas dan terperinci yang 
membuktikan realisme Islam dalam menangani masalah-masalah kehidupan rumah- 
tangga di samping sentiasa berusaha menolaknya maju ke depan dan mengangkatkannya 
ke langit. 

Makna yang keempat bagi surah ini dan huraiannya, yang mengandungi galakan, 

amaran, ulasan dan penegasan ialah surah ini menghadapi keadaan-keadaan yang 

berlaku dalam kelompok Muslimin, yang lahir dari keladak-keladak peninggalan adat 

jahiliyah, di mana kaum wanita mengalami penderitaan dan kezaliman. Keadaan-keadaan 

seperti ini memerlukan langkah yang keras, penerangan-penerangan yang berkesan 

kepada jiwa dan perincian hukum-hukum yang halus yang tidak meninggal sebarang 

peluang kepada tindak-tanduk mempermain-mainkan peraturan dan penyelewengan- 

% 

penyelewengan kerana adanya kefahaman-kefahaman lapuk terhadap hubungan lelaki 
dan perempuan yang masih tersemat dalam jiwa mereka, juga kerana berlakunya 
keruntuhan dan kekacauan dalam kehidupan kekeluargaan. 

Keadaan yang seperti ini bukan sahaja berlaku di Semenanjung Tanah Arab malah 
berlaku di merata pelosok dunia di masa itu. Kedudukan kaum wanita di zaman itu 
ialah sama dengan kedudukan hamba abdi. Hubungan-hubungan seksual dipandang 
dengan pandangan yang kotor dan wanita dipandang sebagai syaitan yang menggoda 
dengan menggunakan kekotoran itu. 

Dari lembah antarabangsa yang dalam itu, Islam mengangkat kaum wanita dan 
hubungan suami isteri ke taraf yang luhur, suci dan mulia, dan memberikan kepada 
kaum wanita nilai, penghormatan, hak-hak dan jaminan-jaminan yang wajar. Mereka 
adalah bayi yang tidak boleh ditanam hidup-hidup dan tidak boleh dihina, mereka 
adalah pinangan-pinangan yang tidak boleh dinikahkan melainkan dengan persetujuan 
mereka sama ada janda atau dara, mereka adalah isteri-isteri yang mempunyai hak-hak 
dan jaminan-jaminan dari segi undang-undang. Mereka adalah isteri-isteri yang dicerai 
yang mempunyai hak-hak yang dijelaskan di dalam surah ini, dalam Surah al-Baqarah dan 
lain-lainnya. 

Islam mengatur semua peraturan dan undang-undang itu bukan kerana kaum 
wanita di Semenanjung Tanah Arab atau di mana-mana negeri di dunia di waktu itu 
merasa tidak puas hati dengan kedudukan mereka, dan bukan pula kerana kaum lelaki 
merasa tidak senang dengan kedudukan kaum wanita, dan bukan pula kerana adanya 
kesatuan wanita-wanita Arab atau kesatuan wanita antarabangsa, dan bukan pula kerana 
wanita telah memasuki dewan nadwah atau dewan mesyuarat, dan bukan pula kerana 
adanya seorang pemimpin di dunia yang menyeru supaya diadakan perubahan 
kedudukan wanita, malah peraturan dan undang-undang itu merupakan syari'at samawi 
untuk bumi. Ia merupakan keadilan samawi untuk bumi dan iradat samawi terhadap 
bumi supaya kehidupan manusia terangkat dari lembah yang dalam itu dan supaya 
hubungan suami isteri itu bersih dari kekotoran dan supaya suami isteri mempunyai 
hak-hak dan kehormatan yang layak dengan makhluk insan. 

Itulah agama yang luhur. Hanya orang buta sahaja yang berpaling darinya. Hanya 
orang yang sakit sahaja yang mencelanya dan hanya orang yang hina sahaja yang 
memeranginya. Tiada orang yang meninggalkan syari’at Allah kerana memilih undang- 
undang manusia melainkan hanya orang yang tertambat jiwanya di bumi dan mengikut 
hawa nafsunya. 


* * * * * * 

(Pentafsiran ayat 1) 


Sekarang marilah kita melihat hukum-hukum yang diterangkan di dalam surah ini 
selepas keterangan selingan yang tidak begitu jauh dari suasana juzu' ini yang 
mengandungi penjelasan mengenai penyusunan dan pembinaan kelompok Muslimin. 
Hukum-hukum yang diterangkan di dalam surah ini adalah berlainan dari ringkasan 
hukum-hukum yang diterangkan tadi, kerana di dalam surah ini hukum-hukum itu 
diterang dengan uslub yang hidup, berjiwa, bertenaga, memberi ilham dan berkesan. 
Inilah titik perbezaan di antara mempelajari hukum secara langsung dari al-Qur’an dengan 
mempelajari hukum-hukum melalui kitab-kitab Fiqah dan Usul. 



1. "Wahai Nabi! Apabila kamu hendak menceraikan isteri-isteri kamu, maka 
ceraikan mereka pada masa mereka dapat memulakan 'iddah mereka. 
Dan hitunglah 'iddah itu dengan betul dan bertaqwalah kepada Allah 

Masa Yang Wajar 
Bagi Suami Men¬ 
ceraikan Isterinya 


Tuhan kamu, dan janganlah kamu keluarkan mereka dari rumah-rumah 
mereka dan janganlah mereka keluar darinya (sehingga habis 'iddah 
mereka) kecuali mereka telah melakukan sesuatu perbuatan keji yang 
nyata. Dan itulah batas-batas hukum Allah dan barang siapa yang 
melanggar batas-batas hukum Allah, maka sesungguhnya dia telah 
menzalimkan dirinya sendiri. Engkau tidak mengetahui boleh jadi Allah 
akan mengadakan selepas perceraian itu suatu perkembangan yang 
lain." 


Inilah peringkat pertama dan hukum pertama yang ditujukan kepada Rasulullah 
s.a.w., "Wahai Nabi!" Kemudian ternyata bahawa hukum-hukum itu adalah mengenai 
orang-orang Islam bukan mengenai tubuhnya. "Apabila kamu menceraikan isteri- 
isteri kamu...." hingga akhir. Tujuan ungkapan ini ialah untuk menarik perhatian dan 
menggambarkan kesungguhan bahawa persoalan ini adalah satu persoalan yang amat 
penting hingga Allah menyeru Rasul-Nya untuk menjelaskan persoalan itu kepada beliau 
supaya beliau sampaikan kepada umatnya. Itulah saranan-saranan psikologikal yang amat 
jelas maksudnya untuk menarik dan mengembelingkan perhatian. 



1. "Apabila kamu hendak menceraikan isteri-isteri kamu, maka ceraikan 
mereka pada masa mereka dapat memulakan 'iddah mereka." 


Maksud ayat ini telah diterangkan oleh sebuah Hadith Sahih yang diriwayatkan 
oleh al-Bukhari yang berbunyi: Kami telah diceritakan oleh Yahya ibn Bakir, kami 
telah diceritakan oleh al-Layth, aku telah diceritakan oleh 'Uqayl dari Ibn Syihab, aku 
telah dikhabarkan oleh Salim bahawa Abdullah ibn 'Umar telah mengkhabarkannya 
bahawa dia telah menceraikan isterinya semasa didatangi haidh, lalu 'Umar menyebutkan 
perkara ini kepada Rasulullah s.a.w. dan Rasulullah s.a.w, pun marah kemudian beliau 
bersabda: 


O' I-**-! d\ * ^ <■ Jr>* p t 

• ^ aJbJf «JJULi ly&lt IfrlallaJli 


"Hendaklah dia ruju'kannya, kemudian memegangnya hingga dia 
suci, kemudian berhaidh pula hingga dia suci. Dan jika ternyata 
kepadanya bahawa dia mahu menceraikannya juga, maka hendaklah 
dia jatuhkan talaq semasa dia suci dan sebelum dia bersetubuh 
dengannya. Itulah 'iddah yang disuruh oleh Allah 'Azzawajalla." 


Mengikut riwayat Muslim pula berbunyi: 

«*L3 U jJLk jt 41 ja\ «juJI JLLd» 

"Itulah 'iddah yang disuruhkan Allah bagi menceraikan isteri." 

Dari keterangan hadith ini nyatalah bahawa di sana ada waktu yang tertentu untuk 
menceraikan isteri. Dan seorang suami tidak boleh menceraikan isterinya pada bila- 
bila masa yang disukainya, malah dia dikehendaki menceraikan isterinya semasa di 
dalam keadaan suci dari haidh dan tidak berlaku hubungan kelamin di antara keduanya 
dalam masa itu. Menurut athar-athar yang lain pula, di sana ada lagi satu keadaan yang 
diharuskan talaq iaitu apabila isteri itu telah hamil dengan jelasnya. Hikmat 
ditentukannya masa talaq itu ialah untuk menangguhkan penjatuhan talaq beberapa 
waktu selepas seseorang itu berhasrat untuk menceraikan isterinya. Dalam tempoh itu 
hatinya yang mendadak panas mungkin kembali tenang dan dapatlah mereka berdua 
berbaik-baik semula. Begitu juga penentuan masa talaq itu membolehkan suami 
mendapat kepastian sama ada isterinya hamil atau tidak sebelum dia menjatuhkan talaq. 
Mungkin si suami tidak mahu menceraikan isterinya apabila dia tahu isterinya itu 
sedang hamil. Dan jika dia meneruskan talaq setelah jelas isterinya telah hamil bererti 
dia benar-benar mahu menceraikannya sekalipun isterinya hamil. Syarat suci tanpa 
persetubuhan itu adalah diadakan untuk mempastikan isteri itu tidak hamil, dan syarat 
jelas kehamilan itu ialah supaya suami itu benar-benar mengetahui kedudukan isterinya 
yang sebenar. 


Ini adalah usaha pertama untuk membaiki keretakan rumahtangga dan untuk 
menahan cangkul talaq dari merobohkannya. Ini tidak bererti bahawa talaq tidak gugur 
melainkan apabila dijatuhkannya dalam masa yang ditentukan itu,, kerana talaq itu 
tetap gugur pada bila-bila masa sahaja dia mentalaqkan isterinya (1) , tetapi ia dibencikan 
Allah dan dimarahkan Rasulullah s.a.w. Hukum ini sahaja sudah cukup bagi orang 
yang beriman untuk menahankannya dari menjatuhkan talaq hingga sampai masa yang 
dibenarkan di mana Allah akan memberi keputusan mengikut iradat-Nya. 


++ a } 



1. "Dan hitunglah 'iddah itu dengan betul" 


supaya perbuatan cuai dari menghitungkan masa 'iddah itu tidak membawa kepada 
lebihnya masa 'iddah kepada isteri yang diceraikan itu dan merosakkan kepentingannya 
kerana tertahan dari berkahwin dengan orang lain selepas habis 'iddah itu, atau membawa 
kepada kurangnya masa 'iddah yang boleh menjejaskan tujuan utama iaitu mempastikan 
rahim isteri yang tercerai itu bersih dari kehamilan demi memelihara kepentingan 
keturunan. Perintah mengirakan masa 'iddah dengan teliti itu menunjukkan betapa pentingnya 
persoalan ini dan betapa beratnya perhatian Allah terhadapnya. 


(1) Inilah pendapat fiqah yang rajih, dan di sana terdapat satu pendapat yang mengatakan 

bahawa talaq itu tidak gugur melainkan dijatuhkan dalam masa yang ditentukan itu. 

Isteri Yang Dicerai¬ 
kan Itu Berhak 
Tinggal Di Rumah 
Bekas Suaminya 
Sepanjang Masa 
'Iddah 


1. "Dan bertaqwalah kepada Allah Tuhan kamu, dan janganlah kamu 
keluarkan mereka dari rumah-rumah mereka dan janganlah mereka keluar 
darinya (sehingga habis 'iddah mereka) kecuali mereka telah melakukan 
sesuatu perbuatan keji yang nyata." 


Inilah peringatan dan amaran pertama dari Allah. Allah mendahulukan perintah 
bertaqwa kepada-Nya sebelum Dia menyampaikan perintah yang melarangkan para 
suami supaya jangan mengeluarkan isteri-isteri yang diceraikan itu dari rumah-rumah 
mereka iaitu rumah-rumah suami mereka. Allah menamakan rumah-rumah suami 
mereka sebagai rumah isteri mereka sendiri untuk menegaskan bahawa isteri-isteri yang 
diceraikan itu berhak tinggal di rumah-rumah itu sepanjang masa 'iddah. Mereka tidak 
boleh dikeluarkan dari rumah-rumah kediaman itu dan mereka sendiri pun tidak boleh 
keluar darinya melainkan apabila mereka telah melakukan satu perbuatan keji yang 
nyata. Menurut keterangan hadith yang dimaksudkan dengan perbuatan keji itu 
mungkin perbuatan zina, dan dalam kes ini isteri yang diceraikan itu hendaklah 
dikeluarkan dari rumah kediaman mereka untuk menjalani hukuman hudud, dan 
mungkin pula perbuatan keji itu berupa perbuatan yang menyakiti keluarga suaminya 
dan mungkin juga berupa perbuatan perseteruan terhadap suami atau perbuatan yang 
menyakitinya walaupun dia yang menggugurkan talaq, kerana tujuan mengekalkan isteri 
yang diceraikan itu tinggal di rumah suaminya ialah memberi kesempatan untuk ruju' 
kembali, dan untuk merangsangkan perasaan kasih mesra dan untuk mengingatkan 
kembali kenangan-kenangan manis semasa hidup bersama. Walaupun isteri yang diceraikan 
itu dikira jauh dengan sebab talaq, tetapi ia masih dekat dalam pandangan mata dan 
kedudukan ini memberi peluang kepada perasaan-perasaan yang baik memain 
peranannya di antara dua insan yang bercerai itu. Tetapi apabila isteri yang diceraikan 
itu telah melakukan perbuatan zina yang kotor, atau melakukan perbuatan yang 
menyakiti keluarga suami atau perbuatan perseteruan terhadapnya, maka tidak ada 
gunanya lagi untuk berusaha merangsangkan perasaan-perasaan yang baik dan kasih 
sayang yang terpendam, dan tidak perlu lagi untuk dia tinggal di rumah suaminya 
dalam masa menjalani 'iddah itu, kerana kehadhirannya di rumah suaminya tidak dapat 
lagi mencetuskan hubungan-hubungan yang baik, malah memutuskannya terus. 

'V >> A* 

1. "Dan itulah batas-batas hukum Allah, dan barang siapa yang melanggar 
batas-batas hukum Allah, maka sesungguhnya dia telah menzalimkan 
dirinya sendiri." 

Ini ialah amaran yang kedua. Penjaga hukum-hukum ini ialah Allah sendiri. Oleh itu, 
siapakah orang yang beriman yang sanggup melanggar hukum-hukum yang diawasi 
oleh Allah? Orang yang sanggup berbuat begitu sengaja menempah kebinasaan dan 
kemusnahan. "Barang siapa yang melanggar batas-batas hukum Allah, maka 
sesungguhnya dia telah menzalimkan dirinya sendiri." Yakni dia menganiayai 
dirinya sendiri dengan mendedahkannya kepada keseksaan Allah Penjaga dan Pengawal 
hukum-hukum itu, dia juga menzalimi diri sendiri dengan menganiayai isterinya, kerana dia 
dan isterinya adalah diciptakan dari satu diri sahaja. Kerana itu suami yang menganiayai 
isterinya bererti ia menganiayai dirinya sendiri. 



1. "Engkau tidak mengetahui boleh jadi Allah akan mengadakan selepas 
perceraian itu suatu perkembangan yang lain." 


Ungkapan ini sungguh menyentuh hati, kerana siapakah yang mengetahui ilmu 
Allah yang ghaib dan takdir-takdir-Nya yang tersembunyi di sebalik perintah-Nya yang 
menetapkan tempoh 'iddah dan perintah-Nya yang menyuruh isteri-isteri yang 
diceraikan itu agar terus tinggal di rumah-rumah kediaman mereka? Di sana mungkin 
ada harapan yang melambai dan membisik dan mungkin semuanya membawa kebaikan 
belaka. Mungkin keadaan akan berubah kepada keadaan yang menyenangkan hati 
kerana takdir-takdir Allah sentiasa bergerak, sentiasa mengubah, menukar dan sentiasa 
mencetuskan peristiwa-peristiwa. Oleh itu, berserah kepada pentadbiran dan naungan 
Allah adalah lebih baik dan lebih selamat Bertaqwa kepada Allah dan bermuraqabah dengan 
Allah di sana tetap mendatangkan kebaikan. 

$ $ $ $ $ $ 


(Pentafsiran ayat-ayat 2 • 3) 

Jiwa manusia kadang-kadang terkongkong sepenuhnya kepada masa sekarang 
dengan segala keadaan dan suasana-suasananya hingga pintu-pintu masa depan terus 
tertutup kepadanya, kerana itu dia hidup dalam penjara masa sekarang yang dirasakan¬ 
nya sebagai masa yang tetap abadi dan merasa bahawa segala keadaan dan suasananya 
akan sentiasa menemaninya dan memburunya. Inilah yang dikatakan penjara jiwa yang 
tertutup yang sering merosakkan saraf manusia. 

Tetapi hakikat yang sebenar tidak begitu. Takdir-takdir Allah sentiasa bertindak, 
sentiasa mengubah dan menukar keadaan-keadaan dan sentiasa mencipta sesuatu yang 
baru yang tidak terlintas di dalam hati manusia. Ia menukarkan kesenangan selepas 
kesusahan, kesukaran selepas kemudahan, keluasan selepas kepicikan. Allah setiap masa 
berada dalam urusan pentadbiran dan penciptaan. Dia memperlihatkan urusan-urusan 
itu kepada makhluk-Nya setelah terlindung dari mereka. 

Allah mahu hakikat ini tertanam dalam hati manusia supaya harapan mereka 
terhadap kebaikan yang akan diciptakan Allah sentiasa segar dan membaharu, dan supaya 
pintu-pintu harapan berlakunya perubahan keadaan sentiasa terbuka lebar dan supaya jiwa 
mereka sentiasa bergerak dan basah dengan harapan dan tidak lagi menutup segala pintu 
masa depan dan tidak lagi hidup dalam penjara masa sekarang, kerana masa mendatang 
kadang-kadang membawa sesuatu yang di luar dugaan: 


Peraturan Ruju' 



1. "Engkau tidak mengetahui boleh jadi Allah akan mengadakan selepas 
perceraian itu suatu perkembangan yang lain." 



2. "Apabila mereka hampir habis tempoh 'iddah mereka, maka peganglah 
(ruju'lah) mereka dengan cara yang baik atau lepaskan mereka dengan 
cara yang baik dan adakanlah dua orang saksi yang adil di antara kamu 
(semasa meru j u' atau melepaskan mereka) dan hendaklah kamu (wahai 
para saksi) menyempurnakan kesaksian kamu itu kerana Allah semata- 
mata. Itulah hukum-hukum yang diajarkan kepada orang yang beriman 
kepada Allah dan hari Akhirat. Dan barang siapa yang bertaqwa kepada 
Allah nescaya Dia mengadakan jalan keluar untuknya." 





>< <<<' •&." 




3. "Dan memberi rezeki kepadanya dari jalan yang tidak terfikir olehnya. 
Dan barang siapa yang bertawakkal kepada Allah, maka Allah itulah 
Penolong yang cukup baginya. Sesungguhnya Allah itu tetap melaksana¬ 
kan segala sesuatu yang dikehendaki-Nya. Sesungguhnya Allah telah 
menentukan perencanaan-Nya yang rapi bagi tiap-tiap sesuatu." 


Inilah peringkat kedua dan hukum-hukumnya. Maksud sampai tempoh 'iddah 
ialah penghabisan masa 'iddah. Selama isteri yang diceraikan itu masih belum keluar 
dari tempoh 'iddah, mengikut 'iddah masing-masing golongan yang telah diterangkan 
sebelum ini, maka si suami bolehlah meruju'kannya. dan dengan itu si isteri akan 



SURAH AT-TALAQ 


m 


pulang kembali kepangkuannya sebaik sahaja ia meruju'kannya. Ruju' inilah yang 
dimaksudkan dengan "memegang isteri" atau si suami boleh membiarkan tempoh 'iddah 
itu berlalu sehingga ia habis dan dengan itu terpisahlah si isteri darinya dan tidak lagi 
halal baginya melainkan dengan mengadakan 'akad nikah yang baru sebagai isteri baru. 
Dan sama ada dia meruju'kan isterinya atau berpisah darinya, maka dia diperintahkan 
Allah supaya bertindak dengan baik dalam kedua-dua keputusan itu. Dia dilarang 
menyakiti si isteri dengan ruju' itu seperti dia meruju'kan isterinya sebelum hampir 
tempoh 'iddah dan setelah itu dia ceraikannya pula bagi kali yang kedua atau kali yang 
ketiga dengan tujuan untuk memanjangkan masa penungguannya tanpa kahwin, atau dia 
meruju'kannya dengan tujuan untuk menjadikan isterinya tergantung-gantung dan 
mencari helah supaya isterinya menebuskan dirinya (khulu'). Kedua-dua perbuatan ini 
berlaku semasa diturunkan surah ini, malah masih terus berlaku apabila suami-suami 
itu menyeleweng dari taqwa kepada Allah dan taqwa inilah jaminan pertama bagi 
pelaksanaan hukum-hukum Allah, sama ada dalam masa pergaulan yang baik atau dalam 
masa perceraian. Si suami juga dilarang menyakiti isteri semasa perceraian dengan 
melepaskan maki hamun, kata-kata yang kesat dan kemarahan yang meluap-luap kerana 
hubungan suami isteri hendaklah ditegakkan di atas budi bahasa yang baik dan 
ditamatkan dengan budi bahasa yang baik untuk mengekalkan kenangan-kenangan hati 
yang mesra. Mungkin si isteri itu akan pulang kembali kepadanya tanpa menyimpan 
kenangan-kenangan yang buruk terhadap kata-katanya yang tajam atau sindiran yang 
pedas yang mengeruhkan kejernihan hatinya apabila dia pulang kembali ke pangkuannya. 

Kemudian itulah peradaban Islam yang tulen yang mengawal lidah dan hati. 

Semasa bercerai atau ruju' hendaklah diadakan dua orang saksi yang adil untuk 
menghapuskan keraguan orang ramai, kerana mungkin mereka tahu tentang perceraian 
itu tetapi tidak tahu tentang ruju'. Di sinilah mungkin timbulnya syak wasangka dan 
tuduhan-tuduhan yang tidak baik. Islam mahukan kebersihan dan kejelasan dalam 
hubungan suami isteri, juga kebersihan dan kejelasan pada hati dan lidah orang ramai. 
Menurut setengah-setengah Fuqaha', ruju' dan perceraian itu sah tanpa saksi. Dan bagi 
setengah-setengah Fuqaha' yang lain, ia tidak sah melainkan dengan saksi. Tetapi 
menurut Ijma', pastilah diadakan saksi selepas atau semasa perceraian atau ruju' mengikut 
kedua-dua pendapat itu. 

Selepas dijelaskan hukum, maka diiringi pula dengan arahan dan bimbingan: 

r 

2. "Dan hendaklah kamu (wahai para saksi!) menyempurnakan kesaksian 

kamu itu kerana Allah semata-mata." 

Oleh kerana ruju' dan talaq itu suatu hukum yang diputuskan Allah, maka kesaksian 
di atasnya pastilah disempurnakan kerana Allah semata-mata. Dialah yang memerintah 

supaya diadakan saksi-saksi itu dan Dialah yang mengawasi kejujuran mereka dan 
memberi balasan kepada mereka. Dalam masa menunaikan kesaksian itu para saksi 
adalah berurusan dengan Allah bukan berurusan dengan suami, bukan dengan isteri dan 
bukan dengan orang ramai. 




2. "Itulah hukum-hukum yang diajarkan kepada orang yang beriman kepada 

Allah dan hari Akhirat." 


Orang-orang yang dihadapkan dengan hukum-hukum ini ialah para Mu'min 
yang beriman kepada Allah dan hari Akhirat. Allah menyatakan kepada mereka bahawa 
Dia mengajar kepada mereka sesuatu yang memang menjadi kewajipan mereka. 
Andainya mereka benar beriman kepada Allah dan hari Akhirat, maka tentulah mereka 
akan mengambil pengajaran dan keinsafan darinya. Inilah batu uji dan ukuran keimanan 
yang didakwakan mereka. 



2 - 3- "Dan barang siapa yang bertaqwa kepada Allah nescaya Dia mengadakan 
jalan keluar untuknya dan memberi rezeki kepadanya dari jalan yang 
tidak terfikir olehnya." 


Iaitu jalan keluar dari kesempitan hidup dunia dan Akhirat dan perolehan rezeki 
yang tidak terduga. Inilah peraturan am dan hakikat yang kekal abadi, tetapi 
perhubungan hakikat ini dengan hukum-hukum talaq di sini menyarankan betapa 
halus dan tepatnya ia dilaksanakan apabila mereka bertaqwa kepada Allah dalam urusan 
talaq ini khususnya, iaitu suatu urusan yang tiada pengawal yang lebih peka dan halus 
untuk mengawasinya selain dari kesedaran taqwa dan hati nurani. Peluang-peluang 
mempermain-mainkan urusan talaq ini amat luas, dan tiada penghalang yang dapat 
menghalanginya melainkan perasaan taqwa kepada Allah dan kesedaran hati nurani. 

e » » ✓ ^ >< " 

3. "Dan. barang siapa yang bertawakkal kepada Allah, maka Allah itulah 
penolong yang cukup baginya." 


Ruang-ruang tipudaya dalam hubungan suami isteri ini amat luas dan liku-likunya 
amat banyak. Kadang-kadang percubaan untuk menghindarkan sesuatu penipuan itu 
membawa kepada penipuan yang lain pula. Oleh itu, ayat ini menyarankan supaya 
meninggalkan percubaan-percubaan yang seperti itu dan bertawakkal kepada Allah 

kerana Dialah yang akan memberi pertolongan yang cukup kepada mereka yang 
bertawakkal kepada-Nya dan Dia tetap melaksanakan segala sesuatu yang dikehendaki- 
Nya. Apa yang telah diputuskan Allah tetap berlaku dan apa yang dikehendaki-Nya 
tetap terlaksana. Tawakkal bererti berserah kepada kuasa Allah Yang Maha Kuasa dan 
kepada kekuatan Allah Yang Maha Perkasa yang berkuasa melakukan segala apa yang 
dikehendaki-Nya. 


Ayat ini merupakan satu nas yang umum yang dituju untuk mewujudkan persepsi 
keimanan yang betul dalam hati manusia berhubung dengan iradat Allah dan 
perencanaan-Nya. Tetapi ia disebut di sini di dalam hukum-hukum talaq kerana ia 
mempunyai saranan dan implikasinya di bidang ini. 



3. "Sesungguhnya Allah telah menentukan perencanaan-Nya yang rapi bagi 

tiap-tiap sesuatu." 


Maksudnya, segala sesuatu telah ditetapkan menurut ketetapannya, waktunya, 
tempatnya, suasana-suasananya, natijah-natijahnya dan sebab-sebabnya yang telah 
ditetapkan. Tiada suatu pun yang berlaku secara kebetulan atau serampangan di 
seluruh alam buana ini dan di dalam jiwa manusia dan kehidupannya. Ini adalah satu 
hakikat agung yang menjadi landasan sebahagian besar dari persepsi keimanan. Kami 
telah jelaskan hakikat ini dengan panjang lebar ketika mentafsirkan ayat-ayat berikut: 




"Dan Allah telah menciptakan segala sesuatu dan menetapkan 
perencanaan-Nya dengan rapi." 

(Surah al-Furqan) 




"Sesungguhnya Kami dptakan segala sesuatu itu dengan perencanaan 
yang rapi." 

(Surah al-Qamar) 


Tetapi hakikat umum ini disebut di sini untuk dikaitkan dengan peraturan-peraturan 
Allah mengenai talaq dan tempohnya, 'iddah dan waktunya, mengadakan saksi dan 
pelaksanaannya, dan hukum-hukum ini dicap sebagai undang-undang Ilahi yang tetap 
berlaku atau sebagai undang-undang am. Ayat ini juga menyarankan ke dalam hati kita 
bahawa persoalan talaq adalah persoalan yang sungguh penting iaitu sama pentingnya 
dengan peraturan alam buana yang ditetapkan Allah dalam setiap penciptaan-Nya. 

(Pentafsiran ayat-ayat 4 - 5) 


<J$b — ^of^'olCHitJpb 

^ ^ ^ ^ ^ «r ^ ^ 


-t' >1 ^ m"'1h > r -'.t 



Peraturan 'Iddah 


4. "Dan mereka yang putus asa dari kedatangan haidh dari perempuan- 
perempuan kamu, jika kamu ragu-ragu (mengenai 'iddah mereka), maka 
'iddah mereka ialah tiga bulan. Dan demikian juga 'iddah perempuan- 
perempuan yang belum lagi berhaidh, dan adapun perempuan-perempuan 
yang mengandung, maka 'iddah mereka ialah sehingga mereka 
melahirkan anak yang dikandungnya. Dan barang siapa yang bertaqwa 
kepada Allah nescaya Allah menjadikan segala urusannya mudah 
kepadanya." 



5. "Itulah peraturan-peraturan Allah yang diturunkan kepada kamu. Dan 

barang siapa yang bertaqwa kepada Allah nescaya Dia menghapuskan 
kesalahan-kesalahannya dan membesarkan pahala untuknya." 


Inilah penentuan masa 'iddah bagi perempuan-perempuan yang bukan perempuan- 
perempuan berhaidh dan hamil, iaitu perempuan-perempuan yang putus haidh dan 
perempuan-perempuan yang belum lagi berhaidh kerana masih kecil atau kerana 
mengidap sesuatu penyakit. Ini ialah kerana masa 'iddah yang telah diterangkan di dalam 
Surah al-Baqarah itu ialah masa 'iddah bagi perempuan-perempuan yang berhaidh 
iaitu tiga kali haidh atau tiga kali suci dari haidh mengikut khilaf Ahli Fiqah di dalam 
masalah ini, sedangkan perempuan-perempuan yang telah putus haidh dan perempuan- 
perempuan yang belum pernah didatangi haidh, maka hukum 'iddah mereka masih 
belum jelas, iaitu bagaimana hendak dikirakan 'iddah mereka? Lalu turunlah ayat ini 
memberi penjelasan dan menghapuskan kesamaran dan keraguan itu dengan 
menentukan masa 'iddah bagi kedua-dua golongan ini selama tiga bulan. Kerana kedua- 
dua golongan ini sama-sama tidak berhaidh belaka. Adapun perempuan-perempuan 
hamil, maka 'iddah mereka ditentukan sehingga mereka melahirkan anak yang 
dikandung mereka, sama ada masa itu panjang atau pendek selepas mereka dicerai 
walaupun selama empat puluh malam masa suci dari nifas, kerana kebersihan rahim 
selepas bersalin itu telah pun dipastikan dan dia tidak perlu menunggu-nunggu lagi. 
Perempuan hamil yang diceraikan itu akan terpisah dari suami yang menceraikannya 
itu sebaik sahaja dia bersalin dan tidak ada apa-apa tujuan lagi untuk dia menunggu. Dia 

tidak boleh diruju'kan kembali melainkan dengan 'akad nikah yang baru. Demikianlah 
Allah menentukan takdirnya bagi tiap-tiap sesuatu. Tidak ada sesuatu hukum melainkan 
di sebaliknya ada hikmat dan tujuannya. 

Setelah diterangkan hukum-hukum diiringi pula dengan peringatan-peringatan 
dan ulasan-ulasan: 

4. "Dan barang siapa yang bertaqwa kepada Allah nescaya Allah menjadikan 
segala urusannya mudah kepadanya." 


Kemudahan dalam mengendalikan sesuatu urusan memanglah menjadi impian 
setiap insan. Ia merupakan satu ni'mat^ang amat besar apabila Allah menjadikan 
urusannya itu mudah dan senang tanpa mengalami sebarang kesulitan dan kesukaran 
dan tanpa menempuh sebarang kepayahan dan kesusalym. Dia menguruskan segala 
urusan dengan senang dan mudah. Dia berpuas hati dengan hasil pencapaiannya dan 
hi<Jup selesa sehingga dia kembali menemui Allah. Ini merupakan satu galakan kepada 
para suami supaya memudahkan perkiraan dalam urusan talaq untuk mendapatkan 
ni'mat kemudahan dalam seluruh kehidupannya. 

I 

*• 

5. "Itulah peraturan-peraturan Allah yang diturunkan kepada kamu." 

Ini satu lagi peringatan untuk menarik perhatian kepada sumber peraturan- 
peraturan yang diterangkan itu, kerana ia adalah diturunkan Allah kepada orang-orang 
yang beriman kepada-Nya. Oleh itu, mematuhi peraturan-peraturan ini bererti merealisasi 
komitmen beriman dan melaksanakan hakikat hubungan di antara mereka dengan Allah. 





Kemudian al-Qur'an kembali sekali lagi menyebut taqwa yang ditekankan berturut- 
turut di dalam pembicaraan hukum talaq ini: 







5. "Dan barang siapa yang bertatjwa kepada Allah nescaya Allah menghapus 

kan kesalahan-kesalahannya dan membesarkan pahala untuknya." 


Ni'mat pertama ialah memudahkan urusan-urusan kehidupannya, dan ni’mat yang 
kedua menghapuskan kesalahannya dan membesarkan pahala amalannya selepas 
menghapuskan kesalahan-kesalahannya. Itulah limpah kumia Allah yang amat menarik. 
Ini adalah suatu hukum yang am dan suatu janji yang menyeluruh, tetapi di sini ia 
dikaitkan dengan hukum talaq supaya hati suami yang hendak menceraikan isterinya 

itu sentiasa teringat kepada Allah dan kepada limpah kumia-Nya yang amat luas, oleh itu, 
apa perlunya dia menyulit-nyulit dan memayahkan perkara talaq, sedangkan Allah akan 
melimpahkan ke atasnya ni'mat kemudahan, keampunan dan pahala yang besar. 

****** 


(Pentafsiran ayat-ayat 6 - 7) 




"Tempatkanlah mereka (isteri-isteri dalam 'iddah) di tempat kediaman 
kamu mengikut kemampuan kamu. Dan janganlah kamu menyakiti 
mereka untuk menyulitkan mereka. Dan jika mereka sedang mengandung, 
maka berikanlah nafkah kepada mereka sehingga mereka melahirkan 
anak yang dikandungnya. Dan jika mereka (isteri yang ditalaq) menyusukan 
anak itu untuk kamu, maka berikanlah upah kepada mereka. Dan 
berundinglah di antara kamu dengan baik (dalam perkara penyusuan itu) 
dan jika kamu (dari kedua pihak) mengalami kesulitan, maka bolehlah 
perempuan lain menyusukan anak itu untuknya." 





7. "Hendaklah orang yang mampu itu memberi nafkah menurut 
kemampuannya, dan orang yang dipicikkan rezekinya, maka hendaklah 
dia memberi nafkah sekadar yang dikumiakan Allah kepadanya. Allah 
tidak mentaklifkan seseorang melainkan sekadar kemampuan yang 
dikumiakan kepadanya. Allah akan jadikan sesudah kesusahan itu 
kesenangan." 


Tempat Tinggal 
Dan Nafkah Ke¬ 
pada Isteri Yang 
Dicerai Sepanjang 
Masa 'Iddah, Juga 
Upah Menyusu 
Bayi 


Inilah penerangan yang akhir untuk menjelaskan masalah tempat tinggal bagi 
perempuan dalam 'iddah dan masalah perbelanjaan di dalam masa 'iddah. Dalam ayat ini, 
para suami diperintah menempatkan isteri yang diceraikan mereka itu di rumah-rumah 
kediaman mengikut kemampuan mereka iaitu rumah-rumah kediaman yang tidak kurang 
dari rumah-rumah kediaman mereka sekarang. Dan mereka hendaklah tidak mempunyai 
tujuan untuk menyakiti isteri-isteri mereka yang sedang dalam 'iddah itu dengan 
menyempit-nyempitkan keselesaan tempat tinggal atau merendahkan tarafnya atau 

memberi layanan yang buruk. Ayat ini secara khusus menyebutkan perkara nafkah 
kepada perempuan-perempuan yang hamil sahaja, sedangkan nafkah itu wajib 
dibayarkan kepada setiap perempuan dalam 'iddah. Ini ialah kerana takut di$alah 
faham bahawa panjang masa mengandung itu membataskan masa memberi nafkah iaitu 
dengan membayar setengahnya sahaja apabila masa mengandung itu panjang, dan 
menambahkannya apabila masa mengandung itu pendek. Oleh itu, Allah mewajibkan nafkah 
ke atas mereka sehingga mereka bersalin iaitu masa penghabisan 'iddah untuk menjelaskan 
lagi hukum itu. 

Kemudian al-Qur'an menghuraikan masalah penyusuan anak. Ia tidak mewajibkan 
penyusuan itu ke atas si ibu tanpa suatu upah, kerana selama si ibu yang diceraikan 
itu menyusukan bayi yang dikongsikan bersama di antara suami isteri itu, maka si ibu 
berhak mendapatkan upah penyusuannya untuk membantu kehidupannya dan 
membantunya bagi membanyakkan air susunya untuk bayi yang kecil itu. Inilah 
setinggi-tinggi pembelaan yang diberikan Islam kepada si ibu yang diceraikan itu. Dan 
di dalam waktu yang sama juga Allah menyuruh si bapa dan si ibu yang berpisah itu 
supaya mengadakan perundingan yang baik di antara mereka untuk menjaga kepentingan 
si bayi itu selaku amanah yang dipertaruhkan kepada kedua-duanya supaya kegagalan 
mereka dalam kehidupan mereka berdua tidak membawa malapetaka kepada anak kecil 
yang tidak berdosa itu. 

Inilah sikap tolak-ansur yang diserukan Allah supaya diamalkan oleh si bapa dan 
si ibu yang berpisah itu, tetapi jika kedua-dua mereka mengambil sikap tidak mahu 
bertolak-ansur dan tidak dapat mencapai satu persetujuan mengenai penyusuan dan 
upahnya, maka hak-hak si bayi itu pasti dijamin: 



6. "Maka bolehlah perempuan lain menyusukan anak itu untuknya." 

Iaitu dengan mendapatkan perempuan yang lain untuk menyusunya tanpa dibantah 
si ibu supaya hak si bayi untuk mendapatkan penyusuan itu tidak terhalang dengan sebab 
sikap mereka yang tidak mahu bertolak-ansur sesudah rumahtangga mereka gagal. 

Kemudian al-Qur'an mengemukakan huraian mengenai kadar nafkah, iaitu ia 
didasarkan di atas kemampuan, kerjasama dan keadilan, di mana si suami yang 
menceraikan isterinya itu tidak harus melakukan kezaliman dan si isteri yang diceraikan 
itu tidak harus bersikap sombong dan degil. Sesiapa yang dikumiakan Allah rezeki yang 
luas hendaklah memberi nafkah dengan keluasan sama ada mengenai tempat kediaman, 
perbelanjaan hidup seharian dan upah penyusuan anak. Dan sesiapa yang kepicikan 
rezeki, maka tiada sebarang keberatan di atasnya kerana Allah tidak menuntut mana- 
mana suami memberi nafkah melainkan mengikut kadar kemampuan yang dikumiakan 
kepadanya, sedangkan Aliahlah yang memberi rezeki dan tiada seorang pun yang 

berkuasa mendapatkan rezeki yang tidak dikurniakan Allah kepadanya, kerana di sana 
tidak ada punca dan khazanah rezeki yang lain selain dari Allah: 



7. "Allah tidak mentaklifkan seseorang melainkan sekadar kemampuan 
yang dikurniakan kepadanya." 

Kemudian al-Qur'an mendorong supaya mereka berpuas hati di samping memberi 
harapan baru kepada mereka: 



7. "Allah akan jadikan sesudah kesusahan itu kesenangan." 


Kesenangan selepas kesusahan itu adalah bergantung kepada kehendak Allah. 
Oleh itu, adalah lebih baik bagi suami isteri yang bercerai itu bertawajjuh dan bertaqwa 
kepada Allah dan menyerahkan segala urusan mereka kepada-Nya, kerana Dialah yang 
memberi dan yang menahan, yang menghulur dan yang memegang. Di tangan qudrat 
Aliahlah terletak kesusahan dan kesenangan, kepicikan dan kemewahan. 

****** 


Sampai setakat ini al-Qur'an telah membicarakan semua hukum talaq dan ekoran- 
ekorannya hingga sampai kepada satu penyelesaian yang jelas. Ia tidak membiarkan 
runtuhan-runtuhan dan debu-debu dari rumahtangga yang roboh itu mengganggu 
ketenteraman jiwa mereka, juga Ia tidak membiarkan saki-baki permusuhan dan peigaduhan 
itu menimbulkan kegelisahan kepada mereka. 

Al-Qur'an juga mengubati segala perasaan yang tidak sihat yang berkecamuk di 
dalam hati suami isteri yang bercerai itu hingga menghalangi mereka dari bersikap tolak- 
ansur, mudah kira bicara dan berbudi bahasa yang baik. Ia menghalaukan momok- 
momok ketakutan kepada kemiskinan, kesusahan dan kehilangan harta dari jiwa si 
suami apabila dia memberi tempat kediaman yang selesa dan memberi nafkah yang 
lumayan kepada isteri yang diceraikannya itu atau memberi upah yang agak banyak 
kepada perempuan yang menyusukan anak-anaknya, juga menghalaukan momok- 
momok ketakutan seperti itu dari jiwa si isteri yang diceraikan itu yang merasa 
kesempitan dengan nafkah yang tidak cukup atau yang lobakan tambahan nafkah dari 
bekas suaminya, kerana itu al-Qur'an menegaskan bahawa Allah akan memberi 
kesenangan selepas kesusahan kepada mereka yang bertaqwa, juga mengurniakan 
rezeki yang tidak terduga kepada mereka dan selain rezeki dunia akan dikurniakan pula 
rezeki Akhirat Dan pahala yang besar selepas diampunkan dosa-dosanya. 

Seterusnya al-Qur'an mengubati segala perasaan marah dan dendam kesumat 
yang menimbulkan pergaduhan yang membawa kepada perceraian itu dengan 
mengusapkan perasaan-perasaan itu dengan tangan yang lemah-lembut dan meniup- 
kannya dengan bayu dari rahmat Allah dan menaruh harapan kepada-Nya dan dari 
pancuran 'matair perasaan mesra dan budi bahasa yang baik yang terpancar dari 
semangat taqwa dan harapan yang baik kepada Allah, juga terpancar dari harapan 
menunggu keredhaan Allah. 

Pengubatan yang sempurna, peringatan-peringatan yang memberi kesan yang 
mendalam dan penegasan yang berulang-ulang ini merupakan jaminan-jaminan bagi 
menghadapi masalah talaq untuk melaksanakan hukum-hukum syari'at yang telah 
ditentukan itu. Di sana tidak ada pengawal melainkan hanya kepekaan hati nurani dan 
perasaan taqwa kepada Allah, kerana suami dan isteri yang bercerai itu masing-masing 
mempunyai kemampuan untuk melakukan angkara terhadap satu sama lain hingga 
pecah hempedunya jika pagar-pagar yang mengawalnya hanya pagar undang-undang 
semata-mata. Larangan yang terkandung dalam ayat yang berikut: 



6. 'Dan janganlah kamu menyakiti mereka" 

adalah larangan yang meliputi segala bentuk tindakan yang menyusah dan menyulitkan 
isteri yang tidak dapat dicakup dengan satu peruntukan undang-undang biar bagaimana 
luasnya sekalipun. Hal ini adalah terpulang kepada kesedaran hati nurani dan rasa taqwa 
dan takut kepada Allah yang mengetahui segala isi hati manusia dan segala sesuatu di 
alam ini, juga terpulang kepada kenangan terhadap ganjaran-ganjaran ganti rugi yang 
telah dijanjikan Allah kepada orang-orang yang bertaqwa di dunia dan di Akhirat 
terutama dalam persoalan rezeki yang disebut berulang-ulang kali dengan berbagai- 
bagai cara itu, kerana persoalan rezeki merupakan satu faktor yang penting dalam 
menenangkan keadaan dan membasahkan keadaan gersang yang terjadi akibat talaq. 

Suami isteri yang bercerai mengikut hukum-hukum dan bimbingan-bimbingan 
Ilahi ini akan tetap tersimpan di dalam hati masing-masing benih-benih kasih yang 
tidak pupus dan tanah basah yang dapat menghidup dan menumbuhkan benih-benih 
itu, di samping budi bahasa yang indah yang mahu digunakan Islam untuk mewamakan 
kehidupan kelompok Muslimin agar baunya yang harum menyerbak harum di kalangan 
mereka. 


* * * * * * 


(Pentafsiran ayat-ayat 8-11) 

Setelah selesai menerangkan hukum-hukum tersebut al-Qur’an membawa contoh 
pengajaran dari malapetaka yang telah menimpa orang-orang yang telah melanggar 

perintah Allah dan Rasul-Nya di samping mengingatkan mereka terhadap ni'mat-ni'mat 
Allah yang telah dikurniakan kepada orang-orang Mu'min yang dihadapkan surah dan 
undang-undang ini kepada mereka: 



0 <p. 


8. "Beberapa banyak negeri (yang penduduknya) telah menderhakakan 
perintah Tuhan mereka dan Rasul mereka, lalu Kami b alaskan mereka 
dengan balasan yang keras dan Kami azabkan mereka dengan azab yang 
ngeri." 



9. "Mereka telah merasakan akibat buruk dari perbuatan mereka dan 
kesudahan perbuatan mereka ialah kerugian yang besar." 



10. "Allah telah menyediakan untuk mereka azab yang amat dahsyat. Oleh 
itu, bertaqwalah kamu kepada Allah, wahai orang-orang yang berakal, 
iaitu orang-orang yang telah beriman. Sesungguhnya Allah telah 
menurunkan peringatan (al-Qur'an) kepada kamu." 


% 

i. 

11. "Iaitu seorang Rasul yang membaca kepada kamu ayat-ayat Allah yang 
menjelaskan pengajaran-pengajaran-Nya untuk mengeluarkan orang- 
orang yang beriman dan mengerjakan amalan yang s alih dari kegelapan- 
kegelapan kepada cahaya yang terang. Dan barang siapa yang beriman 
kepada Allah dan mengerjakan amalan yang salih, nescaya Dia akan 
memasukkannya ke dalam taman-taman Syurga yang mengalir di 
bawahnya berbagai-bagai sungai, di mana mereka akan hidup kekal buat 
selama-lamanya. Sesungguhnya Allah telah mengurniakan kepadanya 
sebaik-baik rezeki." 

Ini adalah satu amaran yang panjang dengan pemandangan-pemandangan yang 
terperinci. Ia merupakan satu peringatan mendalam supaya mengenangkan ni'mat Allah 
yang telah mengumiakan keimanan dan nur, dan yang telah menjanjikan pahala yang 
besar di Akhirat dalam bentuk sebaik-baik dan semulia-mulia rezeki. 


Penyeksaan Allah terhadap orang-orang yang melanggar perintah-Nya dan Rasul-Nya 
merupakan satu undang-undang Allah yang berulang-ulang: 



0<P 

8. "Berapa banyak negeri (yang penduduknya) telah menderhakakan 
perintah Tuhan mereka dan Rasul-Nya, lalu Kami balaskan mereka 
dengan balasan yang keras dan Kami azabkan mereka dengan azab yang 
ngeri." 


Negara-negara 
Yang Menerima 
Berbagal Bentak 
Tindakan Sunna- 
tullah 


Kemudian ia menggambarkan akibat buruk dari perbuatan mereka: 



9. "Mereka telah merasakan akibat buruk dari perbuatan mereka dan 
kesudahan perbuatan mereka ialah kerugian yang besar." 


Kemudian ia akhiri dengan menggambarkan kesudahan yang merugikan itu: 


10. "Allah telah menyediakan untuk mereka azab yang amat dahsyat." 


Semuanya ini untuk memanjangkan pemandangan azab itu dan menerangkan 
secara terperinci peringkat-peringkat penyeksaan itu. Ini merupakan satu cara dari cara- 
cara uslub al-Qur'an untuk menyampaikan kesan-kesan yang mendalam di dalam hati 
manusia dan meninggalkan kesan yang lama di dalam perasaan mereka. (1> 


Marilah kita berdiri sebentar di hadapan amaran ini, kita melihat Allah menimpakan 
azab-Nya ke atas berbagai-bagai negeri, sebuah demi sebuah setiap kali mereka 
melanggar perintah-Nya dan rasul-rasul-Nya dan kita dapati bahawa amaran itu dibawa di 
sini ketika memperkatakan persoalan talaq dan hukum-hukumnya Ini bererti bahawa talaq 
dan hukum-hukumnya mempunyai hubungan dengan undang-undang keseksaan Allah 


Persoalan Talaq 
Merupakan Per¬ 
soalan Umat Mus¬ 
limin 


(1) Libat bab " " dari buku " jj^jl j 

yang umum ini, dan perhubungan ini menunjukkan bahawa persoalan talaq bukanlah 
persoalan keluarga atau pasangan suami isteri, malah persoalan talaq ialah persoalan 
seluruh umat Muslimin. Mereka adalah bertanggungjawab terhadap persoalan 
talaq. Perbuatan yang melanggar hukum-hukum talaq ini atau hukum-hukum yang lain 
dari hukum-hukum agama Allah merupakan perbuatan menderhaka terhadap perintah 
Allah, iaitu satu perbuatan yang bukan sahaja diseksakan orang-orang perseorangan 
yang terlibat melakukan penderhakaan itu, malah sebuah negeri dan seluruh umat, di 
mana berlakunya penderhakaan itu akan turut diseksa bersama, iaitu umat yang 
menyeleweng dari agama Allah. Sesungguhnya tujuan diturunkan hukum-hukum agama 
ini ialah supaya dipatuhi dan dilaksanakan seluruhnya dan supaya hukum-hukum itu 
menguasai kehidupan umat seluruhnya. Oleh itu, barang siapa yang melanggar hukum- 
hukum Allah walaupun di dalam perkara-perkara yang bersangkutan dengan peribadi 
bererti dia telah terdedah kepada tindakan Sunnatullah yang telah menimpa negara- 
negara yang tidak pernah meleset. 

Penduduk negeri-negeri itu telah menerima akibat buruk dari perbuatan 
penderhakaan mereka dan kesudahan hidup mereka ialah mereka telah mendapat 
kerugian yang amat besar. Akibat itu telah dirasakan mereka di bumi ini lagi sebelum 
datangnya Hari Hisab yang akhir. Akibat yang dahsyat itu telah diterima oleh berbagai- 
bagai negeri dan umat yang melanggar agama Allah. Kita juga menyaksi akibat mala¬ 
petaka ini sebagaimana telah disaksikan oleh datuk nenek kita. Bangsa-bangsa itu telah 
menerima penyeksaan Allah dalam bentuk kerosakan dan keruntuhan akhlak, dalam 
bentuk kemiskinan dan kemarau, dalam bentuk kezaliman dan penindasan dan dalam 
bentuk kehidupan yang huru-hara di mana tiada keamanan, tiada perdamaian, tiada 
ketenteraman dan kemantapan dan setiap hari kita melihat betapa tepatnya amaran ini. 

Selain dari keseksaan-keseksaan yang telah menimpa mereka ialah keseksaan yang 
amat pedih yang menunggu mereka: 



10. "Allah telah menyediakan untuk mereka azab yang amat dahsyat." 

Allah sebenar-benar yang berkata. 

Agama Islam ini adalah satu sistem hidup kolektif sebagaimana telah 
kami jelaskan dalam tafsir Surah as-Saff. Ia datang untuk mewujudkan satu kelompok 
Muslimin yang mempunyai peraturan-peraturan hidup yang istimewa. Ia datang untuk 
mengendalikan seluruh kehidupan kelompok itu, kerana itu seluruh kelompok Muslimin 
bertanggungjawab terhadap hukum-hukumnya. Mereka tidak akan melanggar hukum- 
hukum itu melainkan balasannya mereka ditimpa malapetaka yang telah diperingatkan 

Allah itu, iaitu malapetaka yang telah menimpa negeri-negeri yang telah melanggar 
perintah Allah dan Rasul-Nya. 


Dalam menghadapi amaran malapetaka itu dan senario-senarionya yang panjang, 
al-Our'an menyeru orang-orang yang berakal iaitu orang-orang yang beriman supaya bertaqwa 
kepada Allah yang telah menurunkan peringatan untuk mereka: 


Allah Jadikan 
Syakhstah Rasu¬ 
lullah Seolah-olah 
Al-Qur'an 



10. "Sesungguhnya Allah telah menurunkan peringatan (al-Qur'an) kepada 
kamu." 


Allah telah menjisim atau memfizikalkan kata-kata peringatan (al-Qur'an) itu dan 
menyatukannya dengan tubuh Rasulullah s.a.w. iaitu Dia menjadikan tubuh beliau yang 
mulia itu sebagai peringatan (al-Qur'an) itu sendiri atau sebagai ganti tubuh beliau 
dalam ungkapan yang berikut: 



11. "Iaitu seorang Rasul yang membaca kepada kamu ayat-ayat Allah yang 
menjelaskan pe ngaj aran-peng ajarannya." 


Di sini Allah memberi satu pandangan yang indah, yang memberi pengertian 
yang amat mendalam, tepat dan mempunyai berbagai makna, iaitu peringatan 
(aHJur'an) yang datang dari Allah itu adalah sampai kepada mereka melalui syakhsiyah 
Rasulullah s.a.w. yang bercakap benar, seolah-olah peringatan (al-Qur’an) itu secara 
langsung sampai kepada mereka menerusi syakhsiyah beliau yang tidak melindungi 
sesuatu pun dari hakikat peringatan (al-Qur'an) ini. 


Pengertian yang kedua dari saranan ini ialah syakhsiyah Rasulullah s.a.w. itu telah 
berubah menjadi peringatan (al-Qur'an) dengan erti syakhsiyah Rasulullah s.a.w. 
merupakan penjelmaan peringatan (al-Qur'an) dalam bentuknya yang berjisim. 
Syakhsiyah Rasulullah s.a.w. merupakan satu Salinan hidup kepada al-Qur'an. 
Demikianlah keadaan Rasulullah s.aw., dan demikianlah juga beliau telah disifatkan oleh 
Siti 'Aisyah r .a. apabila dia berkata: 

"Bodi pekerti beliau ialah al-Qur'an." 


Demikianlah al-Qur'an itu sentiasa dalam peringatan beliau dalam segala tindak- 
tanduknya menghadapi kehidupan, seolah-olah beliau sendiri itu al-Qur'an yang sedang 
menghadapi kehidupan. 

Selain dari ni'mat-ni'mat peringatan (al-Qur'an), nur, hidayat dan kebaikan itu, 
Allah menjanjikan pula ni'mat Syurga di mana mereka akan kekal hidup selama-lamanya. 
Di samping itu Ia mengingatkan pula bahawa pengumiaan Syurga itu merupakan sebaik- 
baik rezeki yang dikurniakan Allah, yang tidak boleh dibandingkan dengan rezeki- 
rezeki-Nya yang dikurniakan di dunia ini. 


^ ja! 1^>->-l Je 

11. "Sesungguhnya Allah telah mengumiakan kepadanya sebaik-baik rezeki." 


Allah itulah pengumia rezeki di dunia dan Akhirat, tetapi rezeki Akhirat lebih baik 
dari rezeki dunia dan pemilihan-Nya untuk mengumiakan rezeki yang baik itu merupakan 
suatu pemilihan yang benar dan mulia. 

Demikianlah al-Qur'an menyentuh persoalan rezeki sekali lagi di sini, dan dalam 
sentuhan ini ia memperkecil-kecilkan rezeki di dunia jika dibandingkan dengan rezeki- 
rezeki di dalam Syurga setelah Allah menjanjikan di bahagian-bahagian awal surah ini 
untuk mengumiakan rezeki yang luas di dunia ini. 


****** 


(Pentafciran ayat 12) 


Pada akhirnya datang pula pengumuman penciptaan alam buana yang agung, dan 
dengan pengumuman ini al-Qur'an menghubungkan pokok pembicaraan surah ini, 
hukum-hukum dan bimbingan-bimbingannya dengan takdir Allah, dengan qudrat kuasa 
Allah dan dengan ilmu pengetahuan Allah di bidang alam buana yang amat luas ini: 







12 . "Aliahlah yang telah menciptakan tujuh langit dan mendptakan bumi 
seperti langit-langit itu juga, dan di antara langit dan bumi itulah turun¬ 
nya perintah-perintah Allah supaya kamu mengetahui bahawa Allah Maha 
Berkuasa di atas segala sesuatu dan bahawa Allah Maha Mengetahui segala 
sesuatu." 


Mengenai tujuh langit itu, kita tidak mempunyai ilmu pengetahuan yang tepat 
tentang maksudnya, ukuran tinggi rendahnya dan panjang lebarnya. Demikianlah juga 
tentang tujuh bumi. Boleh jadi bumi yang kita kenali ini merupakan salah sebuah bumi 

dari tujuh buah bumi itu dan bumi-bumi yang baki lagi itu hanya dalam pengetahuan Allah 
sahaja, dan boleh jadi maksud dari ungkapan: 



12. "Seperti langit-langit itu juga" 


ialah bumi adalah sejenis dengan langit dari sudut struktur kejadiannya atau ciri-cirinya. 
Walau bagaimanapun kita tidak perlu mencuba untuk memadankan nas-nas ini dengan 
ilmu pengetahuan yang ada pada kita, kerana ilmu pengetahuan kita tidak meliputi 
seluruh alam buana hingga kita dapat mengatakan dengan tegas dan yakin bahawa inilah 
yang dikehendaki oleh al-Qur'an. Kita tidak akan mungkin berkata demikian melainkan 
pada hari manusia telah mengetahui dengan penuh keyakinan segala struktur kejadian 
alam buana seluruhnya, dan ini adalah angan-angan yang terlalu jauh sekali. 

Oleh itu, kita dapat mengambil faedah dari hakikat itu yang disarankan ayat ini dari 
sudut ia menyedarkan jiwa kita dan dari sudut untuk membentuk kefahaman keimanan 
universal yang betul. 


Isyarat al-Qur'an kepada penciptaan alam buana yang amat besar ini: 


->t* s 'Y 


• t 


12. "Aliahlah yang telah menciptakan tujuh langit dan menciptakan bumi 
seperti langit-langit itu juga" 


mengkagetkan perasaan manusia dan membuat hatinya berdepan dengan pemandangan- 
pemandangan qudrat Allah Yang Maha Pencipta dan pemandangan keluasan kerajaan-Nya 
hingga seluruh bumi ini kelihatan di hadapannya begitu kecil. Apatah lagi jika hendak 
dibandingkan dengan setengah-setengah kejadian yang ada di bumi, apatah lagi jika 
hendak dibandingkan dengan satu peristiwa dari peristiwa-peristiwa yang berlaku di 
bumi, dan apatah lagi jika hendak dibandingkan dengan jumlah wang ringgit yang kecil 
yang dibelanjakan oleh suami kepada isterinya yang diceraikannya itu atau dengan 
jumlah wang ringgit yang dilepaskan oleh isteri yang diceraikan itu. 

Di antara tujuh langit dan tujuh bumi ini turunnya hukum-hukum Allah dan di 
antaranya ialah hukum talaq yang dibicarakan dalam surah ini. Hukum-hukum talaq itu 
merupakan hukum-hukum Allah yang amat besar mengikut ukuran-ukuran manusia dan 
persepsi mereka terhadap tempat dan zaman sejauh yang terdaya difahamkan mereka, 
dan sebarang perbuatan melanggar hukum-hukum itu bererti melanggarkan satu 
perintah yang telah bergema di merata pelosok langit dan bumi, dan didengar di alam 
al-Mala'ul-A'la dan makhluk-makhluk Allah yang lain yang ada di langit dan di bumi. 


Maksud Tujuh 
Langit Dan Tujuh 
Bumi 


Keseriusan Hukum 
Talaq Di Slsl Allah 

Perbuatan itu merupakan satu penderhakaan yang keji yang tidak sanggup dilakukan 
oleh orang-orang yang berakal dan beriman, iaitu orang-orang yang telah didatangi Rasul 
yang membaca kepada mereka ayat-ayat Allah yang menjelaskan segala pengajaran-Nya, 
termasuk pengajaran mengenai hukum talaq untuk mengeluarkan mereka dari kegelapan- 
kegelapan kepada nur. 

Hukum-hukum talaq ini adalah turun di antara langit dan bumi untuk menegakkan 
'aqidah di dalam hati orang yang beriman bahawa Allah itu Maha Kuasa di atas segala 
sesuatu dan tiada sesuatu pun yang dapat menghalangi kehendak iradat-Nya, dan Allah 
itu Maha Mengetahui segala sesuatu di mana tiada sesuatu pun yang terlepas dari ilmu 
pengetahuan-Nya, sama ada berupa kejadian-kejadian yang wujud di dalam kerajaan 
alam buana-Nya yang luas atau rahsia-rahsia yang disembunyikan manusia di bawah 
lipatan-lipatan hati mereka 

Kenyataan ini mempunyai nilai istimewanya di pandang dari dua sudut: 

Pertama, Allah yang mengetahui segala sesuatu itulah yang telah menurunkan 
hukum-hukum talaq ini. Allah turunkan hukum-hukum ini berdasarkan ilmu 
pengetahuan-Nya Yang Maha Halus yang mengetahui segala keadaan dan suasana hidup 
manusia, segala kepentingan dan kesediaan-kesediaan kemampuan mereka. Kerana itu 
hukum-hukum itu amat wajar dipatuhi sepenuhnya oleh mereka tanpa teragak-agak 
kerana ia disusun oleh Allah Yang Maha Mengetahui segala sesuatu. 

Kedua, talaq ini sendiri adalah terserah kepada hati nurani manusia. Kesedaran 
mereka terhadap ilmu pengetahuan Allah yang mengetahui segala sesuatu itu 
merupakan jaminan bagi kepekaan hati nurani mereka untuk menghadapi persoalan 
talaq, kerana dalam persoalan ini tiada suatu yang lain yang berguna melainkan perasaan 
taqwa terhadap Allah Yang Maha Mengetahui segala rahsia di dalam dada manusia. 


* * * * * * 


Demikianlah surah ini ditamatkan dengan satu pengumuman yang mengkagumkan 
manusia di samping menggerakkan hati mereka untuk mengetahui perintah-perintah- 
Nya. Maha Sucilah Allah Pencipta hati manusia dan Yang Maha Mengetahui segala lipatan 
dan liku-liku rahsia hati mereka. 



SURAH AT-tAHRIM 
Surah Pengharaman 
Surah (66) - Madaniyah - 12 ayat 




Dengan nama Allah Yang Maha Penyayang dan Maha Pengasih. 



1. Wahai Nabi! Mengapakah engkau mengharamkan apa yang telah 
dihalalkan Allah untukmu kerana hendak mencari keredhaan isteri- 
isterimu? Dan Allah Maha Pengampun dan Maha Pengasih. 



2. Sesungguhnya Allah telah memfardhukan ke atas kamu membebaskan 
diri dari sumpah-sumpah kamu (dengan membayar kifarat). Dan Allah 
itu adalah Penaung kamu dan Dia Maha Mengetahui dan Maha Bijaksana. 



3. Dan kenangilah ketika Nabi merahsiakan suatu percakapan kepada 
salah seorang dari isteri-isterinya (iaitu Hafsah), kemudian apabila isteri 
itu menceritakan rahsia itu kepada isterinya yang lain (iaitu ’Aisyah), 
maka Allah telah menyatakan kebocoran rahsia itu kepada Nabi, lalu 
Nabi pun menerangkan kepadanya (Hafsah) sebahagian dari rahsia yang 
telah dibocorkannya itu dan tidak menerangkan sebahagian yang lain. 
Apabila Nabi menceritakan hal itu kepadanya (Hafsah), dia pun bertanya: 
Siapakah yang telah menceritakan hal ini kepada anda? Jawab Nabi: Aku 
telah diberitakan oleh Allah Yang Maha Mengetahui dan Maha Pakar. 

4. Jika kamu berdua (wahai Hafsah dan 'Aisyah) bertaubat kepada Allah, 
(maka itulah yang sewajarnya kepada kamu) kerana sesungguhnya hati 
kamu berdua telah menyeleweng (dari keikhlasan), dan jika kamu 
berdua berpakat untuk menyusahkan Nabi, maka Aliahlah yang menjadi 
Pelindungnya, juga Jibril dan orang-orang Mu'min yang salih, dan selain 
dari itu para malaikat sekalian juga turut menjadi penolongnya. 



5. Andainya Nabi menceraikan kamu mungkin Tuhannya akan menggantikan 

kepadanya dengan isteri-isteri yang lebih baik dari kamu iaitu isteri-isteri 
yang patuh, beriman, ta'at, sentiasa bertaubat, kuat beribadat dan 
menjelajah memikirkan kejadian-kejadian Allah, yang terdiri dari janda- 
janda dan dara-dara s unti. 



6. Wahai orang-orang yang beriman! Peliharalah diri kamu dan keluarga 
kamu dari api Neraka yang bahan bakarnya ialah manusia dan batu-batu, 
dan yang menguasainya ialah malaika t- malalkat yang kasar dan bengis, 
mereka tidak menderhakakan Allah dalam segala tugas yang 
diperintahkan kepada mereka dan mereka melaks anakan segala apa 
yang disuruhkan kepada mereka. 



7. Wahai orang-orang yang kafiri Janganlah kamu meminta ma'af pada hari 
ini. Sesungguhnya kamu hanya dibalas mengikut amalan yang t elah 
dilakukan kamu. 

8. Wahai orang-orang yang beriman! Bertaubatlah kamu kepada Allah dengan 
taubat nasuha semoga Tuhan kamu menghapuskan kesalahan-kesalahan 
kamu dan memasukkan kamu ke dalam t aman- taman Syurga yang 
mengalir di bawahnya sungai-sungai pada hari Allah tidak akan 
mengecewakan Nabi dan orang-orang yang beriman yang bersama-sama 
dengannya. Cahaya keimanan mereka menerangi di hadapan dan di 
kanan mereka, sedangkan mereka berdo'a: Wahai Tuhan kami! 
Sempurnakanlah untuk kami cahaya keimanan kami dan ampunkan 
kami. Sesungguhnya Engkau Maha Berkuasa di atas segala sesuatu. 



9. Wahai Nabi! Perangilah orang-orang kafir dan orang-orang Munafiqin dan 
bertindaklah dengan keras terhadap mereka. Tempat kediaman mereka 
ialah Neraka Jahannam, dan itulah seburuk-buruk tempat kembali. 





Aiian telan mengemukakan satu contoh perbandingan untuk orang- 
orang kafir iaitu contoh isteri Nuh dan isteri Lut, kedua-duanya berada 
di bawah jagaan dua orang hamba dari para hamba Kami yang salih, lalu 
kedua-duanya mengkhianati suami mereka masing-masing, dan kedua- 
dua suami itu tidak dapat memberi apa-apa pertolongan kepada mereka 
dari azab Allah, malah dikatakan kepada mereka: Masuklah kamu (ke 
dalam Neraka) bersama-sama mereka yang masuk itu. 



11. Dan Allah telah mengemukakan satu contoh perbandingan untuk orang- 
orang yang beriman iaitu contoh perempuan Fir'aun ketika dia berdo'a: 

Wahai Tuhanku! Binakanlah untukku sebuah rumah dalam Syurga dan 
selamatkanku dari Fir’aun dan perbuatan-perbuatannya dan selamatkanku 
dari kaum yang zalim. 



12. Dan Maryam puteri ’lmran (bonda 'Isa) yang telah memelihara 
kehormatannya, lalu Kami tiupkan ke dalam rahimnya roh dari ciptaan 
Kami. Dan dia telah mengakui kebenaran kalimah-kalimah Tuhannya 
dan kitab-kitab-Nya dan dia adalah termasuk dalam golongan orang- 
orang yang ta'at. 

(Latar belakang dan pokok pembicaraan) 

Apabila takdir Allah menghendaki untuk menjadikan Islam sebagai agama yang 
terakhir dan menjadikan sistem hidup Ilahi itu sebagai sistem hidup yang kekal hingga 
Qiamat, dan menjadikan kehidupan orang-orang yang beriman kepada-Nya itu 
berlangsung mengikut undang-undang umum alam buana, dan menjadikan agama Islam 
ini agama yang memimpin kehidupan umat manusia yang merangkumi segala kegiatan 
hidup mereka di semua bidang... 

Apabila takdir Allah menghendaki semua itu, maka Dia telah menjadikan agama ini 
dalam bentuknya yang ada sekarang ini, iaitu satu bentuk agama yang sempurna, lengkap 
dan sepadu yang sesuai dengan segala kemampuan-kemampuan manusia dan bakat- 
bakat kesediaannya dan dalam waktu yang sama Allah meningkatkan kemampuan- 
kemampuan dan bakat-bakat kesediaan ini ke taraf yang sesuai dengan taraf insan sebagai 
khalifah Allah di bumi, dan sesuai dengan taraf insan sebagai makhluk yang diutamakan 
Allah di atas makhluk-makhluk-Nya yang lain dan ditiupkan dalam diri mereka roh dari 
ciptaan-Nya. 

Allah telah menjadikan tabiat agama ini ialah membawa kehidupan manusia 
maju ke depan iaitu maju serentak dalam segala aspeknya iaitu aspek kesuburan dan 
pertambahan bilangan mereka dari aspek kemajuan dan kebersihan jiwa mereka. Agama ini 
tidak pernah melumpuhkan sebarang tenaga pembina yang ada pada mereka dan tidak 
pernah menindaskan mana-mana bakat mereka yang berguna, malah ia mempergiatkan 
semua daya tenaga mereka dan menggerakkan segala bakat dan kesediaan mereka, dan 
dalam waktu yang sama ia menjaga dan mengawal imbangan di antara gerak maju ke 
depan dengan gerak meningkat ke taraf yang tinggi dan mulia, iaitu taraf yang menyediakan 
roh manusia di dunia ini supaya sesuai dengan taraf ni'mat-ni'mat di Akhirat atau 
menyediakan makhluk insan yang fana di bumi ini untuk kehidupan yang kekal di alam 
Akhirat yang abadi. 

Apabila takdir Allah telah menjadikan agama Islam sedemikian rupa, maka takdir 
Allah juga yang memilih Rasulullah s.a.w. seorang manusia yang terjelma pada dirinya segala 
ciri dan hakikat agama ini. Oleh itu, peribadi Rasulullah s.a.w. dan seluruh kehidupan 
beliau merupakan satu salinan yang sebenar dan lengkap bagi sifat-sifat, dan tujuan-tujuan 
agama ini. Beliau adalah seorang manusia yang sempurna seluruh tenaga kemanusiaannya, 
mempunyai tubuh badan yang tegak, kuat dan sihat, mempunyai pancaindera yang 
sempurna dan mempunyai daya rasa yang segar. Beliau dapat merasakan dengan sempurna 
segala sesuatu yang dapat dirasakan melalui pancaindera. Dalam waktu yang sama beliau 
mempunyai perasaan atau sentimen yang amat besar, mempunyai tabiat yang cergas dan 
kepekaan yang sempurna, yang dapat meni'mati keindahan, dan mempunyai hati yang 
terbuka untuk menerima dan menyambut. Dan dalam waktu yang sama juga beliau 
mempunyai akal yang besar, fikiran yang luas dan kemahuan yang kuat yang dapat 
menguasai nafsunya. Selain dari kelebihan-kelebihan itu, beliau adalah seorang Nabi 
yang jiwanya memancar dengan nur yang agung dan rohnya yang mampu menjalani Isra' 
dan Mi'raj. Beliau seorang Nabi yang diseru dari langit, seorang Nabi yang melihat 
nur Tuhannya, seorang Nabi yang hakikat dirinya berhubung dengan hakikat segala 
sesuatu di alam buana di sebalik berbagai-bagai bentuk rupa dan fenomena-fenomena 
yang lahir, kerana itu anak-anak batu dan batu yang besar memberi salam kepadanya, dan 
batang pokok tamar rindukannya dan Bukit Uhud menggigil kerananya. Seluruh tenaga 
ini bekerja dengan imbangan yang sempurna dalam syakhsiyah Rasulullah s.a.w. iaitu 
satu perimbangan yang selaras dengan perimbangan 'aqidah di mana beliau dipilih 
untuk memperjuangkannya. 

Kemudian Allah jadikan kehidupan peribadi Rasulullah s.a.w. dan kehidupan 
umumnya sebagai sebuah kitab yang terbuka kepada umatnya dan kepada manusia 
seluruhnya. Mereka dapat membaca dari kitab ini gambaran-gambaran agama Islam 
dan dapat melihat pelaksanaan-pelaksanaannya di alam kenyataan, kerana itu Allah tidak 
jadikan di dalam seluruh kehidupan Rasulullah s.a.w. sesuatu rahsia yang tersembunyi 
atau sesuatu tabir yang tertutup, malah sebahagian besar dari gerak laku kehidupannya 
ditayangkan di dalam al-Qur'an. Bahagian-bahagian kehidupannya yang biasanya 
dirahsiakan dalam kehidupan manusia biasa telah didedahkan oleh al-Qur'an sehingga 
kepada titik-titik kelemahan manusia yang tidak dapat dielakkan oleh seseorang, malah 
manusia hampir-hampir dapat melihat tujuannya dari pendedahan bahagian-bahagian 
kehidupan Rasulullah s.a.w. kepada orang ramai itu. 

Tidak ada pada diri Rasulullah s.a.w. sesuatu yang bersifat peribadi, kerana seluruh 
diri beliau adalah untuk da'wah belaka. Oleh itu, tidak ada ertinya sebahagian dari 
kehidupannya tinggal tersembunyi atau disembunyikan. Seluruh kehidupan beliau 
merupakan senario hakikat agama Islam yang dapat dilihat dengan mata, yang amat dekat 
dan boleh dilaksanakan di alam kenyataan. Kedatangan Rasulullah s.a.w. ialah untuk 
memaparkan hakikat agama ini pada diri dan kehidupan beliau sendiri, sebagaimana beliau 


Seluruh Hidup 
Rasulullah Men¬ 
cerminkan Clri-dri 
'Aqldah Islamiyah 

R u m a h t a n g g a 
Rasulullah s.a.w. 


memaparkan hakikat agama ini dengan lidah dan bimbingan-bimbingannya, kerana 
inilah beliau diciptakan Allah dan kerana inilah beliau datang. 

Semua butir-butir kehidupan Rasulullah s.aw. hingga sekecil-kecilnya telah dihafaz 
dan dipelihara oleh para Sahabatnya, dan dipindahkan kepada orang-orang yang kemudian 
dari mereka. Tidak ada gerak laku beliau sama ada kecil atau besar sehingga gerak laku 
beliau dalam kehidupan biasa tiap-tiap hari yang ditinggalkan mereka tanpa dicatat dan 
dipindahkan kepada orang-orang yang kemudian. Ini juga sebahagian dari perencanaan 
Allah S.W.T. untuk merakamkan kehidupan Rasulullah s.aw. atau merakamkan butir-butir 
hakikat agama ini yang dilaksanakan dalam kehidupan Rasulullah s.aw. Catatan-catatan 
dan rakaman-rakaman ini dilakukan di samping catatan-catatan yang dimuat oleh al^ur'an 
sendiri mengenai tingkahlaku-tingkahlaku beliau yang lain untuk tatapan umat manusia 
kemudian sehingga Qiamat. 


****** 


Permulaan surah ini menayangkan satu lambaran dari kehidupan rumah tangga 
Rasulullah s.a.w. dan satu gambaran dari perasaan-perasaan atau emosi-emosi manusia dan 
reaksi-reaksi yang berlaku di antara setengah-setengah isterinya juga yang berlaku di antara 
mereka dengan beliau, dan seterusnya mendedahkan kesan-kesan dari ledakan emosi- 
emosi ini dan tindak balasnya dalam kehidupan Rasulullah s.a.w. dan kehidupan kelompok 
Muslimin, juga kesan-kesan dalam bimbingan-bimbingan umum untuk umat Muslimin 
berdasarkan peristiwa-peristiwa yang berlaku di rumahtangga Rasulullah s.aw. di antara 
beliau dengan para isterinya. 

Masa yang tepat berlakunya peristiwa-peristiwa yang diisyaratkan oleh surah 
ini tidaklah begitu jelas, tetapi berdasarkan riwayat-riwayat mengenainya dapatlah 
dipastikan bahawa peristiwa-peristiwa itu berlaku selepas Rasulullah s.a.w. berkahwin dengan 
Zainab binti Jahsy. 

Di sini eloklah kami bentangkan secara ringkas kisah isteri-isteri Rasulullah s.a.w. 
dan cerita kehidupan rumahtangganya untuk menolong pembaca memahami peristiwa- 
peristiwa itu dan memahami nas-nas al-Qur'an yang diturun mengenainya di dalam surah 
ini. Saringan ini kami buat berdasarkan tulisan al-Imam Ibn Hazm dalam kitabnya 
" ii^Jl " juga berdasarkan sejarah Rasulullah s.a.w. yang ditulis oleh Ibn 

Hisyam. 

Isteri pertama Rasulullah s.a.w. ialah Khadijah binti Khuwaylid. Beliau 
mengahwininya ketika beliau berusia 25 tahun atau mengikut riwayat yang lain 23 
tahun, sementara Khadijah r.a. pula berusia 40 tahun atau lebih empat puluh tahun. 
Rasulullah s.a.w. tidak berkahwin dengan perempuan yang lain dari Khadijah r.a. sehingga 
dia wafat tiga tahun sebelum Hijrah dalam usia lima puluh tahun. 

Selepas wafatnya Khadijah r.a., Rasulullah s.a.w. telah berkahwin dengan Saudah 
binti Zam'ah r.a. Tidak ada riwayat yang menceritakan bahawa dia seorang perempuan 
yang cantik atau muda. Dia hanya janda kepada as-Sakaran ibn 'Amr 'Abdu Syams dari 
angkatan pertama yang memeluk Islam dan turut berhijrah ke negeri Habsyah. Apabila 
suaminya meninggal dunia Rasulullah s.a.w. pun mengahwininya. 

Kemudian Rasulullah s.a.w. telah berkahwin pula dengan 'Aisyah r.a. Dia adalah 
puteri Abu Bakr as-Siddiq r.a. Ketika itu dia masih kecil dan beliau tidak berhubung 
kelamin dengannya melainkan selepas hijrah ke Madinah. Dia adalah satu-satunya anak 
dara yang dikahwini Rasulullah s.a.w. dan dia merupakan isteri yang paling disayanginya. 
Menurut satu cerita dia berusia sembilan tahun semasa berkahwin dengan Rasulullah 
s.a.w. dan hidup bersama beliau selama sembilan tahun lima bulan. Beliau wafat 
meninggalkannya. 

Kemudian Rasulullah s.a.w. berkahwin pula dengan Hafsah binti ‘Umar r.a. selepas 
Hijrah dua tahun beberapa bulan. Dia seorang janda. Beliau mengahwininya setelah 
bapanya menawarkannya kepada Abu Bakr dan 'Uthman r.a., tetapi tidak mendapat 
sambutan dari mereka berdua. Kerana itu beliau menjanjikan 'Umar dengan menantu yang 
lebih baik dari mereka berdua, lalu beliau pun mengahwininya. 

Kemudian Rasulullah s.a.w. telah berkahwin pula dengan Zainab binti Khuzaymah. 
Suaminya yang pertama 'Ubaydah ibn Harith ibn Abdul-Muttalib telah gugur syahid 
dalam Peperangan Badar. Zainab telah wafat dalam masa hidup Rasulullah s.aw. Menurut 
satu cerita, suaminya sebelum berkahwin dengan Rasulullah s.a.w. ialah Abdullah ibn 
Jahsy al-Asadi yang gugur syahid dalam Peperangan ilhud, dan mungkin cerita ini lebih 
hampir. 

Rasulullah s.a.w. telah berkahwin pula dengan Ummu Salamah janda Abu Salamah 
yang telah mendapat luka-luka di dalam Peperangan Uhud dan terus menderita dengan 
luka-luka itu hingga dia meninggal dunia dengan sebabnya. Selepas kematiannya 
Rasulullah s.a.w. telah mengahwininya dan memelihara semua anak-anaknya dari 
suaminya Abu Salamah. 

Rasulullah s.a.w. telah berkahwin pula dengan Zainab binti Jahsy selepas dia 
kahwinkannya dengan bekas hambanya dan anak angkatnya Zaid ibn al-Harithah. 
Tetapi kehidupan mereka tidak bahagia, lalu Zaid pun menceraikannya. Kami telah 
kemukakan ceritanya dalam Surah al-Ahzab juzu’ yang kedua puluh satu. Dia seorang 
wanita yang cantik jelita. Dialah yang dirasakan oleh 'Aisyah r.a. sebagai seorang isteri 
Rasulullah yang menandinginya kerana hubungan keturunannya dengan Rasulullah 
iaitu sepupunya (anak ibu saudaranya) dan kerana kejelitaannya 

Kemudian Rasulullah s.a.w. telah berkahwin pula dengan Juwayriyah binti al- 
Harith ketua Bani al-Mustaliq, selepas berlakunya Peperangan Bani al-Mustaliq di 
pertengahan tahun yang keenam hijrah. Ujar Ibn Ishaq: Aku telah diceritakan oleh 
Muhammad ibn Ja'far ibn az-Zubayr dari 'Urwah ibn az-Zubayr dari 'Aisyah r.a. katanya: 
"Apabila Rasulullah s.a.w. membahagi-bahagikan tawanan perang Bani al-Mustaliq, maka 
Juwayriyah binti al-Harith telah jatuh kepada bahagian as-Thabit ibn Qays ibn as-Syamas 
atau sepupunya, lalu Juwayriyah sanggup bermukatabah (membayar harga dirinya untuk 
mendapatkan kemerdekaannya). Dia seorang wanita yang cantik manis yang dapat 
memikat hati siapa sahaja yang melihatnya. Dia telah datang menemui Rasulullah s.a.w. 
untuk meminta bantuan menebuskan dirinya." Ujar 'Aisyah, "Demi Allah, tiba-tiba aku 
lihat dia berada di pintu bilikku dan aku tidak sukakannya dan aku tahu bahawa 
Rasulullah s.a.w. akan memandangnya seperti aku memandangnya. Dia pun masuk 
mengadap Rasulullah s.a.w. dan berkata: 'Wahai Rasulullah! Saya ialah Juwayriyah binti 
al-Harith ibn Abu Sirar ketua kaumnya. Saya telah ditimpa bala dan anda tentulah tahu 
perkara ini, saya telah jatuh kepada bahagian as-Thabit ibn Qays ibn as-Syamas - atau 
sepupunya - lalu saya sanggup bermukatabah dengannya. Oleh itu, saya datang ke mari 
untuk meminta bantuan menebuskan diri saya. Sabda beliau, 'Adakah engkau suka 
mendapatkan sesuatu yang lebih baik dari ini lagi?' Dia bertanya, 'apa dia, wahai 
Rasulullah?' Jawab beliau, 'Aku akan bayarkan wang tebusan dan berkahwin denganmu?’ 
Juwayriyah berkata, 'Ya, saya setuju, wahai Rasulullah.' Jawab beliau, 'Baiklah aku setuju.'" 

Kemudian Rasulullah berkahwin pula dengan Ummu Habybah binti Abu Sufyan 
selepas Perjanjian Hudaybiyah. Dia seorang wanita Islam yang berhijrah ke negeri 
Habsyah, dan di sana suaminya Abdullah ibn Jahsy telah murtad iaitu balik semula kepada 
agama Kristian dan meninggalkannya, lalu Nabi s.a.w. meminangnya dan Najasyi Seri 
Maharaja negeri Habsyah telah membayar maskahwinnya bagi pihak beliau, dan dari 
sanalah dia datang ke Madinah. 

Sebaik sahaja Khaybar telah dita'luk selepas Perjanjian Hudaybiyah, Rasulullah 
s.a.w. telah berkahwin pula dengan Saflyah bin Hayyi ibn Akhtab, ketua Bani an-Nadhir. 
Dia adalah isteri Kinanah ibn Abu al-Haqiq, salah seorang dari pemimpin kaum Yahudi 
juga. Di antara cerita yang disebutkan oleh Ibn Ishaq mengenai kisah perkahwinan 
Rasulullah s.a.w. dengannya ialah bahawa Safiyah telah dibawa bersama seorang 
perempuan yang lain dari tawanan perang. Kemudian Bilal r.a. telah membawa kedua- 
duanya melalui mayat-mayat orang-orang Yahudi yang terbunuh dalam peperangan itu, 
dan apabila perempuan yang bernama Safiyah itu melihat mayat-mayat itu dia pun 
memekik-mekik dan memukul-mukul mukanya dan menaburkan tanah di atas kepalanya, 
lalu Rasulullah pun berkata: "Jauhkan perempuan yang dirasuk syaitan ini dariku." Dan 
kemudian beliau menyuruh orang menempatkan Safiyah di belakang beliau lalu beliau 
pun mencampakkan baju labuhnya ke atas Safiyah. Dengan itu orang-orang Islam pun 
tahu bahawa Rasulullah s.a.w. telah memilih Safiyah untuk dirinya. Kemudian Rasulullah 

s.a.w. telah berkata kepada Bilal r.a. - menurut cerita yang sampai kepadaku - apabila 
beliau melihat kelakuan perempuan Yahudi yang memekik-mekik itu, "Wahai Bilal! 
Apakah perasaan belas kasihan telah dicabutkan dari hatimu apabila engkau tergamak 
membawa kedua-dua perempuan itu melalui mayat-mayat suami mereka?" 

Kemudian Rasulullah s.a.w. telah berkahwin pula dengan Maimunah binti al-Harith 
ibn Hazn iaitu ibu saudara Khalid ibn al-Walid dan Abdullah ibn ’Abbas. Sebelum 
berkahwin dengan Rasulullah s.a.w., dia menjadi isteri Abu Rahm ibn 'Abdul-'Uzza, dan 
menurut cerita yang lain Huwaytib ibn 'Abdul-'Uzza. Maimunah merupakan isteri 
Rasulullah s.aw. yang paling akhir, 

Demikianlah anda dapat lihat bahawa setiap isteri Rasulullah s.aw. itu mempunyai 
kisah dan sebab masing-masing yang mendorong beliau berkahwin dengan mereka. 
Semua isteri beliau kecuali Zainab binti Jahsy dan Juwayriyah bin al-Harith sahaja terdiri 
dari wanita-wanita muda atau wanita-wanita jelita yang digemari lelaki. Sedangkan 'Aisyah 
pula merupakan isteri yang paling disayangi beliau. Hinggakan dua orang isteri beliau 
yang cantik dan muda itu pun bukannya itu sahaja yang menjadikan faktor perkahwinan 
itu, malah di sana ada lagi faktor yang lain, iaitu faktor kejiwaan dan faktor kemanusiaan. 
Kita tidak perlu sama sekali menafikan adanya unsur daya penarik dalam perkahwinan 
itu sebagaimana yang diperhatikan oleh 'Aisyah pada Juwayriyah dan adanya unsur 
kejelitaan pada isterinya Zainab. Kita sama sekali tidak perlu menafikan unsur-unsur 
kemanusiaan seperti ini dari kehidupan Rasulullah s.a.w. kerana unsur-unsur seperti ini 
bukannya menjadi asas tuduhan yang dipertahankan oleh kaum Ansar terhadap Nabi 
mereka apabila musuh-musuh beliau cuba melemparkan tuduhan-tuduhan kepada beliau. 
Rasulullah s.a.w. telah dipilih menjadi seorang manusia, tetapi seorang manusia yang 
luhur. Demikianlah sifat beliau dan demikianlah juga sifat dorongan-dorongan beliau di 
dalam kehidupannya dan dorongan-dorongan beliau terhadap isteri-isterinya mengikut 
berbagai-bagai tujuan dan faktor. 

Rasulullah s.a.w. hidup di rumahtangganya bersama isterinya selaku seorang 
manusia biasa yang menjadi Rasul sebagaimana beliau dijadikan Allah begitu dan 
sebagaimana beliau diperintahkan Allah supaya berkata: 



93. "Katakanlah (wahai Muhammad!) Maha Sucilah Tuhanku tidaklah aku ini 
melainkan hanya seorang manusia biasa yang menjadi Rasul!" 

(Surah al-Isra 1 ) 

Rasulullah s.aw. telah hidup dengan penuh kebahagiaan dengan para isterinya, 
dan beliau telah memberi kebahagiaan kepada mereka sebagaimana diterangkan 
oleh 'Aisyah r.a dengan katanya, "Adalah beliau apabila bersunyi dengan isterinya, seorang 

yang amat lemah-lembut dan amat mulia budi pekertinya, sentiasa ketawa dan 
tersenyum Tetapi beliau berbahagia dan memberi kebahasaan kepada mereka hanya 
dari peribadinya sendiri, dari limpah kebaikan hatinya, dari keluruhan budi pekertinya dan 
dari kebaikan layanan dan pergaulan sahaja. Adapun kehidupan mereka dari segi 
kebendaan, kebaikannya adalah sekadar cukup untuk hidup sahaja walaupun setelah orang- 
orang Islam dapat meni'mati kesenangan hidup dengan harta-harta rampasan perang dan 
harta-harta rampasan bukan perang (fi'i). Di dalam Surah al-Ahzab telah pun dibentangkan 
kisah para isteri Rasulullah s.a.w. yang menuntut nafkah yang lumayan dari beliau dan 
bagaimana permintaan itu telah menimbulkan krisis yang akhirnya Rasulullah s.a.w. 
memberi pilihan kepada mereka sama ada hendak memilih Allah, Rasul-Nya dan negeri 
Akhirat atau memilih kesenangan hidup dan berpisah dengan beliau. Mereka semua 
memilih Allah, Rasul-Nya dan negeri Akhirat. (2) 

Tetapi kehidupan dalam suasana nubuwah di rumahtangga Rasulullah s.a.w. itu 
tidaklah bererti terhapusnya perasaan-perasaan dan keinginan-keinginan biasa manusia 
pada jiwa para isterinya, malah pertelingkahan-pertelingkahan biasa telah berlaku 
di antara mereka iaitu pertelingkahan-pertelingkahan yang semestinya berlaku di antara 
perempuan-perempuan yang bermadu yang hidup dalam keadaan seperti ini. Tadi telah 
dibentangkan dalam cerita yang diriwayatkan oleh Ibn Ishaq mengenai 'Aisyah r.a. yang 
membayangkan bahawa dia bencikan Juwayriyah sebaik sahaja dia melihatnya kerana dia 
menduga bahawa Rasulullah s.a.w. akan tertarik kepada kemanisannya apabila beliau 
melihatnya dan apa yang didugakannya itu telah berlaku. Begitu juga 'Aisyah telah 
menceritakan hal pertelingkahannya dengan Safiyah katanya: "Aku berkata kepada Nabi 
s.a.w.: Cukuplah kepada anda dengan Safiyah yang macam itu!" Kata rawi: "Dia CAisyah) 
maksudkan dengan sindiran itu ialah Safiyah itu pendek orangnya." Lalu Nabi s.a.w. berkata 
kepadanya: "Anda telah mengeluarkan satu perkataan yang andainya perkataan itu 
dicampurkan dengan air lautan nescaya ia akan mengubahkannya." (3) Seterusnya 'Aisyah r.a. 
juga telah menceritakan hal dirinya apabila turun kepada Nabi s.a.w. ayat-ayat Surah 
al-Ahzab yang mengemukakan pilihan kepada para isteri beliau bahawa dia telah 
memilih Allah, Rasul-Nya dan negeri Akhirat dan dia meminta kepada Rasulullah s.a.w. 
supaya jangan menceritakan pilihan itu kepada isteri-isterinya yang lain. Tujuan 
permintaannya ini amat jelas. Lalu Rasulullah s.a.w. bersabda, "Sesungguhnya Allah 
tidak membangkitkan aku untuk menyusahkan manusia, tetapi Allah telah mem¬ 
bangkitkan aku untuk menjadi guru yang memberi kemudahan kepada mereka. Tiada 
seorang pun dari mereka (isteri-isteri beliau) yang menanyakan tentang pilihan anda, 
melainkan aku akan ceritakan pilihan anda kepadanya." (4> 

(!) Diriwayatkan oleh as-Sayuti di dalam " ju^aJI ^.ULI " dari Ibn Sa’ad dan Ibn 'Asakir 

dari 'Aisyah. 

(2) Lihat Juzu' kedua pulub dua. 

(3) Hadith ini dikeluarkan oleh Abu Daud. 

(4) Haditb ini dikeluarkan oleh Muslim. 

Peristiwa-peristiwa yang diceritakan oleh 'Aisyah r.a. mengenai dirinya itu adalah 
didorong oleh sifatnya yang bercakap benar dan oleh didikan Islamiyah yang cemerlang 
yang telah diterima olehnya Peritiwa-peristiwa itu tidak lain dan tidak bukan melainkan 
merupakan contoh-contoh dari peristiwa-peristiwa yang seumpamanya yang 
menggambarkan suasana-suasana biasa hidup manusia yang pasti berlaku di dalam 
kehidupan yang seperti ini, juga menggambarkan bagaimana Rasulullah s.a.w. telah 
menunaikan tugas mendidik dan meningkatkan jiwa manusia di rumahtangganya 
sebagaimana beliau menunaikan tugas itu di kalangan umatnya. 

****** 


Peristiwa yang menyebabkan turunnya permulaan ayat surah ini merupakan 
salah satu contoh peristiwa-peristiwa yang berlaku dalam kehidupan Rasulullah s.a.w. dan para 
isterinya. Beberapa riwayat mengenai peristiwa itu telah diceritakan dan kami akan bentangkarnya 
apabila nas-nas surah ini dibicarakan. 

Sesuai dengan peristiwa ini dan dengan arahan-arahan yang dikemukakan 
dalam peristiwa ini terutama arahan yang menyeru dua orang isteri Rasulullah s.a.w. yang 
membuat pakatan rahsia terhadap beliau itu supaya bertaubat, al-Qur'an iringkan pula 
dengan setuan kepada orang ramai Islam supaya bertaubat dan supaya kepala-kepala 
keluarga yang menjadi penguasa-penguasa rumah tangga itu berusaha mendidik keluarga 
mereka dan memelihara diri mereka serta keluarga mereka dari api Neraka, di samping 
menayangkan pemandangan orang-orang kafir yang masuk ke dalam Neraka itu. 

Kemudian surah ini ditamatkan dengan pembicaraan mengenai isteri Nabi Nuh 
a.s. dan isteri Nabi Lut a.s. sebagai contoh manusia kafir yang berteduh di bawah 
bumbung orang yang beriman, juga mengenai isteri Fir'aun sebagai contoh manusia yang 
beriman yang berteduh di bawah bumbung orang yang kafir, dan seterusnya mengenai 
Maryam binti Timan yang telah mengawal kesucian dirinya dan menerima tiupan roh dari 
dptaan Allah dan mengakui kebenaran kalimat-kalimat Tuhannya dan kitab-kitab suci-Nya 
dan dia tergolong dalam golongan manusia yang ta'at. 



1. "Wahai Nabi! Mengapakah engkau mengharamkan apa yang telah 
dihalalkan Allah untukmu kerana hendak mencari keredhaan isteri- 
isterimu? Dan Allah Maha Pengampun dan Maha Pengasih." 



2. "Sesungguhnya Allah telah memfardhukan ke atas kamu membebaskan 
diri dari sumpah-sumpah kamu (dengan membayar kifarah). Dan Allah 
itu adalah Penaung kamu dan Dia Maha Mengetahui dan Maha Bijaksana." 


Peristiwa Pakatan 
Rahsia Hafsah * 
'Aisyah Dan Impli* 
kisinya Yang Serius 

3. "Dan kenangilah ketika Nabi merahsiakan suatu percakapan kepada 
salah seorang dari isteri-isterinya (iaitu Hafsah), kemudian apabila isteri 
itu menceritakan rahsia itu kepada isterinya yang lain (iaitu 'Aisyah), 
maka Allah telah menyatakan kebocoran rahsia itu kepada Nabi, lalu 
Nabi pun menerangkan kepadanya (Hafsah) sebahagian dari rahsia yang 
telah dibocorkannya itu dan tidak menerangkan sebahagian yang lain. 
Apabila Nabi menceritakan hal itu kepadanya (Hafsah) dia pun bertanya: 
Siapakah yang telah menceritakan hal ini kepada anda? Jawab Nabi: Aku 
telah diberitakan oleh Allah Yang Maha Mengetahui dan Maha Pakar." 



4. "Jika kamu berdua (wahai Hafsah dan 'Aisyah) bertaubat kepada Allah, 
(maka itulah yang sewajarnya kepada kamu) kerana sesungguhnya hati 
kamu berdua telah menyeleweng (dari keikhlasan), dan jika kamu 
berdua berpakat untuk menyusahkan Nabi, maka Aliahlah yang menjadi 
pelindungnya, juga Jibril dan orang-orang Mu'min yang salih, dan selain 
dari itu para malaikat sekalian juga turut menjadi penolongnya." 



5. "Andainya Nabi menceraikan kamu mungkin Tuhannya akan 
menggantikan kepadanya dengan isteri-isteri yang lebih baik dari kamu 
iaitu isteri-isteri yang patuh, beriman, ta'at, sentiasa bertaubat, kuat 
beribadat dan menjelajah memikirkan kejadian-kejadian Allah, yang 
terdiri dari janda-janda dan dara-dara sunti." 


Di sana terdapat beberapa riwayat mengenai sebab nuzul ayat-ayat ini, di antaranya 
ialah hadith yang diriwayatkan oleh al-Bukhari mengenai ayat ini katanya: Kami telah 
diceritakan oleh Ibrahim ibn Musa, kami telah dikhabarkan oleh Hisyam ibn Yusuf dari 
ibn Jurayj dari 'Ata' dari ’Abid ibn 'Amir dari 'Aisyah katanya: Biasanya Nabi s.a.w. minum 
madu di rumah Zainab binti Jahsy dan duduk sebentar di sisinya. Lalu aku pun berpakat 

dengan Hafsah iaitu apabila beliau masuk kepada siapa sahaja dari kami berdua hendaklah 
dia katakan kepada beliau, Anda makan mughafirkah? 0 * Saya dapati bau mughafir dari 
anda. Jawab beliau: "Tidak. Aku hanya minum madu di rumah Zainab. Baiklah aku tidak 
akan minum lagi, aku telah bersumpah, tetapi jangan beritahu sesiapa." Inilah minuman 
yang diharamkan ke atas dirinya sedangkan minuman itu halal kepadanya. Lalu turun 
firman Allah: 



1. "Mengapakah engkau mengharamkan apa yang telah dihalalkan Allah 

untukmu?" 

Dan ternyata bahawa isteri yang dirahsiakan percakapan tadi oleh Rasulullah s.a.w. 
dan menyuruhnya supaya jangan membocorkannya kepada isteri-isteri yang lain itu 
rupa-rupanya telah menceritakan rahsia itu kepada isteri beliau yang satu lagi yang telah 
berpakat dengannya. Lalu Allah memberitahu Rasulullah s.a.w. tentang kebocoran rahsia 
itu. Beliau pun mendapatkan isteri itu dan menegurnya serta menyebut sebahagian 
percakapan yang berlangsung di antara dia dengan madunya yang satu lagi itu tanpa 
menjelaskan segala-galanya sesuai dengan budi bahasanya yang tinggi. Beliau hanya 
menyebut perkara kebocoran itu secara ringkas sahaja supaya isteri itu tahu bahawa 
beliau tahu. Ini pun sudah cukup. Isteri itu tercengang kehairanan, lalu menanya beliau, 
"Siapakah yang memberitahu hal ini kepada anda?" Mungkin terlintas di dalam hatinya 
bahawa madunya yang satu lagi itulah yang telah menceritakan hal ini kepada Rasulullah 
s.aw., tetapi beliau telah menjawab: 



3. "Aku telah diberitakan oleh Allah Yang Maha Mengetahui dan Maha 

Pakar." 

Yakni berita kebocoran itu adalah datang dari sumber yang mengetahui segala 
sesuatu. Tujuan kenyataan ini ialah Rasulullah s.a.w. mengetahui segala percakapan yang 
berlaku di antara dia dan madunya yang satu lagi, bukan hanya mengetahui sekadar 
bahagian yang dicakap beliau kepadanya sahaja. 

Akibat peristiwa yang telah mendedahkan pakatan sulit di rumah Rasulullah 
s.a.w. itu menyebabkan beliau marah dan bersumpah tidak akan menghampiri para 
isterinya selama sebulan, dan beliau telah berazam hendak menceraikan mereka, dan 
berita ini telah didengar oleh orang ramai Islam. Kemudian turun ayat-ayat ini dan 
kemarahan Rasulullah s.a.w. kembali reda, lalu beliau pulang kembali kepada isterinya 


(1) Sejenis getah yang manis rasanya tetapi busuk baunya. 

selepas perincian yang kami akan bentangkan setelah dikemukakan satu riwayat yang 
lain mengenai peristiwa ini. 

Riwayat yang lain ini telah dikeluarkan oleh an-Nasai' dari hadith Anas yang 
menceritakan bahawa Rasulullah s.a.w. mempunyai seorang hamba yang disetubuhinya. 
Hal ini terus diungkit-ungkit oleh 'Aisyah dan Hafsah sehingga beliau mengharamkan hamba 
itu kepada dirinya lalu turunlah ayat: 



1. "Wahai Nabi! Mengapakah engkau mengharamkan apa yang telah 
dihalalkan Allah untukmu kerana hendak mencari keredhaan isteri- 
isterimu?" 

Menurut riwayat Ibn Jarir dan Ibn Ishaq, Rasulullah s.a.w. telah mengadakan 
hubungan kelamin dengan Mariah ibu anaknya Ibrahim di rumah Hafsah dan ini 
menyebabkan Hafsah marah dan menganggapkan perbuatan itu sesuatu penghinaan 
terhadap dirinya, lalu Nabi s.a.w. telah berjanji dengan Hafsah bahawa beliau akan meng¬ 
haramkan Mariah kepada dirinya dan beliau bersumpah untuk berbuat demikian. Dan 
beliau menyuruh Hafsah menyembunyikan rahsia ini, tetapi Hafsah telah menceritakan 
hal ini kepada 'Aisyah. Inilah yang dimaksudkan dengan "percakapan" yang disebutkan di 
dalam surah ini. 


Kedua-dua riwayat ini mungkin berlaku, tetapi riwayat yang kedua adalah lebih 
hampir dengan suasana ayat-ayat surah ini dan lebih hampir kepada akibat peristiwa 
yang telah menimbulkan kemarahan Rasulullah s.a.w. sehingga hampir membawa 
kepada menceraikan isteri-isterinya memandangkan perkara itu amat sensitif. Namun 
demikian, riwayat yang pertama lebih kukuh dari segi sanad dan ia juga mungkin berlaku 
dan mungkin menimbulkan kesan-kesan yang telah disebutkan itu jika kita memandang 
kepada taraf rumahtangga Rasulullah s.a.w. yang mana peristiwa seperti itu dapat 
dianggap sebagai suatu perkara yang besar. Allah sahajalah yang mengetahui manakah 
satu yang benar dan tepat di antara dua riwayat itu. - 


Kesan peristiwa Rasulullah s.a.w. bersumpah untuk tidak menghampiri para 
isterinya, telah digambarkan oleh sebuah hadith yang diriwayatkan oleh al-Imam Ahmad 
dalam musnadnya dari Ibn 'Abbas r.a. Hadith ini juga melukiskan sebahagian dari gambaran 
masyarakat Islam di masa itu katanya: Kami telah diceritakan oleh Abdur Razzaq, kami 
telah dikhabarkan oleh Ma'mar dari az-Zuhri dari 'Ubaydillah ibn Abdullah ibn Abu Thaur 
dari 'Abbas katanya: Aku sentiasa berhasrat untuk bertanya Umar tentang siapakah dua 
orang isteri Rasulullah s.a.w. yang dibicarakan oleh Allah S.W.T. dalam firman-Nya: 

4. "Jika kamu berdua (wahai Hafsah dan ’Aisyah) bertaubat kepada Allah, 
(maka itulah yang sewajarnya kepada kamu) kerana sesungguhnya hati 
kamu berdua telah menyeleweng (dari keikhlasan)" 


sehingga sampai pada masa 'Umar keluar untuk mengerjakan Haji dan aku pun turut keluar 
untuk mengerjakan fardhu Haji bersamanya. Bila sampai di setengah jalan 'Umar 
berpusing ke arah yang lain dan aku pun turut berpusing bersamanya membawa 
bekas air yang diperbuat dari kulit. Dia pergi membuang air, kemudian dia datang 

kepadaku dan aku pun menuang air ke dalam kedua • tangannya, lalu dia mengambil 

* 

wudhu'. Aku pun bertanya: Wahai Amirul-Mu'minin! Siapakah dua orang perempuan dari 
isteri Rasulullah s.a.w. yang dibicarakan Allah S.WT. di dalam firman-Nya: 





Jawab 'Umar: 

"Awak ini sungguh aneh, wahai Ibn Abbas!" 

(Ujar az-Zuhri: Demi Allah, 'Umar tidak suka dengan pertanyaan yang dikemuka- 
kan oleh Ibn 'Abbas itu tetapi dia tidak menyembunyikannya). Lalu dia berkata: "Itulah 
'Aisyah dan Hafsah." Kata Ibn 'Abbas kemudian 'Umar bercerita dengan katanya: "Kita 
orang-orang Quraysy adalah satu kaum yang menguasai kaum perempuan dan- apabila 
kita datang ke Madinah kita dapati satu kaum yang dikuasai oleh kaum perempuan. Dan 
di sinilah perempuan-perempuan kita mulai belajar dari perempuan-perempuan mereka." 
Katanya lagi: "Rumahku terletak di kampung Umayyah ibn Zayd di al-'Awali." Katanya: 
"Pada suatu hari aku marahkan isteriku, tiba-tiba dia bersoaljawab denganku. Lalu aku 
kecamkan perbuatannya yang bersoaljawab denganku itu. Lalu dia berkata: Mengapa 
anda marahkan saya bersoaljawab dengan anda? Demi Allah, isteri-isteri Rasulullah 
s.a.w. sendiri bersoaljawab dengan beliau dan salah seorang dari mereka tidak bertegur 
sapa dengannya dari hari siang hingga ke malam." Katanya lagi: Aku pun keluar 
mendapatkan Hafsah dan bertanya, "Adakah engkau bersoaljawab dengan Rasulullah 
s.a.w. dan tidak bertegur sapa dengannya dari hari siang hingga ke malam?" Jawab 
Hasfah, "Ya" Aku pun berkata kepadanya, "Sesungguhnya kecewa dan rugilah sesiapa 
di antara kamu yang melakukan perbuatan itu. Adakah seorang dari kamu merasa aman 
dari dimurkai Allah kerana kemurkaan Rasul-Nya, kemudian tiba-tiba dia binasa? 
Janganlah engkau bersoaljawab dengan Rasulullah s.a.w. dan janganlah engkau minta 
apa-apa darinya, bahkan mintalah dari hartaku apa sahaja yang engkau suka. Janganlah 
engkau terpedaya jika jiran engkau itu lebih cantik dan lebih disayangi Rasulullah s.a.w 
dari engkau. (Dia maksudkan Siti 'Aisyah). Katanya lagi: Aku ada seorang jiran dari orang 
Ansar dan kami bergilir-gilir turun menemui Rasulullah s.a.w. Dia turun sehari kemudian 
aku turun sehari. Dia balik membawa berita wahyu dan lain-lain dan aku pun balik 

membawa berita yang sama. Katanya lagi: Pada masa itu kami sedang bercakap-cakap 
bahawa orang-orang Ghassan sedang memasang kasut pada kaki-kaki kuda mereka 
untuk menyerang kami. Pada suatu hari sahabatku itu turun menemui Rasulullah s.a.w., 
kemudian dia pulang waktu 'Isya' dan mengetuk-ngetuk pintu rumahku dan memanggilku, 
lalu aku pun keluar mendapatkannya. Dia pun berkata,"Satu perkara yang besar telah 
berlaku". Aku terus menyampuk, "Ada apa? Adakah orang-orang Ghassan telah datang 
menyerang?" Jawabnya, "Tidak. Malah perkara itu lebih besar dan lebih panjang ceritanya 
dari serangan orang-orang Ghassan, iaitu Rasulullah s.a.w. telah menceraikan isteri- 
isterinya." Lalu aku pun berkata, "Kecewa dan rugilah Hafsah." Aku telah menduga 
perkara ini akan berlaku. Selepas sembahyang Subuh aku pun mengenakan pakaianku 
dan turun untuk menemui Rasulullah s.a.w., aku masuk menemui Hafsah yang 
menangis dan bertanya, "Adakah Rasulullah s.a.w. telah menceraikan engkau?" Jawab 
Hafsah, "Anakanda tidak tahu. Beliau sekarang sedang bersendirian di dalam bilik 
ini." Lalu aku pun pergi mendapatkan seorang budak hitam dan berkata kepadanya, 
"Pergilah engkau minta izin untuk 'Umar." Budak itu pun masuk ke dalam bilik 
itu, kemudian keluar mendapatkanku dan berkata, "Hamba telah sebutkan maksud 
anda kepada beliau, tetapi beliau diam sahaja." Aku pun pergi dari situ menuju ke 
mimbar masjid. Tiba-tiba di sana ada sekumpulan orang sedang duduk dan setengah- 
setengahnya menangis. Aku pun duduk dekat mimbar itu sebentar kemudian perkara 
yang merungsingkanku itu menguasai hatiku lagi, lalu aku pun pergi mendapatkan 
budak itu dan berkata, "Pergilah engkau minta izin untuk 'Umar." Dia pun masuk 
kemudian keluar mendapatkanku dan berkata, "Hamba telah sebutkan maksud anda 
kepada beliau, tetapi beliau diam juga." Lalu aku pun keluar dan duduk dekat mimbar. 
Kemudian perkara yang merungsingkanku itu menguasai hatiku lagi, lalu aku pun pergi 
mendapatkan budak itu dan berkata, "Pergilah engkau minta izin untuk Umar." Dia pun 
masuk kemudian keluar mendapatkanku dan berkata, "Hamba telah sebutkan maksud 
anda kepada beliau, tetapi beliau diam juga." Aku pun berpaling meninggalkan tempat itu. 
Tiba-tiba budak itu memanggilku dan berkata, "Silalah masuk. Beliau telah memberi 
keizinan kepada anda." Aku pun masuk dan memberi salam kepada Rasulullah s.a.w. 
Beliau sedang bersandar di atas tikar anyaman dan bekas-bekas jalur tikar itu kelihatan 
dilambungnya. Aku pun bertanya, "Adakah benar anda telah menceraikan isteri-isteri 
anda, wahai Rasulullah?" Beliau pun mengangkatkan kepalanya kepadaku dan 
berkata, 'Tidak." Aku pun berkata, "Allahu akbar! Jika anda melihat keadaan kita, wahai 
Rasulullah, (tentulah tidak menghairankan) kerana kita orang-orang Quraysy adalah 
satu kaum yang menguasai kaum perempuan, dan apabila kita datang ke Madinah kita 
dapati satu kaum yang dikuasai kaum perempuan dan di sinilah perempuan-perempuan 
kita mulai belajar dari perempuan-perempuan mereka. Pada suatu hari hamba 
marahkan isteri hamba tiba-tiba dia bersoaljawab dengan hamba, lalu hamba kecamkan 
perbuatannya yang bersoaljawab dengan hamba itu, lalu dia berkata: Mengapa anda 
marahkan saya bersoaljawab dengan anda? Demi Allah, isteri-isteri Rasulullah sendiri 
bersoaljawab dengan beliau dan salah seorang dari mereka tidak bertegur sapa 
dengannya dari hari siang hingga ke malam. Lalu hamba berkata: Sesungguhnya 

kecewalah dan rugilah sesiapa di antara kamu yang melakukan perbuatan itu. Adakah 
seseorang dari kamu merasa aman dari dimurkai Allah kerana kemurkaan Rasul-Nya, 
kemudian tiba-tiba dia binasa?” Rasulullah s.a.w. pun tersenyum dan aku terus berkata, 
"Hamba telah masuk menemui Hafsah dan hamba katakan kepadanya: Janganlah engkau 
terpedaya jika jiran engkau itu lebih cantik dan lebih disayangi Rasulullah s.a.w. dari 
engkau ” Beliau sekali lagi tersenyum, lalu aku pun berkata, "Hamba pohon izin duduk, 
wahai Rasulullah.” Jawab beliau, "Baiklah." Aku pun angkat kepalaku melihat ke dalam 
rumah, dan demi Allah, aku tidak nampak di dalam rumah itu sesuatu apa pun yang 
menarik pandangan melainkan hanya kehebatan, martabat beliau sahaja. Kemudian aku 
berkata, "Berdo'alah kepada Allah, wahai Rasulullah, supaya Dia mengurniakan rezeki 
yang luas kepada umat anda, kerana sesungguhnya Allah telah mengurniakan rezeki 
yang luas kepada orang-orang Parsi dan orang-orang Rom sedangkan mereka tidak 
menyembah Allah." Lalu beliau pun membetulkan duduknya seraya berkata, "Apakah 
engkau masih ragu-ragu lagi, wahai anak al-Khattab? Mereka adalah umat manusia yang 
disegerakan ni'mat-ni'mat kesenangan dalam kehidupan dunia ini”. Aku pun berkata, 
"Pohonlah keampunan kepadaku, wahai Rasulullah." Rasulullah s.a.w. ketika itu telah 
bersumpah tidak akan menghampiri isterinya selama sebulan kerana terlalu marah 
kepada mereka sehingga beliau ditegur oleh Allah 'Azzawajalla. (Hadith ini telah 
diriwayatkan oleh al-Bukhari, Muslim, at-Tirmizi dan an-Nasa'i dari beberapa saluran dari 
az-Zuhri dengan nas ini). 


* * * * * $ 


Inilah cerita peristiwa itu. Sekarang marilah kita tinjau ayat-ayat al-Qur'an yang 
indah itu. 


Surah ini dimulakan dengan satu teguran dari Allah terhadap Rasulullah s.a.w.: 



1. "Wahai Nabi! Mengapakah engkau mengharamkan apa yang telah 
dihalalkan Allah untukmu kerana hendak mencari keredhaan isteri- 
isterimu? Dan Allah Maha Pengampun dan Maha Pengasih.” 






2. Sesungguhnya Allah telah memfardhukan ke atas kamu membebaskan 
diri dari sumpah-sumpah kamu (dengan membayar kifarat). Dan Allah 
itu adalah penaung kamu dan Dia Maha Mengetahui dan Maha Bijaksana. 


Ini adalah satu teguran yang mengharukan, kerana memanglah seseorang yang 
beriman itu tidak harus mengharamkan keni'matan yang telah dihalalkan Allah. 
Rasulullah s.a.w. bukanlah mengharamkan minuman madu atau Mariah itu dengan erti 

kata pengharaman syari'i, malah beliau hanya mengambil keputusan hendak menahankan 
dirinya dari meni'matinya sahaja. Lalu datanglah teguran ini menyarankan bahawa apa 
sahaja yang telah dihalalkan Allah, maka tidak harus bagi seseorang menahankan diri dari 
meni'matinya dengan sengaja kerana semata-mata hendak mengambil hati seseorang 
yang lain. Ulasan al-Qur'an "dan Allah itu Maha Pengampun dan Maha Pengasih" 
menyarankan bahawa pengharaman yang seperti itu menjadi satu kesalahan yang harus 
diperbetulkan dengan keampunan dan rahmat belas kasihan dari Allah. Ini adalah satu 
saranan yang amat halus. 

Adapun perbuatan bersumpah yang diterangkan oleh ayat ini bahawa Rasulullah 
s.a.w. telah melakukannya, maka Allah telah memfardhukan supaya beliau membebaskan 
dirinya dengan membayar kifarat yang menghalalkannya. Selama sumpah itu dilakukan 
dalam perkara yang bukan kebajikan, maka menghindarkan diri dari sumpah seperti itu 
adalah lebih utama. 



2. "Dan Allah itu Penaung kamu." 

Dia sentiasa menolong kamu mengatasi kelemahan-kelemahan kamu dan kesulitan- 
kesulitan yang menyusahkan kamu, dan kerana itu Allah memfardhukan bayaran kifarah 
untuk membebaskan diri kamu dari sumpah itu supaya terselamat dari kesusahan dan 
kesukaran itu. 

2. "Dan Dia Maha Mengetahui dan Maha Bijaksana." 

Allah mengaturkan peraturan-peraturan syari'at-Nya untuk kamu dengan ilmu 
pengetahuan-Nya yang mendalam dan dengan kebijaksanaan-Nya yang tinggi, dan Dia 
menyampaikan suruhan-suruhan yang sesuai dengan kemampuan kamu dan sesuai dengan 
maslahah kamu. Oleh itu, janganlah kamu mengharamkan melainkan sesuatu yang telah 
diharamkan-Nya, dan janganlah kamu menghalalkan melainkan sesuatu yang telah 
dihalalkan-Nya. Peringatan ini adalah sesuai dengan arahan yang disebutkan sebelumnya. 


Kemudian al-Qur'an menyebut "percakapan" tanpa menyebut maudhu'nya dan 
perinciannya, kerana maudhu'nya tidak penting dan tidak pula merupakan satu unsur 
yang kekal dari percakapan itu kerana unsur yang kekal ialah tujuannya dan implikasi- 
implikasinya: 

3. "Dan kenangilah ketika Nabi merahsiakan suatu percakapan kepada 
salah seorang dari isteri-isterinya (iaitu Hafsah)." 

Dari ayat ini kita dapat melihat satu contoh dari satu zaman yang mengkagumkan di 
dalam sejarah manusia, iaitu satu zaman di mana manusia hidup berhubung secara 
langsung dengan Allah dan di mana Allah mencampuri urusan hidup mereka secara terus 
terang dan terperinci. Dan dari ayat ini juga kita dapat mengetahui bahawa Allah telah 
memberitahu kepada Rasul-Nya apa yang telah dibocorkan di antara dua isterinya 
mengenai percakapan yang telah dirahsiakannya kepada salah seorang dari isteri- 
isterinya itu, dan beliau telah menegur isteri yang telah membocorkannya itu dengan 
hanya menyebut sebahagian yang kecil darinya sahaja, kerana segan memanjang- 
manjangkannya, dan menyatakan kepadanya bahawa dia mendapat tahu hal kebocoran 
itu dari sumber Yang Maha Mengetahui: 



3. "Apabila isteri itu menceritakan rahsia itu kepada isterinya yang lain 
(iaitu 'Aisyah), maka Allah telah menyatakan kebocoran rahsia itu kepada 
Nabi, lalu Nabi pun menerangkan kepadanya (Hafsah) sebahagian dari 
rahsia yang telah dibocorkannya itu dan tidak menerangkan sebahagian 
yang lain. Apabila Nabi‘menceritakan hal itu kepadanya (Hafsah), dia 
pun bertanya: Siapakah yang telah menceritakan hal ini kepada anda? 
Jawab Nabi: Aku telah diberitakan oleh Allah Yang Maha Mengetahui dan 
Maha Pakar." 


Menyebut sifat Allah Yang Maha Mengetahui dan Maha Pakar itu adalah memberi 
kesan yang mendalam dalam suasana peristiwa ini di mana pakatan-pakatan sulit sedang 
diatur di belakang tabir. Sebutan sifat itu menyedarkan isteri yang bertanya itu kepada 
hakikat yang mungkin dilupainya, dan seterusnya menyedarkan hati para Mu'minin 
seluruhnya setiap kali mereka membaca al-t^ufan. 


Kemudian ungkapan al-Qur'an berubah dari menceritakan kisah peristiwa itu 
kepada menghadapkan firman Allah kepada dua orang isteri yang terlibat itu seolah-olah 
perkara itu sedang berlaku di depan mata: 

4. "Jika kamu berdua (wahai Hafsah dan'Aisyah) bertaubat kepada Allah, 
(maka itulah yang sewajarnya kepada kamu) kerana sesungguhnya hati 
kamu berdua telah menyeleweng (dari keikhlasan) dan jika kamu berdua 
berpakat untuk menyusahkan Nabi, maka Aliahlah yang menjadi 
Pelindungnya, juga Jibril dan orang-orang Mu'min yang salih, dan selain 
dari itu para malaikat sekalian juga turut menjadi penolongnya/' 

Apabila kita lewati permulaan ayat ini yang mengandungi seruan Allah kepada 
keduanya (Hafsah dan ’Aisyah) supaya bertaubat agar hati mereka kembali ke pangkal 
jalan dan menjurus kepada Allah setelah terjauh dari-Nya dengan sebab perbuatan yang 
dilakukan mereka, kita akan berdepan dengan satu amaran yang menakutkan. Dan dari 
amaran yang besar ini dapadah kita menyedari betapa mendalamnya kesan peristiwa itu 
kepada hati Rasulullah s.a.w. hingga al-Qur'an terpaksa mengumumkan bahawa Allah, 
Jibril, orang-orang Mu'min yang salih dan para malaikat sekaliannya akan turut 
membantu, beliau untuk membaiki hati beliau yang telah tersinggung itu dan supaya 
beliau kembali tenang dan tenteram dari peristiwa yang amat menyentuhkan hatinya itu. 

Tentulah kedudukan peristiwa itu pada tanggapan Rasulullah s.a.w. dan dalam 

t 

skop hidupnya begitu besar dan mendalam kesannya hingga kepada batas yang 
secucuk dengan amaran ini. Kita mungkin dapat memahami hakikat peristiwa itu dari ayat 
ini dan dari kenyataan sahabat 'Umar r.a. apabila 'Umar bertanya kepadanya, "Adakah 
orang-orang Ghassan datang menyerang?" Jawabnya, "Tidak. Malah perkara itu lebih besar 
dan lebih panjang ceritanya dari serangan orang-orang Ghassan." Ghassan ialah sebuah 
kerajaan Arab yang berikat dengan kerajaan Rom di Syam di pinggir Semenanjung Tanah 
Arab, dan tentulah serangannya merupakan satu perkara yang besar, tetapi pada hemat 
orang-orang Islam masalah rumahtangga Rasulullah s.a.w. adalah lebih penting lagi. 
Mereka memandang ketenteraman hati Rasulullah dan rumahtangganya lebih penting 
dari segala perkara yang lain. Kekacauan dan kegelisahan hati dan rumahtangga beliau 
adalah lebih bahaya kepada kelompok Muslimin dari serangan kerajaan Ghassan yang 
menjadi agen kerajaan Rom itu. Dan penilaian mereka telah bertemu pula dengan 
penilaian Allah. Ini menjadikan penilaian itu satu penilaian yang betul dan mendalam. 

Begitu juga makna ayat yang berikut, yang menjelaskan sifat-sifat perempuan yang 
mungkin dijadikan Allah sebagai isteri-isteri ganti untuk menggantikan mereka apabila 
Rasulullah s.a.w. menceraikan mereka, merupakan suatu amaran yang menunjukkan 
betapa besarnya persoalan ini: 



5. "Andainya Nabi menceraikan kamu mungkin Tuhannya akan 
menggantikan kepadanya dengan isteri-isteri yang lebih baik dari kamu 

iaitu isteri-isteri yang patuh, beriman, ta'at, sentiasa bertaubat, kuat 

beribadat dan menjelajah memikirkan kejadian-kejadian Allah yang 

terdiri dari janda-janda dan dara-dara sunti. 

Itulah sifat-sifat yang diserukan Allah secara saranan dan sindiran supaya mereka 
bersifat dengan sifat-sifat tersebut. 

Sifat" " dibuktikan dengan sifat-sifat patuh dan ta'at kepada perintah- 

perintah agama. Sifat " dibuktikan dengan keimanan yang penuh di dalam 

hati dan dari keimanan inilah lahirnya sifat keislaman yang patuh. Sifat" o lili " ialah 
sifat hati yang ta’at. Sifat" " ialah sifat menyesal di atas perbuatan maksiat yang 

telah dilakukan dan balik semula ke jalan ta'at. Sifat" olJbL* " ialah sifat menggunakan 
ibadat sebagai alat untuk berhubung dengan Allah dan menzahirkan 'Ubudiyah 
kepada-Nya. Sifat" oUjL " ialah sifat suka merenung, memperhati, meneliti dan 
berfikir pada penciptaan Allah yang indah dan menjelajah dengan hati di dalam kerajaan 
Allah. Di samping sifat-sifat ini mereka juga terdiri dari janda-janda dan dara-dara 
sebagaimana isteri-isteri beliau yang ada sekarang terdiri dari janda-janda dan dara-dara. 

Semuanya ini merupakan amaran yang pasti dihadapkan kepada mereka 
memandangkan kesan-kesan buruk perbuatan mereka dalam hati Rasulullah s.a.w. kerana 
beliau tidak sekali-kali marah terhadap perkara-perkara yang kecil. 

Hati Nabi s.a.w. telah tenteram dan redha kembali setelah turunnya ayat-ayat ini 
yang menghadapkan terus firman Allah kepada beliau dan isteri beliau. Kini rumahtangga 
beliau yang mulia telah kembali tenang setelah dilanda kegoncangan. Ketenteraman telah 
pulih kembali dengan bimbingan dan arahan Allah S.W.T. Ini merupakan satu penghormatan 
kepada rumahtangga Rasulullah s.a.w. yang sesuai dengan peranannya untuk menegakkan 
sistem hidup Ilahi di bumi ini. 

Di samping itu, peristiwa ini merupakan satu gambaran kehidupan rumahtangga 
seorang tokoh besar yang bertugas untuk membentuk satu umat dan menegakkan satu 
negara yang tidak ada tolok bandingnya di zaman yang lampau, iaitu satu umat yang 
bertugas memikul amanah agama Allah dalam bentuknya yang terakhir dan menegakkan 
sebuah masyarakat Rabbani di alam kenyataan yang dapat dicontohi oleh umat manusia. 

Ia merupakan satu gambaran kehidupan seorang manusia yang mulia, luhur dan 
agung yang hidup dengan sifat-sifat manusia biasa dan dalam waktu yang sama 
melaksanakan tugas-tugas sebagai seorang Nabi. Kedua-dua sifat itu tidak pernah terpisah 
satu sama lain, kerana takdir Allah telah menghendaki supaya beliau menjadi seorang 
manusia yang bersifat Rasul untuk membawa agama-Nya yang terakhir atau sistem hidup 
yang akhir kepada umat manusia. 

Itulah agama yang sempurna yang dibawa oleh Rasul yang sempurna, dan di antara 
sifat kesempurnaan agama ini ialah manusia yang mengamalkannya tetap menjadi 
seorang manusia juga. Ia tidak menindas sebarang daya tenaga yang membina yang ada 
pada seorang manusia. Ia tidak melumpuhkan mana-mana bakat kesediaan manusia 
yang berguna, dan dalam waktu yang sama ia mendidik dan mengasuh manusia supaya 
meningkat ke martabat-martabat yang tinggi. 

Demikianlah Islam menerapkan pengaruhnya pada orang-orang yang 
memahaminya dan menyesuaikan hidup mereka dengannya sehingga mereka berubah 
menjadi satu salinan yang hidup bagi Islam. Pembawaan dan kehidupan Rasulullah s.a.w. 
yang dijalani setiap hari yang mengandungi pengalaman-pengalaman, percubaan- 
percubaan, kelemahan-kelemahan dan kekuatan-kekuatan sebagai seorang manusia, yang 
bercampur dengan hakikat-hakikat da'wah Allah yang meningkatkan darjatnya selangkah 
demi selangkah seperti yang dapat dilihat dalam pembawaan hidup isteri-isteri beliau, 
merupakan satu contoh yang praktikal yang dapat dilihat dan diambil teladan oleh sesiapa 
sahaja yang mahukan contoh teladan yang mudah yang dapat dilaksanakan di alam 
kenyataan, iaitu contoh teladan yang bukan wujud di awan-awan dan di dalam khayalan- 
khavalan. 

4 

Kini terlaksanalah hikmat perencanaan Allah yang telah menurunkan agama-Nya 
yang terakhir dengan bentuknya yang sempurna dan sepadu, dan memilih seorang Rasul 
yang mampu menerimanya dan dapat menterjemahkannya dalam satu gambaran yang 
hidup, dan menjadikan kehidupan Rasul ini sebagai sebuah kitab yang terbuka yang dapat 
dibaca oleh semua orang dan dapat dijadikan sumber rujukan generasi demi generasi. 


****** 


(Pentafsiran ayat-ayat 6 - 9) 


Umat Muslimin 
Diseru Menjunjung 
lltizam-i) tizam 
Untuk Menjauhkan 
Keluarga Dari Api 
Neraka 


Di bawah implikasi peristiwa yang meninggalkan kesan yang amat mendalam 
pada hati orang-orang Islam ini, al-Qur'an menyeru para Mu'minin supaya menunaikan 
kewajipan mereka terhadap rumahtangga mereka, iaitu kewajipan mendidik, memimpin 
dan mengingat untuk memelihara diri mereka dan keluarga mereka dari seksa Neraka, 
di samping melukiskan kepada mereka satu pemandangan dari pemandangan- 
pemandangan Neraka dan keadaan orang-orang kafir di sana. Juga menyeru mereka 
supaya bertaubat dan menggambarkan kepada mereka pemandangan Syurga yang 
menunggu orang-orang yang bertaubat. Kemudian al-Qur’an menyeru Nabi s.a.w. 
supaya memerangi orang-orang kafir dan orang-orang Munafiq: 

6. "Wahai orang-orang yang beriman! Peliharalah diri kamu dan keluarga 
kamu dari api Neraka yang bahan bakarnya ialah manusia dan batu-batu, 
dan yang menguasainya ialah malaikat-malaikat yang kasar dan bengis, 
mereka tidak menderhakakan Allah dalam segala tugas yang 
diperintahkan kepada mereka dan mereka melaksanakan segala apa 
yang disuruhkan kepada mereka." 



7. "Wahai orang-orang yang kafir! Janganlah kamu meminta ma'af pada hari 

ini. Sesungguhnya kamu hanya dibalas mengikut amalan yang telah 
dilakukan kamu." 



8. 1 Wahai orang-orang yang beriman! Bertaubatlah kamu kepada Allah 

dengan taubat nasuha semoga Tuhan kamu menghapuskan kesalahan- 
kesalahan kamu dan memasukkan kamu ke dalam taman-taman Syurga 
yang mengalir di bawahnya sungai-sungai pada hari Allah tidak akan 
mengecewakan Nabi dan orang-orang yang beriman yang bersama-sama 
dengannya. Cahaya keimanan mereka menerangi di hadapan dan di 
kanan mereka, sedangkan mereka berdo'a: Wahai Tuhan kami! 
Sempurnakanlah untuk kami cahaya keimanan kami dan ampunkan 
kami. Sesungguhnya Engkau Maha Berkuasa di atas segala sesuatu." 



9. "Wahai Nabi! Perangilah orang-orang kafir dan orang-orang Munafiqin 
dan bertindaklah dengan keras terhadap mereka. Tempat ke diaman 
mereka ialah Neraka Jahannam dan itulah seburuk-buruk tempat 
kembali." 


Tanggungjawab seorang Mu'min terhadap diri dan keluarganya adalah tanggung- 
jawab yang berat dan menakutkan. Di Akhirat sana dia dan keluarganya terdedah kepada 

api Neraka. Oleh itu, dia berkewajipan melindungkan dirinya dan keluarganya dari Neraka 
yang menunggu di sana iaitu Neraka yang bernyala-nyala begitu dahysat dan hebat. 



6. "B ahan bakarnya ialah manusia dan batu." 

Manusia di dalam Neraka kelak sama seperti batu-batu iaitu hina, murah dan 
terbuang begitu sahaja tanpa kehormatan. Alangkah dahsyatnya Neraka yang apinya 
dibakar dengan batu-batu, dan alangkah seksanya Neraka yang mengumpulkan kesakitan 
yang dahsyat dengan kehinaan yang berat. Dan segala-gala di dalam Neraka adalah 
dahsyat belaka: 

» 

6. "Dan yang menguasainya ialah malaikat-malaikat yang kasar dan 
bengis." 



Tabiat mereka sesuai dengan tabiat azab Neraka yang diawasi mereka: 

6. "Mereka tidak menderhakakan Allah dalam segala tugas yang 
diperintahkan kepada mereka dan mereka melaksanakan segala apa 
yang disuruhkan kepada mereka." 

Di antara sifat-sifat mereka ialah ta'at menjunjung segala perintah Allah dan mampu 
melaksanakan segala suruhan-Nya. Dengan tabiat yang kasar dan bengis inilah mereka 
telah diserahkan tugas menjaga Neraka yang ganas dan dahsyat. Oleh itu setiap Mu'min 
berkewajipan memelihara dirinya dan keluarganya dari Neraka sebelum terluput peluang 
dan sebelum tiba waktu yang tidak berguna lagi dipohon kema'afan. Kini orang-orang 
kafir yang sedang berdiri di tepi Neraka itu memohon kema'afan, tetapi mereka tidak 
dipedullikan, malah mereka diberi jawapan yang memutuskan harapan mereka: 



7. "Wahai orang-orang yang kafir! Janganlah kamu meminta maaf pada hari 

ini. Sesungguhnya kamu hanya dibalas mengikut amalan yang telah 
dilak u kan kamu." 

Janganlah kamu meminta ma'af, kerana hari ini bukannya hari meminta ma'af, malah 
hari ini adalah hari menerima balasan terhadap amalan-amalan yang telah dilakukan 
manusia dan kamu telah mengerjakan amalan-amalan yang dibalaskan dengan Neraka ini. 




